
kukuruz, ječam, zob, rezance šećerne repe, poslije i 
ostale poljoprivredne proizvode i prerađevine 


sve vrste proizvoda a prvenstveno soju, sojinu sačmu, 
riblje brašno, vitamine i ostale komponente stočne hra- 
ne. 


organizaciju nabavke rezervnih dijelova svih svjetskih 
proizvođača strojeva i postrojenja za svaku vrstu dje- 
latnosti. 


Sve informacije možete dobiti na adresu: 


GRI SETTIMO & FIGLI snc Import — Export 
33098 VALVASONE (pn), Via Trieste 2, Italia 
Telefon: (0434) 8905, 89018 

Telex: 450243 GRIVAL | 


FILIJALA: 


34132 TRIESTE, Via G. Rossini 16, Italia 
Telefon: (040) 62940, 61339 
Telex: 461106 AGEGRI | 

Dakovački vezovi 85 


RASPORED 


SUBOTA, 6. srpnja 


10,99 sati: 


16,00 sati: 


14,00 sati: 


19,09 sati: 





OTVARANJE IZLOŽBI: 


suvenira, = filatelistička, 
ptica pjevica, peradi i 
kunića, likovna, goble- 
na, vina Slavonije i Ba- 
ranje s degustacijom i 
»Vino - svjetsko piće«; 


HIPODROM PIK-a ĐA- 
KOVO: 


Međunarodno 
naijecanje — 
prepona. Sudjeluju ko- 
njički klubovi iz: Kiš- 
kunhalaša i Pečuha iz 
Mađarske, = Koprivnice, 
Osijeka, Zobnatice, Si- 
nja, Zagreba, Lipika, 
Karađorđeva, Karlovca, 
Novog Sada i Đakova; 


konjičko 
skakanje 


STROSSMAYEROVA 
KATEDRALA — 
BAZILIKA: 


Vokalno-instrumentalni 
koncert. Sudjeluju: A- 
kademski zbor Student- 
skog kulturno-umjetnič- 
kog društva »I. G. Ko- 
vačić« iz Zagreba 


— orgulje: Željko Ma- 
rasović 
— dirigent: Vladimir 


Kranjčević; 


LJETNA — POZORNICA 
»ĐAKOVAČKIH VE- 
ZOVA U STROSSMA- 
YEROVU PARKU: 


Svečanost otvaranja 
»Đakovačkih vezova 
'85«< : 

— riječ predsjednika 
Skupštine općine Đako- 
vo Ivana Tarnaja 

— Scenska slika »Đa- 
kovo je srce Slavonije« 


— na tekst Pavla Bla- 
žeka i glazbu Julija 
Njikoša — izvode STD 
»Pajo Kolarić« Osijek, 
dirigent Dragutin  Sti- 


19,509 sati; 


20,80 sati: 


vaničević - Zbor učeni- 
za Osnovne škole »Vla- 
dimir  Nazor« Đakovo, 
zborovođa Ivanka  Mi- 
lošević — Recitatorska 
grupa Osnovne škole I. 
G. Kovačić Đakovo, vo- 
ditelj Vera Sokolović ; 


VEČER — REVOLUCIO- 
NARNE PJESME I PO- 
EZIJE: 


sudjeluju: — Književnici 
Pero Zubac, Đorđe Ra- 
dišić i Slavonsko tam- 
buraško društvo »Pajo 
Kolarić« iz Osijeka; 


NASTUPI — GOSTUJU- 
ČIH FOLKLORNIH 
SKUPINA: 


KUD »Hajdenjaki« Do- 
nja Pulja — Austrija, 
KUD »Foecepoct« He- 
erlin — Nizozemska, 
KUD .»Bistra« Zaprešić, 
KUD »Jakov  Andrić« 
Garevac. — SR BiH, 
KUD »Ljubica« Šibenik, 
Foklorna skupina sela 
Kaludre — Općina Re- 
kovac SR Srbija. 


NEDJELJA, 7. srpnja 


8,30 sati: 


19,30 sati: 


ULICE ĐAKOVA OD 
MALOG DO STROSS- 
MAYEROVOG PARKA: 


Velika svečana povorka 
svih sudionika smotre 


— sudjeluje 50 izvornih 
folklornih skupina i 20 
svatovskih zaprega; 


LJETNA — POZORNICA 
»ĐAKOVAČKIH VE- 
ZOVA U STROSSMA- 
YEROVOM PARKU: 


smotra narodnih pleso- 
va, običaja i pjesama 
Slavonije i Baranje — 
nastupi 50 folklornih 
skupina ; 


15,99 sati: 


29,00 sati: 


21,00 sat: 


22,D0 sata: 





POKROVITELJ: 


»METEROR« — ivornica 
kemijskih proizvoda, 
Đakovo 


HIPODROM PIK-a ĐA- 
KOVO: 
Međunarodno — konjičko 
natjecanje (skakanje 
prepona), smotra  sva- 
tovskih zaprega — Me- 
morijal »Dr Luka Sti- 
Dić«, nastup  voltižera 
KK Đakovo; 


POKROVITELJ: 


. OPZ »Jozo Lozovina -— 


Mosor«, Semeljci 


LJETNA POZORNICA 
»ĐAKOVAČKIH VE- 
ZOVA U STROSSMA- 
YEROVOM PARKU: 


Izbor najljepše djevoj- 
ke i snaše u slavonskoj 
ili baranjskoj narodnoj 
nošnji popraćen eksklu- 
zivnim zabavnim  pro- 
gramom STD »Pajo Ko- 
larić« iz Osijeka; 


POKROVITELJ: 
IPK Osijek, RO »Pivo- 
vara i vinogorje« Osijek 


Koncert Ive Pattiere uz 
pratnju Orkestra »Com- 
bo 5«; 


POKROVITELJ: 
»Slavonska  šuma«  — 
Sumarija Đakovo 


Zatvaranje »Đakovačkih 
vezova '85« — riječ 
predsjednika Skupštine 
općine Đakovo. 

VODITELJI: 

Ljubo Jelčić, spiker 
RTV Zagreb, 
Nada Varšava i 
Zdravka Dean 

ĐAKOVAČKI VEZOVI '85 ODRŽAVAJU SE U POVODU 40. OBLJETNICE OSLOBO- 
ĐENJA NAŠE ZEMLJE 


POKROVITELJ ĐAKOVAČKIH VEZOVA "85 SLAVONSKA BANKA OSIJEK 








AQ godina 
u slobodi 


PIŠE: DIPL. ING. RUDIKA 


Ovogodišnji »Đakovački vezovi« održavaju se u godi- 
ni kada obilježavamo četiri desetljeća od pobjede nad 
ašizmom i isto toliko godina života u slobodi, nezavis- 
nosti i razvoja naše socijalističke samoupravne zajedni- 
ce. 

Ponosni smo na to što smo, predvođeni Komunistič- 
kom partijom Jugoslavije, s Titom na čelu, u srcu po- 
robljene Evrope, podigli svenarodni oružani ustanak i 
kroz narodnooslobodilački rat protiv fašističke najezde 
dali veliki doprinos uspjesima i konačnoj pobjedi snaga 
antihitlerovske koalicije. 

Narođima Jugoslavije Tito tada poručuje: 

>... Srbi, Hrvati, Slovenci, Makedonci, Crnogorci, Mu- 
slimani! 

Osvanuo je dugo željeni dan koji ste vi s tako ve- 
likom čežnjom ečekivali. Došao je praznik i na naše 
ulice. Konačno je pobjeđena najveća fašistička sila u 
Evropi, Njemačka, koja je zadala mnogo jada i nani- 
jela mnogo žrtava našim narođima. Pobjeđena je ona 
stia koja nas je hijela porobiii. Vas su njemački i tali- 
janski iašisti zavađali da biste se međusobno istreblji- 
vali. Ali vaši najbolji sinovi i kćeri, nadahnuti ljubavlju 
prema svojoj domovini i prema vama, njenim narodima, 
spriječili su ovaj pakleni plan neprijatelja. Umjesto me- 
dusobnih razdora i neprijateljstava, vi ste danas ujedi- 
njeni u jednu novu i sretniju Jugoslaviju. Umjesto sta- 
re, od korupcije i bespravlja trule Jugoslavije, mi danas 
imamo Demokratsku Feđerativnu Jugoslaviju ravnoprav- 
nih naroda. To je rezultat pobjede naše slavne Jugosla- 
venske armije, to je rezultat vaše upornosti, vašeg po- 
žrivovanja i vjere u svoju pravednu stvar. ..« 

U drugom svjetskom ratu naša zemlja je izgubila 
više od desetine svoga stanovnišiva i pretrpjela ogrom- 
na. materijalna. razaranja. Svoju slobođu, nezavisnost i 
pravo da samostalno gradimo svoj život i svoju budđuć- 
nost platili smo najvećim žrtvama i stradanjima. 

Ratno i revolucionarno iskustvo što smo stekli pred- 
vođeni Titom i Komunističkom partijom Jugoslavije i 
odlučnost da, bez obzira na teškoće, zaštitimo tekovine 
oslobodilačke i revolucionarne borbe — slobodu, neza- 
visnost i suverenost, bratsivo i jedinstvo — omogućili 
su nam najduže razdoblje mira u našoj inače burnoj 
povijesti. 

Prije pet godina rastali smo se od Tita, predvodnika 
naše Partije, revolucije i države. Otvoreno kažemo: nije 
nam lako bez Tita. Bez Tiia, ali sa iskustvima koja smo 
zajedno s njim stjecali, sada se moramo suočavati s 
novim izazovima jer revoluciju treba voditi dalje, a sva- 


LACKOVIĆ 





ko zaostajanje porušilo bi njene temelje i tekovine, iz- 
mijenilo njen karakter i suštinu. Moramo tražiti i na- 
laziti odgovore na pitanja koja pred nas neizbježno po- 
stavlja sadašnja etapa u razvoju naše revolucije. 


Ključ je u našim rukama: moramo svim snagama 
doprinositi izvlačenju zemlje iz ekonomskih teškoća i 
osigurati jačanje socijalističkog samoupravljanja; mo- 
rame učiniti stabilnijom i jedinstvenijom jugoslavensku 
federativnu zajednicu ravnopravnih naroda i narodno- 
sti; moramo dati nove impulse i revolucionarnu sadrži- 
nu jedinstvu i akcionoj sposobnosti Saveza komunista 


Jugoslavije. 

Dakovački vezovi “64 


PIŠE: IVAN DITRIH 


Osamnaesta smotra izvornog folklora naroda i narod- 
nosti Slavonije i Baranje Đakovački vezovi održana je 
7. i 8. srpnja 1984. godine. Posvećena je 40. obljetnici 
ZAVNOH-a i 40. obljetnici desanta na Drvar. 

Pokrovitelj Đakovačkih vezova "84. je Poljoprivredno 
industrijski kombinat Đakovo, a pokrovitelji pojedinih 
priredbi su: Slavonska banka - Đakovo, »Zanatopskrba - 
Đakovo, »Opeka« OOUR »Trudbenik« - Đakovo, »Me- 
teor« - tvrnica kemijskih proizvoda - Đakovo, OPZ »Jo- 
zo Lozovina-Mosor« - Semeljci, »Slavonska šuma« - 
Šumarija - Đakovo i »Večernji list« - Zagreb. 

U subotu 7. srpnja posjetitelji su mogli prisustvova- 
ti otvaranju Etnografske i Filatelističke izložbe, izložbe 
slika »Slavonija, zemlja i ljudi« — akademskih slikara 
s područja Slavonije i Baranje te izložbe ptica pjevica, 
peradi i kunića. Veoma zanimljiva bila je Izložba vina 
Slavonije i Baranje na kojoj se mogla vršiti degustacija. 
Uz ovu održana je i izložba vina pod nazivom: »Vino — 
svjetsko piće«. 

Istog dana u 17 sati održan je koncert u đakovačkoj 
katedrali — Bazilici. Veoma toplim i dugim auplauzom 
pozdravljeni su odlični izvođači na orguljama — Ange- 
la Tomanić iz Ljubljane, Svjetlana Paljušević iz Đakova 
i operni pjevač iz Osijeka Ferdinand Zovko. 

Na hipodromu PIK-a Đakovo u subotu i nedjelju 
održana su konjička natjecanja. U preskakanju prepona 
najbolji je bio Zlatko Kavur iz KK »Koprivnica-Kri- 
ževci« koji je osvojio veliki pehar Konjičkog saveza 
Hrvatske. Drugo mjesto pripalo je Josipu Kurcinaku iz 
istog kluba, a treći je naš Šandor Kovač. U ovom pro- 
gramu sudjelovali su i članovi konjičkih klubova iz Si- 
nja, Osijeka i Zagreba. Na međunarodnom turniru su- 
djelovali su predstavnici iz Pečuha i Kiškunhalaša (Ma- 
đarska), Zobnatice, Karađorđeva i Bačke Topole. U ne- 
djeljnom programu održan je i nastup svatovskih za- 
prega. Veliki pehar Večernjeg lista pripao je zaprezi 
Stipe Karajka iz Semeljaca. U okviru programa na hi- 
podromu nastupili su i voltižeri iz Đakova. Sve priredbe 
na hipodromu promatralo je preko dvadeset tisuća gle- 
datelja. 

Službeno otvaranje Đakovačkih vezova održano je na 
ljetnoj pozornici u Strossmayerovom parku uz pozdravnu 
riječ predsjednika Skupštine općine Đakovo inženjera 
Vladimira Pološkog. U programu otvaranja sudjelovali 
su: Tamburaški orkestar »Pajo Kolarić« iz Osijeka, zbor 
Osnovne škole »Vl. Nazor« i recitatori OŠ »Ivan Goran 
Kovačić« iz Đakova. 

U nastavku programa nastupili su pripadnici JNA, 
pjevački zbor »Sklad« iz Đakova, pjevači iz Gorjana i 
recitatori Ceritra usmjerenog obrazovanja »Braća Ribar« 
Đakovo. Bila je to večer revolucionarne pjesme i poezi- 
je. Program su izvodile i gostujuće skupine iz SAD, Ma- 
đarske, Austrije te KUD »Jare« (Jara-Lištica). 

Svoj dio programa imali su pučki pisci, pjesnici i 
pjevači amateri. Da ih se prisjetimo: Marko Dretvić iz 
Gajića, Ljilja Cvitković iz Cerne, Ilija Dretvić iz Gra- 
dišta, Mile Krajina iz Osijeka, Ivica Magdić iz Cerne, 
Janja Peičić iz Cerne, Šima Petričević-Šokac iz Divoše- 
vaca, Antun Benček iz Slavonskog Šamca, Ivan Suton 
iz okolice Sl. Požege i Mato Ribičić iz Malog Bilća kod 
Pleternice. Neki od njih su prvi puta na Đakovačkim 
vezovima, a neki i više od deset puta. Želimo se još dugo 
družiti s njima. 

Na kraju subotnjeg programa Slavonsko tamburaško 
društvo »Pajo Kolarić« izvelo je svoj koncert. Uz diri- 
genta tamburaškog orkestra Dragutina Stivaničevića su- 
djelovali su: ženska vokalna grupa »Šokadija« i solisti. 

Nedjeljni program počeo je svečanim mimohodom 
ulicama grada. U njemu je sudjelovalo više od dvije ti- 
suće izvođača koje je srdačno pozdravljala publika skup- 
ljena uz rubove ceste. Zujale su kamere, škljocali su fo- 
toaparati... Među prvima u povorci bili su gosti Đako- 
vačkih vezova, a došli su iz slijedećih mjesta: Bistra 
(SRH), Cokeburg (SAD), Dolnja Pulja (Austrija), Hrvat- 
ska Tišina (SR BiH), Jare (SR BiH) i Zengovarkonyi 
(Mađarska). 

Slavoniju i Baranju na Đakovačkim vezovima zastu- 
pala su slijedeća mjesta: Babina Greda (Županja), Bati- 
njani (Daruvar), Batrina (N. Gradiška), Beketinci (Osi- 
jek), Budrovci (Đakovo), Cerna (Županja), Čađavica (P. 
Slatina), Donji Andrijevci (Sl. Brod), Draž (B. Manastir), 
Drenje (Đakovo), Duboševica (B. Manastir), Gaj (Pakrac), 
Garčin (Sl. Brod), Godinjak (N. Gradiška), Gorjani (Đa- 
kovo), Gundinci (SI. Brod), Josipovac (Đakovo), Kešinci 
(Đakovo), Koritna (Đakovo), Koška (Našice), Laslovo 
(Osijek), Nard (Valpovo), Novi Jankovci (Vinkovci), Ple- 
ternica (Sl. Požega), Prekopakra (Pakrac), Rakitovica 
(D. Miholjac), Sapci (SI. Brod), Semeljci (Đakovo), Sopje 
(P. Slatina), Sredanci (Sl. Brod), Stari Grabovac (Nov- 
ska), Stari Jankovci (Vinkovci), Strizivojna (Đakovo), 
Svinjarevci (Vukovar) Široko Polje (Đakovo), Špišić-Bu- 
kovica (Virovitica), Štitar (Županja), Trnava (Đakovo), 
Vinkovci, Vranovci-Bukovlje (Sl. Brod), Vrpolje (SI. 
Brod) i Zadubravlje (SI. Brod). 

Predstavnike pojedinih općina koje su delegirali 
SIZ-ovi za kulturu ocjenjivao je stručni žiri i najboljima 
dodijelio pohvalnice. Na ovaj način želi se još više pod- 
sticati rad izvornih folklornih skupina Slavonije i Ba- 
ranje, a ujedno i odati zahvalnost za dosadašnji rad. 

U Strossmayerovom parku na ljetnoj pozornici na- 
stavljen je program nastupom izvornih folklornih sku- 
pina. 

Izborom najljepše djevojke i snaše u slavonskoj ili 
baranjskoj narodnoj nošnji proteklo je nedjeljno veče. 
Program je pratio tamburaški sastav i pjevači KUD-a 
»Gorjanac« iz Gorjana. Ljetnom pozornicom prodefilira- 
lo je šesnaest djevojaka i devet snaša. Žiri je, kao i 
obično, imao težak zadatak. Ovaj puta više sreće od 
ostalih imala je snaša Mara Matović iz Duboševice. Nje- 
zina prva pratilja je Marija Smoljo iz sela Sapci, a dru- 
ga pratilja je Marija Zdravčević iz Beketinaca. Nagrade 
su dodijelili: Osječka pivovara, poslovnica Đakovo, Ve- 
černji list i Ugostiteliska radnja »Rođeni« iz Đakova. 
Ružica Terzić iz Svilaja pohvaljena je u ovo konkuren- 
ciji. Za najljepšu djevojku u narodnoj nošnji proglašena 
je Jelica Kulaš iz Vrpolja. Prva pratilja je bila Janja 
Crepić iz Retkovaca, a druga pratilja Jasna Alatrović. 1 
one su dobile vrijedne nagrade radnih organizacija gra- 
da Đakova. Prvu nagradu dodijelila je Šumarija, drugu 
Slavonska banka a treću »Meteor«. Pohvale za lijepu 
nošnju dobile su Ružica Kadić iz Gundinaca i Kata 
Damianov iz Duboševice. 

Koncertom Vere Svobode uz pratnju Tamburaškog 
orkestra »Zlatni dukati« bližio se i kraj osamnaestih 
»Đakovačkih vezova«. Mnogobrojna publika toplo je po- 
zdravila ovaj uspješan nastup. 

Ovogodišnji program s ljetne pozornice vodili su Lju- 
bo Jelčić, spiker RTV Zagreb, Nada Varšava i Zdravka 
Dean, spikerice Radio Đakova. Komentator i voditelj di- 
rektnog programa za slušatelje Radio-stanice Đakovo po- 
novo je bio Mirko Kladarić. 


Velika nam je želja da se ponovo nađemo uz pjesmu, 
igru i svirku na Đakovačkim vezovima '85. Hvala svima! 


PAVLE BLAŽEK 


CYlloja zemlja 


U prostranstvima beskrajnim, šumama vječnoga mira 
Traje moja zemlja stoljećima kao stvarna priča, 

U njenim poljima skladno skriveni svirač svira: 
Zaljubljen u suštinu zemlje i njenoga bića. 


U divnoj melodiji jednostavnosti, običnoga sklada 
Zrcali se praiskon u prosjekama drevnih šuma, 
I biće se ne gubi dok prava istina vlada: 

U prostranstvima širokim bistroga ljudskoga uma. 


Moja je zemlja čistoća i ljepota koja se ne gubi, 
Busenje povezano u veličanstvenu toplu pogaču. 
Ljudi su obični u njoj, isti, ali svaki trajno ljubi: 
Najljepšu zemlju koja miriše ponosom na djevojačku 
bjelaču. 


U mojoj zemlji još uvijek traje priča čovjeka, 
Govor grubi, trnje i glog, čežnja i svitanje, 
Moja će zemlja biti takva i kao srebrna rijeka 
Ona je moja ljubav i moje vječno skitanje. 


Keugani 


U traženju svakodnevnom vraćamo se izvoru, 

U pronalaženju krajolika zaplačemo u tišini, 

U uzburkanom snoviđenju, vlastitom samogovoru 
Praiskon slutimo u davno izgubljenoj bjelini. 


Svijet, tugo moja, nije nekadašnja livada zelena, 
Isto je samo cvijeće, drugačiji su naši pogledi, 
Zemlja je, ipak, promjena, u biće njenog korijena 
Ušle su mnoge tajne, pa i bitak izblijedi. 


Na zemlji je mnogo crnila, opake, surove ludosti, 
Gube se mnoge istine, pucaju dani nemili, 

A u prikrajku svake izgubljene mladosti 

Neki su nepoznati čini ljepotu svu izgubili. 


U tmurnoj boji vremena i na cestama života, 
Tragamo kao neki ljudi sa početka, 

Surovost nam se vraća i mrtva je već ljepota, 
A mi tražimo dalje i ne bojimo se svršetka. 


cItenjak 


U mome zavičaju završena je žetva kruha 


X. Uz molitvu protiv vjetra i kiše, 


U kraju starom nekog uznositog duha 
Strnjak opaljen svojom samoćom diše. 


U ambarima miruju zlatna zrnca nade, 
Znoj ljudski i ljubav moga djeda, 
Žetva je gotova i to je kraj balade, 
Leprša na vjetru djedova kosa sijeda. 


Na strnjaku neko daleko, bivše vrijeme 
Kao da čujem zamah djedove kose, 
Snoplje šušti i njegovo zlatno breme 
Snaše u čvrste krstove kruha snose. 


Bekrija i ovaj dan u zagrljaju ljeta, 
Toči se stara rakija iz pivnica, 

A po guvnu zbunjena baka šeta 

Na njoj oplećak i zategnuta tkanica. 


Rastanak 


U mome kraju rane jesenske magle zagrlile šumu, 
U jutarnjoj plaveti bjelasaju strnjaci i kukuruzišta, 
Usamljen čovjek tjera puna kola po drumu, 

A na dim i vatru tajnama mirišu pusta strništa. 


Svinjar i govedar na suncu dugo, dugo šute, 

Miruju kao rode u barama pred daleki, teški let, 
Rane magle najbolnije se na utvajima oćute 

Kad konjogrizina puteljcima razbaca svoj plavi cvijet. 


Ne čuješ glasa. Negdje u daljini samo pseto laje, 
Zaškripi stari đeram kao jadni starac na umoru, 
Slavonija polako ispija rane rakijske gutljaje, 

A vjetar prohladni zbija umornu marvu u toru... 


Kruni se vrijeme po zrelom cvijetu suncokreta, 
Laste prelijeću voćnjacima i štalama pustim, 
Uskoro će i one krenuti u daleke krajeve svijeta, | 
A zemlja ostati u tuzi i u maglama gustim. 


Umire ljeto. Ne čuješ pjesmu, pustolina vlada, 
Raskršće ukrašeno samoćom i rastancima. | 
Ponekad, samo ponekad, tijano, iznenada 

Kao da čujem starinske dvojnice na proplancima. 


Stanovite osobitosti dakovštinsko 

imenarstva u popisu stanovništva 1/02. 


PIŠE: DR MATE ŠIMUNDICĆ 


NI. dio 


U lanjskome broju Revije Đakovačkih vezova objav- 
ljen je I. dio naslovljena članka, a sada slijedi njegov 
nastavak. Podsjećam čitatelje da sam podatke uzeo iz 
knjige »Popis zapadne i srednje Slavonije 1698. i 1702. 
godine« koju je objavio Historijski arhiv u Osijeku 1966. 
i uredio Ive Mažuran. U Đakovštini je popisao pučan- 
stvo i imutak Emerik Szadezky. Učinio je to na latin- 
skome jeziku što znači da je polatinio hrvatska osobna 
imena, prezimena i sve ostale nazive (nazive naselja, 
njiva, livada, vinograda, šuma, brda, bara, potoka i dr). 
Svoj je pravopis prilagodio mađarskomu. U klasičnoj 
latinici ne opstoje slova za glasove č, ć, dž, đ, lj, nj, š, 
ž, stoga se popisivač domišljao kojekako da bi nadokna- 
dio taj nedostatak. Na žalost, nije se držao ustaljenih 
pravila, barem svojih, jer drugih i nije bilo pa zbog 
toga postoje ozbiljne teškoće u čitanju tih podataka. 

Imenski i drugi podaci zabilježeni prilikom popisa 
pučanstva imaju veliku vrijednost. Jedna od njih je i 
preko osamdeset nepoznatih osobnih imena u većini sa- 
čuvanih u prezimenima. Naravno, time je donekle obo- 
gaćena imenska zaklada hrvatskoga jezika. Šteta je što 
popisom nijesu obuhvaćeni svi stanovnici nego samo 
kućne glave i to samo muške! Ako popis nije pružio ni 
približno cjelovitu imensku sliku, prezimenska je pot- 
puna: zapisana su sva prezimena. S obzirom na popisno 
vrijeme, to ipak nije malo! 

U popisu su sva sela ondašnje Đakovštine. Nekoliko 
njih više ne postoji. Suvišno je i spomenuti da bijahu 
mnogo manja negoli su sada. Najveće je bilo Đakovo. 
U njemu obitavahu točno 93 domaćinstva! 

Radi boljega snalaženja evo popisa kratica đakov- 
štinskih naselja: Andrijevci (An), Beketinci (Be), Biža- 
nija (Bi), Bračevci (Br), Breznica (Bre), Budrovci (Bu), 
Čajkovci (Ča), Čenkovo (Če), Drenje (Dr), Dubovik (Du), 
Đakovo (Đa), Đurđanci (Đu), Forkuševci (Fo), Gašinci 
(Ga), Gorjani (Go), Hrkanovci (Hr), Ivanovci (Iv), Ju- 
nakovci (Ju), Kešinci (Ke), Koritna (Ko), Kućanci (Ku), 
Lapovci (La), Lazanci (Laz), Lopušinci (Lo), Levanjska 
Varoš (Lv), Majar (Ma), Mikanovci (Mi), Musić (Mu), 
Nabrđe (Na), Paučje (Pa), Perkovci (Pe), Piškorevci (Pi), 
Podgorje (Po), Popovci (Pop), (Potnjani (Pot), Presno- 
tinci (Pr), Pridvorje (Pri), Radinovci (Ra), Ratkov Dol 
(Rd), Satnica (Sa), Selci (Se), Semeljci (Sm), Silonci (Si), 
Slatinik (SD, Slobodna Vlast (Sv), Strizivojna (St), Sve- 
toblažje (Sv), Tomašanci (To), Topolje (Top), Trnava 
(Tr), Užarevci (Už), Viškovci (Vi), Vrbica (Vr), Vrpo- 
lje (Vrp), Vučevci (Vu). | 

Voćka jabuka raste po cijelome Balkanu. Po izgle- 
du je lijepa, ukusna za jelo, a s obzirom na to i dosta 
imenotvorna. Od nje je izvedeno nekoliko ojkonima 
(Jabučje — tri sela u Srbiji, Jabuka — desetak sela na 
prostoru hrvatskoga ili srpskoga jezika, Jabukovac i 
Jabukovo po dva-tri naziva sela). U naše su doba pre- 
zimena Jabuka, Jabučanin i Jabučar u sjeverozapadnoj 
Hrvatskoj. Njihovi su nositelji malobrojni. Davnašnji 
Čajkovčanin Ivan Jabuković neosporno je prvi i jedini 
posvjedočeni nositelj ovoga prezimena, a prezime je 
poteklo od muškoga osobnog imena Jabuka ili Jabuko, 
Bit će da je nastalo od Jabuko s obzirom na suf. mor- 
fem-ov koji se dodaje muškim imenima na -e i -o. Uz- 
gredice rečeno, jabuko je najstariji oblik dotične ime- 
nice. U.nekim čakavskim govorima do sada je takva. 

Jan i Jana jedva da opstoje u Đakovštini našega 
vremena; rijetki bijahu i ranije. Tako je Blaž Janić (Už) 
i Matan Jančikić (Bu). Janić je mogao doći od Jan i 
Jana. Jan je novogrčki Jannis, isto što i Ivan. Od nje- 
ga je izvedenica Jančika, od nje prezime Jančikić. 

Jan je rijetko ime, ali je nerijetka njegova izvede- 
nica Janko. 

U popisnici je samo ime Jakub. Tu su Jakub Bali- 
čević, Jakub Lovrić (To), Jakub Cvrković (Mi), Jakub 
Matejović (Na) i Mijat Jakubović (Lv). Može se još 
naći u naše vrijeme u zapadnoj Podravini i Hrv. za- 
gorju, općenit je Jakob i Jakov. Biva od lat. Jacobus 
< heb. Ja'aqobh — koji slijedi Jahvinu (= Božju) petu 
(trag). Bit će da je ovdje promjena o>u poduprta is- 
tim muslimanskim imenom što se u Đakovštini poče- 
sto moglo čuti u doba turske vlasti. 


Zanimljivo je da je nepoznato ime i prezime u pra- 
vilu tek jedanput potvrđeno njegovim nositeljem jedna 
osoba. Takav je Jemra Ivanovac (Mi). To ime nije ni- 
gdje drugdje zabilježeno. A da je bilo raširenije, do- 
kazuje prezi. Jemrić koje je veoma rašireno po istoč- 
noj Slavoniji. U Zagrebu je Jemrović. Jemra je skrać. 
od Jemrih koje dođe od njem. Emmerich, ovo pak od 
starijega Amalrich — koji je radin vladar. 

Nađe ii se ime Jerko u Slavoniji naših dana, znano 


je kako je njegovim nositeljem doseljenik iz južnih kra- 


jeva (iz Hercegovine, Dalmacije). Međutim, na početku 
XVIII. st. nadijevaše se jednako i u Slavoniji. Žitelji- 
ma su Jerko Štefović (Dub) te Mato Jerković (Vr) Ivan 
i Antal Jerković (Mi). Izvorno je grč. ime Hieronymos 
— Koji je sveta imena. U nas je Jeronim i Jerolim, koji 
se krate od Jera (Jere) Jero, od njega duljenjem Jerko. 


Iz podataka Janko Jovitić (Pop) zaključuje se da je 
opstojala izvedenica Jovita, što će biti od Jova/Jovo, 
skraćenim od Jovan. Jovan i Ivan potekoše od istoga 
heb. izvornika (v. ispred). 

Jedan Kešinčanin nas je podario nepoznatim ime- 
nom. Upisan je Kablar Stojanović. Jasno je da im. ka- 
blar označuje onoga tko izrađuje kable; ovdje je pak 
u službi osobnog imena. Oko njega nema nikakve po- 
metnje. Netko bi mogao pomisliti kako namjesto ime- 
na stoji naziv zanimanja pred prezimenom. Zbog toga 
evo početka popisnice: 

»Nomina incolarum: Matto Vuianouich, Kablar Szto- 
ianovich, Marin Diakovich. ..« (str. 133). 

Držim kako je ime Kablar bilo motivirano izgledom 
njegova nositelja, tj. sličnošću njegova tijela ili tek gla- 
ve kabiu. U isto doba je Grgo Kablar (Mi). Mogu do- 
dati kako je 1414. u Hrvatskoj bilo potvrđeno prez. Ka- 
blović. Ono je moglo nastati samo od imena Kabao, a io 
je prez. živo i danas. Uza nj i Kablar, Kablarević, Kab- 
larić, Kablina, Kablinović, Kabljanac. | 

U popisnici su Petar Karalić (Pot) i Živko Karalić 
(Go). Isto je i sada rašireno u Slavoniji. Dato prez. do- 
šlo je od starijega osobnog imena Karal kojim se već 
dugo imenovao Karlo od tal. Carlo. Naime, Karal do- 
lazi od imena Karla Velikoga, franačkoga cara. Usput 
kazano, od njegova je imena i naša im. kralj. Ime Kar- 
lo, njem. Karl, biva od starovisokonjemačkoga kar(a)i 
— čovjek, muž, suprug. 

U Forkuševcima je živio Petar Kelić. Ovo prez. u 
naše vrijeme nosi veći broj ljudi u Slavoniji i izvan 


nje. U Hrv. zagorju je Kelin i Kelinčić, u Slavoniji Ke- 
liš. Kelić i navedeni izvedeni su od im. kel ili imena 
Kela/Kele/K.elo. Im. kel postala je od kelj — klija, tut- 
kalo. Glas ]j prešao je u 1. Riječ je ušla iz kajk. na- 
rječja, u štok. je glasila kalj. Od nje je im. kelava — 
vrsta drobljena sira. Po njemu onda i prez. Kelava, od 
njega Kelavić. 

Krajiša Ivanović (Hr) i Krajša Simeonović (Svb) nose 
izvedena imena od prvoga člana složenica Krajimir ili 
Kreajislav. Njihov je prvi član stari lok. kraji — kraju, 
kraj, drugi je mir odnosno slav-a. Odmilici Kraja/Kraje/ 
Krajo dodat je sufiks -iša. i -ša. Tu je i staro ime Kraj- 
čin te od njega prez. Krajčinović, zatim prez. Krajač, 
Krajačić, Krajan, Krajaničić, o Krajašić, Krajina, Kraji- 
nović i dr. 

Neobična je imena i oja ssja Krnjadac Ivaković 
(»Krnyadacz Ivakovich«). U istome je selu i Nikola 
Krnjadac (»Nicola Kernyadecz«). Dakle: Krnjadac osob- 
no ime i prezime. Ali i Marijan Krnjaković (Ča), Blaž 
Krnjaković (Pe) te Marijan Krnić (Đa). U osnovi je 
prid. krn/krnj. Označavao je osobu koja je izgubila ili 
joj nedostaje koje udo, zapravo kljast, sakat. Pored ime- 
na Krnjadac usporedno je opstojalo i Krnjak te Krna/ 
Krne/Krno od kojih je prez. Krnjaković i Krnić. Pripo- 
minjem da je ime Krna/Krne/Krnja/Krnje potvrđeno 
u Splitu već 1075, godinu kasnije Krnac u Biogradu na 
moru. Tako Đakovština prinosi u zakladu starijih hr- 
vatskih imena Krnjadac i Krnjak. 

Budrovčanin Mato Kurtešović nosio je prez. koje 
drugdje ne bijaše zabilježeno. Izvedeno je od imena 
Kurteš. Ono je od tur. Kurt — vuk, Od njega su su- 
vremena prez. u Hrvatskoj: Kurt, Kurtak, Kurtalj, Kur- 
tanjek, Kurtek, Kurteš, Kurtić, Kurtović i dr. 

Na čelu svojih zadruga u Vrbici stajahu Andrija i 
Lovak Kuzanović (»Kuzanovich«). Stvoreno je od osob- 
nog imena ili nadimka Kuzan. Čini mi se najvjerojat- 
nijim kako je postao od tur. kuz — udarac, ćuška, ne- 
sreća. 

Prezime Loketić (Bi) ne opstoji među suvremenim 
prez. u Hrvatskoj niti je gdje ranije zapisano u kakvu 
spomeniku. Bižanijski je podatak jedini. Nastao je od 
imena Loketa, ovo od Loka/Loko. Odmilja Loka/Loko 
stvorena je od Lovra/Lovre/Lovro kojega je temeljnim 
oblikom Lovrenac. On pak od lat. Laurentius koji je 
nastao po nazivu rimskoga grada Laurentum-a — 1o- 
vorov gaj. Od laurus — lovor; vijenac. 

Dalje biva Lovo Baličević (Go), također odmilja od 
Lovra/Lovre/Lovro. Zatim slijede Lovak Lukačević (Už), 
Lovak Kuzanović (Vr), Lovak Brzak, Lovak Žokatić i 
Lovak Dunković (Mi) i na koncu Pavo Lovaković (Sem), 
Miko Lovaković (Tr). 

Dakle, u đakovštinskom imenarstvu su bile česte iz- 
vedenice imena Lovrenac. Lovo i Lovak odavna se ne 
čuju u Slavoniji; u južnim se krajevima nađe još po- 
koji Loko, ali Lokete nema nigdje. U Slavoniji su da- 
nas prez. Lovak, Lovaković, Lović, Lovin, Lovinčić i dr. 

Jedna izvedenica imena Luka bijaše osobito plodna 
kako se vidi iz podataka Lukač Markovac (An), Lukač 
Klabić (Pe), Lukač Čajkovac (Đa), Lukač Loketić (Bi), 
potom Ivan Lukačević (Sa), Lovak Lukačević (Už), Pe- 
tar Lukačević (Sl), Grgo Lukačević (Pot), Ivan Luka- 
čević (Pri) i Andrija Lukačević (Tr). Davnašnja česta 
izvedenica u sadašnjosti je veoma rijeika. Luka biva 
od lat. Lucas stegnuta od Lucanus.— lukanijski po na- 
zivu grada Lucania-e. Od lucus — gaj, šuma, lug. 

Gledajući u ukupnosti, u popisnici je najviše osob- 
nih imena i prezimena što počinju glasom m. Kao da 
je to nadoknadbom za glas lj kojim ne počinje niti je- 
dno ime. Među prvima je Martin Mačukatić (Se). U 
naše doba postoji na otoku Vrgadi, Mačukat također u 
južnim predjelima. Mačukat bijaše imenom izvedenim 
od Mačuka, ovo od Mača/Mače/Mačo. Data je odmilja 
mogla biti od temeljnica Matijan, Marko i Matej/Matij. 

Prezime Malešić (Bu) biva od imena Maleša u koga 
je u osnovi prid. ma(i). Moglo je doći izravno od njega 
ili kraćenjem od Malimir. 

Po imenu je zanimljiv Maroš Ivković (Đa), po prez. 
Miho Maruševac koje je od imena Maruš. To su prezi- 
mena od milja Mara/Mare/Maro kojoj. je dodat sufiks 
-oš i -uš; ona od Marijan i Marko. Marijan, lat. Mari- 


anus, stoji prema Marija, lat. Maria od hetitskoga Ma- 
rya — koja je kao strijela. Marko je od lat. Marcus — 
mlat, kladivo, malj. Ni Maroš ni Maruš nijesu poznati 
među starim hrvatskim imenima. Maroš je u XV st. 
prezime, Maroševac je selo blizu Kragujevea. U Hrvat- 
skoj su prez. Maroš, Marošan, Marošek, Maroševac, Ma- 
rošević, Marošić, Marošinac te Maruš, Maruša, _Marušak, 
Marušec, Maruševac, Maruševee, Marušević, Marušić, Ma- 
rušin i dr. 

U Slavoniji bi se teško našio ime Matan, a ranije je 
bilo posve obično. Evo primjera: Matin Mađarević (53), 
Matan Đurašanović (An), Matan Živka (Go), Franjo Ma- 
tanov sin (Sl), onda Pero Matanović (Go) i Grga Ma- 
anić (Top). Isto vrijedi i za ime Matić. Tako je: Ma- 
tić Vidaković (Rd) i Jura Matićev sin (Sa). Neobični su 
i Matijan Klaja (Pe) i Matkijaš Kedatić (Bu), manje 
Matoš Franković (Vr). Prez. Matokić (Pi) sadrži u sebi 
ime Matok. Sva su stvorena od odmilja od Mata/Mate/ 
Mato koja je nastala kraćenjem od Matej/Matij. Ovo 
od lat. Matthias, grč. Mathias odnosno Matthaios < 
heb. Mattiyyah — Božji dar. 


Imenica med je imendtvorna i u Đakovštini. Nalazi 
se u popisu: Stipan Medanac (Go), Jakob Medđarović 
(Be), Mihalj Medunović (Vrp). Idući ređom, u njima 


su osobna imena: Medan, Medar i Medun. Među sta- 
rim osobnim imenima poznata su Medana, Medilo, Med- 
ko, Medna i Medulin. Kako stoji, sva tri su Gakovštin- 
ska dodatkom postojećoj zakladi. 

Ime Mihael, točnije njegove izvedenice bile su plod- 
nima u đakovštinskom imenarstvu. U Vrpolju je Maha- 
lić Čaklović. Prije tri stoljeća među najbrojnijim se 
nalazio Miho; danas mu ni spomena. Tu je: Miho Pavić 
i Miho Ivanović (Iv), Miho Pavić (To), Miho Sušić, Mi- 
ho Todorić i Miho Tustanić (Đa), Miho Pavić i Miho 
Satničanin (SD), Miho Ivić (St), Miho Budrovac, Miho 
Damjanović i Miho Karapandžić (Bu), Miho Ratković i 
Miho Lovaković (Tr), Miho Desetnik i Miho Kovačić 
(Dr), Miho Jelić (Du), Miho Kržanović (Sem), Miho Ma- 
ruševac (An). Od njega potječu prezimena: Josip Mihić 
(Sem), Miladin Mihić (Sv) i Mirosav Mihić (Svb). Imena 
Mihoš i Mihol jesu u prez. Mihočić (Pi), Miholić (St) 
i Miholčić (Pi). K tomu Miholčić dolazi od imena Mi- 
holča. Mihotić (Mi) od Mihota. 2. 

U. obliku Mija/Mijo našao se glas j nakon što je za- 
muklo hi. U satničkome prez. Mijakić prepoznatljivo 
je ime Mijak. Češće je pak s pomoću sufiksa -at. Sli- 
jedi: Mijat Bešlija i Mijat Perčević (Ča), Mijat Musta- 
fić (Đa), Mijat Đurđević (Pe), Mijat Mijakić (Sa), Mijat 
Jakubović (Lv), Mijat Božnjak (To). 

Osnovnim je imenom Mihael, odnosno češća njego- 
va inačica Mihovil koja je nastala zbog glasovnih pro- 
mjena. Posredstvom latinskoga i grčkoga došao je od 
heb. Mikhah — To je kao Bog (Jahveh). 

Već dugo se u Slavoniji nadijeva samo Nikola: za 
Mikolu ili Mikulu nema potvrde. U popisnici je Miko- 
la Srahija i Mikola Babin sin (Mi), Mikola Vrtarić (Đu) 
te Mikola Andrin sin (Vi). Od njega i prezime: Andra 
i Martin Mikolić (Laz), Stipan Mikolić (Iv) i Antal Mi- 
kolić (Ku). 1702. u cijeloj Đakovštini ne bijaše ni jed- 
nog imena Nikola, ni prez. Nikolić. Zamjena m>n ve- 
oma je stara. Nalazi se već na Baščanskoj ploči (1101), 
a proširena je i na zapadnoslavenske jezike. Potječe od 
grč. Nikćlaos — koji je narodni pobjednik. 

Premda se u Đakovštini ne nadijeva ime Mikola, ži- 
va je njegova odmilja Mika što se izvodi od — Nikola. 
Od nje je prez. Mikić (Tr) i Mikešić (Už). U drugome 
je Mikeš, dobiveno od Mika. Ipak je jedna prošlost to- 
liko jaka da se i ne osjeća kako je prgnMisusma os- 
nova na kojoj počiva. 


U hrvatskome, kao uostalom i slavena kome imenar- 
stvu čest je prid. mil (mio). Ovdje se nalaze Radonja 
Milaković (Ma). Prez. od imena Milak, zatim Milić Bo- 
šnjak i Milić Tatarin. (Hr), Milić Bošnjak (Si), Milić 
Dabić (Po). Od njega je prez. Milićević (Sv), u Pam 
cima Mileta Milićević. 

Među Perkovčanima je Marko Misurić terarij 
Skup »sz« ne dopušta pročitati ga Mišurić. Držim kako 
je izvedeno od imena Misur, on od odmilja: Misa/Miso 
< s Misaćl. Potječe od heb. Miša! el. = Tko je to što 
je Bog? ' 

Izvedenice Miša/Miše/Mišo izvode se od gotovo svih 
osnovnih imena što počinju slogom Mi- (Mihael, Miho- 
vil, Mikola, Milan, Milenko, Milivoj, Mirko i dr). Bu- 
dući da su stara i raširena od njih postoji više prezime- 
na. Popisani su u Đakovštini: Starac Mišarović (Vrp), 
Marijan Miškivić (Ća). Stvorena su od imena Mišar, 
Miškir. Ni jedno nije zabilježeno među starim hrvatskim 
imenima. Prvu potvrdu nađoše u Đakovštini. 

U Raikovu dolu je Mišljen Milisavljević, Jovan 
Mišljenović u Paučju. Mišljen je iščeznuo postupno na 
ovome tlu. Biva od glagola misliti. 

U Budrovcima je zapisan: Đuro, Mrkov sin (>»Gyuro 
Merkov szin«), Božo Mrkaljušić (»Boso Markalusich«) u 
Mikanovcima. Mrkaljušić dođe od imena Mrkaljuš ili 
Mrkaljuša, ova od Mrkalj, odnosno Mrkalja. Sva od pri- 
djeva mrk/mrka. Medu starim prezimenima nalaze se 
Mrka, Mrkaja, Mrkajić, Mrkajilo, Mrkajlović, Mrkelja, 
Mrkica, Mrkić i dr. 

Prezime Nemanjić (»Nemanjich«) bijaše u Paučju. 
Poiječe od imena Nemanja. Ovo staro ime potvrđeno je 
u drugoj polovici XII st. na otoku Krku, a u isto doba 
je i srpski veliki župan Nemanja. Složeno je ime od ni- 
ječnice ne i manja < man-ja, korijena glag. man-iti — 
povećavati. Označuje onoga koji ne povećava. 

Ivanovačko prezime Ognjanović svjedoči kako je 
došlo od imena Ognjan. Postaje od kor. ognj- (uspor. 
oganj, ognjevit, ognjište). 

Popisani su: Ostoja Stojanović (Br), Ostoja Mileno- 
vić (Svb), Ostoja Lončarević (Pa) te Stanoj i Stanxo Os- 
tojić. U naše ih je vrijeme većina u Đakovu. Bosanski 
kralj Ostoja (1398—1418) prvi je poznati nositelj ovoga 
imena. Prezime Ostojić veoma je rašireno. Ostoja dođe 
od kor. ost-ati i suf. -oj/-oja (tako da je -oja mlađa 
inačica). Oslanja se još na prvi član složenice Stanimir 
i Stanislav. 

Dalje bivaju Peja Galetić (Mi) i Pejo Bertić (Pe) te 
Pejica Stanivuković (Hr), onda Marko Pejić (Vr) i Ma- 
tej Pejić (Lv). Od Peja/Pejo je Pejak u prez. Đuro Pe- 
jakov (BU), Martin Pejakov (Pi) i Pavo Pejaković (Bi). 
Peja/Pejo je odmilja od Pera/Pere/Pero koja je to isto od 
osnovice Petar grč. Petros — kamen, stijena. Prez. 
Perčević (Vi, Iv, Ca) izvedeno je od Perac, Perčulić (Ma) 
od Perčul < Pera, također i ime Peras (Na). Budući da 
je Petar primljen uskoro po doseljenju naših predaka 
u novu postojbinu, to je veoma rašireno ime. U suvre- 
menome našem imenarstvu od njega je preko 160 izve- 
denica! Zaista malo bogatstvo. 

Prezime Preradović (Lv) kojega sada tu nije, ali je 
rašireno po sjevernoj Hrvatskoj, poteklo je od imena 
Prerad. Ono je složeno od prijedl. pre- i prid. rad (us- 
por. Predrag, Premil, Preslav). 

U Čenkovu bijaše nastanjen Radivoj Prijaković, u 
Bračevcima Srđa Priješović. (U ovo doba prez. Prijako- 
vić posjeduju tek dvije osobe u Rijeci, Priješović je pot- 
puno nestalo). Prijaković je od imena Prijak, Priješović 
od Priješ', oba su pak skraćena od Prijatelj. Prijak je 
unijet u jednu ispravu u XIV st. Priješ je jedino poznat 
iz ovoga prezimena. Kod Tuzle je selo Priješnica. Sadaš- 
nja su prezimena: Prijan, Prijatelj, Prijatka, Prije, Pri- 
jić. 

Ime Prodan nadijeva se veoma rijetko, uglavnom u 
Srbiji; ovdje ga već dugo nije. Bili su Prodan Marić i 
Prodan Živković (Na) te Đurač Prodanović (Pop). Gla- 
golski prid. prodan, prodati postao je bio osobnim ome- 
nom. Prodan je potvrđen u XIII st. Međutim, tada nije 
značio ono što nam se čini da znači. Prvotno značenje 
bijaše: dan od boga u zamjenu za starijega (umrlog) 


brata. Vjerovalo se da je sin koji se rodi nakon što mu 


je umro brat, upravo dat namjesto pokojnika; zamije- 
njen je za pokojnika. Valja znati kako je ovakvo uvje- 
renje vladalo prije negoli je kružio novac kao plaćevno 
sredstvo. Predmeti i životinje nijesu kupovane za novac, 
nego su zamjenjivane. U Đakovu bijahu Luka Prodašić 
i Grgo Prodašinac. Bivaju od imena Prodaša i njegove 
izvedenice Prodašin. Prodaša je također od prodati u 
starome značenju, a poznato je od XIII st, dok je Pro- 
dašin nepoznat drugdje, tj. đakovštinsko ime. 

Petar Prvoševac (Dr) do dana današnjega bi jedinim 
imateljem dotičnog prezimena. Dodati je kako je u XIV 

st. u Turopolju bilo Prvošević. Obadva postadoše od ime- 
na Prvoš koje je zapisano već u XIII st. od Prvimir, 
Prvislav, Prvoljub. 





S NS NA SO 0 DE IE ARO OP A S LO. ODD RD. S 


DAMJAN OŽEGOVIĆ 


GZetva 


Nije više 

kao što je nekad bilo, 
kad se žito 

sa kosom kosilo. 


I družina 

na okupu bila, 

k'o da ih je sakupila 
vila. 


Tad se pjesma 

sa svih strana čula, 
a u podne 

svirala tambura. 


Svi su sretni 
i veseli bili, 
k'o da nisu 
umor osjetili. 


Snaše jedre 

kao klasje zrelo, 
rukoveću, 
pjevuše veselo. 


A i kosa 

svoju pjesmu svira, 
ponekad joj 

i brus zabasira. 


Sad kombajni 
svoju pjesmu bruje, 
pa se zato 

pjesma ni ne čuje. 


Zato žetva 

nije više mila, 
kao što nam je 
nekad prije bila. 


Klanje svinja u 


i danas 


PIŠE: DR MARKO KADICĆ 


Svake se jeseni kolje stanoviti broj uhranjenih (utov- 
ljenih) svinja za kućne potrebe. Takvo se klanje naziva 
svinjokolja, a ima i drugih naziva: kolinje, karmine 
(oko Broda), zabijačna (oko Zemuna). Klalo se toliko 
svinja, koje zovu bravci, pojišci ili hranjenici (ranje- 
nici), koliko je prema broju čeljadi u kućnoj zadruzi 
trebalo smoka, tj. mrsa od mesa i slanine. Obično se 
računalo tako, da se za svaki oženjeni par ukućana 
zakolje po jedan bravac. Klalo se kad vrijeme zahladi 
i kad se počne smrzavati, a najviše od sv. Kate (25. 
XI) pa do Božića i do konca godine. Petkom se nije 
klalo, jer se u prošlosti toga dana postilo pa kako bi 
ljudi mogli klati i raditi oko mesa, a da se ne omrse 
prema onoj narodnoj: kako ćeš oko meda raditi, a med 
ne lizati! 


U prošlosti su ljudi prema vremenu klanja posebno 
nazivali takvo rano klanje kao i ljude, koji nalaze iz- 
govor za ranije klanje nego što se obično kolje. Naj- 
ranije klanje od Šimunja do Martinja (od 28. X do 11 
XI) zvali su sSirotinjsko klanje, jer kuća ostane bez ma- 
sti pa valja rano klati. Klanje između Martinja i Ni- 
kolinja (od 11. XI do 6. XII) također je sirotinjsko kla- 
nje, a ti se ljudi izgovaraju, da moraju ranije klati, jer 
bravci neće da jedu ili su već debeli, pa se ne mogu 
dizati,a u stvari je i njima ponestalo masti pa moraju 
ranije klati. Pravo i najčešće klanje bilo je od 25. XI 
pa do konca godine. Tko je klao poslije toga vremena, 
zvali su ga lijenčinom ili nemarnikom! | 


Prema starim crkvenim propisima mnogo se postilo 
pa su izračunali, da je bilo 226 posnih dana, a ostalih 
139 dana bili su mrsni dani. Zato su ljudi bili često 
željni mrsnoga jela pa je stoga i nastala pjesma: daj 
nam Bože svega dosta, više mrsa — manje posta! 


I 


U prošlosti su stavljali u tov odrasle svinje i to po- 
najviše bravce (kastrate) od 2 do 3 godine, ali je bilo 
i krmača od 4 i više godina, koje su bile izbačene iz 
rasploda. Krmače se prije tova nekada nisu štrojile pa 


in 


LG ĆE 


ga 
A 

VA 


Sl. 1 Stara svinjara 





prošlosti Slavonije 





SI. 2 Vrh starsga dimnjaka 


su se katkada napola utovljene oprasile, a nekad su 
suprasne bile utovljene i zaklane. U tov su se stavljale 
svinje često odmah poslije svinjokolje ili pak u rano 
proljeće. U početku su ih prihranjivali napojem i raz- 
nim otpacima, a tek su poslije dobivale kukuruz u zrnu 
ili u klipu. Za skupljanje svih otpadaka u kućansivu 
bio je poseban drveni čabar, u koji su se skupljali ot- 
paci i ostaci jela kao i spirine (sperine, splačine) nakon 
pranja suđa. Tekućina u čabru zvala se šćava. U njoj 
su nekada držali kornjaču. jer su vjerovali, da će tada 
svinje biti zdrave i da će bolje napredovati! 


Svinje su se tovile u posebnom svinjcu (svinjari), koji 
je bio obično pokraj kolnice (šupe). Čvrsto je građen 
od jakih hrastovih stupova i debelih dasaka. Ulazna su 
vrata bila sa strane prema kolnici, a na prednjoj strani 
bio je izdubeni valov, često s okomitim prečkama za 


svako svinjče (4 do 5). Manji pregradak vaiova bio je 


za vodu, koja je stalno bila u valovu. Iznad. valova bila 
je jaka greda, na kojoj su visila vrata (vodoravno), koja 
su se mogla dizati prema van i gore ili su se potiski- 
vala prema unutra, ako nije bilo pregrada na valovu, 
pa tako nisu svinje smetale, dok se davala hrana u 
valov. Pod u svinjari bio je od debelih hrastovih plan- 
ki (platina), a zvali su ga pomost. Manji dio poda bio 


je bez pomosta i tamo je bila zemlja, pijesak ili slama. 

S1. 3 Meso u starom dimnjaku 


Prije klanja ili ubijanja, jer u Sikirevcima vele, da 
se svinje ujesen biju ili ubijaju, valjalo je pripraviti 
sve što treba za svinjokolju: naoštriti noževe, dovesti 
sa stana (salaša) dosta slame za palenje (opaljivanje), 
zatim pripraviti skelu, na kojoj će svinje razuđivati (ot- 
varati, lagoditi) i rasjecati, a to su bile obično saone, 
na koje se stave široka jedna ili dvoja vrata s kakve 
zgrade ili se vrata stave na kakve grede ili balvane. 
Zatim je valjalo pripraviti sjekiru, vile, motike i stare 
kašike te drvena strugala i skretnje (svitke) slame i dr. 

Žene operu sve potrebno suđe (korita, karlice, kopa- 
nje, zdjele i lonce te oraniju, kotao ili kotlušu za top- 
ljenje masti i kuhanje obarina), a zatim očiste dosta 
bijeloga i crvenoga luka i pripreme dosta soli i ljute 


crvene paprike. — Dan dva prije klanja pozvani su su- 
sjedi, rođaci i prijatelji, da dođu pomagati uz domaću 
čeljad. 


Pozvani ljudi (moba) skupe se na posao rano ujutro 
još za »tavna« (mraka) pa se doručkuje pri svijeći. Do- 
ručak je bivao od čvrste hrane, tj. kulen ili but uz ki- 
seli kupus, a uz to se pila i rakija. Negdje su pili i me- 
denu rakiju, kojom su se ponajviše služile žene ali im 
se znao pridružiti i po koji muškarac! 

Čim svane, počne posao. Dugačkom motkom istjeruju 
jedno po jedno svinjče iz svinjare kroz otškrinuta vrata. 
Čim svinjče pomoli glavu, jedan ga čovjek pritisne, a 
drugi ga snažno udari sjekirom u glavu. Krme se sruši 
bez cike i dreke i tako se ne uzbune ostale svinje. Svinj- 
če se tada izvuče napolje i prikolje. Krv se uhvati u 
posebnu zdjelu te se miješa, da se ne ugruša i odnese 
u kuću, u toplo. Krv će trebati za krvavice. Negdje su 
tako ubili i poklali sve svinje, a onda su ih redom po- 
jedinačno palili ili po više komada već prema tome, 
koliko je bilo poslenika. 

U žirenju (žirovnici) svinja prije 70 do 80 i više .go- 
dina bilo je u velikim čoporima, katkada i više starih 
poštrojenih nerastova, koji su se u žirenju udebljali. 
Stoga su ih tamo na isti način zaklali i odmah opalili 
slamom, koju bi od kuće dovezli u udaljenije šume, 
gdje su se svinje žirile. Tako opaljene i neotvorene 
odmah su odvezli kući, gdje su ih dalje očistili i obra- 
dili. Mast od takvih u žiru utovljenih svinja nisu topili 
nego su sve ostavili u slanini. (Stilinović). 

Palilo se tako, da se zaklano svinjče na polovici dvo- 
rišta povali potrbuške i prednje noge mu se saviju, a 
stražnje se zgrče i rašire, da se svinjče ne prevrne. Za- 
tim ga debelo pokriju slamom i slamu zapale. Goruća 
se slama razgrće željeznim vilama, da se krme svuda 

dobro opali (Lovretić). Pod glavu stave ciglu, da se ma- 
lo uzdigne i tako sva dlaka obgori. Kad slama izgori, 
tada ga stružu motikama i strugalima te briju noževi- 
ma. Ako je negdje ostalo još dlake, onda se naknadno 
dopaljuje. da sva dlaka obgori do kože. Svinje su bile 
jeko dlakave (lasasta i bijela mangulica). Poslije toga 
se svinjče prevrne na leđa, a sa strana se stave cigle, 
da se ne prevrne. Pospu ga debelo slamom i zapale, da 
se opali i donji dio, tj. trbuh i noge. Između papaka 
stave malo slame i zapale, da obgore i papci, pa se ta- 
da lakše skidaju (izuju, svuku). Zatim se opet struže 
od gari i crnoga pepela. Ljudi to čine trljanjem skret- 
njem (svitkom, gužvom) slame i peru rukama, dok žene 
sipeju vodu rgom (posuda od tikve). 

Kad krme bude oprano i čisto, stavi se na skelu 
(vrata na saonama) i to potrbuške pa se tada počne 
rasijecati. Najprije se načini poprečni rez na zatiljku 
do mesa, a onda se reže na obje strane ispred uha i 
ispod njega preko obrazine do donje čeljusti tako da uši 
ostanu na slanini. Cijela se slanina vješala za sušenje 
na uši, koje se nabiju na jake klinove u zidu (duvaru). 
Ako se rezala »na pole«, tada je bila obješena na jedno 
uho. Slanina je bila debela (oko podlanice) i teška pa 
su zato ostavljali uši za vješanje. 

Od spomenutog poprečnoga reza na zatiljku reže se 
zatim uzduž hrptenjače (trtnjače, rtenice) sve do repa. 
Potom se skida slanina s jedne i s druge strane tako 
da ostane sva u cijelosti, tj. u jednom komadu. 

Kad se skinula slanina, onda se skida (ili vadi) pe- 
čenica ili bijela peka s obje strane hrptenjače. Zatim 
se sjekirom sijeku rebra pokraj obje strane hrptenjače 
tako da se ona cijela izvadi zajedno s repom. S nje se 
skine i ono malo mesa s donje strane. 

Poslije toga se odsiječe glava i ostatak trupa pre- 
vrne na stranu i izvuku se pluća i srce, a crijeva i os- 
tali dijelovi utrobe istresu se u podmetnuto korito. Za- 
tim se odvajaju plećke, butovi i rebra. S plećeta se 
odreže nožica, a rezom u ramenom zglobu odvoji se 
pleće (lopatica) od bedrice koju negdje zovu žnjut ili 
žnjuta. S butovima se načini isto tako. Bedricu su zvali 
i šunčica ili mala šunka (Lovretić). Jedno se pleće nije 
rastavljalo nakon odrezivanja nožice nego je ostalo u 
cijelosti i davalo se svećeniku prigodom blagoslova kuća. 

Sav ostali posao oko obrade pojedinih dijelova mesa 
(obrezivanje i rastavljanje i biranje za kobasice i ku- 
lenje) obavljao se na ovećem stolu pod kolnicom ili u 
velikoj zadružnoj sobi, ako je napolju bila jaka zima. 

Žene su čistile i prale crijeva napolju u toploj i sla- 
noj vodi, ali se nisu »šlajmovala« kao danas, pa su 
stoga kobasice bivale u nešto debljem omotaču. 


Sa zadnjega dijela rebara skidalo se meso zvano zec, 
a to je mišićni dio ošita. Zec se usalamuri kao i rebra 
ili se izreže za kobasice. Prženi zec kao i rebra nakon 
salamurenja vrlo je ukusno meso! 


Kad se sve meso ohladilo, tada se dobro posoli sa 
svih strana (natrlja se solju) i slaže u lužnicu (parenicu 





SI. 4 Dva čovjeka okreću svinjče 


ili manju kačicu). Uz krupne komade usole se i sitni, 
ij. nožice, kožice od slanine, pa njuške i repovi, što će 
se upotrebljavati za lučevine (hladetinu). Nasoljeno meso 
se još posipa i rastučenim bijelim lukom, koga se stav- 
lja i u salamuru, kojom se nakon nekoliko dana zalije 
usoljeno meso i ostane u salamuri po nekoliko sedmi- 
ca. Meso se češće prevrće, da se bolje prosoli. 

Slanina se samo usoli i pospe bijelim rastučenim 
lukom te naslaže jedan komad na drugi. Nakon više 
dana vješa se »u odžak«, da se suši i dimi. 

Od orezanog mesa s krupnih dijelova bira se bolje 
meso i manje masno za kulenje, a drugo ostaje za ko- 
basice. Nekad se za kulenje izreže po koje pleće ili but. 
Meso se rezalo noževima ili sjeklo sjekiricama, ali za 
kulenje se samo rezalo noževima i to malo krupnije ne- 
go za kobasice. Meso za kobasice začinjalo se i miješalo 
posebno, a ono za kulenje opet posebno. Miješalo se 
iako dugo dok se nije sve ulijepilo u jednoličnu masu, 
kao tijesto. Smjesa za kulenje malo se više solila i pa- 
prila, a negdje su stavljali i više bijeloga luka, dok je 
svega toga u smjesi za kobasice bilo nešto manje. 

Kobasice su naticali pomoću odrezanog grlića s gor- 
njeg dijela boce ili se načini takav lijevak od tikve a 
negdje i od debelog roga podolskih goveda. Smjesa se 
utiskivala u crijevo drvenom žlicom (varjačom, pavaru- 
šom) kroz spomenuti lijevak. Kulen se naticao rukom i 
tvrdo nabijao u široko crijevo (slijepo crijevo). Poku- 
Jenac ili kulenova seka naticala se u guzno crijevo (guž- 
njak) istom smjesom kao i kulen. 


Krvavice su se pravile od materijala iz obarina, koje 
su se kuhale u ovećoj kotluši na otvorenoj vatri na 
željeznom tronošcu. U obarine su se stavljale glave, osim 
njuške, pluća, srce, jetra, bubrezi, kožice od slanine, što 
je rezana za mast, zatim krvavi komadi mesa i želuci, 
jer se u prošlosti nije pravila tješćenica (tlačenica, ili 
švargi). 

Za krvavice (krvenice) izabrani su bolji dijelovi iz 
obarina pa su krupno izrezani noževima ili se krupno 
isijeku sjekiricama. U smjesu se doda dosta prženog 
crvenog luka, zatim soli i paprike i malo krvi pa se za- 
tim sve dobro izmiješa i nadijeva u čista debela crijeva 
pomoću gornjeg dijela stakleneog cilindra petrolejske 
lampe (odrezanog) ili pomoću širokog lijevka od tikve 
ili debelog roga goveda, jer šprica tada nije još bilo pa 
su se ljudi pomagali kako su znali i mogli! Smjesu su 
gurali kroz lijevak drvenom varjačom kao i kobasice. 

Negdje su u smjesu za krvavice dodavali kukuruznog 
(prošnog) brašna, da ih bude više, ali su se takve mora- 
le brže trošiti, da ne prokisnu. 

Lošija vrsta krvavica pravila se samo od pluća s 
dosta krvi i nešto čvaraka. Zvali su ih devenice ili 
škvarnjače. Obično su se davale u zamjenu za drvena 
korita, karlice (kopanje) i druge drvene predmete, što su 
izrađivali i prodavali cigani. Domaćim ciganima davale 
bi se devenice za nadnicu umjesto novaca za kakav 
obavljeni posao. 





SI. 5 Svinjče se brije i pere 





Sl. 6 Svinjče na vješalici 


Sve nadjevene krvavice stave se u još toplu vodu, u 
kojoj su kuhane obarine, da se prokuhaju. Za vrijeme 
kuhanja bockaju se debelom iglom i dok izlazi krvava 
tekućina, znak je da treba još kuhati, a kad tekućina 
više ne bude krvava, skida se kotluša s vatre. Nakon 
vađenja iz kotluše peru se u hladnoj vodi i slažu se u 
korito, pa će se sutradan vješati u dimnjak zajedno s 
kobasicama. Kulenje se stavljalo nekoliko dana na me- 
so u salamuri, a onda se umatalo u staru ribarsku mre- 
žu i vješalo na određeno mjesto u dimnjak. 


U prošlosti se malo slanine rezalo za topljenje masti 
nego samo salo, jer je dosta trebalo slanine za zamata- 
nje u torbice svakoga dana pastirima i to im je uz 
kruh i luk bila svakidašnja hrana. A slanina se nosila 
i na poljske radove. Kad je u kući trebalo masti, izrezao 
bi se komad slanine i rastopio, pa se mašću začinilo 
jelo, a čvarci su se pojeli ponajviše za doručak, uz ki- 
selu čorbu i glavicu luka. 


Kad su se klale svinje utovljene u žirovini, moralo se 
dobro paziti pri topljenju masti, jer je brzo zakipila i 
iscurila na vatru, pa bi tada sve izgorjelo. Zato se topi- 
la na sredini dvorišta a oko vatre bilo je u pripravnosti 
više posuda s vodom. Ako bi mast počela kipiti, polije- 
vali su vatru sa svih strana, dok se posve ne ugasi. Zato 
su većinom od takvih svinja ostavljali slaninu, ili su 
svinje iz žirovine još neko vrijeme hranili napojem, a 
nakon više dana i kukuruzom pa bi se tako spriječilo 
kipljenje masti ili bucanje, kako su tu pojavu zvali. 


Mast se držala u drvenim čabrovima, a kasnije i u 
limenim kantama. Topila bi se obično drugi dan, a to su 
radili sami ukućani. Kad je u kotluši mast prestala da 
se pjeni i kad su čvarci dobro porumenjeli, tad su kot- 
lušu skinuli s vatre. Čim čvarci sjednu na dno, cijedi se 
mast u čabrove. Kad je klano više svinja i topljeno više 
masti, bilo je i mnogo čvaraka, pa su od njih i od even- 
tualnih ostataka stare slanine kuhali sapun, koga su 
zvali rubinjaš, jer su njime nakon luženja sapunali i 
prali rubine (košulje). 


Slanina i ostale prerađevine od mesa sušilo se i di- 
milo u velikom dimnjaku. koji je u starim zadružnim 
kućama bio posebno građen. U kuhinji, koju su zvali 

kuća, bio je uz prijeki zid prema sobi tzv. banak ili 
postolje, gdje je bilo ognjište s verigama, na kojima je 
visio kotao za grijanje vode. Na ognjištu je vatra goto- 
vo stalno gorjela, a samo bi se noću zapretala žeravica, 
da se ujutro samo razgrne i opet naloži vatra. Na banku 
je bilo i drugog pribora: tronožac (sadžak), mačak (že- 
ljezno postolje za loženje vatre), ožeg ili vatralj za po- 
ticanje vatre pa tučani lonci itd. Na vatri se kuhalo i 
peklo. Pekla se pogača a i kruh pod tzv. vršnikom 
(to je kupolasti zemljani poklopac s rupom na vrhu). 
Štednjaka tada još nije bilo, a počeo se u Slavoniji u- 
potrebljavati tek pri kraju prošlog stoljeća. 


Spomenuti dimnjak (koga su zvali odžak) zauzimao 
je cijelu dužinu stropa kuhinje (kuće), a u širini nije 
zahvaćao samo 1 do 2 metra stropa, koji je bio pokri- 
ven. 


I tako je veći dio kuhinje bio otvoren, tj. bez stropa 
i taj veliki otvor bio je donji dio dimnjaka, koji je bio 
građen u obliku četverouglastoga stošca od jakih hrasto- 
vih stupova ušaka i krivaka kao i okomitih (ušak je stup 
na dvije protivne strane prožlijebljen za stavljanje brva- 
na, a krivak je isti takav stup, koji se postavlja koso. na 
uglovima) Prostor između stupova ispunjen je jakim 
brvnima, koja su bila malo narezana (zasječena). Iznut- 
ra je dimnjak bio debelo umazan blatom (ilovača i plje- 
va), koje je kroz zarezotine brvana izlazilo na vanjsku 
stranu i čvrsto držalo. S tavanske strane nije bio uma- 
zan pa su se dobro vidjeli stupovi, brvna i način grad- 
nje. Dvije voprečne stijene dimnjaka išle su jednako 
koso prema vrhu krova. Stijena prema krovu (uzdužna) 
išla je koso kao i krov, od kojega je bila udaljena 30 
do 50 em. Protivna uzdužna stijena prema sredini tava- 
na išla je okomito prema vrhu krova, gdje su se sve 
četiri stijene sastale i na njima je počeo zidani četvero- 
uglasti oširoki izlaz dimnjaka na vrh krova. Taj vanjski 
dio bio je na sve četiri strane otvoren, a na vrhu je bio 
pokriven svedenim krovom od cigle. Negdje je na tak- 
vom svedenom vrhu bio uzidan mali tornjić i to radi 
toga da rode ne prave gnijezda na vrhu dimnjaka, što 
je bio čest slučaj u selima pokraj bara i močvara (npr. 
Posavski Podgajci i dr.) 

Vješanje mesa bio je poseban i važan posao, jer ga 
je nekada bilo dosta, pa je trebalo sve rasporediti kako 
treba, da se sve dobro osuši i da bude pristupačno kad 
zatreba koji komad skinuti ili pak odrezati komad sla- 
nine od velike »pole«. 

Za kobasice i krvavice, koje su se i najprije vješale, 
bile su posebne motke u sredini »odžaka« i bliže og- 
njištu. Slanina se vješala nakon 8 do 10 dana solenja. 
Vješala se na jake drvene kline zabijene u poprečnoj 
gredi nasuprot ognjišta kroz uši, koje su ostavljene na 
slanini, pa je tako bila razapeta uz zid. O toj slanini 
ima i narodna pjesmica: Kad su stari svinje žirovali, 
slaninu su na duvar vješali, a sad mladi svinje ne žiru- 
ju, neg masti na kile kupuju! (duvar je zidna stijena 
obično drvene zgrade, ali i zidane). 

Kulenje se vješalo kad i slanina, tj. 8 do 10 dana 
stajanja na mesu u salamuri. Vješalo se dalje od og- 
njišta i bliže uzdužnog zida, da do njih ne dođe topli 
dim. 

Rebra i sitnež za lučevine (hladetinu) vješala se na- 
kon kraćeg salamurenja, a veći komadi tek nakon više 
sedmica. Veći komadi su se vješali na posebne motke 
u sredini odžaka, gdje je bilo dosta dima i promaje. Ako 
je s ognjišta dolazilo malo dima, tada bi se na sredini 
kuće u kakvom starom velikom željeznom kotlu ložila 
posebna vatra za dimljenje. Tad je sva kuća bila u 
dimu, kroz koji se ulazilo u sobu. 


Za vrijeme rada na svinjokolji pomalo se pijuckala 
rakija. Ručak je bio oko podne. Bilo je to kuhano meso, 
juha s rezancima te hren s kajmakom. Negdje je bilo i 
kolača, tzv. krofni ili salenjaka. Rakija se pila i za 
vrijeme ručka. Vina je bilo rjeđe, jer su ga imale samo 
one kuće, koje su imale vinograd. 


Večera je bila kasno uvečer, jer se radilo i pri svi- 
jeći (lampi petrolejki), a s fenjerima po dvorištu (avliji). 
Za večeru je bilo opet kuhano meso i juha uz obvezni 
hren, ali je sada bilo i pečenog mesa uz pečene kobasice 
i krvavice, tzv. ogledače, da se ustanovi, je li sve dobro 
načinjeno i dosta slano i papreno. Osim pečenog mesa 
bilo je negdje i sarme, a na koncu i kolača salenjaka i 
paprenjaka. Na večeru su pozivani prijatelji, susjedi, pa 
učitelj, lugar, općinski bilježnik, župnik i drugi, jer je 
io bila prilika da se svi počaste dobrim jelom i pićem a 
i međukobno porazgovore. Uz dobro raspoloženje bilo je 
na kraju i pjesme! 


II 


OSVRT NA DANAŠNJU SVINJOKOLJU 


Danas se kolju utovljene svinje od godinu do godinu 
i pol dana starosti. Nema više domaćih dlakavih pasmina 
lasaste i bijele manuglice ili su još vrlo rijetke nego se 
uzgajaju svinje rijetke dlake bilo da su to crnoslavonske 





SI. 8 Biranje mesa za kobasice i kulen 


pasmine (fajferice) ili su bijele mesnate engleske i ostale 
pasmine svinja, koje su već prilično prodrle u većinu 
sela Slavonije. 

Palenja svinja više nema, jer je to spor i prljav po- 
sac. a šurenje lakše, brže i čišće. 

Svinje se ne biju sjekirom u glavu nego se izvuku 
iz svinjca, obore na zemlju i zakolju jakim nožem kao 
i nekada. 

Običaju pri klanju svinja ostali su uglavnom _ isti, 
ali se posao ne počinje rano, jer se kolje manje svinja 
pa je i manje posla. ' 

Nlanje počinje čim voda u kotluši počne ključati. 
Tad se zakolje svinjče, a pri klanju uhvati krv u čistu 
zdjelu. Zaklani se bravac položi potrbuške u veliko drve- 
no korito na dva kraća užeta (štranjge) položena po- 
prijeko tako, da dođu između prednjih i stražnjih nogu 
svinijčeta. Negdje se posipa po leđima malo pepelom, da 
se bolje ofuri. Zatim se svinjče polijeva vrelom vodom, 
koja se dodatkom malo hladne vode smlači. Polijeva se 
po leđima pa sa strana i po glavi a zatim se svinjče 
okrene povlačenjem užadi, što ćine dva čovjeka naiz- 
mjence povlačeći i popuštajući užad. Svinjče se još po- 
lijeva i okreće dokle god se ne uzmogne dlaka rukama 
lako čupati. Tad pristupi više pomagača te čupaju i ski- 
daju dlake stružući starim kašikama pa se tako skida i 
sva prljavština s kože. 

Danas se češće viđa željezno korito mjesto drvenoga, 
koje je bilo od brestovine ili topolovine. a rjeđe od bu- 
kovine ili hrastovine, jer nema više tako debelih staba- 
la, a ni majstora, koji su nekad izrađivali takva korita i 
razno drugo drveno posuđe. Mjesto užadi danas se upo- 
trebljavaju lanci. 

Kad se sa svinjčeta počupaju i ostružu gotovo sve 
dlake, tad se izvuče iz korita i položi na čelo (kanat) 
ili se stavi na rešetkava vrata, koja se polože preko 
korita. Tu se svinjče dalje temeljito brije nožem i pere 
vodom, a skidaju se i papci posebnom kukom. Najviše se 
dangubi oko glave, da se dobro obrije. 

Zatim se svinjče objesi za stražnje noge na posebnu 
vješalicu, koju negdje zovu i čivije. Tu se još pere i 
briju zaostale dlake. 

Kad je svinjče potpuno čisto i obrijano, tad se oš- 
trim nožem razreže od guznog otvora do donje vilice 
(čeljusti). Otvori se trbušna šupljina i crijeva istresaju 
u podmetnuto korito, kako se to vidi na slici br. 4. 

Tad se otvara i grudna šupljina i izvuku pluća i srce 
pa se bace u posudu s vodom ili se objese o klin na 
vješalici. Zatim se manjom i oštrom sjekiricom rasiječe 
svinjče po sredini hrptenjače na dvije polutke. Izvadi 
mozak u čistu posudu, a zatim 


se kičmena moždina i 
se odreže glava. 





u 


S1. 9 Solenje i miješanje mesa za kobasice 





SI. 10 Današnja pušnica za sušenje mesa nakon klanja 
svinja 


Dok jedan čovjek sve to radi, dotle drugi već kolju i 
šure drugo svinjče. 

Polutke se stavljaju na oveći stol i tamo se rasije- 
caju i komadaju na pojedine dijelove. Vadi se plećka 
zajedno sa slaninom, a isto tako i šunka. Na njima se 
pri obrezivanju ostavi manje ili više slanine. Zatim se 
skida salo i rebra. Od slanine se ostavlja manje ili više 
komada. koji se obrežu. a ostali se komadi slanine odlažu 
posebno i s njih se skida koža pa se režu za topljenje 
masti (u čvarke). Na plećki i šunki odrežu se samo no- 
žice, a bedrica se odrezuju samo onda, ako se meso pleć- 
ke ili šunke uzima za kobasice i kulenje. Od slanine se 
ostavi obično potrbušina, podgrlina i koji komad s leđa. 
Neki ostavljaju rebra na slanini. Iz njih se izrežu i iz- 
vuku kosti a meso ostane na slanini, koja bude tad mes- 
nata. Od sala se nešto ostavi za kolače, a ostalo se reže 
za mast. 


Za kobasice i kulenje uzima se meso, što ostane od 
obrezivanja plećki i šunki, a uzima se i od vrata i krme- 
nadla. jer se ne skida pečenica kao nekada. Za kulen se 
bira najbolje meso s malo masti (vrat, krmenadla ili se 
razreže šunka ili plećka). 

Za hladetinu se ostavljaju dio kožica, uši, nogice, 
repovi i njuške a ponekad i jezik. Većina kožica, te 
glava, pluća, jetra, srce, slezena te bubrezi i krvavi ko- 
madi mesa pa kosti, na kojima je ostalo malo mesa, 
stavljaju se u obarine koje se kuhaju u kotluši. 

Meso za kobasice i kulenje danas se više ne reže no- 
ževima nego se manji komadi mesa stavljaju u mašinu 
za mljevenje mesa, gdje se malo krupnije izreže za ku- 
lenje a sitnije za kobasice. 

Smjesa za kobasice kao i za kulenje pripravlja se na 
isti način kac i u prošlosti (sol, paprika i bijeli luk). 
Posebnim špricem se nadijevaju kobasice kao i kulenje 
pa sve to ide brže i lakše. 

Kad obarine budu kuhane, a to je onda, kad se sa 
glave može odvojiti meso od kosti, tad se izvade na stol. 
Najprije se izaberu sve kosti, a između ostaloga uzme 
se najprije srce, jezik te nešto kožica i koji komad mas-. 
nijeg mesa. To se krupno izreže za tješćenicu (tlačenicu 
ili švargl). Nakon solenja, uz dodatak paprike i malo 
bijelog luka. dobro se izmiješa i nabije u čisti želudac 
i dobro na kraju zaveže. Od preostalih obarina koje se 
krupno samelju. uz dodatak soli i dosta prženog crvenoga 
luka i nešto krvi, što se sve dobro izmiješa, načine kr- 
vavice, koje se nadijevaju špricem. 

Zatim se krvavice stave u obarinsku vodu (čorbu) i 
prokuhaju, a s njima i tješćenica ili se ona, ako je više 
komada. kuha poslije krvavica. Poslije kuhanja krva- 
vice se operu u hladnoj vodi i stave se u korito pa će 
se sutra vješati zajedno s kobasicama u pušnicu za su- 
šenje. Isto se načini i s tješćenicom, koja se poslije 
toga na ravnoj podlozi pritisne težim predmetom, da 
dobije plosnati oblik. Većinom se i ona stavlja u dim, 
ali se često troši i bez dimljenja. 

Sve ostavljeno meso, tj. šunke, plećke, vratine pa 
komadi krmenadla te rebara i sitnež za hladetinu nasoli 
se kao i nekada, a poslije se načini salamura, uz doda- 
tak nešto salitre i lovorova lista pa se njome prelije 
usoljeno meso. 

Mast se topi obično isti dan, a nekad i sutradan, kad 
se vješaju i kobasice i krvavice, dok se slanina nakon 
solenja, kao i u prošlosti, vješa zajedno s kulenjem. Sve 
ostalo. meso, osim sitneži koja se vješa ranije, povješa 
se tek nakon salamurenja od 3 do 5 sedmica. 

Danas nema više velikih dimnjaka (odžaka) nego se 
grade posebne pušnice unutar zgrade ili posebno u dvo- 
rištu. To je ponajviše zidana prostorija visoka 4 do 5 
metara s podnom površinom od 3 do 4 kvadratna met- 
ra četverouglasta oblika. Ispod krova nalazi se više otvo- 
ra za izlaz dima. Vatra se loži na dnu pušnice. Motke 
su postavljene u više redova za vješanje. Ulazna su 
vrata obično pod ključem! 

Vrijeme i napredak u duhovnoj i materijalnoj kul- 
turi mijenja način života i običaje ljudi, a mijenja i 
poboljšava i pasmine svinja pa tako i njihovu obradu 
pri klanju kao i običaje pri tome poslu. 

Danas se na svinjokolji, prije posla, doručkuje obič- 
no kava, a kad se svinje pokolju i dođe do mesa, tada 
reduše načine dobar paprikaš od jetara i mesa, pa se 
tada dobro doručkuje i posao se dalje nastavlja. Ru- 
čak je sličan onome u prošlosti, a tako i večera, koja 
bude kasno uvečer, dok se svi poslovi posvršavaju i 
dok se skupe svi pozvani rođaci, prijatelji i neki seoski 
službenici. I danas je na večeri, uz ostalo, redovito pe- 
čeno meso i pečene kobasice i krvavice kao ogledače! 
Pije se rakije, a poslije i vino ili pivo pa bude dobrog 
raspoloženja i pjesme. 


II 
HIGIJENA PRI SVINJOKOLJI 


Pri klanju svinja ljudi uzimaju stara odijela, jer se 
radi u početku s prljavim, a kasnije i s masnim pred- 

metima. Ali, glavni poslenik (majstor od klanja) ima 
čistu pregaču. Tako je bilo u prošlosti, a tako je manje 
više i danas, samo što se vidi više bijelih pregača va 
i ogrtača, a žene imaju raznobojne kecelje (zaprege, 
pregače, oprege). 

Kad su u prošlosti svinje palili, vatra je raskužila 
cijelu svinju izvana, pa se tako uništio i smrad i sva 
prljavština, što se na svinjama nakupila za vrijeme 
duljega tova i ležanja često u blatu i đubretu. Vatra 
je prema tome bila glavni faktor higijene. 

Istina, poslije palenja svinjče je bilo garavo od ve- 
pela sagorjele slame i dlaka, ali se to struganjem, trlja- 
njem i pranjem vodom sve skinulo pa je tako svinja 
čista stavljena na skelu za razuđivanje (lagođenje). No- 
ževi i sjekirice bile su prije klanja naoštrene pa se s 
njih skinula rđa i nečistoća, ali su ipak i oprani u vre- 
loj vodi kao i ostalo suđe i pribor. Stol za obradu mesa 
i rezanje slanine za mast i za ostale poslove dobro se 
oriba i opere lugom i vrelom vodom, a to se čini i sa 
svim ostalim potrebnim suđem: korita, karlice, zdjele, 
lonci, kotluše. čabrovi i kante za mast itd. . 

Ruke se manje peru, a više brišu o čiste krpe kao i 
noževi nakon oštrenja masatom ili brusilicom (belegi- 
jom). U čistim posudama se solilo i miješalo meso za 
kobasice, kulenje i krvavice. Crijeva su se prala u top- 
loj i slanoj vodi, a nakon pranja stavljana su u toplu 
vodu s bijelim lukom do naticanja, da se izgubi neu- 
godni miris. Danas se radi isto tako samo se tanka cri- 
jeva još i »šlajmuju«, tj. izvrnu se i skida se sluznica, 
pa budu tanka i gotovo prozirna. 

U novije doba, otkad su se svinje počele šuriti, nije 
se higijena mnogo poboljšala, jer se i u prošlosti u pri- 
ličnoj mjeri primjenjivala. Danas se radi više čistim 
strojevima. a manje rukama, pa je tako i veća higijena 
(mljevenje mesa, špric za kobasice i krvavice i dr.). 
Mjesto luga danas upotrebljavaju za pranje raznih mas- 
nih predmeta i deterdžente. 


Naravno da se u prošlosti, kao i danas, nije svuda 
podjednako pazilo na higijenu, ali je ona postojala u 
priličnoj mjeri. Gdje je nije bilo dovoljno, osjetile su 
se štetne posljedice na prerađevinama, koje se pokvare 
i zaudaraju (kobasice i krvavice). 


Djed Imra mi je dao najviše podataka o načinu kla- 
nja svinja u prošlosti, pa mu se ovim najljepše zahva- 
ljujem kao i svima ostalim anketiranim prijateljima. 


Izvori: 


1. Lovretić Josip, Zbornik za narodni život i običaje južnih Slovena — 
Otok — JAZU, Zagreb 1897. 

2. Petričević Šima, Đurin, Šokac, Nekadašnje sezone kobasica, čvaraka, 
ino, Slavonski narodni kalendar čiča Grge Grgina za 1974, Đe 
OVO. | 

G. Na anketna pitanja odgovorili 

stari ljudi: Josip Jarić (84) iz Sikirevaca, Franjo Delić 
Grede, Đuro Ćosić (84) iz Vrbanje i Josip Stilinović 
vaca, a nešto su podataka dali i drugi prijatelji. 

4. e manja — Babina Greda: Svinjokolja u Slavoniji (pjesma u ru- 
opisu). 


su osim Imre Stojanovića još i ovi 
78) iz Babine 
80) Iz Vinko- 





Istraživanje 0 


gradnji krušnih peći na 


otvorenom oko Vinkovaca 


PIŠE: MR MANDA SVIRAC 


Narodno graditeljstvo kao predmet istraživanja do 
sada se odnosilo više na proučavanje stambenih obje- 
kata,: manje gospodarskih, a među njima gotovo naj- 
manje na pojavu krušne peći na otvorenom prostoru. 

Općenito uzevši, uloga peći u davnini naših naroda 
bila je višestruka. Peć je bila mjesto oko kojega su se 
okupljali ukućani. Na peći se spavalo, a kad je netko 
prozebao u zimskim danima, na peći se najbolje izli- 
ječio. Pećima se pridavala i uloga davanja svjetla te 
razne druge uloge u običajima, napose svadbenim. Ko- 
načno, peći su prilagođene i za zgotovljanje hrane tako 
da se u njihovoj šupljini pekao kruh ili kuhalo u po- 
sudama neposredno nad otvorenom vatrom koja je gor- 
jela na ognjištu ispred njihova otvora. 

Pojavom tzv. krušne peći uočavamo njenu vla- 
stitu ulogu: takve peći služe isključivo za pečenje kru- 
ha, a nazivaju se jošš i vanjske peći. zbog njiho- 
vog smještaja na otvorenom. 

Teorija oko postanka krušnih ili vanjskih peći ide 
u dva pravca. Jedni misle da je peć prvobitno bila sa- 
građena kao samostalni objekt izvan stambenog dijela 
pa je s vremenom unesena u prostoriju. Drugi opet 
tvrde, bazirajući svoje mišljenje na arheološkim i po- 
vijesnim podacima. da je krušna peć nastala u jednom 
danom trenutku iz otvorenog ognjišta koje se nalazilo 
u nekoj prostoriji. Ono je kasnije iz sredine pomaknuto 
do zida koji dijeli prostoriju od hodnika (ili predsoblja). 
te s vremenom peć je iznesena na dvorište ili u vrt. 





o. 

SI. 1 Krušna peć na dvije vođe, Vođinci 





SI. 2 Krušna peć od opeke na dvije vode i s dimnjakom 


U našim panonskim prostorima susreću se peći pod 
krovom i peći na otvorenom. Peći na otvorenom pro- 
storu prevladavaju pa ih se i danas može vidjeti na 
seoskim dvorištima, a kad bismo se potrudili, našli bi- 
smo i onih drugih smještenih pod krovom. Istina jest 
da ih je sve manje, ali se u dijelu oko Vinkovaca pa 
i šire ipak i danas koriste makar jednom godišnje kad 
je u selu neka svečanost, osobito god, kirbaj ili kirvaj. 
Za te dane u krušnim pećima peče se prase, poznata 
pečenka, pečenica ili zaoblica. Obitelji koje nemaju više 
vlastitu peć, udružuju se sa susjedima ili rođacima i 
prijateljima koji peć posjeduju, te kod njih, u njiho- 
voj peći peku prase. Ima, međutim, ljudi koji su os- 
jetili potrebu da sagrade novu krušnu peć. To je ve- 
oma važno zabilježiti, jer su peći dio naše ruralne ar- 
hitekture, a za pozdraviti je, radi očuvanja naše kul- 
turne baštine u ovim krajevima. 

U ovom radu bit će opisana gradnja krušne peći na 
otvorenom iz 1983. g. u Vođincima koju je gradio sam 
vlasnik po uzoru na još jedinu postojeću peć takvoga 
tipa koja je djelomice porušena, nema krovnu kon- 
strukciju i zapuštena je. 


SMJEŠTAJ KRUŠNE PECI 


Iz terenskih podataka i slikovnog materijala koji 
sam u kratkom roku uspjela prikupiti“ proizlazi da su 
peći na otvorenom smještene, uglavnom, na dvorištu i 
to obično: 

SI. 3 Uz uličnu zidanu ogradu opaža se krov krušne peći 
na dvije vode 


l. na sredini dvorišta s otvorom okrenutim prema 

stambenoj zgradi; (sl. 1, 2 

odmah uz uličnu ogradu s otvorom prema dvo- 

rištu; (sl. 3, 4) 

3. na dvorištu, jednim dijelom naslonjena na zid su- 
sjedove kuće i to u onih obitelji kojih je dvori- 
šte nešto uže. Ova se peć razlikuje od ostalih i 
po krovnoj konstrukciji, jer ima natkrovak ili krov 
pod jeđnu vodu, a sve ostale imaju krov na dvije 
vode. (sl. 5) 


Peć je uvijek u blizini kuće kako ne bi bilo daleko 
nositi kruhove, osobito kad pada kiša. 

U većini slučajeva, pa još više u prijašnja vremena 
dok se gospodarski život u velikim obiteljskim zadru- 
gama odvijao, uglavnom, na stanu, svaka kuća u selu 
imala je jednu krušnu peć, a ponekad i drugu na stanu. 
Ovo je bio slučaj osobito kada je stan bio podalje od 
sela. »Nekada su«, rekao je Slavko Samardžija iz No- 
vih Mikanovaca, »naši stari Šokci za čas na stanu sa- 
gradili peć, i to od šiba naprave lucnjeve koje zabodu 
u gredice, omažu blatom i bude za čas gotovo«.5 Sličnu 


m 





SI. 4 Krušna peć od opeke na dvije vode i s dimnjakom 

ovakvu peć — s kupolom od pruća i omazanu blatom 
— imamo baš na spomenutom primjeru iz Vođinaca o 
kojoj će dalje biti riječi. 


DIJELOVI KRUŠNE PEĆI 


Krušne peći su u ovom kraju pretežno podizane, tj. 
imaju postament koji je redovno povisok tako da rav- 
nina donjeg ušća peći leži u visini ruku onoga tko ru- 
kuje pomagalima ili vatrom. 


1. donji dio 


Peć je, u pravilu, građena na četiri podnoška, bilo 
drvena, bilo zidana od opeke. Dimenzije su približno 
uvijek iste, a mogu odstupati za nekoliko centimetara. 

Peć u Vođincima građena je po starinski na slije- 
deći način :9 

a) četiri drvena stupića ili bapke, visine do 0,50 m 

složeni su na udaljenosti od jednog metra jedan 
od drugoga u kvadrat. 


b) na stupiće se postavlja krevet ili banak na kojem 
leži peć. Najprije se napravi podsek, tj. okosnica 





rr va PAT PRAVILA 


SL 5 Krušna peć od opeke na jednu vodu i bez dimnjaka 


od debljih greda, a onda se poprečno na nju po- 
slažu planjke, tj. daske tako da se urežu u pod- 
sek. 


Cc) na planjke se stavlja dobar sloj (do 2 cm) ilovače. 


d) na ilovaču se slažu opeke (preporuča se da ih ljudi 
sami naprave), a vezane su ilovačom. 


2. kupola ili svod 


Kupola, ili po domaći kuba, građena je od eluka, tj. 
od pruća. U ovom slučaju bilo je dvanaest drvenih me- 
đusobno povezanih prutova savijenih u lukove. Najbolje 
je da su prutovi od hrastovine ili brestovine ili drugog 
drveta.! Kupola je izvana i iznutra omazana blatom, 
a praznine sprijeda i straga zazidane su opekom. Pri 
vrhu se na tim stranama napravi otvor za dim, tzv. 
fur, a sprijeda je i veliki otvor, zjalo za loženje. Takve 
su peći bez dimnjaka. (sl. 6, 7) 

Ima ovdje i drugih tipova peći koje su potpuno zi- 
dane od opeke. Njihova je kupola, također, od opeke. 
Za takav posao preporuča se prijesna opeka ili ćerpič, 
jer se lakše obrađuje kod zidanja kupole a jednoličnije 
i dulje zadržava toplinu. Upotrebu betona nikako ne 





S]. 6 Krušna peć bez dimnjaka s kupolom od pruća 
sagrađena 1983. 


preporučuju, jer se beton jako užari pa može spaliti 
kruh čak i kao vez za opeku. 

Ovakve peći su bez dimnjaka (sl. 1, 5) ili s dimnja- 
kom (sl. 2. 4). Peći s dimnjakom su složenije za grad- 
nju. a prema podacima s terena, one bi bile novijeg 
datuma i, eventualno, preuzete od Madžara kojih u o- 
vim krajevima i danas ima, a što domaći ljudi rado 
ne priznaju. Dakako, ovo bi upozorenje trebalo shvatiti 
ozbiljno te ga u nekim drugim istraživanjima dokazati 
ili opovrgnuti. 

Ako se vratimo našem tipu peći — s kupolom od 
pruća, njezin oblik i dimenzije daju slijedeće podatke: 
— izvana oblik je poluvaljkast (sl. 6) 

— visina kupole = 0.80 m, 

— širina kupole = 0,95 m, 

— dužina kupole = 1,35 m, 

— visina zjala je 0,35 m, a širina je 0,45 m, 

— iznutra strop peći je kupolasto sveden. Kupola ne 
smije biti ni previsoka, ni preniska, 

— pod peći je pravokutnog oblika (0,70 m x 1,15 m) 





SL. % Isto kao sl. 6 na zadnjoj strani peći vidi se otvor 
za dim 


Ova je peć građena za tri-četiri kruha. Ima ih, da- 
kako, i nešto većih za više kruhova. 

Ispred otvora za loženje nalazi se banak (1 m x 0,45 
m). To je dio kreveta ostavljen radi izgrtanja žari. 

Krovna konstrukcija je pod jednu vodu)? a dodana 
je na četiri drvena stupa. Na stupovima su postavljene 
četiri gredice u kvadrat, na njih opet rožnice na koje 
se po dužini prišiju letve. Pokrov je od crijepa. (sl. 6) 

Negdje pored peći, obično u potkrovlju, smještena su 
pomagala: žarilo — za poticanje vatre, ogreblo — drve- 
na populopata za izgrtanje žari i za provjeru je li peć 
dovoljno vruća (po podu se njome povuče i ako ima 


iskara, peć je ugrijana), omelo — za čišćenje peći prije 
stavljanja kruha, lopata ili lopar za stavljanje kruhova 
u peć. 


Za gradnju ovakve peći, kako je rekao njezin gra- 
ditelj, treba samo malo više volje i svatko je može 
sebi sam sagraditi. Peći od opeke je teže graditi, jer se 
radi o pravoj kupoli i, u nekim, o zidanju dimnjaka. 
Njih su, uglavnom, gradili određeni ljudi iz istog ili 
iz drugog sela, ali ne moraju biti zidari. U pravilu, to 
je posao muškaraca, a »dobro je ako žena hoće pomo- 
ći«, nasmijao se i završio naš kazivač. 

Sve su peći redovno omazane i obijeljene izvana i 
time upotpunjuju sliku izgleda seoskog dvorišta ovih 
krajeva. 





91. 8 Krušna peć u Podravskih Hrvata, Stara 
(u Madžarskoj) 


NAPOMENE I IZVORI 


1. Usp. dva članka u prijevodu Ive Franića od: Gunda, Bela, Stara 
hvvatska ognjišta uzduž Drave, Stara, šimeška županija u Madžarskoj, 
Vjesnik Etnografskog muzeja u Zagrebu, knj. I, sv. 1—2, Zagreb 1935. 
str. 87—97. 

— isti, Jugoslavenski sastavni dijelovi u materijalnoj etnografiji Ma- 
džara, Vjesnik Etnogr. muzeja u Zagrebu, knj. II, sv. 3—4, Zagreb 
1936, str. 29—39. Ovdje na strani 32. govori o krušnim pećima »za- 
okružene forme« koje su rasprostranjene u Hrvata uzduž Drave i 
Mure, a koje bi, prema njegovu mišljenju dospjele iz vrta u kuhinju. 
U wtu, misli se, da su služile za sušenje konoplje, lana i kukuruza. 
U potpunoj sličnoj formi takve peći su u Hrvata i u Madžara uz 
Dravu. Sve je ovo dobro potkrijepljeno obimnim podacima iz literature 
poznatih evropskih stručnjaka. Tijekom terenskih istraživanja nisam 
naišla na podatak da bi krušna peć bila smještena u vrtu. Međutim, 
na takve peći u zadnjem dvorištu naišao je B. Gunda još 1934. g. 
kod Podravskih Hrvata u Madžarskoj, ali sjećanja staraca govore da 


su ih gradili i prema ulici (Vjesnik I, sv. 1--2, 89). 
2, Ove godine gradit će se nekoliko krušnih peći u ovim krajevima: u 
Šiškovcima, u Novim Mikanovcima i, eventualno, dvije u Vođincima. 


Te će peći biti građene od opeke, za razliku od već sagrađene (1983) 
u Vođincima kupola koje je načinjena od pruća. Moguće je da ih ima 
i više u planu. 

3, Čuvši za mogućnost gradnje krušne peći, terenska istraživanja su iz- 
vršena u: Vođincima, Novim Mikanovcima, Retkovcima i Šiškovcima 
kao priprema za filmsko snimanje gradnje i upotrebe krušne peći u 
okviru projekta »Filmovi s etnološkom dokumentacijom« iz programa 
Etnološkog zavoda Filozofskog fakulteta u Zagrebu. Građa je prikup- 
ljena u 1984. i 1985. godini, a pohranjena u Etnološkom zavodu. 

4. Za Varoš kod Slavonskog Broda, Luka Lukić na početku stoljeća zabi- 
lježio je slijedeće: »Vanjsku peć nema svaka kuća, već samo one, 
u koji je više svita. Samci i kuće s malo svita peku kruv u sobnoj 

peće, a familije, koje potrebuju po šesnajst kruva u tri dana, peku 
u vanjskoj peće. Sve selo ima pak do sto vanjskih peći.« Lukić, L., 
Varoš. Narodni život i običaji, Zbornik za narodni život i običaje 
južnih Slavena, XXIV, Zagreb 1919., str. 32—238, Gospodarske zgrade, 
str. 55. 

. Pojmove: ilovača, glinica, blato u Novim Mikanovcima tumače ovako: 
ilovača je crvenkasta zemlja (nađe se u području Novih Mikano- 
vaca), glinica ili bela zemlja je bijele, žute i modre boje, a 
ima je u Vođincima i kopa se u tzv. Belilu (velika i uslijed kopa- 
nja zemlje nastala duboka jama s vodom južno od sela). Blato 
služi kao vez ili maz pri gradnji peći, a pravi se od ilovače ili od 
glinice u koju se dodaje pljeva ili sitno sjeckana slama s vodom. 
Može se dodati i sitniš od crijepa ili opeke. 

. Peć je gradio vlasnik, Pavo Božić, r. 1922. g. u Kordunu u mjestu 
Trnovi kod Slunja. U Vođince je doselio 1946. g. i oženio se Šokicom. 
Po zanimanju je pružni radnik, sada u mirovini. U njegovu rodnom 
kraju, tvrdi on, nema krušnih peći. Ispitivanja sam obavila 1985. g. 
Već oko 1950. g. gradio je prvu peć koja se srušila, a 1983. i drugu. 
. Kod gradnje ove peći domaćin se odlučio za gradnju kupole na taj 
način da je najprije unaokolo sazidao pet redi od opeke, ostavljajući 


sprijeda otvor za loženje, a tada je gradio kupolu od lukova da je 
krajeve prutova u razmaku od nekoliko centimetara položio do zida 
od opeke s nutarnje strane. 


. a) Usp. Gunda, B., o. c. kdji za krušne peći u Hrvata uzduž Drave 


u Madžarskoj donosi slijedeće: »Ove krušne peći, koje su stajale 
slobodno (sl. 8), tvorevine su iz blata, više manje okrugle ili odu- 
guljaste, a izvorno stoje na drvenim stupovima ili gredama« (Vjesnik, 
I, sv. 12, str. 89). To bi išlo u prilog hrvatskim pećima starijeg 
tipa na koju sam naišla u Vodincima. 

b) Da su peći od opeke i s dimnjakom, eventualno, preuzete od 
Madžara, prema izjavi kazivača, potaklo me da pitam za graditelje 
takvih peći u Vođincima. Nekoliko njih je potvrdilo da su takve peći 
novijeg tipa i da su ih stvarno gradili ljudi koji su ili madžarskog 
podrijetla, ili su se oženili djevojkama madžarskog podrijetla. 


, Krovna konstrukcija, prema kazivanju vlasnika, trebala je biti na dvije 


vode, ali je zbog smještaja blizu druge zgrade napravljen krov pod 
jednu vodu radi boljeg slijevanja vode kada pada kiša. S krovom na 
dvije vode bila bi, gotovo, identična peći Podravskih Hrvata iz tri- 
desetih god. XX st. u Madžarskoj (sl. 8). 


MILE KRAJINA 


MIR, SLOBODA | RAVNOPRAVNOST 


MEĐU NARODIMA 


Oblak crni nad zemljom se vije 
kakav dosad vidio se nije. 
Narod želi živjet" u slobodi, 

mir se ljulja k'o čamac na vodi. 
Velesile raketama prijete, 
svakog trena mogu da polete. 
Njih dvojica svijetom gospodare, 
da planove paklene ostvare. 
Oružja se za godinu radi, 

u dolarim' — osamsto milijardi. 
Kraj se bliži dvadesetog vijeka, 
ne prestaje tlačenje čovjeka. 
Još na vlasti ima tiranina, 

ne podliježu ljudskim zakonima. 
Milijuni umiru od gladi, 

a bomba se neutronska radi. 
Što atomskog ima arsenala, 
kugla bi se zemaljska raspala. 
Bojni otrov i bombe opake 

i opasne laserove zrake 

za tren oka zemlju će spaliti, 
čovječanstvo tako uništiti. 
Evropa bi bila u plamenu, 

ne bi ostao kamen na kamenu. 
U skloništim" koji bi ostali, 

od zraka bi poslije umirali. 

I što čovjek vjekovima stvara, 
u trenutku to bomba razara. 
Zato molim sve vladare svijeta, 
da se ova poštedi planeta. 

Ako kruha nećete nam dati, 
nemojte nam djecu ubijati. 
Dosta rata, ljudskih opačina, 
dosta krvi, suza i zločina. 

Još nam majke crne rupce nose, 
za sinovim? još čupaju kose. 


18 





Gorko cvili svaka majka mila, 
kao ptica, kad joj slome krila. 
Još muževe snaše oplakuju, 
suze liju, jecaji se čuju. 
Ostale su vječite udove, 
hraneć same kćeri i sinove. 

O prokleta ratna tragedija, 
zašto čovjek čovjeka ubija. 
Koliko je bilo poniženja, 
ubijanja i zvjerskih mučenja! 
Zašto ljudi neće da se slože, 
kada nitko pobijediti ne može. 
Dajte vojsku neka služi svima 
narodima ujedinjenima. 

Sve zakone skupa donesite, 
despotizam da osujetite. 

Te zakone treba poštovati, 
Strahovlade neće postojati. 
Svaki čovjek nek živi slobodno, 
i bogatstvo koristi prirodno. 
Neka narod po slobodnoj volji 
demokratski bira tko je bolji. 
Ako slogu ljudi ne prihvate, 
bit će kasno kad istinu shvate. 
Natalitet mogu smanjivati, 

a ne treba ljude ubijati. 

Već Sahare učinite plodne, 

to će biti žitnice narodne. 
Sunca ima, izmislite kiše, 

bit će kruha svakome i odviše. 
Energiju treba usmjeriti 

što će ljudim' dobro učiniti. 
Mjesto bombi, pravite traktore, 
koristimo i zemlju i more. 
Svaka zemlja hrane bi imala, 
ne bi gladna djeca umirala. 





Kopljareva obiteljska zadruga 


PIŠE: PROF. DR MIJO KOPLJAR 


Većina starosjedilačkog stanovništva u đakovačkim 
selima živjela je sve do sredine 19. stoljeća zadružnim 
načinom života. U tadašnjem društvenom uređenju ta- 
kav način života seljacima je najbolje odgovarao jer 
su se na taj način pred feudalnim upravljačem osjećali 
imovinski sigurniji, a članovi zadruge, bez obzira na 
radnu sposobnost i životnu dob imali su osiguranu egzi- 
stenciju. No u drugoj polovici 19. stoljeća zadruge su se 
počele naglo dijeliti. 

Sve do devedesetih godina 19. stoljeća bilo je u selu 
Vuki nekoliko desetaka zadruga od kojih je do početka 
20. stoljeća ostalo tek nekoliko. O načinu života u 
tim zadrugama rado sam slušao još kao dječak. Ta ka- 
zivanja ponavljala su se bezbroj puta pa sam ih s veli- 
kim zanimanjem pratio i kad sam odrastao. Posebice 
me zanimao način života u Kopljarevoj zadruzi, jednoj 
od imućnijih i po broju duša najvećih u čitavoj Đakov- 
štini. Ovom prilikom želim čitatelje prigodne Revije 
Đakovačkih vezova upoznati s načinom života i imovin- 
skim stanjem te zadruge. 

Najviše podataka o tome pružio mi je moj pokojni 
otac Mijo Kopljar (1887—1961), a zatim stric Nikola 
(1883—1971) i čiča Franjo Kopljar (1885—1966). Svi su 
oni rođeni u toj zadruzi te su do njezine diobe proživ- 
jeli u njoj djetinjstvo i dio svoje mladosti. Moj otac 
živio je u zadruzi 16 godina, čiča Franjo 18, a stric Ni- 
kola 20 godina te se u njoj i oženio. Dosta podataka o 
Kopljarevoj zadruzi našao sam i u raspravi »Povijest 
sela Vuke« đakovačkog kanonika Milka Cepelića rođe- 
nog u Vuki 1853. godine. 

Na čelu zadruge bio je njezin starješina ili glavar 
koga su zadrugari nazivali gazdom. Svi članovi zadruge 
bili su obavezni slušati i poštivati ga. Gazda zadruge 
uvijek je postajao njezin najstariji muški član. Uprav- 
ljanje zadrugom smatralo se časnom dužnošću koja nije 
bila ni laka ni jednostavna. Štoviše, gazda je imao tešku 
i odgovornu zadaću. On je, ponajprije, morao voditi 
brigu o imovinskom napretku zadruge te je zastupati u 
javnom životu kadgod se za to ukazala potreba. Brinuo 
se o porezima i drugim obvezama te o potrebi za odje- 
ćom i obućom za zadružnu čeljad. Raspoređujući zadru- 
gare na svakodnevni posao morao je paziti da prema 
svim članovima zadruge bude pravedan. Dođe li tkogod 
u zadružnu kuću kao gost, a to u Kopljarevoj zadruzi 
nije bila rijetkost, gazda bi gosta lijepo primio i s njim 
vodio razgovor. Gazda je upravljao zadrugom ali nije 
imao neograničenu vlast, već je u svim najvažnijim pi- 
tanjima zadruge odlučivalo zadružno vijeće što su ga 
činili svi oženjeni muški članovi. O izvršenju nekog 
važnijeg zadatka savjetovao se sa starijim muškim čla- 
novima zadruge. Ako bi se u vijeću javila suprotna 
mišljenja, gazda ih je znao uskladiti, a eventualne nesu- 
glasice pojedinih članova umio je svojim autoritetom i 
razboritošću izgladiti. 

Razdoblje između 1860. i 1876. godine Cepelić naziva 
»Zlatno doba« jer su, kako kaže: »Vučani imali u izo- 
bilju pokretnina, a niti novčića uknjiženog duga«. Tada 
su mnogi rušili svoje tijesne i dotrajale drvenjare i po- 
dizali nove kuće. Tako su i Kopljarevi, među prvima u 
Vuki podigli sebi lijepu, veliku, zidanu kuću u koju je 
ugrađeno 100.000 komada vrlo kvalitetne pečene opeke. 
To je 38 metara dugačka i 9 metara široka visoka pri- 


zemnica postavljena duž ceste u smjeru sjever—jug s 
prozorima okrenutim prema zapadu. Na pročelju kuće, 
s njene južne strane postavljen je sunčani sat pomoću 
kojega su zadrugari određivali vrijeme ako je bio sun- 
čan dan. Kuća se sastojala od 3 prostorije, širokog tri- 
jema s dvorišne strane duž čitave kuće te velikog zida- 
nog podruma. U velikoj kuhinji pripremalo se jelo za 
brojnu zadružnu čeljad. Jedna soba bila je namijenjena 
gazdi i u njoj je on spavao. Najveća prostorija služila je 
za spavanje starijim bračnim parovima, pa je u njoj 
bilo smješteno po 11 i više kreveta. U toj sobi bila je 
i »trpeza« (stol) i uz nju drvene klupe. Za trpezom su 
jeli samo oženjeni muškarci, dok su žene i djeca jeli u 
kuhinji. Mladi oženjeni članovi zadruge spavali su sa 
svojom djecom u kijerima što su bili sagrađeni u dvo- 
rištu, a sastojali su se od jedne prostorije za svaki brač- 
ni par. 

Za vrijeme jela malo se govorilo ili se šutjelo. Poslije 
večere prije negoli se družina razišla, gazda je izdao na- 
log za sutrašnji dan i odredio svakom članu zadruge 
što će sutra raditi. 

U velikom dvorištu bile su smještene gospodarske 
zgrade: hambari, kačare, pecara, pivnice, staja za konje 
i drugo. U »guvnu« nedaleko zadružne kuće, bila je ve- 
lika staja za goveda i tor za svinje. Tu je bio i veliki 
štagalj za sijeno i slamu što je služilo za hranu i stelju 
govedima. Iza štaglja stajala je pecara, prostorija u kojoj 
se pekla rakija, a iza nje se prostirao šljivik s nekoliko 
stotina stabala šljiva. 

U Dubravama, podalje od sela, u blizini šume, bila je 
koliba s torom za svinje. Uokolo kolibe prostirao se ve- 
liki šljivik. Kolibu je predstavljala poljska drvena kuća 
s ovećom prostorijom namjenjenom boravku pastira ko- 
ji su ondje i noćivali, a za vrijeme poljskih radova u 
nju su se sklanjali zadrugari pred kišom i olujom. 

Zadruga je posjedovala ukupno 150 jutara zemlje, od 
čega 20 jutara livade. Godine 1862. i 1863. bilo je u za- 
druzi 24 oženjena bračna para, a dvadesetak godina 
kasnije zadruga je brojila ukupno 64 člana. 

Za tako brojnu čeljad trebalo je svakoga dana prire- 
diti dovoljno jela, a uz to i obaviti mnoge druge poslo- 
ve po kući i oko nje. To su radile mlađe žene, reduše. 
Kako je družina bila velika, sav taj posao nije mogla 
obaviti reduša sama pa je imala na ispomoć dvije sta- 
rije žene, poreduše. Reduše su imale mnogo posla ne sa- 
mo oko kuhanja, već su čistile i redile sobe, prale ru- 
bine, pekle kruh, nosile vodu s bunara, mele dvorište, 
hranile perad i obavljale još mnogo drugih poslova. 
One su se mijenjale svakog dana, a iznova bi došle na 
red za 14 dana .Reduše su se ujutro prve dizale, a zatim 
je ustao gazda te je budio ostalu zadružnu čeljad. Čim 
su se reduše ustale, podijelile bi pastirima kruh, a gaz- 
da im odrezao komad slanine ili sira već prema tome 
da li je bio mrsni ili posni dan. Zatim je izdao redušama 
meso, mast i drugo za priređivanje jela toga dana. U 
zadruzi se znalo peći svakog dana i po 16 kruhova pa 
su, kako kaže Cepelić; »mnoga gospoda za svoga borav- 
ka u selu išla gledati tu peć koja toliko kruha svaki 
dan ispeče«. 

Zadruga je bila veoma bogata različitom stokom. Go- 
tovo jedini prihod zadruge bio je od prodaje stoke. Tim 
novcem zadruga je podmirivala poreze i sve kućne po- 

trebe. Hranu nikad nisu prodavali jer su je trebali za 
sebe i za stoku. U zadruzi je uvijek bilo po 70—90 ko- 
mada goveda, a svake godine othranilo se po 12 telića. 
Bilo je 24 volova sa širokim rogovima koji su služili za 
oranje. Kada su Bunjevci i Šokci u Bačkoj počeli pro- 
davati svoje ovce, Kopljareva zadruga ih je rado kupo- 
vala pa su znali imati i do 800 komada ovaca koje su 
ljeti šišali a vunu prodavali. Uz to su imali i oko 120 
komada koza. Mlijeka je bilo u izobilju, da su njime 
hranili ne samo djecu, već i prasce i telad, a sirom i pse. 
Konja nije bilo mnogo a služili su samo za neke poslo- 
ve (uvažanje žita, vršidba) i za svečane prilike (svatovi). 
Zadruga je znala imati i više od 40 komada rasplodnih 
krmača koje su oprasile godišnje po nekoliko stotina 
praščića. Dotjeravši svinje iz žira znali su o Fabijanovu 
prodati u Osijeku po 200 i više komada godišnjaka, a o 
Đurđevu u Đakovu barem 150 komada svinja. Novac od 
prodanih svinja dijelio se među oženjene parove i udo- 
vice za vlastite potrebe. Praščiće što su se oprasili u 
jesen (jesenci), redom su klali i jeli, dok su proljetne 
praščiće ostavljali za rasplod i za prodaju. O sv. Nikoli 
klalo se po 16 i više »bravaca« (utovljene velike krma- 
če), a na Badnjak su redovno pekli po nekoliko pečenki 
(odrasle svinje), pa je mesa bilo do Sveta tri kralja. 

Svaku vrst stoke čuvao je po jedan glavni pastir koji 
je za nju bio odgovoran. Glavni pastiri bili su stariji 
ijudi, ponekad i strani, koji su godinama čuvali zadruž- 
nu stoku. Svaki od njih imao je po nekoliko mladih 
pomoćnika. Odmah nakon završene škole dječaci su do- 
dijeljeni glavnim pastirima da im pomažu u čuvanju i 
timarenju stoke i tu su dužnost vršili sve do ženidbe. 
Na pomoć pastirima bili su i psi »bujtari« kojih je sva- 
ki pastir imao po nekoliko zavisno o veličini stada. 

Jedan od glavnih pastira koji se još i dandanas spo- 
minje bio je govedar kum Ivo. To je bio čovjek veseljak, 
uvijek spreman na pjesmu i šalu pa je stoga bio omiljen 
i Kod odraslih i kod djece. Posebice je drugovao s dje- 
com jer je znao mnoštvo najrazličitijih priča, osobito 
onih o vilama i vukodlacima te su ga djeca, okupivši 
se oko njega netremice slušala. 

Kopljareva zadruga obilovala je svakovrsnim voćem. 
Budući da su skoro svi odrasli muškarci u zadruzi znali 
kalemiti, jer se to tada učilo u školi, uzgojili su mnoštvo 
najplemenitijih voćaka. Voćke su gajili ne samo oko ku- 
će, već i po livadama, krčevinama i njivama, a napose 
uokolo kolibe. Uz jabuke, kruške, oskoruše, orahe i 
drugo voće, ponajviše je bilo šljiva. Nitko u zadruzi ni- 
je bio željan voća jer ga je doista bilo u izobilju. Voće 
se jelo po volji kada je tko zaželio. Svaki član zadruge 
mogao je nakupiti voća i spremiti ga za svoju obitelj. 
To su mnoge žene i činile pa su rano jutrom zašle u 
voćnjak, pokupile jabuke, kruške ili drugo voće te ga 
spremile za sebe i svoju djecu. Kruške »miholjače« stav- 
ljali su u »turšiju«, a jeli bi ih o Božiću. Jabuke i kruš- 
ke rezali su u kalotine i sušili za zimu kada su ih jeli 
kuhane ili sirove. Mnoge voćke doživjele su veliku sta- 
rost pa su poneke ostale na životu još dugo nakon diobe 
zadruge sve do naših dana. Još do 1942. godine živjela 
je u »guvnu« velika krošnjata jabuka, krupnih i slat- 
kih plodova, zvana »ilifanka«. Na njoj je znalo uroditi 
po 18 vreća jabuka. Mnogo puta sam se i sam sladio 
njenim plodovima. Bio sam već veliki dječak kad je 
u »Krčevini« na stričevoj zemlji posječena kruška »žet- 
venjača« (zrijala je o žetvi) velika poput hrasta. A usred 
očeve livade stajala je donedavna stara, debela »divlja- 
ka« na kojoj je urodilo po 12 vreća jabuka što su se 
izvrsno održale preko zime. 

No najviše je bilo šljiva od kojih se pekla rakija. 
Veliki šljivici davali su u rodnim godinama znatne ko- 
ličine šljiva koje je trebalo smjestiti u prikladne posu- 
de. Za tu svrhu zadruga je imala 30—40 velikih kaca 
smještenih u kačare. Toliko kaca, kaže Cepelić: »nije 
imao ni čepinski spahija«. Rakija se pekla u dvije pe- 
care te su zadrugari u godinama kad je bio veliki urod, 
ispekli i preko 200 akova (10.000 litara) dobre i jake 
šljivovice. U udaljenim vinogorjima Đakovštine imali 
su velik vinograd zasađen cijepljenom vinovom lozom 
pa je i dobroga vina bilo napretek. S tim u vezi Cepelić 
navodi da je »u Kopljarevim pivnicama bilo toliko bu- 
radi pune rakijom i vinom, koliko valjda ni u jednog 
birtaša cijele županije«. 

Kopljareva zadružna kuća s dva kolina ulaza načinjena 
nakon diobe zadruge (Snimljena 1959.) 


U zadruzi je svaki član sposoban za rad imao svoje 
radno mjesto. Svaki je obavljao posao primjeran svojim 
godinama i fizičkim sposobnostima. Glavna radna snaga 
zadruge bili su mlađi oženjeni muškarci. Oni su obavlja- 
li poslove na njivi (orali, kopali, želi i drugo) i u šumi 
(sjekli drva za ogrjev i građu). Stariji ljudi bili su za- 
posleni lakšim poslovima oko kuće. Mlađe žene radile 
su u polju i u kući redovale dok su djevojke bile pošte- 
đene posla sve do udaje. One su sebi vezle odjevne 
predmete i pripremale se za udaju. 

Kako u ono doba nije bilo strojeva i drugih tehničkih 
pomagala koja danas poljoprivrednicima uvelike olakša- 
vaju rad, obavljanje poslova na polju bilo je teško i mu- 
kotrpno jer se sve radilo rukama, motikom i srpom po 
velikoj vrućini i po hladnom vjetru. Ustajalo se rano, 
zimi u 5, a ljeti već u 2 sata pa bi svitanje zore zateklo 
čeljad u polju. Orači su se dizali još i ranije te su se 
do »ručka« (doručka) već i umorili. Orali su s 3 drvena 
pluga, a u svaki od njih bila su upregnuta po 3 para 
volova. Često za toplih ljetnih noći, orači nisu ni odlazili 
kući već bi s volovima ostali na livadi, nekoliko sati 
prospavali dok bi volovi pasli i već ranom zorom počeli 
orati. Kad sunce pripekne, prestaju s oranjem da bi opet 
E pred večer kad malo zahladi i orali dok se 
vidi. 

Kukuruz su sijali poput pšenice, bez redova. To je 
uveliko otežavalo okapanje i berbu pa je pri kopanju i 
branju svaki bračni par zahvatio po jedan slog. U vri- 
jeme žetve žeteoci su ustajali još za mraka kako bi sva- 
ki par žetelaca napleo do početka ženja toliko uzica za 
vezanje snopova, koliko ih je potrebno za čitav dan. 
Želo se srpom pa je žetva trajala po 3 tjedna. Svaki 
bračni par zauzeo bi po jedan slog kao i pri okapanju 
i branju kukuruza. Ako bi netko zaostao u poslu, pri- 
skočili bi mu drugi i pomogli. 

Nakon svršene žetve započela je vršidba. Ova se o- 
bavljala s konjima. U sredini »guvna« zabijen je stup 
a uokolo njega razasuli su klasje pšenice na zemlju 
koja je bila za to uređena i očišćena. Jedan čovjek tje- 
rao je konja oko stupa pa kad se konj umorio, zamije- 
nio ga je drugi. Kad su pregledom klasja ustanovili da 
u njemu nema više zrnja, odstranili su slamu i zrno po- 
kupili u vreće. Vršidba je trajala 3—4 tjedna pa i do 
dva mjeseca. Ako su jesenske kiše omele vršidbu, ova je 
prekinuta i nastavljena u prosincu a ponekad i u ve- 
ljači o pokladama. Tada bi s guvna odgrnuli snijeg da 
se zemlja bolje smrzne kako bi konji gazili klasje po 


tvrdoj zemlji. Hambari su bili puni žita. Nikada se u 
Kopljara nije trošilo žito od tekuće ili prošle već od 
pretprošle godine. Zato se u okolnim selima i govorilo 
»da Kopljareve ni led ne može utući«. 

Osim ovih glavnih poslova bilo je i mnogo drugih 
koje je trebalo obaviti: otresti i pokupiti šljive, poču- 
pati i »ukiseliti« kudjelju i lan, zatim ih »tucati« i pri- 
rediti za pređu, pokositi livade i pokupiti sijeno itd. 
Neki poljski radovi predstavljali su pravu malu sveča- 
nost. Tako, npr, pri uvažanju žita za vršidbu muškarci 
su oblačili svečanije rubine i gaće, a oko vrata stavili 
crvenu maramu. Žene bi pak pri skupljanju sijena o- 
bukle lijepe rubine vezenke i objesile dukate oko vrata 
te uz pjesmu i šalu obavljale taj posao. 

Ni zimi nisu ruke vrijedne čeljadi mirovale. Odmah 
poslije Božića žene bi unijele u veliku sobu stanove i 
marljivo itkale bez (platno) od kojega su pravile rubine 
i gaće i druge odjevne predmete za svoju porodicu. Sta- 
rije žene prele su kudjelju i lan na preslicu do kasno u 
noć, a djevojke su vezle. Muškarci su timarili stoku, 
sjekli po šumama drva za ogrjev, izrađivali građu za 
zgrade, priređivali kolje i vrljike kojima će u proljeće 
ograditi svoje šljivike i bašće. U jesen se pekla rakija. 

Usprkos napornom radu tijekom čitave godine našlo 
se vremena i za zabavu i veselje. Svatovi su predstav- 
ljali važan događaj u zabavnom životu zadrugara Mo- 
gli bismo reći da je to bila gotovo jedina prilika da se 
zadružna čeljad do sita proveseli i zabavi. Do godine 
1668. momci su es ženili već s navršenih 16 godina, a 
od tada su momke ženili s 18 godina. Svatovi su trajali 
2——3 dana. Ponekad se u jednom danu ženilo i nekoliko 
momaka. Cepelić spominje da su Kopljarevi godine 1861. 
na same Duhove, kada je u drugim kućama već pone- 
stalo hrane i pića, ženili 4 momka. No ženidba je osim 
zabavnog obilježja, imala i dublje značenje za zadružni 
život: dolazak novog člana zadruge. Stoga nije bilo sve- 
jedno kakav je on i iz čije kuće dolazi. Kopljareva za- 
druga bila je vrlo ugledna i na glasu po svome poštenju 
i čestitosti. Zato se izboru buduće zadružne »nove sna- 
še« pridavala velika važnost. Pazilo se da ona bude do- 
bra, marljiva i čedna te iz dobre i čestite kuće. Jer uda- 
ti se u Kopljarevu zadrugu bila je velika čast i za dje- 
vojku i za njezine roditelje. O tome svjedoči i ova pje- 
sma: 

Da mi je biti Kopljareva snaša, 
ma se udala za njihovog bundaša. 


Kopljarevi su bili nadaleko poznati kao vrlo gosto- 
ljubivi ljudi. Stoga su gospoda iz grada rado navraćala 
u tu zadrugu. Gazda zadruge uvijek bi ih lijepo primio, 
ugostio i prijateljski s njima razgovarao. Đakovački bis- 
kup i drugi uglednici bili su njihovi česti gosti. Godine 
18833. glasoviti francuski znanstvenik, sveučilišni profe- 
sor Emil Lavaley zaželio je kao gost biskupa Strossma- 
yera, vidjeti naše zadruge. Biskup ga je u Vuki uveo 
u Kopljarevu zadrugu gdje je bio vrlo lijepo primljen. 
Pošto je razgledao kuću, kijere i gospodarske zgrade po 
dvorištu te čuo da bolesne i nemoćne članove zadruga 
izdržava i odijeva bez prigovora, bio je oduševljen. 

Francuz Georges Perrot putujući godine 1869. gor- 
njom Hrvatskom zaustavio se nakratko u Vuki. Evo što 
je u svojoj knjizi »En mundo en la mano« o vome na- 
pisao: »Pošto smo stigli u Vouku (Vuku), najprije sam 
konju dao zobi, a onda smo navratili u pratnji jednog 
mještanina koji je dobro poznavao gospodina Laya obi- 
teljskoj zadruzi Koplyar, jednoj od bogatijih u ovome 
kraju. Glava obitelji nas je lijepo primio i odmah po- 
slao djevojke da nam donesu kruha, svježe vode i šlji- 
vovice, piće koje ondje najviše vole. Kako je bilo lijepo 
vrijeme, posjedali smo ispod jedne jabuke i pričali du- 
go s tim čestitim ljudima što se okupiše oko nas. Većina 
od njih imala je plavu kosu ili pak boje kestena; prem- 
da opaljeni suncem, svjetlije su puti od Maržara. Žene, 
visoke i vitke, zaista su lijepe; oči su im plave ili tam- 
nosive. ..« (Večernji list 8. i 9. srpnja 1978.). 

Iako je rad tada s obzirom na primitivnu obradu 
zemlje, bio veoma težak i naporan, čeljad Kopljareve 
zadruge uvijek je bila vedra i vesela. Radilo se pjevaju- 
ći, zbijajući šale i dosjetke, a gospodarstvo im je upravo 
uzorno napredovalo. Radili su mirno, polagano i ustraj- 
no. Članovi zadruge živjeli su više-manje bezbrižno, jer 


je gazda vodio brigu o svemu. Život u zadruzi bio je 
siromašniji negoli danas, ali je zadružna čeljad bila za- 
dovoljnija jer nisu imali velike prohtjeve kao današnji 
čovjek; bili su skromni. Poštovali su jedan drugoga a 
napose starije, pomagali druge u nesrećama i nedaćama 
pa i u radu. Jednom riječju: bili su to marljivi, pošteni 
i časni ljudi. 


No ukidanjem kmeistva godine 1848. svaka zadruga 
postaje punopravni vlasnik svoje imovine, pa su otađa 
mnogi zadrugari težili da postanu vlastiti gospodari. Ta- 
ko se i u Kopljarevu zadrugu polagano uvlačio nemir i 
nezadovoljstvo, sve se više izražavala neposlušnost i ne- 
sloga te želja pojedinih zadrugara da se izdvoje iz za- 
druge, da imaju svoju vlastitu kuću i gospodarstvo. To 
je postupno ali sigurno razaralo i ovu zadrugu da bi je 
u a godinama 20. stoljeća napokon primoralo na 
diobu. 


ŠIMA PETRIČEVIĆ 
taca čuma 


Naša šuma pokraj druma, 
pokraj Moštanika, | 

pa se vidi iz daleka — 
krasnog li vidika. 

Zdravo, šumo i hrastovi naši, 
zdravo, braćo i stari pajdaši. 
Pod vama sam svinje žirovao, 
pod vama sam mlađan hladovao, 
pod vama sam slaninu pekao 
i pod vama cure milovao. 
Čast ti, šumo, i tvojemu hladu, 
ti si mojeg ugostila dadu. 

Pod tobom je i on hladovao 

i istim se poslom zanimao. 
Šumo stara, kol'ko to vridi, 

ti si mojem ugađala didi. 
Šumo stara, hlada li ti tvoga, 
ti se sjećaš pradidaka moga. 
Šukon-dida kad je bio mali, 
ni tad' nisu po tebi orali. 
Šumo stara, tebe vjetar njija, 
ti si, šumo, od sviju starija. 
Šumo stara, koliko saznanja, 
koliko si skrila milovanja. 
Koliko si rose potrošila, 
koliko si sunca ispratila? 
Zdravo, šumo, i sretno ti budi, 
živiš dulje, već što žive ljudi. 

Rijetke i zaboravljene riječi hrva- 
tskog narodnog govora u Slavoniji 


PIŠE: DR MARKO KADIC 


Prvi dio nod gornjim naslovom tiskan je, uz kratki 
uvod, u Vinkovačkom godišnjaku broj 9/1980. Poslije 
toga skupio sam još takvih riječi od svojih prijatelja, 
a mnogih sam se i sam sjetio jer sam se njima služio u 
svom djetinjstvu. Priredio sam ih za tisak da ih ne za- 
boravimo! Djelomice sam se poslužio i radom Stjepana 
Brlošića; Gradnja kuća u selima Đakovštine, Zbornik 
Đakovštine, JAZU Centar, Vinkovci, Zagreb 1976. 

Evo tih riječi: 


A 


Apetnjak — obješenjak, pustopašnik 
Arati — trošiti, uništavati 
Astal — siol, trpeza 


Avet — utvara, umišljena prispodoba kao plašilo 
Ajdamak, patuk, takun, otučak, kočenj, bataljuška — 
oklasaik 
5 


"Banbadava — posve uzalud 

'Belati — ljuljati u beli, kolijevci ili belki (Gradište) 

Belendov — leventa, lijenčina 

Biona — bijela mrena na oku 

Bogovetni dan — cijeli dan, vas bogovetni dan 

“Branik, odvodnjak — deblje brvno iznad podsjeka izva- 
na kose te pokriva gornji rub podsjeka, da ne 
zakisuje 

Brli, brvalj, brvak — crv mjehurnjak u mozgu ovce, 
brljiva ovca 

Brsnat, lisnat, brsnata šuma, puna brsta 

Bruce, bručke — dlake na spolnim organima 

Brzati — brzo hodati, žuriti 

Bome, bogme — zaista, uistinu 


C 
Cebanka — ljuljačka obješena o granu drveta 
Cimenta — limena posudica za vodu ili drugu tekućinu 
Cmrk, teglica, natega, nateg — pribor za izvlačenje pića 


iz bačve od stakla, tikve ili od lima 
Coprnica — vještica, vračara 
Culetsk, culutak — vreća s malo sadržaja oko 1/4 
(Županja) 


Č, € 


Čaknit zavrnit (Gradište), zavrnčit, šusnit (Komletinci) 
šusikast (Gradište) — luckast, svojeglav 

Čanik, varićak, polosmaka, kabran — stara mjera za 
žitarice (12,5 — 13 kg) 

Čankoliz, džirarija — muktaš, škrtica, ulizica 

Čula — batina, iak štap s gulom na vrhu 


D 


Dlice — dlijeto (Županja) 

Drapati — dropiti, gnjesti, štipati 

Driskati, drickati, udriskali se, uflitati, ulititi se — ima- 
o ti jaki i rijetki nagli proljev 

Drišlja — slabić | , 

Drndolija — odbačene i nepotrebne stvari (drnda/Gra- 
dište) 

Drpunuti — neopazice uzeti, ukrasti (Gradište) 

Duditi — kunjati, kokoš dudi — snuždeno stoji, polako 
hoda 


DĐ, Dž 
Dživati — skakati (Gradište) 
E 
Erlav —- grbav, iskrivljen 
F 
Flandra, flundra, flondra — drolja, kurva 
G 


Gagula, krka, popara — jelo od prženoga i raskvašenog 
kruha 

Gebira — dio koji ti pripada, plaća 

Gege — vrst gaća 

Gizda, gizdav — pomodarstvo, ponosit, nagizdati se — 
napadno se obući 

Globura — kost, košćica 

Grub — ružan, neugledan, surov 


Gundulisati — mrmljati nerazumljivo govoriti ili pjevati 
Guzotak, guzovina — stražnji dio snopa žita, a sprijeda 
je klas 
H 
Hodnjica, odnjica — svagdanja suknja ili krila (rubina) 
(Gradište) 
I 
Izbubati, izlemati — izlupati, izudarati nekoga 
Ispizmiti se — posvaditi se, zavaditi se, zamjeriti se 
J 
Jalija, meraja — ledina u selu ili na kraju sela 


Javran — jak, snažan, čio 

Japundže — kratki kaput 

Jarac, koza — nogari za rezanje drva 

Jedek — uže, konop kojim se veže voz sijena 


K 
Kalilo — blatna bara, kaljuža 
Karati, pokarati — grditi, kazniti 


Kasti — kazati, reći 
Ketuši — suvlasnici vodenice ili suvare 


Klasti — teći npr. gnoj klade iz rane ili uklasti juhu 
u tanjur 

Klinarica, klinčarica, klinčanica — vješalica, čiviluk | 

Klipara — rakija od kukuruza ili šećerne repe, vilo 
loša rakija 

Kloca, škljoca (Gradište), keba, kustura — manji nož s 


drvenim koricama (ili od roga) za preklapanje 





Erba, kepčija, pika — drvena čaša, obično rezbarena 
za vodu s drškom na pastirskoj torbi 
Krnjorog, krnjast, krnjat — prelomljena roga, npr. vol 

ili srndać 
Krnjotak — komadić prelomljenog zuba ili čega drugog 
Krošnje — dva drvena luka, svezana i isprepletena uzi- 
cama, a na vrhu jednoga luka je jači konopac 
— pribor za nošenje slame ili sijena 


Kukavan -— vrlo slab, jadan, na pr. hrana za stoku, a 
izraz »>Na kukovo ljeto« znači: nikada (Babina 
Greda) 
L 
Lavor — limena, okrugla posuda za umivanje mjesto 


nekadašnje drvene karlice ili kopanje 
Laziti, liziti — puzati, plaziti 
Lihi -— neparni broj 
Lilati se — začahuriti se, npr. 
Liman — voda u vrtnji na rijeci 
Litavica — proljev 
Lokne, vrčice, frčice -— 

glavi 


gusjenice se lilaju 
zavinuta, zakovrčana kosa na 


Lj 


Ljapavica — kaljavica iza kiše (Županja) 


M 
Maloća — djetinjstvo, mladost, npr. za maloće, tj. dok 
je bio mali 
Mede sika: — vidi: žućka 
Mesojedđa — vrijeme od Božića do poklada — kad nema 
posta 


Mjerov, mirov — mjerica za žitarice 
Misir — fino platno za narodnu nošnju 


Molovno vrijeme — jugovno, južno vrijeme pred kišu 
Moštara, ižimača, šajtov, šajtivara — uređaj za droblje- 


nje i gnječenje voća za mošt (širu) Beravci, 
Babina Greda 

mundura — odjeća, uniforma, npr. krumpir se 
kuha u mundiru tj. u ljusci (neoguljen) 
Musav — prljav, zamazan (po licu) 

Munta — ovrha, dražba, prinudna prodaja 


Mundir, 


N 


Nablidovati — starati se o nekom s osobitom pozornošću 
(Županja) 

Nagrlje — nepotrebna briga ili opterećenje 

Nakresati se — napiti se, opiti se, naderati se 

Namecati se — natući, istući nekoga, nalupati 

Navoljiti se — smrknuti se od oblaka, naoblačiti se 

Neorica — zemlja koja se ne ore, neorač — slab orač 

Nesetni — svaki i najmanji i posljednji, npr. zrno (Gra- 
dište, Županja) 

Nagrajisati — nastradati, nadrljati 

Nagumati se — lako steći, nagomilati bogatstvo (Župa- 
nja, Gradište) 


Nj 
Njevoj, njev — njihov (Gradište) 
o 


Obadati se, čipati se — braniti se od obada, npr. gove- 
da se obadaju ili čipaju 

Obiti, obilažati — obići, obilaziti, ali i nasilno obiti 

Obočić — naušnica, minđuša 

Ofrlje — površno nešto uraditi 

Obdaničar, vazdaničar — općinski poslužitelj, podvornik 

Oguglaviti, oguglati — premoriti se na poslu 

Odmagliti — pobjeći 

Odrpan — odjeven u poderano, traljavo ili odrpano 

odijelo 

Okljaštriti, skljaštriti — jako odrezati voćku 

Oštranjati — besposlen hodati, turesati (Gradište, Ba- 
bina Greda) 


Otetiviti se -—— oporaviti se, ozdraviti od teške bolesti 
(Gradište) 

Otoveljiti se — obilno isprazniti crijeva 

Ožižijati se — opirati se 


FP 


Palac, col — stara mjera za dužinu (2,5 cm) 

Papoljak — sažvakani zalogaj hrane (Županja) 

Pesnik, pašnik — pašnjak 

Patisati — prestati, riješiti se, kurtalisati se nečega 

Počimajla, počimalja — djevojka koja počinje pjevati 
u crkvi ili inače 

Fodvaljak, baba -— kraiko odrezani panj podmetnut u 
temelju pod podsjek 

Podurmati se — odlučiti se npr. 
u nevrijeme ašikovati! 

Fonaban, poaban —- istrošen, izaran 

Položina — polegli usjevi (žita) od kiše i vjetra 

Prača, zapračiti se — kad sitan komadić drveta zađe 
pod kožu 

Prandžara — marama s resama, prandžama, franžama 

Prikotaljiti se — pridružiti se (Vrpolje) 

Pripaša — rasplod, stoka se ostavlja za pripašu 

Pritka — dulja motka u zemlji na koju se penje povrće, 
npr. grah na pritku 

Prnkav — prljav, musav, zamazan po licu (Gradište) 

Proćerdati, profućkati, prorajtati — rasuti, potrošiti 

Promašak — promašen hitac koji ne pogodi cilj 

Promoliti, protoljiti — proviriti 

Protoč — proljev lijavica, litavica 

Produirmati, proždurmati — pročepirkati, 
na ognjištu 

Puki, sušti, isplunuti — vrlo sličan; isti otac 

Puš šljiv —_— crvljiv (pušljivo voće) 

Puzgav — jako prljav, musav, zamazan. 


podurma se stara baba, 


protresti vatru 


R 


Radenik — radnik, poslenik 

Razgaliti se -— razvedriti se | 

Rina, žlebnjak — oluka ispod krova, odvodnjak 
Rutav — dlakav 

Rute -— dlake 


S 

Salauka — veliko nevrijeme, oluja, jak vjetar (Gradište) 
Sapiti se — uzimati u obzir, uvažiti 
Sconkati se — jako smrznuti (zemlja se sconkala) 
Serežanin, serežan — žandar, oružnik 
Sileđik, strilja, šiba, vaga — gornja greda na đermi na 

kojoj visi motka s kablom 
Sivnica — sjenica, kućica od zelenog granja na procesiji 


na Brašančevo, Tijelovo 
Skaline — stepenice, stube 
Skastiti — naslutiti, namisliti 


Sklepesiti — nešto nevješto načiniti, sastaviti 

Sova, sošica, šošica — rašljasti debeli stup na đermu 

Spetljati se — združiti se, povezati se s nekim 

Stepati se, potepati se — spotaknuti se, zapeti nogom 
za nešto 

Stračiti — potrošiti (uludo), nestati, prorajtati (Gradište) 

Strkivanka — veća hrpa ugaženoga snijega s duljom 
kosinom s koje se djeca saonicama spuštaju, 
strkivaju 

Stropoštati se — naglo s visoka pasti ' 

Stubanj, stumbol, stambol — drvena ograda iznad bu-. 


nara ili od betona, a nekad od debelog šup- 
ljeg hrasta 


Stušilo se (Gradište), stustilo se (Otok) Ć jako se na- 


oblačilo 
Sukljati — naglo i obilno izlaziti, npr. dim iz dimnjaka 
Svinjara, bravčara — svinjac za tov svinja za klanje, 
He pro ranjenika ili pojišaka (Babina Gre- 
a 

Š 


Šanjati, šantav — šepati, šepesati, šepav, hrom 

Šašav a luckast, nedouman, nedovaren, šusikast (Gra- 
ište) 

Štipetak, uštipak — što se može uhvatiti s dva prsta, 


uštipak soli 

Štreka — željeznička pruga 

Šubeknuti — tresnuti bilo što ili nekoga udariti 

Šusnit (Komletinci), šusikast (Gradište) — luckast, ša- 
šav, svojeglav 

Šušast — bez rogova, izreka: šušati i rogati ne mogu 
se boriti! 


T 


Taki — parni broj 

Takija (Gradište), taki (Vođinci) odmah, smjesta 

Tal — dio 

Tegliti — vući 

Tocav, toca — krcav, gurav (prase) 

Trnuti — gasiti, vatra se utrnula, a život trne, tj. ne- 
staje 

Turesati — besposleno i besciljno hodati (Babina Greda) 

Tuvati — tumarati, besciljno se kretati 

Tvarizati — bez potrebe i često otvarati i zatvarati vra- 
ta (Gradište) 


U 


Ubakati se — utrpati se, jedva se uvući 

Ubaloksati se — jako se zamazati, uprljati po licu (dje- 
ca) (Gradište) 

Udba — šteta, bolest, škoda, nauditi — naškoditi 

Učelak, zabat — čelni ili zadnji dio krova 

Ukopistiti se — uporno i nepopustljivo nešto tražiti ili 
tvrditi 

Ukretanje, uvrtanje — beskrvni i bolni način štrojenja 

. (kastracije) životinja 

Upljuvati, zapljuvati — muha zucara upljuje meso u- 
pljuvcima crva 

Usančiti se — ukočiti se 

Useknuti se — istisnuti bale iz nosa pritiskom prsta 

Utuviti — umišljati, utvarati si, ali i uvjeriti nekoga 

Uzam, uzmaša — uzevši 

Uzinat — usprkos 

Uzvrpoljiti se — neodređeno se kretati, ušeprtljiti se 


V 


Vas, vaskoliki — sav, svekoliki 

Vatrenka — paromlin, mlin na parni pogon 

Vitlić — sprava za stavljanje kanjura konca i s njega 
se suče konac čekrkom na cijevi ili mosure 

Vratanca — mala vrata 

Vrtilja, trklja — drvena ograda od koso zabijenih u 


zemlju drvenih kolaca ili proštaca 


Z 


Zabakati — zavući, utrpati (Gradište) 

Zabardati — zapamtiti (Gradište) 

Zacopati se — zaljubiti se 

Zajapuriti se — zadihati se, zacrveniti se 

Zapunak, zapunci — orubica na rubini (košulji) mu: 
škoj (Gradište) 

Zastati — zateći, npr. nekog u šteti ili zaustaviti se 

Zasun, rigla — željezo za zatvaranje vrata iznutra 

Zucara, zundarača — muha koja zapljuje i ucrva meso 


Ž 


Žučka — igla s okruglom glavicom (Gradište) medanka 
(Vođinci) 

Živika, živica — ograda od trnja oko livada ili pašnjaka 
(živa ograda) 

Žrvanj — ručni mlin, ali i kamen koji melje u vodenici 

DAMJAN OŽEGOVIĆ 


(Djećma Keščki 


Koška moja 
usred Slavonije, 
u njoj mi je 
živjet najmilije. 


Lijepa si mi 

u rano proljeće, 

a i zimi 

kada snijeg prolijeće. 


Tvoja polja 

u ljetu mirišu, 

svi Koškani za njima 
uzdišu. 


Lijepa si mi 

u rane jeseni, 
kad se 'rana 

u ambare spremi. 


A tko jednom 
tvoje vode proba, 
tu dočeka 

i staračko doba. 


Zato pjevam, 
tebi Koško, sada, 
jer te neću 
ostavit' nikada. 





ranjo Kuhač otkriva naše gore 
ist skladatelja Josipa Haidena 


Haydn 


PIŠE: DR NEDO PAVEŠKOVIĆ | 


Raspravom »Josip Haydn i hrvatske narodne popi- 
evke“< upozorio je Franjo Kuhač (1834—1911) u VIEN- 
CU (1880) da je jedan od (pet) najvećih svjetskih skla- 
datelja Haiden (Haydn) bio naše gore list po svom na- 
rodnom porijeklu, glazbenom nadahnuću i svom djelu. 

o Sur dr. W. H. Hadow, glazbeni stručnjak sveučilišta 
Oxiord je dao prevesti na engleski Kuhačevu raspravu, 
posjetio je radi provjeravanja, Sarajevo i Zagreb kao 
i Gradište, te došavši do zaključka o ispravnosti Ku- 
hačevih navoda, on je 1897. objavio knjigu: A CROA- 
TIAN COMPOSER, Notes Toward the Study of _JO- 
SEFH HAYDN. Hadow je, uglavnom, prenio Kuhačevo 
gradivo u svoju radnju te ga nadopunio vlastitim zapa- 
žanjima, ustanovljenjima i zaključcima. (Pisac ove ras- 
prave imao je samo Hadowljevu knjigu na raspolaga- 
nju, pa tamo gdje se poziva na Kuhača, to je putem 
Hadow-a), 

Kuhač je pronašao da skladateljevo očinsko prezime 
doiazi od hrvatskog izraza »hajdina kaša«, da u zavi- 
čajnom skladateljevu Gradišću postoje mnogi hrvatski 
Hajdini i sl. prezimena, kao i Kolarići i sl. (u vezi s 
prezimenom sa majčine strane), te da je većina Haide- 
novih skladbi nadahnuta hrvatskim pučkim popijevka- 
ma, a kao tipičan primjer je glasovita Haidenova, habs- 
buiška himna »Got erhalte Franz den Kaiser...« na- 
dahnuta u prvim stavkama hrv. gradišćanskom pučkom 
pva V jutro rano ja se stanem 


Malo pred zorom. 
Na osnovu Kuhačeve anje i slaatišti zapažanja 


Hadćow kaže — ukratko rečeno — o našem predmetu 
slijedeće: 
i. Hrvatska prisutnost u Austriji počev od Tirola 


(Pustodol — Pusterthal područje u kojem je sačuvano 
31 hrv. mjesni naziv, izvorno ili ponijemčen) pa sve do 
zap. Ugarske, naročito uključiv Gradišće, zabilježena je 
već od g. 595. 


2. Kuhač je izveo skladateljevo očinsko prezime od 
slavensko-hrvatskog izraza »hajdina kaša«, koje prezi- 
me je izvorno glasilo u prvim poznatim podacima: »Hai- 
den« (pradjed Gašpar Haiden), pa zatim kao i mno- 
štvo drugih“ prezimena iskrivljavano i ponijemčeno. 

Hađow navodi stanoviti broj ponijemčenih prezime- 
na, među kojima pored Haiden-a (Hajdina, Hajdinica 
itd). i Kolare, Kolarice i sl. koji su postali ponijem- 
čenjem Koller-i i sl. On naglašava da je hrvatska pri- 
sutnost bila naročito pojačana“ počam od velikih selidbi 
od 1500-ih godina koje su trajale skoro 200 godina i 
svršavale uglavnom u skladateljevu zavičaju, gdje je 
Kuhač pronašao među inim, hrvatsko Hajdine, Hajdene 
i sl. u osam sela, od ukupno 12 gradišćanskih sela u 
kojima je prethodno Austrijanac Dr. Pohl pronašao obi- 
telj s ovim prezimenima. Hadow je koncem prošlog sto- 
ljeća pronašao mnogo Hrvata među ostalim mjestima 
u Trstniku (njemački Rohrau, preveden prema Hadow 
iz hrvatskih naziva), naročito među siromašnijim selja- 
cima. 


koja je primijetila da se isto ne može usvojiti, 


3. Činjenica da su diljem Hrvatske vrlo brojna pre- 
zimena Hajden, Hajdin i sl. te Kolar, Kolari i sl. u 
vezi s navedenom njihovom prisutnošću u Gradišću, 
gdje se skladatelj rodio, okolnosti njegova rođenja u 
hrv. sredini, uključiv Trstenik, te skladateljev lik i po- 
našanje. ukazuju na njegovo hrvatsko porijeklo. 

4, Većina njegovih skladbi počev od onih najranijih 
sve do najkasnijih, uključivši spomenutu habsburšku 
himnu te njegove glasovite londonske simfonije usklad- 
bljene u V. Britaniji, daleko od Gradišća, posjeduju iste 
osobine koje nalazimo u slavensko-hrvatskim pučkim 
popijevkama u Gradišću i u Hrvatskoj. 

9. Haiden je stvarno počevši od 1755. do pred svoju 
smrt upotrebljavao hrvatske pučke napjeve i plesove 
u većini svojih skladbi po vrstama i po broju, što je 
naročito uočljivo u skupini navedenoj pod br. 4. : 

Iako je Kuhač- Hadow-ljevo stajalište bilo napadnu- 
to po Francuskinji M. Brunet (Boilier) (HAYDN, 1905), 
jer da 
nema dokaza da su prije, i za vrijeme Haidena posto- 
jale izvorne hrvatske popijevke koje bi nadahnule, nji- 
hovo stajalište je naročito u britanskom stručnom tis- 
ku prevlađavalo do 1930-ih godina. Tada se naime Ni- 
jemac D. E. F. Schmid (privatni docent na stveučilištu 
Graz), oborio na njihovo stajalište u knjizi: JOSEPH 
HAYDN EIN BUCH VON VOFAHREN UND HEIMAD 
DES MEISTERS (1934). Sehmid tvrdi slijedeće: 

1. Do 1530-ih godina nema hrvatske prisutnosti u 
Austriji, naprotiv njemačka prisutnost je tamo zabilje- 
žena već od X-og st., a pojačana u XII-om st. Nešto 
lutajućih Hrvata dolazilo je počev od 1533, ali se na- 
seljavalo podalje od skladateljeva zavičaja. Ono malo 
tragova, koje su možda ovdje-ondje ostavili, nestalo je 
kad su potisnuti doseljenjem mnoštva od nekoliko ti- 
suća protestantskih Švaba vjerski progonjenih, doselili 
i izvršili njihovu temeljitu, brojnu, utjecajnu i trajnu 
usjeklinu u skladateljevu zavičaju, u narodnosnom, u- 
ljudbenom, a naročito glazbenom pogledu, godina 1620— 
—30. Iako su ratovi uništili mnoge podatke, ipak su pre- 
ostali neki zapisi dovoljno brojni uključujući župske 
matice, koji ukazuju na njemački (bavarsko-švapski) 
značaj ovog područja, u kojem leži selo »Datten auf der 
Haydt« u Heideboden-u, iz kojeg potječe prvi poznati 
skladateljev očinski predak: Caspar Haiden, pa Pachfurt 
kod Rohrau-a, u kojem se spominje, vjerojatno prvi 
poznati majčinski predak: Valentin Koler, i Rohrau 
(preveden na hrvatski: Trstnik) skladateljevo nino se- 
lo, tipično njemačko-švapsko. 

2. Schmid je priložio sedam rodoslovnih ogromnih 
plahti, koje prema njemu dokazuju skladateljevo čisto 
njemačko porijeklo s obje strane. Napominje da su pre- 
ma njemačkoj predaji Haideni došli iz Porajnja, te on 
nagađa da su se možda pokatoličili, nakon što su vje- 
rojatno stigli unutar spomenute velike protestantske sku- 
pine 1620——30-ih godina. 

3. Jezikoslovno (etimološki) je skladateljevo prezime 
u oba slučaja čisto njemačko: Haiden sa svoje 32 na- 

knadne izvedenice potječe od starovisoko-njemačkog: 
Haidan, Heidan, koje je prešlo u Haide(n) itd. do Haydn, 
a prvobitno mu je značenje istovremena istočnjačka 
žitarica (hajda, heljda), pa zatim tlo na kojem ona raste, 


že stanovnik izvan gradova, pa neprosvijećeni stranac , 


(barbar, Tatar, Saracen) i konačno Poganin Prišvarak 
»Poganin« je tipičan već u prvoprimijećenim prezime- 
nima izvedenim od naziva ove istočnjačke žitarice. Ko- 
ler (Koller) pak dolazi od njemačkog »Cohl« »Kohl« 
»Koll«, sa dodatkom -er (ugljenar). . 


4. Njemački bavarsko-švapski pučki napjevi su bit-' 


na oznaka skladateljevog nadahnuća i predstavljaju naj- 
veći broj tragova u njegovim skladbama. Kao i još ne- 
ki skladatelji, i on je upotrebljavao ponešto napjeve 
drugih naroda, što ni njega ni druge skladatelje samo 
po sebi ne svrstava u te narode po pripadnosti. 


5. Mogući tragovi hrvatskih pučkih napjeva u nje- 
govim skladbama su neznatni, tim više što su Hrvati 
takve napjeve uzimali od drugih naroda naročito iz la- 
tinsko-crkvenih napjeva, jer nisu imali svoje izvorne. 
Posebno je neosnovana tvrdnja da je Haydn posudio 
od Hrvata napjev za glasoviti habsburški slavopjev 
(himnu): »Gott erhalte...«. Ta melodija je primijećena 
u jednom (latinskom) crkvenom napjevu već u XII st. 
u Češkoj, a zatim u nekim njemačkim ljubavnim pje- 
&micama. — Schmid zaključuje da na osnovu svega o- 
voga, svatko, tko pomišlja o hrvatskom porijeklu skla- 
datelja »ima začepiti gubicu«, te naročito predbacuje 
suradnicima glasovitog britanskog GROVE's DICTIO- 
NARY-a, jer su prihvatili neodrživo hrvatsko stajalište. 


Oba stajališta imaju pristaša i protivnika u pogledu 
porijekla skladateljeva, ali daleko manje protuslovnosti 
postoji što se tiče pretežne hrvatske prisutnosti u Hei- 
denovim skladbama, koju malo iko ozbiljno danas stav- 
ija u pitanje. Britanski stručnjaci Dr. W. H. Hadow, 
Dr. V. Williams, Douglas Kennedy, Rose Mary Hughes, 
pa i E. J. Jacob (uz supotpis Nijemca Th. Mann-a, u 
predgovoru Jacobovoj knjizi HAYD, 1954), te Kanađa- 
nin E. Sheridan, i Sveučilište Oxford (koje je svojedob- 
no dodijelilo Haiden-u doktorat iz glazbe, honoris ca- 
usa) naglašavaju ili priznaju hrvatsku prisutnost u ve- 
ćoj ili priličnoj mjeri. Tu prisutnost kao i hrvatsko po- 
rijeklo naročito naglašava poznati nizozemski povje- 
sničar._ umjetnosti H. van Loon. Očita je podijeljenost 
glede skladateljeva porijekla: Schmidov-o stajalište pri- 
hvaćaju među inim suradnici: BIGRAPHICAL DICTI- 
ONARY-a OF MUSICIANIS GROVE'S DICTIONARY-a 
i INTERNATIONAL CYCLOPEDIA OF MUSIC AND 
MUSICIANS. Čak i naši stručnjaci J. Andreis i 1. De- 
grel prihvaćaju ovo stajalište. Uz Kuhačevo i Hadow- 
ljevo hrvatsko stajalište su među ostalima djelomično: 
R. M. Hughes, E. J. Jacob (koji kaže da je majčinsko 
prezime vjerojatno slavensko — hrvatsko, potičući od 
kolar, a ne od njemačkog, jer trebalo doći od njemač- 
kog Koller, a ne Cohler, Kohler i to od značenja: vo- 
lovski jaram). Francuski LAROUSE MUSIQUE (1954) 
kaže da bi skladateljevo prezime moglo biti slavensko. 
Stručni suradnici Oxford sveučilišta kažu da je nje- 
govo porijeklo hrvatsko, pa navedeni F. van Loon (Ni- 
zozemac), Kanađanin J. M. Gibbon (koji je 1938. g. u 
knjizi THE CANADIAN MOSAIC, napao Hitlerovo na- 
cističko svojatanje Haiden-a); nadalje britanski povje- 
sničar G. W. Soutgate smatra skladatelja po porijeklu 
Hrvatom, a isto tako i poznati povjesničar uljudbe Bri- 
tanac Lord K. Clark u svojem glasovitom nizu TV pre- 
davanja (THE CIVILIZATION). 


Nakon preispitanja stvari, činjenice ukazuju na sli- 
jedeće: 

1. Slavensko hrvatska prisutnost je zabilježena di- 
ljem Austrije i u jednom dijelu njemačkih zemalja već 
od g. 595. O tome govore mnogi tragovi, npr. 31 mjesni 
naziv u Tirolu. To priznaju i njemački povjesničari Dr. 
Miterutzer i Kammel, za cijelo područje Austrije. Ovo 
područje, kao i neki dijelovi Njemačke, sačuvali su 
mnoge slavensko-hrvatske tragove od Bavarske — preko 
Polabja (Thuringiaja) nastavanog negda po »Poganima« 

slavenskim Bodrićima i Ljutićima (o tome tragovi: da- 
našnji njem. grad Lutich, pa Lech (Leh) rijeka i polje 
kod Augsburga, gdje su njemački Sasi i Bijeli Hrvati 
potukli Mađare 955, nadalje gore do zemlje negda sia- 
venski-govorećih Prusa i baltičkih Slavena. Ovo naro- 
čito dokazuju noviji radovi sveuč. prof. stručnjaka Har- 
ward sveučilišta i Smithsonia Institute, Moravca Dra. 
F. Dvornika čiji radovi dokazuju ujedno i slavensko- 
hrvatsku prisutnost u Austriji i Mađarskoj, prije nje- 
mačke i mađarske kolonizacije. Kako je rečeno počevši 
od tirolska 31 hrvatska mjesna traga, ti tragovi idu 
kroz Austriju do unutar Mađarske, i sačuvani su naro- 
čito u Gradišću. Tako npr. u Gradišću mjesni nazivi: 
Bandura, Bogiszlo, mađarski Filezod hrvatski Uhas pre- 
vedenog na mađarski (uho) pa Rajka istoimena s rus- 
kom povijesnom Rajkom, te dalje u Mađarsku do Blai- 
nog jezera, naziv od slavensko hrvatskog Blatno. U 
skladateljevu zavičaju nedaleko Datten-a (mađ. Taton, 
hrv. Titin, Tatin, Tata, Taden) su Puszta Samoraja 
(mađ.) Puszt Somerein (njem), i Puszt Briinnen (njem) 
oboje preuzeto od slavensko-hrvatskog: pusta, pustac 
(Pustac je u stvari naziv za skladateljev zavičaj, kojeg 
Nijemci prevode na Heideboden, a pustac je inače tio 
na kojem raste hajda, heljda). Na starom zvoniku hrvat- 
ske gradišćanske crkve sv. Jakova u seiu Klimpuh-u 
nedaleko Datten-a, danas Tatten-a, i u blizini Željezna, 
te Pachfurta i Trstnika, natpis iz 1277 i danas svjedoči 
da je to područje onda bilo hrvatsko. Konačno izreka 
»hadijna kaša«, za koju Schmid kaže da je njemačkog 
porijekla preuzeta najprije po Mađarima, a onda po 
Hrvatima, . jest slavensko-hrvatska, preuzeta glede obje 
riječi po Mađarima. 


2. Nigdje na sedam rodoslovnih plahti, podastrtih po 
Sehmid-u, ne piše da je skladatelj po porijeklu Nije- 
mac, niti. se u njima kaže odakle su njegovi preci do- 
šli. Schmid-ovi podaci su jednostrani, tj. samo iz nje- 
mačkih izvora, a ustanovljeno je da su Nijemci iskriv- 
ljivali i ponijemčivali strana prezimena, naročito hrvat- 
ska o čemu i danas ima ogroman broj primjera na 
koje je Hadow doslovno upozorio. Schmid pretjeruje - 
očito u nekim slučajevima kad vidljivo njemačka pre- 
zimena strpava pod njemačka unutar skladateljeve rod- 
bine npr. Bonack (Bonac, Banac), Kainitz (Kainic), Se- 
eder (Sedar), a propušta često upozoriti da prezimena 
Gogodić (Jagodić), Petrina, Šimek, Šimet, Šošderić (Šoš- 
tarić), Vindić, koja su unutar šireg skladateljeva rodo- 
slovlja, ne njemačka, nego hrvatska. Osim rodoslovnih 
listina, kod Schmida se nalaze u tekstu knjige i popisi 
pučanstva, npr. u Pachfurtu i Trstniku, u kojima Schmid 
dozvoljava po koje slavensko ime, ali se pomnjivim is- 
pitivanjem dade čak i njegovim popisima pronaći njih 
više, a da se i ne govori o onima koja se kriju pod, 
potpuno ponijemčenim prezimenima. Zanimljivo je ta- 
kođer da Sehmid u popisima trstničkog stanovnišiva ne 
nabraja Mađare i Rome (on ih naziva Cigani), iako i 
sam kaže na drugim mjestima da ih je tamo bilo. U 
Schmidovim popisima trstničkog stanovništva nema ni 
Hrvata Penica, koji je skupa sa N. Pechardom (Pećar) 
iz Prelenkirhena, bio kum na svadbi skladateljevih dje- 
da i babe po majci. U njegovim popisima nema ni če- 
tiri trstnička župnika, koje inače u knjizi navodi na 
drugim mjestima, to su: Hrvat J. A. Selešković, koji je 
krstio skladatelja, te kod kojega je skladateljev otac 
bio crkveni zborovođa i remeta (crkvenjar). Ostala tri 


župnika za skladateljeva vijeka: A. Andreska, Fekete i 
Dr. Machovec, nijedan nema njemačko prezime. Što vi- 
še, ako pogledamo u selo Datten (Tadten) iz kojeg je 
seljak, bezzemljaš Gašpar Haiden (rođen oko 1630) oti- 
šao u obližnji gradić Hainburg, nalazimo da su prvi i 
posljednji protestantski pastor toga sela nosili slaven- 
sko-hrvatska prezimena: Perich i Horetzki, iako su hr- 
vatski stanovnici tog sela bili katolici, 1650-ih godina. 
Tada je to selo bilo protestantsko uporište mađarske 
seoske većine, u kojoj je bila jedna manjina Nijemaca, 
vjerojatno protestanata, i manjina Hrvata nesumnjivo 
i prema samom Schmid-u katolika. Gaspar Haiden je 
bio katolik. Isto tako je katolik bio i Valentin Koler, 


koji je nesiao u Pacfurtu 1602-19, kad su mađarski 
novovjerci, pored drugih, spalili i to selo, a poštedjeli 
mađarsko-protestantsko selo Taton, kako mu je 1650-ih 
godina bilo stvarno službeno ime, koje su Nijemci pre- 
iočili u Datten pa Tadten. To je selo do 1674. imalo ma- 
đarsko i hrvatsko ime, a njemačko nikad prije 1676. 
Od 1596 do 1672. ono je bilo protestantsko uporište, u 
kojem nitko nije mogao prisiliti tobožnje protestante 
Haiden-e da se pokatoliče. G. Haiden ne može spadati ni 
sam ni po svojim precima, a niti V. Koler, među nje- 
mačke protestaniske doseljenike iz 1620—30-ih godina. 
Što se pak tiče njemačke predaje o Porajnju kao skla- 
dateljevoj pradomovini treba ukazati i na dvostruku 
hrvatsku predaju: prva je iz hrv. gorsko-kotarskog sela 
Hajdina (Donje i Gornje Hajdine) gdje se seljaci ponose 
time da je »jedan njihov suseljan« glazbenik pronio 
rodu glas, a druga je iz Gradišća, koja kaže da sklada- 
teljev djed Toma, seljak-kolar, nije znao ni riječi nje- 
mački, iako je 1690-ih godina bio u mjesnoj hainbur- 
skoj upravi, gdje se tamošnji učitelj G. Wazdeković (J. 
Vezdeković) brine i oko mjesne glazbene djelatnosti. 
Zanimljivo je ukazati na skladateljevu ispravu vjenča- 
nja, u kojoj prema austrijskom piscu Tenschertu — 
Tomine ime glasi: »Thoma«, a ne Thomas, a ime skla- 
dateljeva oca »Mathi4« a ne Mathias. Zanimljivo je da 
u skladateljevoj rodbini nema nijednog tipično njemač- 
kog (krsnog) imena počev od Adolpha do Wilhema, te 
od Adolphine, preko Erike do Wilhelmnine. Ukažimo i 
na to da je prvi svjedok na oporuci (oca )Matije 1763, 
trstnički Hrvat Gašpar Gobač. Pored hrvatske prisutnosti 
u rodbini, kumstvu i prijateljstvu Haiden-a, znamo da i 
danas u Austriji mnoga hrvatska imena i te kako znače; 
npr. sveuč. prof. humanikta Sitter (Sitar) (Lima, Peru), 
Dr. L. Tončić, bivši ministar vanjskih poslova i član ev- 
ropskog Savjeta, Adamović ,predsjednik ustavnog suda, 
te F. Sinowatz (Sinovac) predsjednik vlade, a Paula Pre- 
radović je pisac današnje austrijske himne. 


3. Jezikoslovno je prezime »Haiden« došlo iz Azije, 
poprimljeno po mnogim evropskim narodima, dakle ne 
od Nijemaca, nego iz Azije i to kod slavenskih naroda 
prije Nijemaca. Izvornik te riječi nalazi se diljem Azije, 
uključiv Mongoliju, u mnogim mjesnim nazivima i mno- 
štvu prezimena, te stvarnim imenicama. Tipično je u 
tatarsko-tursko-bugarskoj riječi: »helda« (hajda, heljda), 
..te posebno u imenu i jeziku »Haida« Indijanaca na za- 
padnoj kanadskoj obali koji tamo dođoše iz Azije pred 
oko 19.000 godina! U Hrvatskoj ima oko 60 oblika ovog 
prezimena, a uključiv i dva navedena sela Hajdine. Isto 


tako su mnogobrojni Kolari, Kolarići itd. a u Ivankovu 
kod Vinkovaca je obitelj Kolar, koja se piše i Koler. — 
Nijemci su se dugo ponašali prema skladatelju kao tu- 
dinu. 


4. Hrvatska prisutnost u skladateljevu nadahnuću i 
skladbama je neosporno pretežna, čak u skladbama ko- 
je skladao daleko od Gradišća, npr. londonske simfonije. 
Ona je i u najdražoj mu skladbi »Gott erhalte...«, dok 
tragovi drugih naroda uključiv Nijemce, nisu tako brojni 
ni značajni. Hadow točno kaže da bi bilo neprirodno da 
»Nijemac Haiden« s mlijekom majčinim, ne usisava pre- 
težno njemačko glazbeno nadahnuće, nego hrvatsko. 


5. Hrvatska izvorna glazbena prisutnost u Austriji i 
Gradišću je već od 1600-ih godina posvjedočena prisut- 
nošću na carskom dvoru u Beču franjevca M. Gavričića, 
koji je tamo zborovođa i profesor. 1630-ih godina A. 
Grgičević objavljuje u Beču prvu zbirku hrvatskih na- 
pjeva s kajdama (notama) a S. Krajačević u Gradišću 
molitvenik, u kojem su hrvatske pučke crkvene pjesme, 
a među ovim i one preuzete po Hrvatima što se sadrža- 
ja tiče od stranaca (latinske), no podvrgnute glazbenim 
pravilima hrvatske pučke popijevke. Dakl Kuhačevo sta- 
jalište o našem Haidenu. je neoboreno, a suprotno mu 
njemačko Schmidovo stajalište je neodrživo. 


MARIJA VERIĆ — BASULJEVA 


CJeljak u polju 


Al je krasno naše polje milo, 
volim njemu ići ja u krilo. 

Od prirode nema ništa bolje, 
priroda nas sve k sebi zove. 
Šuma lista, a trava se kreće 
svuda cvate po poljima cvijeće 
Kad usjevi svu zemlju pokriše, 
nadam se, bit će hrane više. 

U proljeće kad se lijepo ore, 
kad' se siplje da nema pokore, 
kad' se brazda nigdje ne kajiši,. 
a preko nje tad pretrče miši, 
veselo se onda radit dade. 
Radni seljak tu ima i nade. 
Radi s voljom, sa puno elana, 
jer se nada, urodit će hrana. 
Nama zbilja, ništa ni veselije, 
kad se ore i kada se sije | 
Jer u polju radit" je milina, 
tamo puno čistog zraka ima. 
Kad iz polja nešto se dovozi 
još kada su kućani u slozi, 

Jer iz polja dobivamo kruha, 
mlijeka, mesa i novoga ruha. 
Dobivamo sve što nama treba 
još kad ima lijepe kiše s neba. 
Proljeće je k'o dijete meleno, 
obuklo se u ruho šareno. 

Sve je u njem pogledat? milota, 
ništ, ni bolje od sretnog života. 


KATARINA BRKIĆ 


OQcanice 


Oranice moje, smeđe i sive, 
crne moje oranice masne, 


za koga poorane, 
kome posijane, moje klijete? 


Kud to oni s klipovima 
i kuda sa snopovima? 


U čije ambare, u čije štagljeve? 
U njihove i njihove štaglje i ambare. 


Zašto ste prodali, 


kome ste prodali, 
oranice moje, iz kuće očeve? 

Veliki slikar Slavonije 


Domcu, sjećajući se godišnjice slikareve smrti 


PIŠE: PROF. MR DIONIZIJE ŠVAGELJ 


Možda je baš u trenutku deseie obljetnice Domčeve 
smrti potrebno ponoviti iskaz koji više od svega otkriva 
ličnost umjetnika čije pejzaže (Slavča, Crveni glog, Bo- 
sut kod Priviake ,Slavonski humci) i mrtve prirode (A- 
mor u voću i cvijeću, Vrganji, Breskve, Šljive, Perunike) 
oplemenjuje njegov tonski kolorizam. Najveći optimizam 
Domac je nalazio u boji. Zanos u vehementnom, sve- 
obuhvatnom slikanju, a slika je za njega bila biika koja 
se dobija ili gubi. 


No, pustimo da ovaj učenik Mišea (u Sl Brodu) i 
Becića (na Akademiji u Zagrebu), Babića i Tartaglie (u 
Zagrebu) i životan i elementaran, vrstan stilista (»Slika 
je naša pjesma ... u nama«<) i baršunast, sedefast, i re- 
fleksan i meditativan, čas svijetao, čas taman, taj najve- 
ći naš zaljubljenik u Delacroixa i Corota (a ne manje u 
Renoira, Chardena, Velasqueza i Vermeera) — izrekne 
svoj sud o svom djelu, sve u stilu kako je crtež arhitek- 
tura slike, boja: »slika je devedeset deveti posto tonsko 
rješenje, a ljepota idealizirana istina«. 

I doista: Domac je bio slikar svojih živaca, i to va- 
tre svojih živaca. Otkako ga znamo, uvijek u grču, u 
nervu, ali uvijek s okusom intelektualističkog cinizma i 
melankolije, uvijek u britkoći misli i riječi ,duhovit, ne- 
miran, nezamjenjiv. | 

»Savršena slika treba imati dojam i svježinu skice, 
neko djevičanstvo prvog naleta, ali i konačnu zaokruže- 
nost«. I isto tako domičelski i napoleonski, fulminantno 
i egzeltirano: slika mora imati snagu i nemire, a sve je 
to u obrisima«. 

Zajedno smo, tamo negdje ,valjda 1953. putovali te- 
renskom inspekcijskom campanjolom putovima slavon- 


skih rijeka i šuma. Zanimala ga je Spačva, Lubanj, Stud- 


va i osobito Lučica, ta bizarna gotička građevina iz 
Korvinovih ratnih pohoda, čitav taj prostorni šumski i 
ruinirani medijevalni prostor cinobera opeke i mekog 
zelenila močvare u proljeće. Dugo je govorio o svjetlu, o 
ljepoti, o sudbini. Iznenada je orkanska oluja učinila da 
smo više plovili cestom no što smo putovali, jer je vo- 
da u visini polovine vratiju automobila zanijela automo- 
bil. Više se nije vidjelo gdje je kanal, a gdje put prema 
Cerni. Gromovi su tukli s lijeva i s desna, rušila se 
stabla. Sve je to obojicu nas podsjetilo na Relkovićevu 
sliku o tragediji u prirodi, na onu divnu bilješku u 
»Satiru« II. Trajalo je to kao raskošna predstava sve 
dok tutnjava nije odvukla munjine i iz posljednjeg kut- 
ka »babinog budžaka«, kako bi se to reklo u Domčevoj 
Privlaci. Sjetio se svojih predaka vojnokrajiških oficira, 
ljekarnika (koji su i dolazili književniku — prevodiocu 
Krajiškom majoru Pustaiću u Lazaret za kužne u Cer- 
nu), a onda odjednom na mostu predložio da pogledamo 
u povratku sliku njegova oca Luke, nidkin i davnog 
prijatelja Joze i Vladoja Ivakića. 


Koliko smo puta u tridesetak godina. našeg kivot 
surađivanja razgovarali o tim vojnokrajiškim danima, a 
isto tako o slikarima francuskim i talijanskim, i napose 
našim. Kako se samo divio jednom Tintoretovom pote- 


zu! Imao je svoj izbor najviših likovnih dostignuća Sla-' 
vonije, i za ta djela ne jednom govorio, da bez njih ne-. 

Akademski slikar Ivan Domac, autoportret, akvarel 


ve zr 


ma hrvatskog slikarstva, jer »od trojstva Račić — Kra- 


ljević — Becić sve izlazi...« 
Slikati znači pomiriti raskoš i jednostavnost. Slikar: 
mora govoriti jasno — ako je slikar. Kako je teško s 


filistrima i intelektualnim skorojevićima! Gledajte. više 
u zemlju! U panoptikumu ljudi i ideja civilizacija slike 
prijeti razaranjem likovnog! I mi između pluga i zvijez- 
da opredijelimo se za istinu kao simbol za čovječanstvo. 

I sve takve Domčeve misli dok se vraćamo na šumski 
kolnik i utrenik. Ruj. Horizont u ognju, a Domac priča 
o cinoberu i melankoliji horizonta, o tom kako se nekad 
išlo u lov i kako su Privlačani pravi Škoti: žene se iz; 


mjesta, da im nitko ne dođe na kirbaj pa da nemaju . 


troška za drugoga! ' 
Potom njegove duge šetnje. Groblje Marije Magdale- 
ne. Onda pejzaži lica na banketu. Pa greiletje osamlje- 
nom hrastu kitnjaku i vlatima trave. 
* Volio je igru približavanja i. pa nanana po ritmu MA 
unutrašnje. .drame odnosa. 
Ljepota i žena. Domac je govorio kao : Kobnrsi Seku- se 
lić da je ženina ljepota nekako uvijek do kraja projici-. 





Ždrijebac poplašen od munje 


rana i najbolje aktivna kada svaki unutrašnji zakon u 
ženi šuti. No ljepota mora imati ambiciju i diskretnu 
disciplinu da se otkrije njena kreativnost svjetla. U pro- 
tivnom, bit će, kako je rekao Dante: »Lijepa Beatrica 
gleda gore, a ja nju!«. A ako lijepa žena gleda stalno 
dolje, cio svijet gleda dolje, i to je onda kao da je ne- 
ma, uopće nema«. 

Domac je ponovno rado čitao klasike. Uopće, velikane 
duha. Volio je pravu riječ u tekstu; da je rafinirana i 
naivna istovremeno. Govorio je: »Prava riječ grize, kao 
biber u rani!«. 

Čitao je Heidegera i pitao, ispitivao kako se to ot- 
kriva skriveno u razoikrivenosti. Volio je Chopena i 
Lisztovu definiciju, kako je Chopen prošao pored nas 
kao priviđenje i kao legenda. Imao je naročiti afinitet 
prema muzičkoj umjetnosti otkrivajući u muzici bas kao 
i u slikarstvu ono živoino, s dubokim osjećajem prema 
narodnom geniju u muzici i prema muzičkoj obradi pej- 
zaža. Chopen je kao brat i Purtales je pravo rekao kako 
je njegov život u biti život vaše (i moje) nespokojne 
sjenke, a njegova. glazba moguće samo pjesma koja se 
izvija iz vaše duševne osamljenosti. I dalje, Domac je 
sav svoj umjetnički svijet svodio na svoju žudnju za 
harmonijom jer za njega, ne samo umjetnost, nego i ži- 
vot uopće i nije drugo nego čežnja za harmonijom. U 
toj harmoničnosti sistema materije energije i čovjek, 
dakle i umjetnik, samo je prefinjeni ton (jedan od bez- 
broja) harmonije svemira koja bruji ne samo kao pri 
sutnost u fizici plazme, u jonizirajućem plinu kozmičkih 
prostora. Domac je pisao: 


»Slika mora da diše, da je atmosfera, fluidna i trans- 
parentna, mjesta koja dišu i ne žive čine da i slika ne 
živi. . .« 

»Beskompromisno radi jednoga lošega detalja treba 
cijelu sliku srušiti i sagraditi, pa više puta nanovo, đa 
je savladđana cod lijevog do desnog ugla i izbačena na 
dašak; to su najbolje slike.« 


» Tražim jasnoću, poštenje i finoću (bogatstvo tonova 
i svjetlo poplavljeno bojama i tonovima)«. 

Umro je slikar koji je u Firenzi skočio iz tramvaja, 
jer ga je izmamio bljesak jedne oprave: »boja prezrele 
višnje tamnocrveno s plavim panorama rujno plavo kao 
iris i tamna perunika«. 


Volio je šljivičine (njegov izraz!), tkanje granja, pje- 
smu jutarnju slavuja u Slavči i u Privlaci ... volio per- 
spektive Bosutove, brazde, stabla. I to viđeno kao pjes- 
mu, tu svoju sliku rastapao u svoju sepiju, umbru-ge- 
brant, u svoj carmin, cinober, pečenu zemlju i gorući 
oker, sordinirao ih s engl. rot, indischrot plavim ultra- 
marinom i cobaltom »koji nije tako otrovan« da bi do- 


bio »plišast ton ubacujući 'Elfenbeinsćhwarz' koji daje. 


odsjev mjesto grubih kontura kojih nema u slikarstvu«: 


Djelo je za njega moralo biti istinito, čak istina sa- 
ma kao potpunost. A znao je da se likovna istina može 
posjedovati samo tako ako mnogo radimo i učimo, i ako 
je neprekidno tražimo. 


Nosio je u sebi Becićev osjećaj za kolorizam, od Tar- 
taglie smisao za meditaciju za tonsko slikanje. Bio je 
i ostao jedinstveni slikar atmosfere slavonskog večernjeg 
prostora i tišine. 


Bosut je njegov zelen kao baršun a povremeno žut 
kao kadifa. Boje njegove Slavonije otkrivao je iz sla- 
vonskog blata do koljena (to je bilo polazište za umbru), 
iz slavonskih jesenskih predzimskih vinograda čitao je 
karmin, iz posječenih šuma indigo, a iz rubova spačvan- 
skih i bosutskih voda, iz rastrule riječne mahovine ve- 
ronsko zelenilo. 


Dugo će u nama ostati sjećanje i na njegov crtež. Na 
njegovu Tenu, za njegov nemir: »Ždrebac poplašen od 
oluje«, na njegovu svjetlinu boja u kojima živi nježnost 
neba u ona divna slavonska predvečerja. Ostao je ro- 
mantični bohem starog kova, neovisan od tezgi i na- 
rudžbi. Zato istinski umjetnik. Velik. 


NADA RADIĆ 


Dred kišu... 


Slutim... kiša će... 

Vjetar razmotava crne oblake 

U svom krilu 

I stere ih u visinama k'o da odmotava 

Crnu meku svilu. 

A lastavica kratko pjeva 

Pjesmu povratka svome gnijezdu | 

Prije no što se mrka svila oblaka 

K'o koprena razastre nad ponekom zvijezdom. 


A onda... prve kapi... 

Padaju po krovu i štropot se razliježe 
Dolinom ovom. 

Gdje seljak k'o lastavica put si krati 
Žureći se nekom stazom novom. 


Mokri vrt... i srce moje. 

Tmurne poprima boje i stablo u vrtu, 
I ruka moja 

Što papirom kruži. 

Kiša pada. . 

Noć se otvara, a srce moje tuži. . 

tuži. , | 

Slavonski suputnici ilirizma 
U povodu 150. obljetnice hrvatskog preporoda 


PIŠE: PROF. KREŠIMIR PAVIĆ 


Velik doprinos hrvatskom preporodu dali su i Sla- 
vonci. Najznačajniji su Mato Topalović (1812—1862), Ju- 
raj Tordinac (1813—1893), Stjepan Marjanović (1802— 
1860), Luka Iić Oriovčanin (1817—1878) i drugi. Ali 
osim njih djelovahu i brojni manje značajni i beznačaj- 
ni ilirci koji su ipak pomogli da se nova shvaćanja pri- 
hvate i da prodru u Slavoniju bez većeg otpora. Ovom 
prilikom treba se sjetiti i njih. 

Vrijeme ilirizma bijaše vrijeme poezije. Većina je 
pisaca, velikih i malih, posebno u prvo vrijeme, književ- 
nost shvaćala utilitarno. Literaturi je zadatak da budi 
narodnu svijest. Stoga su se mnogi ilirci prihvatili pera 
i počeli pisati. U jednoj njemačkoj pjesmi godine 1840. 
Ferdinand Rosenau ironično je ustvrdio da je u Hrvat- 
skoj sve propjevalo. A August je Šenoa u članku o Pre- 
radoviću zanosno napisao: 

»Slijepi su progledali, nijemi progovorili, sakati pro- 
hodali, to je bilo vrijeme čudesa, vrijeme poezije.« 

Jasno je da su i slavonski ilirci najčešće pisali pjes- 
me. Surađivali su u vodećemu književnom časopisu »Da- 
nici ilirskoj« (Zagreb, 1835—1849). S obzirom da se o 
njima veoma rijetko pisalo, nisu poznati njihovi bio- 
grafski podaci. 

Ovaj niz otvara Dragutin Tunić. On je u Danici ilir- 
skoj objavio jednu pjesmu (»Majka«, br. 51. od 19. 12. 
1840) i jedan članak (»Dopis iz Đakova«, br. 20. od 14. 
9. 1842). Pjesma o majčinskoj ljubavi pokazuje kako 
ipak nije bio posve bez pjesničkog dara: 


Muž već posta i suprugu ima, 

I dječice blagoslov uživa, 

Već ljubavi od njih cjelov prima; 
Al što 'zgubi, majku nedobiva:. 


Sva je ljubav druga kraj njezine bajka 
Tak ne ljubi nitko, kako ljubi majka. 


Posljednja dva stiha tiskana su kao moto u istom 
broju lista. 

Tunić je bio bogoslov i svećenik. Postao je prvim 
predsjednikom đakovačkog Zbora duhovne mladeži, ro- 
doljubnoga društva koje je osnovano 5. listopada 1841. 
U članku je pisao o osnivanju Zbora. 

»Već s počeika školske ove godine mladež duhovna 
sjemeništa našeg jednoglasno sdruži se, da po primjeru 
braće svoje u inih biskupija uvježbavanje u narodnom 
jeziku obdržava, i da se tako i u ovoj struci dostojno 
pripravi za dojduće stanje svoje, kano naučitelja sebi 
povjerenog puka...« 

U neveliku broju književnica ilirkinja tri se izdvaja- 
ju: Dragojla Jarnević, Ana Vidović i Jagoda Brlić (iz 
Slavonskog Broda). U Slavoniji je živjelo još nekoliko; 
spominjem ih tri. Sakrile su se iza pseudonima pa nam 
njihova prava imena nisu poznata. 

Dragoila Vočinčićeva, ilirka iz Slavonije, objavila je 
u trećem godištu Danice ilirske pjesmu »Prvenac« (br. 
6. od 18. 2. 1837), iz koje prenosim prvu kiticu: 

Ružice, oj ružice zelene! 

Kuda ste mi, kuda ste milene? 
Da bi si ja, da bi si ja mala 
Mali vjenčac iz vas plesti znala, 


Domorotka iz Požege M. Martinićeva objelodanila je 
pjesmu »Vili ilirskoj na koncu godine 1842.« (br. 53. od 
31. 12. 1842) u kojoj, kao i drugi ilirci poziva na slogu: 


Jer i oni dobro znadu 
Da smo propali, 

Po neslogi i neskladu 
Skoro tuđi postali. 


Zato Sejo! ti ih vodi 
U blaženi sloge hram 
K majci miloj, ka ih rodi, 
S tuđe staze bliže k nam! 


Osim u hrvatskim književnim časopisima slavonski su 
ilirci surađivali i u srpskim časopisima. Jedna je od njih 
i Krunoslava N-k Slavonkinja, posve nepoznata ilirki- 
nja koja nije objavljivala nigdje drugdje. Krunoslava se 
javila u Bačkoj vili iz Novog Sada godine 1842. s pjes- 
mom »Pozdravi Bačkoj Vili«, datirano »U O«(sijeku). To 
su nevješti i početnički stihovi; »taj prilog je interesan- 
tan kao prilog jedne žene (kojih u književnosti tada ima 
vrlo malo), a onda naročito kao prilog jedne osječke že- 
ne — pisca« (I. Mamuzić). Kao primjer navodim prvu 
kiticu: 


Zdravo, Seko Bačka Vilo! 
Koja s' slogu nam otkrila, 
Stupaj sretno u naš svijet! 
Nuz sve rijeke 

Jerbo, seke, 

Očekuju pozdrav tvoj! 


O njoj je pisao dr. Ilija Mamuzić kao jednom od pri- 
loga istraživanju ilirizma i Srba u »Zborniku Arheološ- 
kog kluba 'Mursa'« (Osijek, 1936, str. 60—61). Pisac se 
»u nekoliko mahova vraćao na ovo lice, ali do danas 
nije uspeo da utvrdi njegov identitet«. Zbog toga iznosi 
u Zborniku »Krunoslavinu pesmu, kao i ceo njezin in- 
teresantni slučaj. Mžda će oživljavanje njezine zagonet- 
ke uspeti da je i odgonetne? A onda, u jubilejnoj perio- 
di Hrvatskog preporoda (100. obljetnica — K. P.) koji je 
izvršio duboke promene u hrvatskom narodnom životu i 
započeo javni razgovor o našem nacionalnom problemu, 
trebalo se je setiti i Krunoslave (Kornelije?) koja je 
svojim toplim pozdravom obeležila jedan delak osečke 
ilirske stvarnosti.« 


Mamuzićeva se nada nije ostvarila pa sada, pola sto- 
ljeća kasnije ponovno oživljavamo sjećanje na ovu os- 
ječku ilirkinju nadajući se da će se otkriti tko se skriva 
iza njezina pseudonima. 





Nakon zabrane ilirskog imena (tada je »Danica ilir- 
ska« promijenila ime u »Danica horvatska, slavonska i 


dalmatinska«), uvedena je stroga cenzura koja je one-' 


mogućila objavljivanje nepoćudnih pjesama. Godine 1844. 
zagrebački biskup Šrot kao cenzor spriječio je tiskanje 
nekoliko pjesama i o tome izvijestio Namjesničko vijeće 
u Budimu. Uz izvještaj poslao je i pjesme. Među njima 
nalazi se i pjesma »Junak« nepoznatog slavonskog ilir- 
ca Janka Valetića. Vjerojatno je cenzora zasmetala sli- 
jedeća kitica pa je zabranio tiskanje pjesme: 


Neću ja za tuđu 
Vojevat državu, 
Veće za vlastitu 
Rodbinu i Slavu. 


Pjesmu je tiskao Aleksa Ivić u članku »Neštampane 
pesme ilirskoga doba« (»Narodna starina«, br. 22, Za- 
greb 1930). Godine 1843. objavio je Valetić pjesmu »Ne- 
navidnost«, prijevod iz poljskoga. 

Pristaša je ilirizma bio Jeronim Andrić (Vukovar, 
1807. — Đakovo, 1879), profesor na đakovačkom sjeme- 
ništu. Predavao je više predmeta, među ostalima i ma- 
džarski jezik. Uz Topalovića je prvi počeo predavati na 
hrvatskom jeziku. Andrić nije surađivao u Danici ilir- 
skoj, ali je napisao i pokušavao tiskati »Pastiroslovlje«, 
hrvatski pastoral. O tome više Matija Pavić (»Biskupij- 
sko sjemenište u Đakovu«, Đakovo, 1911, str. 185): 

»U lipnju 1844. izađe prev. rješenje, kojim se doz- 
voljuju predavanja iz pastoralnog bogoslovlja u jeziku 
živom. Patriotični profesor te struke (od listopada 1844.) 
Jerko Andrić na prvom (5. listopada t. g.) javlja zboru, 
da je njegov rukopis hrvatskoga pastorala već sav pri- 
ređen za tisak. ... U veljači slijedeće godine mislilo se i 
na tisak, ter počeli kupiti predbrojnici, među njima su 
prvi svi profesori sa 24 for. Sam Kuković se je nadao, 
da bi djelo našlo pristup u sva naša bogosl. učilišta. 
Kratko vrijeme boravka Andrićeva na stolici pastorala 
(do 1846.), a možda i slab odziv, osujetiše njegovu ple- 
menitu nakanu, prem je na štampu i poslije, kao žup- 
nik u Otoku, mislio.« 

Godine 1851. poslao je rukopis Matici ilirskoj na nje- 
zin poziv da pisci šalju rukopise koji bi se tiskali. I ovog 
puta bez uspjeha. : 

S tri pisma Ljudevitu Gaju prisutan je u ilirizmu 
Stjepan Jesenković, profesor na sjemeništu (Građa za 
povijest književnosti hrvatske, knj. 26, Zagreb 1956). 
Prvo pismo napisano je 2. travnja 1835. i u njemu šalje 

Dotkivanje “ 


Konje kuju četiri kovača, 
konje kuju, konji ne miruju. 
Sunce granu, bijeli dan osvanu, 
gladna muha traži sebi kruha. 
Ona leti prid viganj kovača, 
tamo nađe kruha i kolača. 
Konji vrani tu su potkivani, 
al' nemirni gotovo pomamni. 
Konji bijeli, ali su debeli, 

a riđani k'o molovani, 

a zeleni dobro ugojeni, 

a doratu muha je na vratu. 


Gaju svoj prijevod iz latinskog jezika za Danicu koji ni- 
je objavljen. U drugom pismu (listopada iste godine) o- 
bavještava Gaja da mnogi u Slavoniji zamjeraju što 
novine nose oznake »hrvatske« pa se boje »Slavonci da 
ih ne pohrvatite, već da ih narešite: Novine Slavjanske, 
ili Ilirske, ili općinske«. Nakon nekoliko prigovora Ga- 
jevu pravopisu dodaje: »Kamo sreće, kad bi se svi jed- 
nokupno u pisanju knjiga složili, a općeno, i društveno 
nek svak govori, kako zna.«. Pismu je priložio pjesme 
koje nisu tiskane. 

S jednom pjesmom (»Moja samoća« u »Danici« br. 
34. iz 1847) i četiri pisma Ljudevitu Gaju (regesta u 
»Građi« 26) zastupljen je Stjepan Latković, bogoslov i 
predsjednik Zbora duhovne mladeži. Pjesma je veoma 
dugačka, trideset i jedna kitica od četiri osmeračka sti- 
ha, i slavi samoću: 

Ah, samoćo i pustinjo, 
Mila moja drugarice, 

Nad sve svijeta tog milino 
Tvoje tajno štujem lice. 


i život u prirodi i na selu za razliku od gradskog života: 


Jutrom, mjesto da b' na kavu 
U kavanu išo koju, 

Po rosnom se i mirisnom 
Šećem vesel perivoju. 


Latković je i inače slao Gaju pjesme i dopise za no- 
vine i »Danicu« koji nisu objavljeni. Godine 1850. napi- 
sao je nekoliko članaka o Istri koje Gaj također nije 
tiskao. 

Pri kraju ilirizma, godine 1847, tiskao je F... M....Č, 
Staro-Gradiščanin, pjesmu »Slavsko ime«. 


Složimo se, braćo, Slavi! 
Vrijeme bo je veće tude, 
Napredujmo u ljubavi, 
Da prestanu zlobe hude. 


Jedna majka nas porodi, 
Jednom mišlju svi stupimo! 
Da nas naša sloga vodi 
Svrsi, za kom mi težimo. 


S ovim ćemo završiti popis ovih suputnika ilirizma. 
Nisu jedini, ima ih još dosta. Neka budu spomenuti bar 
sada o 150. obljetnici hrvatskog preporoda. 





Muha grize od uha do repa, 
Kad ugrize konj hoće da krepa. 
Repom mlati po leđi i sapi, 

a po vratu nije na dohvatu. 
Tad kočijaš udari dlanom, 

ili dlanom, il? lisnatom granom. 
Kad je trkne, odmah muha crkne. 
Zato ne kuj konje po vrućini, 
jer će muha zla ti da učini. 
Konje kuj izjutra, za hlada, 
dokle nema muhe ni obada. 

itaonice u Đakovu do | svjetskog rata 


PISE: PROF. 


Čitaonice u prošlome stoljeću nisu bile samo mjesta 
gdje će se čitati novine i časopisi; one su bile puno više. 
Bijaho to zavodi koji su trebali probuditi kulturni i na- 
rodni duh i sprečavati njemački i madžarski utjecaj. 
Značajni jezikoslovac i najveći knjižar svojega vremena 
Vjekoslav Babukić (Slavonska Požega, 1812. — Zagreb, 
1875) pisao je godine 1854: 

»S utemeljenjem narodne čitaonice u glavnom gradu 
ovih kraljevina počimlje nova doba života našega narod- 
noga, jer su se po svih gradovih i glavnih mjestih naših 
slična društva utemeljila, koja su se za onđa smatrala 
kao. ona ognjišta. na kojih se smrzla srca sunarodnika 
naših griju.« (ist. — K. P.). 

Najstarija je čitaonica u Đakovu postojala za hrvat- 
skog preporoda. Književnik Stanko Vraz (1810—1851) pi- 
sao je o čitaonicama u Hrvatskoj u »Pregledu književ- 
nosit južnih Slavena za g. 1842.« (Pjesnička djela, knj. 3, 
Zagreb, 1955. str. 325): 

»Imamo također velik broj društava za čitanje koja 
se kod nas zovu čitaonice. Svaka naša čitaonica ima dvo- 
ranu u kojoj se nalazi knjižnica sastavljena od ilirskih 
i drugih slavenskih knjiga a i inostranih, koje se u bilo 
kojem pogledu tiču i slavenskih. U toj dvorani nalaze 
se i novine i časopisi većinom slavenski. U svakom gra- 
du osnovana je bar po jedna takva čitaonica. Zagreb ih 
ima 4. ... Glavne čitaonice nalaze se još u Karlovcu, 
= Đakovu (istakao K. P.) i Pečuhu.« 

. Vraz: spominje. i đakovačku čitaonicu, dapače ubraja 
je. među glavnije. Riječ je o čitaonici Zbora duhovne 
mladeži, književnog udruženja bogoslova đakovačkog 
sjemeništa. Zbor je osnovan 5. listopada 1841. pa je i 
čitaonica zacijelo iz te godine. Prvim je predsjednikom 
Zbora Dragutin Tunić (o njemu v. u članku »Slavonski 
suputnici ilirizma« u ovogodišnjoj Reviji) koji je postao 
i predsjednikom čitaonice. 

»Mladi naš domorodac gosp. Dragutin Tunić (istak- 
nuto u izvorniku), svršivši sretno bogoslovske svoje nau- 
ke u sjemeništu đakovačkom — gdi je, kako što je već 
u novinah i Danici našoj bilo, i predsjednikom bio či- 
taonice po duhovnoj mladeži utemeljene ...« (»Ilirske 
narodne novine«, br. 70. od 30. kolovoza 1842). 

Čitaonica je djelovala do kraja ilirizma; dne 24. pro- 
sinca 1845. pišu Gaju da im pošalje prva dva godišta 
»Danice ilirske« kojih nemaju: 

»Društvo bogoslova javlja Gaju o radu svoje čitaoni- 
ce s knjižnicom slavenskih djela; mole Gaja, da im da- 
ruje komplete *'Danice' gg. 1835. i 1836. da i oni koji iza 
njih dolaze, upoznaju prve korake novoprobuđenog nam 
duha'.« (»Građa za povijest književnosti hrvatske«, knj. 
26, Zagreb, 1955, str. 360). . 

Sa sličnom molbom javlja se Gaju dvije godine kas- 
nije (29. prosinca 1847) Stjepan Latković, predsjednik 
Zbora koji moli da se čitaonici pošalju neki izostali 
brojevi »Danice« (»Građa«, 26, str. 290). 

Zbor je uz čitaonicu imao i knjižnicu sa slavenskim 
knjigama. Iz Zagreba je knjige slao Babukić; godine 
= u dva navrata sedamnaest knjiga (T. Smičiklas, 

ivot i 
32—3). Godine 1848. knjižnica je brojala 600 knjiga: 

»Gabro Babić, po redu sedmi predsjednik njegov, sav 
sretan javlja drugovima u Zagrebu (13. siječ. 1848), ka- 
ko je pomoću glavara i dobrotvora knjižnica narasla do 
600 svezaka ,drže se novine hrvatske, srpske i slovač- 

djelo Vjekoslava  Babukića, Zagreb, 1876, str. 


KREŠIMIR PAVIĆ 


ke...« (M. Pavić, Biskupijsko sjemenište u Đakovu, Đa- 
kovo, 1911, str. 338). 

Osim Zbora duhovne mladeži čitaonicu je osnovala i 
đakovačka podružnica Gospodareskog društva — to je 
druga đdakovačka čitaonica .Podružnica je dobivala hr- 
vatske i češke novine za koje je bila uređena čitaonica. 
Bilo je to godine 1845. o čemu su pisale »Narodne novi- 
ne« (br. 28. od 5. travnja 1845): 

»3. 0. mj. (ožujka — K. P.) imali smo glavnu sjedni- 
cu gospodarstvene naše podružnice u milostivo za tu 
svrhu po presvijetlom našem gosp. biskupu u svom 
gradu ustupljenoj sobi. Zatim obznani gosp. pred- 
sjednik prečasni g. kanonik i opat Matić, da su časopisi 
za podružnicu u posljednjoj sjednici od 30. veljače od- 
ređeni i naručeni već prispjeli (Zora Dalmatinska, Kme- 
tijske novine). ... Zatim bomischer Landmann (češki i 
njemački). Povede se onda riječ, da bi podružnica osim 
sobe povelike za svoje sastanke, potrebovala također jed- 
nu gdje bi se rečeni časopisi i druge s vremenom o gos- 
podarstvu glaseće knjige držati i gospodi sučlanom svag- 
da na povoljno čitanje stojati mogle. Dakle da bi se ne- 
koja vrsta od gospodarstvene čitaonice utemeljila. Izja- 
više se gospoda upravitelji sjemeništa ovoga, da takovu 
sobu u sjemeništu istom dragovoljno ustupljuju. Što bu- 
de naravno s veseljem primljeno.« 

Dakle, druga je đakovačka čitaonica već bila specija- 
lizirana, služila je potrebama jednog društva i bila do- 
stupna samo društvenim članovima. 


Ako se sjetimo da je Mato Topalović (1812—1862), 
najznačajniji slavonski ilirac godine 1846. nagovarao 
trgovca Đuru Lucića da osnuje knjižaru (prvu u Đako- 
Vu), shvatit ćemo značenje Hrvatskoga preporoda i na 
ovome području kulturnog djelovanja (opširnije o tome 
v. K. Pavić, Ilirizam u Đakovu, zbornik »Đakovo i nje- 
na okolica«, knj. 2, Đakovo, 1982). 


Iduća đakovačka čitaonica osnovana je na kraju pro- 
šloga stoljeća godine 1895. Zvala se Hrvatska čitaonica 
u Đakovu. U Muzeju Đakovštine sačuvana su pravila 
čitaonice iz te godine pisana rukom na osam stranica 
tadašnjega oduljeg kancelarijskog papira. 

Pravila su napisana 6. listopada 1895. a vlada ih je 
potvrdila 31. prosinca pod brojem 65.068 s ovom prim- 
jedbom: 

»Ova se pravila odobravaju tim ispravkom, da se 
točka a). 19. popuni ustanom: na jednu godinu.« 

Pravila su potpisali ovi Đakovčani: dr Vladimir Pre- 
beg, Vladoj Čačinović, Ante Batušić, Stevo Turković, 
Šikić (kot. pristav), Jaroslav pl. Sugh,; dr. Horvatić, Dra- 
gutin Nanicini i jedan potpis nečitak; ukupno devet. 
To su, dakako, najznačajniji članovi čitaonice. 

Svrha je društva »razvijanje i promicanje društve- 
nosti« (član 2). 


»U tu će svrhu društvo imati potrebne prostorije, 
nabavljati časopise i poučne knjige, te po mogućnosti 
osnovati i uzdržavati društvenu knjižnicu kao što i pri- 
ređivati zabave i besjede.« (član 3). 


Prihodi su ovi: 

»a) obveznimi prinosci članova, 
b) kamatami društvenih glavnica, 
c) prodajeom časopisa, 

d) darovima« (član 4). 


Članom društva može biti »svaka neporočna i samo- 
svojna osoba muškoga i ženskoga spola, koju odbor za 
člana primi« (član 5). Društveni je jezik »isključivo 
hrvatski« (član 20). Ako društvo bude raspušteno, pri- 
past će čista imovina »školskoj zakladi trgovišta Đako- 
vu« (član 23). Pravila sam tiskao u muzejskom zborniku 
»Đakovo i njena okolica«, knj. 2, 1982. 

U Muzeju Đakovštine nalazi se knjiga »Naši svak- 
danji grijesi« (Zagreb, 1891) I. Filakovca na kojoj je 
otisak pečata Hrvatske čitaonice u Đakovu. 

O radu čitaonice postoji malo podataka. Godine 1896. 
slavila se 100. obljetnica rođenja Antuna Mihanovića, 
pjesnika hrvatske himne. U Đakovu su čitaonica i pje- 
vačko društvo »Preradović« održali proslavu 26. srpnja 
u vrtu Velike gostione. Program je bio slijedeći: 

1. Proslov Ante Batušića, tajnika čitaonice i odborni- 
ka »Preradovića«, 

2. A. Mihanović: »Lijepa naša domovino«, pjeva »Pre- 
vadović«. Zatim je izveden glazbeni program a nastupilo 
je pjevačko društvo i vojna glazba. Priredba je bila ve- 
oma dobro posjećena (v. M. Horvat: Spomenica hrvat- 
skog pjevačkog društva »Sklad« — »Preradović«, Đako- 
vo, str. 109—10). 

»Preradović« je redovno održavao skupštine u dvora- 
ni Hrvatske čitaonice koja se vjerojatno nalazila u Ve- 
likoj gostioni (današnjem hotelu). 

Kada je književnik Antun Gustav Matoš godine 1906. 
ilegalno posjetio i Đakovo (za što su svi znali), bio je u 
čitaonici i o tome pisao u putopisu »Od Zagreba do Beo- 
grada« (»Sabrana djela«, knjiga XI, Zagreb, 1973, str. 
154): 

»U đakovačkoj čitaonici. Čitam kako me pegla Po - 
kret. Ne amiziram se dakle najbolje. 

U čitaonici nema Savremenika, najboljeg našeg 
književnog lista (prem sam mu i ja saradnik). Raspitu- 
jem se i čujem da ga nikako nema u mjestu. I đakovašč- 
ka gospoda govore u društvu i o lijepoj knjizi! 

Gospodin A. G. Matoš je kao književnik poznat u 
Đakovu, ali samo po onome što je o njemu pisao Po - 
kret.« 

Godine 1907. osnovana je Hrvatska pučka čitaonica u 
Đakovu (»Vjesnik županije virovitičke«, br. 8. iz 1907). 
Pravila se čuvaju u Historijskom arhivu Hrvatske u Za- 
grebu (br. 1578). 

Godine 1909. proslavljala se 100. obljetnica rođenja 
Ljudevita Gaja. U Đakovu su održali proslavu 1. kolo- 
voza čitaonica »Hrvatski sokol«, »Preradović« i »Mer- 
kur«. Tim su povodom tiskani plakati s programom i 
pozivom. . 

»Tu je proslavu cijelo đakovačko građanstvo pozdra- 
vilo i pozivu se đakovačkih društava odazvalo tako, da 
je ta proslava upravo sjajno uspjela preko svakog oče- 
kivanja.« (M. Horvat, Spomenica, str. 179). 

Čist je prihod iznosio 212 kruna. 

O godišnjoj skupštini godine 1910. izvijestile su đa- 
kovačke »Hrvatske pučke novine« (br. 49 .od 1. veljače 
1910): . 


»Hrvatska čitaonica imala je 30. siječnja 
glanu svoju godišnju skupštinu, pa je među mladom in- 
ieligencijom nastao pokret, da se u to naše društvo ulije 
više života, da se većma primakne građanstvu ter da ne 
bude lih 'Kasina' za 'gornje slojeve'. To nastojanje ima- 
lo je i potpuni uspjeh, pak je izabran odbor, u kom su 
zastupani predstavnici glavnih naših đakovačkih društa- 
va "Preradovića", 'Sokola', "Merkura! i 'Prosvjete! po svo- 
jim ponajodličnijim članovima. Predsjednikom je iza- 
bran dr. Švaremajer, da bi se tako što uži uspješniji rad 
zajamčio Prosvjeti. Tajnikom je u čitaonici g. Svetozar 
Rački, a blagajnikom dr. Štern.« 

O đakovačkoj čitaonici pisao je u svojim uspomena- 
ma na staro Đakovo Ivan Ribar:. > Psa Pes 

»U Đakovu je postojala građanska čitaonica, osnova- 
na inicijativom advokata Mate Šabarića, koji joj je bio 
i predsjednik, kad sam ja došao u Đakovo (godine 1907. 
—K. P.), a bila je smještena u dvorani vlastelinskog ho- 


tela u prvom spratu. Moram priznati da je bila opskrb- 


ljena sa svim domaćim listovima, naročito i s beletris- 


tičkim časopisima. Kako sam se hranio u hotelu, bilo: mi- 


je zgodno, da poslije, ručka odem u čitaonicu. Na žalost, 
rijetko sam koga.našao u to vrijeme.. Interesirao sam se 


za popis članova, i opet nažalost, saznao sam, da je bilo 
učlanjeno vrlo malo građana. uglavnom su bili članovi 
državni, vlastelinski i ostali privatni činovnici i službe- 
nici. Kada sam se malo udomio u Đakovu, razumije se, 
da sam se raspitivao za uzroke ovoj pojavi i od vodećih 
obrtnika dobio sam odgovor, da je čitaonica gospodska, 
u koju dolaze gospoda više zbog zabave nego zbog čita- 
nja novina. Znadem, da su u čitaonicu dolazili pred- 
stojnici kotarske oblasti, koje su građani, kao predstav- 
nike tadašnje administrativne i policijske vlasti, izbje- 
gavali i nerado se s njima sastajali, a pogotovo, kada bi 
s njima zajedno iz Osijeka i Zagreba dolazili viši državni 
činovnici iz županije, vlade i financijske direkcije« (»Đa- 
kovački list«, br. 25. od 8. kolovoza 1953). 

U nastavku svojih sjećanja, u idućem broju, Ribar je 
napisao i ovo: 

»No, iako su ovi bili u službi tadašnjih protunarod- 
nih režima, ipak nije trebalo čitaonicu bojkotovati i zato 
sam se trudio, da građane uvjerim, kako je potrebno, 
da oni preuzmu vodeću ulogu, da čitaonica zaista po- 
stane prava građanska, kao što je to bilo građansko i 
pjevačko društvo 'Preradović'. Obrtnici, koji su tada sa- 
činjavali srčiku građanstva, preko cijelog dana na po- 
slu, na večer redovito nijesu nikuda izlazili, a u nedje- 
lju poslije podne izlazili su i sastajali u raznim gostioni- 
cama, gdje su tretirali postojeća društvena i općinska 
pitanja. ... Ove sam sastanke u početku iskorištavao za 
reorganizaciju čitaonice, kao i već spomenutog Vatro- 
gasnog društva. Moji su prijedlozi bili, da u čitaonicu 
pored građana prvenstveno dolazi omladina studentska, 
obrtnička i seljačka. ... a | 

Kako su gospoda dolazila redovno poslije večere, us« 
pjelo mi je, da barem neke članove Sokola povučem sa 
sobom u čitaonicu prije večere na taj način, što je u 
njenim prostorijama upravni odbor Sokola održao svoje 
sjednice. Inicijativom nas mlađih intelektualaca, a u 
kontaktu s rodoljubivom i gostoljubivom kućom pred- 
sjednika Šabarića, čitaonica je počela da živi, organizi- 
vajući priredbe i predavanja.« 

Prvi svjetski rat prekinuo je rad svih društava, pa 
tako i čitaonice. Nakon rata, siječnja mjeseca godine 
1920. ponovno je osnovana »Hrvatska pučka čitaonica«. 

Osim u Đakovu postojalo je i nekoliko čitaonica u 
Đakovštini. Najstarija je od njih Hrvatska čitaonica u 
Vrpolju, osnovana 21. ožujka 1893. O njoj je opširno pi- 
sao Stjepan Blažanović u knjizi »Hrvatska čitaonica u 
Vrpolju« (Vrpolje, 1985, str. 120). Napominjem da je dio 
o nazivu Vrpolja neznanstven (v. o tome: M. Šimundić, 
»Značenje naziva grada Đakova i đakovštinskih sela«, 
Onomatološki prilozi, knj. I, Beograd, 1979) i da Lovre- 
tić nije vrpoljačkim pakelanom od 1888. do 1900. nego 
do godine 1890. kada je premješten za ravnatelja Bis- 
kupijske tiskare u Đakovu. Dodajem, također, da je. vr- 
poljačka čitaonica opisana u pripovijesti inače nepozna- 
iog pisca Mate Ivaniševića »Jovina puška«, objavljenoj 
u »Prosvjeti« sv. 10. za mjesec listopad godine 1913. 
Priča se događa u ljeto godine 1898. baš u čitaonici, a 
vrpoljačka su prezimena malo promijenjena (npr. župnik 
Wallinger postao je Talinger itd). | 

Godine 1899. osnovana je čitaonica u Gorjanima. O 
njezinu osnivanju pisao je »Vjesnik županije virovitič- 
ke« (br. 21, str. 169): 

o»Čitaonica u Gorjanima. Nastojanjem g. dra oŽige 
Neumanna, opć. liječnika, složili su se žitelji mjesta 
Gorjani i utemeljili Hrvatsku narodnu čitaonicu. Dne 
15. pr. mj. bijaše skupština u kojoj su pretresivana i 
poprimljena pravila i izabran privremeni odbor. Za pred-. 
sjednika izabran je tamošnji župnik.« 

Posljednja čitaonica do rata utemeljena je godine 
1905. u Đakovačkoj Satnici. Osnovana je »revnim.nasto- 
janjem općinskog bilježnika g. Miše Sommaera i napred- 
nih seljaka« a »privremeni odbor sa g. Jakovom Frid-. 
richom na čelu« podnio je pravila vladi na odobrenje 
(»Vjesnik županije virovitičke«, br. 13. iz 1905. str. 125). 
Pravila su brzo odobrena kako javlja list u idućem bro-. 
ju. Satnička je Opća čitaonica spomenuta u kalendaru 
Strossmayer za godinu 1910. ZI 

Odmah nakon svjetskog rata osnovane su Hrvatske 
čitaonice u Viškovcima i Vrbici (godine 1920) i u Selci- 
ma (godine 1923). : , 

Slavonija Mare Svel - Gamiršek 


PIŠE: PROF. MARKO LANDEKA 


U bogatoj tradiciji hrvatske književnosti žene spisate- 
ljice zauzimaju značajnije mjesto tek od razdoblja iliriz- 
ma (Dragojla Jarnević). Što se više približavamo našem 
vremenu, javljat će se sve više žena spisateljica. Neke 
su ostavile vrlo upečatljiv trag u razvoju novije hrvatske 
književnosti tematskim inovacijama i stilskim osobina- 
ma (Ivana Brlić-Mažuranić, Jagoda Truhelka). Premda 
djela književnica druge polovice XIX stoljeća i početka 
XX stoljeća imaju naglašenu notu didaktičnosti, u nji- 
ma istodobno nalazimo i snagu umjetničke riječi i po- 
ruke, estetski doživljaj i lirsku senzibilnost. Ovdje je 
bitno objasniti jedan detalj: književnost nikako ne tre- 
ba dijeliti prema spolnoj pripadnosti, nego prema es- 
tetskim kriterijima, ali je riječ o jednoj povijesnoj po- 
javi, pa je stoga bolje govoriti o književnicima pioniri- 
ma koje su dale svoj doprinos općoj emancipaciji žena, 
a ne samo spisateljica (uz već sposnenuta imena može- 
mo dodati: Milu Miholjević, Verku Škurla-Ilijić, Josipu 
Glembay, Doru Pfanovu, Mariju Jurić-Zagorku, itd.). 

U krug značajnijih i poznatijih spisateljica spada i 
Mara Švel-Gamiršek. Rođena je na prijelazu dva stoljeća 
(3. siječnja 1900. godine) ona u svome književnom stva- 
ralaštvu nastavlja tradiciju slavonskih pisaca-didaktiča- 
ra, realizma i senzibiliteta braće Kozarac, slavonskih 
pejzaža, ljudi, zbivanja i običaja i jedna je od posljed- 
njih slavonskih pisaca realističkog oslikavanja slavon- 
ske društvene stvarnosti, one slavonske stvarnosti koja 
je polako nestajala i danas se sačuvala samo u godiš- 
njim umjetničkim Slavonskim danima. Mara Švel je 
nastavljač relkovićevskog morala, svakodnevnih životnih 
slika Mijata Stojanovića s naglašenom etnografskom no- 
tom, Kozarčevih emocionalno-realističkih opisa prirode i 
ljudskih sudbina kao i naglašenih strasti Ivana Kozarca. 
Njezin opus književno povezuje zbivanja u Slavoniji iz- 
među druge polovice XIX stoljeća i prve polovice na- 
šeg stoljeća, satkan od životnih uspomena u koje je 
umjetnička invencija ugradila ono nešto posebno što 
pisca umjetnika odvaja od običnih smrtnika. 

Središte njezinih novelističkih i romanesknih zapleta 
je uglavnom Vrbanja, ali ona ne pokušava locirati do- 
gađaje na jedno usko geografsko područje. Vrbanja je 
samo podloga da bi vjernije prikazala sliku svoje vo- 
ljene Slavonije. I »Tena« Josipa Kozarca zbiva se u 
Vrbanji, ali je Tena simbol Slavonije toga vremena. Svi 
oni Nikoljačići, Adamčićevi, Cosići itd. slika su Slavo- 
nije i zbivanja u njoj. U autobiografskom zapisu »Tre- 
nutni snimci« čitamo: 

»— Kad to naglašujete, sigurno volite Šokce i Šoka- 
diju? 

— Volim jako! 

— Ija. Sve Šokce. Ove u Moroviću, kao i one u 
Bačkoj. Znate, moj dida i baka su Šokci iz Bačke. Žive 
u Bukinu. 

— Aha! 


la...« 


34 


Rekao je nešto o čemu onda još nisam mnogo zna-- 


Književni opus Mare Švel, a pisala je preko pedeset 
godina, tematski je uvijek vezan za Slavoniju i njezine 
ljude. Prvu zbirku pripovijedaka »Šuma i Šokci« obja- 
vila je 1940. godine. To je retrospektivno-dokumentarni 
opis društvenih i ekonomskih zbivanja i promjena u Sla- 
voniji od druge polovice XIX stoljeća do tridesetih go- 
dina našeg stoljeća (ona je u svim svojim djelima obu- 
hvatila ovo vremensko razdoblje, vrijeme burnih i nag- 
lih promjena na slavonskom tlu). Zbirka »Šuma i Šokci« 
odaje potpunu spisateljsku ličnost koja svoje djelo iskus- 
no i zrelo oblikuje i formalno i sadržajno. Prvi i najveći 
dio knjige na dokumentaran način prikazuje prodor stra- 
noga kapitala u Slavoniju i povezano s tim sječu sla- 
vonske šume nadovezujući se tako na rad Josipa Kozar- 
ca i dopunjujući ga. Poput Kozarca i Mara Švel unosi 
dozu osobnog sentimentalizma i bola za prošlom Slavo- 
nijom uočavajući greške koje su napravili očevi. Josip 
Kozarac je opisao prvu fazu raslojavanja slavonskih se- 
ljačkih zadruga uočavajući uzroke i posljedice društve- 
no-ekonomskih promjena u slavonskom selu, a Švelova 
je opisala i završnu fazu tih promjena kao i socijalne 
posljedice za slavonskoga seljaka. Pripovijetke čine jed- 
nu tematsku cjelinu, sadržajno povezanu pa im to daje 
romanesknu stukturu, a uvodne riječi spisateljice i za- 
vršna novela »Epilog« čine zaokruženu cjelinu ovoga di- 
jela knjige. Drugi dio zbirke su četiri pripovijetke (A- 
damčićevi, Iva Abramov, Đuka CĆosić-Ivanov, Dukati 
male Adike) koje se nadovezuju na prethodnih jedanaest 
(s Epilogom dvanaest) pripovijedaka. Kako je divno pri- 
mijetio Ivo Balentović u prvom broju devetog godišta 
Hrvatske smotre zajednička im je misao »tiho umiranje 
sela«. Ove četiri pripovijetke su kruna zbirke, ukras 
čitavoga djela. Ono što je u prvom djelu prikazano više 
dokumentarno i deskriptivno, u drugom je dijelu um- 
jetnički oblikovano i dokaz je prethodnih tvrdnji. Prvi 
je dio panorama zbivanja, a drugi pojedine slike cjeline, 
detalji mozaika. U te četiri oveće pripovijetke slila se 
sva »slavonština« onoga vremena: šarenilo tradicije i 
novo vrijeme, moral i nemoral, strasti i sve njihove po- 
sljedice, ponos i plemenitost, »bijela kuga« i dolazak 
doseljeničkih obitelji s mnoštvom djece, čvrstina zadruž- 
noga života i posljedice parcelizacije zemlje itd. itd. 


Završavajući osvrt na ovu knjigu, Ivo Balentović je 
u već navedenom članku napisao: »Moguće čak gđa Švel 
neće više napisati bolje knjige — javlja se pomisao — 
nad sklopljenim koricama iza zadnje stranice, ali, i ovo 
je dosta da joj se u hrvatskoj književnosti odredi zapa- 
ženo mjesto«. No Mara Švel je o svojoj voljenoj Slavo- 
niji, o Slavoncima i Slavonkama imala još puno toga 
reći. 


Još je Josip Kozarac (a prije njega i Mijat Stojanović 
u svojim autobiografskim zapisima) pišući o problemi- 
ma Slavonije, pisao i o problemima slavonskih žena. 
Njegova Tena prerasta u simbol, ali u samoj pripovijed- 
ci, kao i u mnogim drugim pripovijetkama uočavamo 
socijalni položaj žene. Mara Švel je ovu problematiku 





produbila još više u zbirci pripovijedaka »Porireti ne- 
poznatih žena«. Uz pripovijetke Ivana Kozarca ovo su 
najbolje psihološke pripovijetke o slavonskim ženama i 


spadaju među najbolje opise ženskih likova u hrvatskoj 


književnosti. Švelova je uopće u svome opusu posebnu 
pozornost posvećivala ženskim likovima što je i prirod- 
no, jer je lakše mogla uočiti položaj žene u konzervativ- 
no-patrijarhalnoj sredini kojoj je i sama pripadala. Ona 
je uspjela proniknuti u psihu slavonskih djevojaka i že- 
na i zato su nam ti likovi i bliski i životno snažni. Sve 
njezine Gene, Kaje, Terze, Marije, Adike ili se pomiruju 
sa životnom stvarnošću ili joj se opiru uz opasnost da 
budu isključene iz svoje sredine. Iako se ponekad na- 
meće misao o nemoralu tadašnje Slavonije (o čemu je 
pisao i Julije Benešić), ipak treba sagledati i ostale či- 
nioce tih pojava. Sredina materijalno bogatija uvijek je 
sklonija lagodnom životu i u spoju sa strogim društve- 
nim normama,. nastaju konfliktne situacije i mnoštvo 
različitih karaktera. Mara Švel je realistički opisala či- 
tav niz različitih ženskih likova, koji su ponekad u pot- 
punoj suprotnosti (npr. Snaša-Terza i Ljuba), ali im je 
svima zajednička samoća. Žena je uvijek prepuštena 
sama sebi i svojoj samoći »ni sretna ni nesretna, ni za- 
dovoljna ni nezadovoljna« kakva je bila snaša-Terza 
kad se prvi put udala. Robovanje zemlji i bogatstvu po- 
tiskuje čovjeka u drugi plan i on postaje rob materijal- 
nih dobara. Mjerilo ljubavi je bogatstvo; mladi se uzi- 
maju zbog zemlje, ali se isto tako obitelji raspadaju zbog 
zemlje.Snaša-Terza iz istoimene . pripovijetke podređuje 
bogatstvu najčišći čovjekov osjećaj — ljubav i na kraju 
ostaje sama, pa joj se čini da joj se i samotnik mjesec 
ruga podsjećajući je na prošlost. Nasuprot njoj vrijedna 
i radišna Ljuba (»Mati« iz zbirke »Portreti...«) također 
je prepuštena sama sebi u najtežim životnim trenucima. 
Možemo tako redati Djenke, Mande, Tene — sve su 
one osamljene, prepuštene svojoj sudbini i sreći. Zanim- 
ljivo je da sreća i zadovoljstvo nisu česti elementi Šve- 


ličinih pripovijedaka, ali i ti sretni trenuci nastaju na-- 


kon velikih teškoća i odricanja (kako je to uopće u ži- 
votu). Tako, npr, već spomenuta Ljuba sreću nalazi u 
zdravom materinstvu koje garantira budućnost i produ- 
ženje obiteljske loze: »Njezinom zaslugom pomladila se 
Tomina kuća, oživjela veselim cvrkutom pustopašnih cu- 
rica, njezinom zaslugom rastao je mladić, snažan, rumen 
i zdrav i spremao se da jednog dana upravlja djedovi- 
nom. Nije se trebalo bojati da će Tomini izumrijeti, da 
će se tuđina naseliti na stari temelj.« (»Mati«). Isti mo- 
tiv nalazimo i u romanu »Ovim šorom, Jagodo« u liku 
mlade Adike: »Starica je osjećala da u Adiki bivstvuje 
nešto što nije postojalo ni u pokojnoj Kaji, ni u Geni, 
pa ni u vrijednoj i sposobnoj Ani: polagano razvijanje 
ženstva iz čistog djevojaštva, koje će potpunu pobjedu 
slaviti u materinstvu«. Mara Švel je uočila glavne pro- 
bleme Slavonije toga vremena i svu njihovu .kompleks- 
nost, no nije pokušavala dublje ući u uzroke nastalih 
posljedica. Najčešće uzroke propadanja slavonskoga sela 
ona nalazi u niskom natalitetu, propadanju seljačkih za- 
druga,. nemoralnom životu i sl. Posebno se to ističe u 
romanu »Ovim šorom, Jagodo« (tiskan u dva izdanja) 
koji je genealogija u malom jedne vrbanjske obitelji. 
Životnu sreću nalaze samo oni likovi koji cijene etičke 
i moralne norme patrijarhalne sredine. Šteta što spisa- 
teljica ovim romanom koji obuhvaća veće vremensko 
razdoblje i zalazi u širinu, nije dublje ušla u srž pro- 
blematike koju opisuje. Roman djeluje suviše faktograf- 
ski, bez jačeg poniranja u uzroke tragičnosti glavnih 
likova i psihološko opravdanje njihovih postupaka (ka- 
ko je to bolje učinjeno npr. u pripovijeci »Snaša-Ter- 
za«). | 

Književni opus Mare Švel do sada tiskan, sadrži dva 
romana: »Hrast« i »Ovim šorom, Jagodo«, te zbirke pri- 
povijedaka: »Šuma i Šokci«, »Portreti nepoznatih žena«, 
»Priče za Sveu i Karen«, »Legende«. Švelova je bila 
suradnik mnogiih časopisa (+Hrvatski ženski list«, »Hr- 
vatska revija«, »Žena u borbi« itd.). Prevodila je s nje- 
mačkog jezika (Richter, Holbein), a i njezina su djela 
prevođena na njemački, slovački, talijanski i bugarski 
jezik. 

Umrla je 1976. godine u Zagrebu, a sahranjena je u 
Vrbanji. 


MILICA GREGURAŠ 


 cNašoj Jlasaniji 


Slavonijo naša draga, 

prekrile te zlatne klasi, 

svi mi volimo te, 

i želimo uvijek takva da si. 
Sva su tvoja polja plodna, 

ti si uvijek tako rodna, 

za naš život potrebnoga blaga, 
volimo te, zemljo naša draga. 
I šume su tvoje lijepe, 

blagi vjetrić njiše, 

divne hrastove grane, 

svi se vesele tvojoj ljepoti 

i čarobnom suncu kada svane. 
Tvoja divna sela 

uvijek lijepa i vesela, 

u svakom se selu tamburice 
stare čuju, 

što čarobnim zvukom odjekuju. 
Slavonijo, naša lijepa, 

svatko tebe voli, 

tvoja plodna polja, 

u pjesmi nitko ne odoli. 


Piva Slavenka 


Slavonka sam, kažu, lipa, mila, 
a takva je moja majka bila. 
Ja rubine lipe nosim, 

a niz dukata sjaje oko moga vrata. 
To mi dade majka mila, 
kaže, kupio joj dado 

dok je cura bila. 

Samo majka stroga mi je, 

i na sokak brani, 

ali ipak, ja pobignem, 

dok ona s nekime divani. 
Imam lolu, pa ga čekam, 
rek'o mi je da će doći, 

ali vidim da me vara 

i tako će mladi dani proći. 
Dao mi je maramicu, 
uspomenu malu, dragu, 
reći ću mu: 

»A što će mi maramica, | 
kad ja nemam tebe, lolo, 
sve nek ide k vragu!« 

Nesporazumi najvrijednijeg hrvatskog 
etnografa s Akademijom 
Uz 120. obljetnicu rođenja Josipa Lovretića 1869-1985. 


PIŠE: MARTIN GRGUROVAC 


Kada bi se sabralo sve što je napisao Josip Lovretić, 
bila bi to ogromna sabrana djela: Isto tako kada bi se 
valorizirao njegov golemi učinak u očuvanju slavon- 
skog kulturnog i posebno foiklornog blaga u vrijeme 
njegova izumiranja, tada bi se uvjerili u svu grandioz- 
nost takva rada. Rijetki su primjeri u hrvatskoj etno- 
grafiji koji bi se mogli ravnati s Lovretićevim. 

Lovretić je prvenstveno folklorista-etnograf a tek iza 
ovih odrednica on je pjesnik i pripovjedač, iako je naj- 
više objavljivao u raznim zabavnim, poluknjiževnim i 
književnim časopisima, upravo pjesme i pripovijetke. 
Današnji etnolozi često ističu da je jedan od najvećih 
hrvatskih etnografa a neki ga smatraju i idejnim za- 
četnikom »Osnove za sabiranje i proučavanje građe o 
narodnom životu« Ante Radića objavljene u drugom 
broju »Zbornika za narodni život i običaje Južnih Sla- 
vena« — edicije koju je pokrenula Jugoslavenska aka- 
demija znanosti i umjetnosti iz Zagreba još 1876. godine 
s ciljem objavljivanja sakupljene građe o životu i obi- 
čajima Južnih Slavena, građe koju su Akademiji do- 
stavljali popisivači i sakupljači iz svih naših krajeva. 
Lovretić je bio među prvim sakupljačima. Svakako i 
najvrijedniji i najbolji, do tada okupljenih oko »Zbor- 
nika«. 

U to vrijeme Josip Lovretić je ravnatelj biskupske 
tiskare u Đakovu (od 25. 5. 1890. £.), sakuplja narodne 
pjesmice i objavljuje svoje prve etnografske pripovi- 
jetke u zagrebačkom »Vijencu«. O njima sam kaže3 

. Pošaljem u »Vijenac« pjesme svatovske, ali da 
se lakše čitaju umetnem i neke osobe u taj kup pjes- 
mica i sastavim prvu zkroz naoronoopisnu crticu (folklor- 
sku): »Na Antunovo«. Kako vidite, ja nisam želio biti 
ni pripovijedač ni crtičar, ni novelista, ni romanopisac, 
već sam samo želio, da spasim blago iz naroda, koje bi 
se inače zaboravilo, a jer: se onda za te opise nije ma- 
rilo, morao sam to uvrstiti u kakvu priču...“ 

Tu svoju veliku ljubav za pjesmicama i svemu na- 
rodnom Lovretić vuče još iz djetinjstva kada je kao če- 
tverogodišnje dijete pamtio sve narodne običaje i upo- 
znavao selo (u to vrijeme živio je s roditeljima u Pri- 
vlaci) i ljude »u najsitnije Sitnice«. Istakao se kao vrstan 
sakupljač kratkih pjesmica danas poznatih. »bećaraca« 
koje je objavio 1896. godine u Đakovu kao »Pjesmice 
za igre u kolu«. Ta raritetna knjiga sa 7000 stihova ku- 
riozitet je jugoslavenskog izdavalaštva: izdana je u sa- 
mo 50 primjeraka. Tu nevjerojatno malu nakladu autor 
je razdijelio prijateljima i štovaocima ali i — neprija- 
teljima koji su mu do tada krali stihove i objavljivali 
ih kao vlastite (Klotilda Kučera i Nikola Tordinac). Zbog 
njih je Lovretić bio prisiljen da stihove uči na pamet 
pa je u jednom trenutku pamtio oko 14.000 stihova 
što zvuči kao nevjerojatan podatak ali kada je Lovretić 
u pitanju tada je sve moguće. s | 

Preko tih pjesmica i preko »Matice Hrvatske« za 
njega su saznali i u Akademiji i ubrzo, već 1896. Lo- 
vretić im dostavlja veći dio rukopisa za »Zbornik« koji 
je trebao biti tiskan kao jedna cjelina. Urednik Ante 
Radić građu naziva »Otok« i objavljuje njen prvi dio 
u drugom broju »Zbornika« što je za Lovretića razlog 
da prekine suradnju s Radićem a time i s Akademijom. 

Josip Lovretić 


U istom broju je i Radićeva »Osnova« za sabiranje i 
proučavanje građe o narodnom životu« za čiju se izra- 
du po Lovretićevim riječima Radić pomagao rukopisom 
»Otoka«. Razbijanjem te do sada najbolje napisane mo- 
nogrofije o životu i običajima na selu krajem devetna- 
estog stoljeća, u više brojeva »Zbornika« (11/1897, III/ 
1898, IV/1899, VII/1902 i XX1917.), Lovretić je bio razo- 
čaran. Šteta što je došlo do tog nesporazuma između 
njega i Radića jer bi u suprotnom Lovretić podario 
svom narodu još vrednota sličnih »Otoku«. Na preko 
G00 stranica »Otok« je i danas živo štivo o narodu. Et- 
nolozima je izvor za dalja istraživanja. Kako je već 
1900. godine II svezak »Zbornika« u kojemu je tiskan 
najopširniji dio »Otoka« bio razgrabljen, to je danas 
praktično nedostupan. Imaju ga još rijetki arhivi i Sve- 
učilišna i nacionalna biblioteka u Zagrebu, čime se na- 
meće potreba reprintnog izdanja kao kapitalnog djela 
slavonske baštine. Jer »Otok« nije građa o selu Otok. 
Ona je građa i iz Privlake, Komletinaca, Vinkovaca. . 
Strizivojne, Županje i mnogih drugih sela. Jednostavno. 
»Otok« je. monografski abecedarij života, rada i običaja 
cijele Slavonije. 


. Treba reći da je Radić izgubio jedan dio rukopisa 
koji je tematski pripadao »Otoku« i. nikada nije bio 
objavljen. Zbog toga se obratio Bartolu Juriću (1860 — 
1912), privlačkom učitelju da nadopiše zagubljena po- 
glavlja što je ovaj i učinio. To je i razlog što se Bar- 
tol Jurić navodi kao koautor ove monografije. 


i" 





Ipak, razlaz Lovretić — Akademija nije trajao duže 
vrijeme. Nakon pet godina Radić napusti uredničko 


mjesto »Zbornika« a Lovretić na molbu Tadije Smiči- 
klasa opiše rukotvorine u njegovim sobama koje su bile 
na glasu u cijeloj Đakovštini, rad njegove majke Đene 
Lovretić. Ljekarnik Medić je dao prekrasne fotografije 
tih »Pozlatinskih vezova...«. Time je ponovno uspo- 
stavljen most između dvije zaraćene strane. 

Godine 1902. cijeneći Lovretićev rad biskup J. J. 
Strossmayer ga predlaže za člana Jugoslavenske aka- 
demije znanosti i umjetnosti, no Lovretić odbija tu ve- 
liku počast slijedećim riječima: 

»Meni je veće odlikovanje, da me jedan Strossma- 
yer predložio za člana Akademije, nego da me je Aka- 
demija bez njegova posredovanja imenovala«. 

Kako novi urednik »Zbornika« dr. D. Boranić nije 
bio zainteresiran za nastavak objavljivanja dijelova 
»Otoka« Lovretić se zauvijek rastao od Akademije iako 
je po vlastitim riječima mogao napisati dvadesetak knji- 
ga sličnih po obimu »Otoku«. 


Prelaskom u Gradište, župu u Županjskom kotaru, 
Lovretić se posvetio crkvenom tj. duhovnom životu ali 
i narodnom rukotvorstvu. Uz majku Đenu, vrsnog po- 
znavaoca narodnog rukotvorstva on propagira narodno 
odijevanje čime vidno doprinosi očuvanju narodnog bla- 
ga. S odlaskom u Čardak kraj Gradačca u Bosni pre- 
staje u potpunosti i njegov književno-dokumentarno-is- 
traživački rad. Još ponekad zna objaviti kakvu pjesmi- 
cu u »Hrvatskom listu« ili »Jeki od Osijeka«. Tu ostaje 
sve do smrti 27. listopada 1948. godine. Ostao je u na- 
rodu, u pjesmi.ć U onom istom narodu za kojeg se tru- 
dio sačuvati golemo folklorno i povijesno blago, u istoj 
pjesmi u kojoj je danima i noćima tražio osobni mir i 
zadovoljstvo. 


ILIJA DRETVIĆ 


Kiša pada 


Kiša pada i po malo rosi, 

moja dika diteljinu kosi. 

Ja sam kraj njeg tjerala goveda, 
a on mene bećarski pogleda, 

Pa mi vikne: Stani, moja nado, 
da poljubim tvoje lice mlado! 
Ja sam stala, diku sačekala. 

A kad' me je dika poljubio, 

tri put mi se sokak okrenio. 
Cijeli dan sam ja bila vesela 

i ove sam pismice pivala: 

— Vesela sam ovaj cili danak, 
ljubio me dika na uranak! : 
Krave čuvam i po malo pivam 
ina pismu ja diku dozivam: 

-— Dojdi, diko, k večeri po mraku, 
ja ću tebe čekat na sokaku. 

A na jesen kad se zajeseni, 
svate kupi pa mene oženi. 

Pa me vodi svojoj staroj mami 
pa nek' mama uživa u nama! 





Napomene: 


1. Komletinački svećenik Emerik Gašić započeo je 1946. s objavljiva- 
njem, neke vrste sabranih djela ali ga je ubrzo u toj namjeri pre- 
kinula iznenadna smrt. Objavljen je prvi svezak s nekoliko pripo- 
vjedaka pod nazivom »Crtice i pripovijesti iz narodnog života«. 

2, Lovretić je rođen 30. lipnja 1865. u Otoku. Otac učitelj, majka do- 
maćica. Sedmo dijete. Od 1869. s roditeljima seli u Privlaku. Tu 
polazi 3 razreda osnovne škole a od 1874. nastavlja u Vinkovcima. 
školuje se u Zagrebu, ponovno Vinkovcima i Đakovu gdje polazi 
Sjemenište. Službuje u Biskupskoj kancelariji, Županji, Mitrovici, Stri- 
zivojni, Čakovcima, ponovno u Đakovu kao ravnatelj biskupske tiska- 
re. Od 1902. je svećenik u Gradištu. Tu je | umirovljen, a 1920. 
odlazi u Čardak u samostan »Dolorosa« gdje i umire. 

3. Lovretić je napisao i objavio veći broj pripovijedaka, crtica, novela. 
Poznatije su mu u bolje: »Na Antunovo«, »Narodna nošnja u Privlaci 
i Vinkovcima«, »Marica«_ (u 8 brojeva  »Vijenca«), »Dvije  jetrve«, 
»Milo za drago«, »Lucijine suze«, »Na materinu grobu«... 

4, Citat iz »Vlastito opisivanje života i rada Josipa Lovretića« u pismu 
Martinu Budišiću 1940. godine, najpotpunije autorove biografije. 

5. Lovretić i Bartol Jurić poznanici su još od vremena zajedničkog ško- 
lovanja u Vinkovcima. Kada je Jurić pristao da nadopiše zagubljena 
poglavlja Lovretić je to zamjerio Juriću. Kasnije su obojica dostavili 
Akademiji svoje »Ispravke grade o Otoku« jer se u »Otoku« često 
miješao privlački (narječje kojim je pisao Lovretić cljeloga života) s 
otočkim govorom odakle su bili Lovretićevi pomoćnici Marica Brna- 
tović i Pavle Subašić. 

6. U narodu su i danas poznate pjesme o Lovretiću. Pr.: 

»Lovretiću blago vama, sretna Vam je mama, 
nema kola ni divana, bez Vaših pjesama«! 


Izvori i literatura: 


-— 


. Josip Lovretić: »Otok«, Zbornik za narodni život i običaje J. Slavena, 
JAZU Zagreb 1897—1912. Razni brojevi. 

. Pisma J. Lovretića učitelju Martinu Budišiću, Čardak 1940. 

. Pisma J. Lovretića Ivi Balentoviću, Čardak 1935. 

. Martin Grgurovac: Josip Lovretić, pri »Privlačani u znanosti, kulturi 

i revoluciji (1), Privlačica, Privlaka 1982. 

Martin Grgurovac: Život i djelo Josipa Lovretića, Privlačica, Privlaka 

1983. 

. Martin Grgurovac: Josip Lovretić — veliki hrvatski etnograf, Zemlja 

3/1983. Privlaka, 1983. 

. Josip Lovretić: Pjesme, pripovijetke i crtice, razni časopisi i glasila. 

. Ivo Balentović: Zatočenik iz Čardaka, rukopis. 


Oi mom oo 





O ozanju 


Kad ujutro zarudila zora, 

a našo Šokac na oranje mora. 
Uranio on je u tri sata, 
nahranio dva lipa dorata. 
Očeso ih, vode napojio. 

Na bunaru i on se umio! 

U tukvanjić ulio rakije, 

kad s! umori, da malo popije. 
Plug tovari, šarage priteže, 
ormu meće pa dorata preže. 
Cigar pali i u kola sida, 
doratima svojim pripovida: 
Avaj, moji gizdavi dorati, 
danas treba dosta poorati! 
Njiva j* duga, a brazda duboka, 
zagrijalo sunce od istoka, 
Sunce žeže, ne možeš orati, 
muva grize, va biže dorati! 


37 


HRASTOVI 





Nekada su ljudi sjekirama obarali hrastove, grabove, 
bukve i koliko su uspjeli oboriti, toliko su odmah sla- 
gali u metre, danas su u šume ušle motorne pile... 


Hrastovi su svojim širokim granama dodirivali ne- 
bo: stasiti, golemi, ponosni, stoljetni. I kada tresnu na 
vlažnu, lišćem prekrivenu zemljicu, potmulo se oglase 
u svome posljednjem oproštaju s nebeskim visinama! 
Zemljica podrhtava kao da se negdje u utrobu šume 
zarila kakva golema bomba! 

Nema hrasta koji nije u ovoj spačvanskoj šumi obi- 
lježen bijelom bojom: krugom ili crtom! Onaj na čiju 
je koru ucrtan bijeli krug — taj ostaje. I dalje će prko- 
Siti vjetrovima i olujama, rasti će još više i približavati 
se oblacima i suncu. Možda, ako ga ne dohvati kakva 
nevolja, još kojih — stotinu godina! Njegovo je ime 
uvedeno u debele knjige šumarije »Spačva« i pod red- 
nim brojem kojega su ljudi odredili. Čak su čuveni 
stručnjaci iz Zagreba dali svoj potpis da može ostati 
u životu jer su se ljudi osvjedočili — u ovih prvih sto- 
tinu godina njegova života — da donosi bogate, krup- 
ne i zrele žirove! 

Ove su jeseni ljudi u spačvanskim hrastovim šuma- 
ma nakupili osamdeset vagona žira! Što mislite koliko 
je to novih hrastova za narednih stotinu i više godina? 
Hrastovi preko čije su kore ljudi povukli samo crtu bi- 
jelom bojom, ti su osuđeni na umiranje! Presuda je iz- 
rečena; samo je pitanje dana kada će biti — izvršena, 
kada će sjekači doći s motornim pilama i spustiti go- 
leme hrastove na zemlju, u vodoravni položaj. 

Prizemljivanje i obaranje hrastova na zemlju, to je 


u isti mah i veličanstveno i — tragično! Veličanstveno 
— jer na putu do zemljice — opraštajući se od nebe- 
skih visina gdje je proveo stotinu godina — hrast širo- 


kim krošnjama i svojom snagom lomi sve na što naiđe. 
I kada jednom deblo krene prema zemlji, sjekači ne 
gledaju toliko kamo će pasti — i onako tu ništa više 
ne mogu izmijeniti — već oči dižu prema nebu osma- 
trajući neće li ih kakva zaostala grana poklopiti po 
glavi. 

— Trebali ste doći deset dana ranije dok je još bilo 
lišća na granama pa da vidite tu sliku: deblo padne na 
zemlju, a lišće ostaje — poput kape od pečurke — ka- 
snije se razlijeće na sve strane, veli nam glavni poslo- 
vođa u šumariji »Spačva«, Ivica Lučić. Mlad čovjek, 
nema ni trideset. 

Prvo se oglasi cilikanje motorne pile, prasak, a tek 
onda šum i potmuli udarac. Od toga udarca zemljica 
podrhtava. Teret je to golemi, jer kada se jednom opru- 
ži deblo dugo trideset ili četrdeset metara, podrhtava 
šuma kao da odaje posljednji pozdrav spomeniku koji 
je zauvijek pao! Ima mnogo tragike u tim oborenim 
golemim hrastovima koji su stoljeće prkosili vremenu 
i nevremenu, ljudima i neljudima, sada leže bespomoć- 
ni, beživotni čekajući da se počnu oko njih okupljati 
ljudi. Prvi će naići tehničar Martin Lešić i premjeriti 
oboreno deblo, hvatima odrediti gdje će sjekač Meh- 
medalija Kešinović svojom pilom raskomadati oboreni 
hrast. Poslije će doći starina Ante Bešlić, isluženi drvo- 

USUĐENI NA UMI 


PIŠE: ĐURO ŠOVAGOVIĆ 





RANJE 


sječa, zabit će klampfe na onim mjestima gdje je deblo 
napuklo ili ako nije napuklo, tamo gdje on svojim okom 
procijeni da može sušenjem doći do pucanja. 

Još će petorica radnika optrkivati oko oborena sto- 
godišnjaka i zarađivati nadnicu. Jedan će ga kubicirati, 
drugi će tu kubaturu upisati u debelu teku, treći će 
čekićem — na jednu i drugu stranu klade — udarati 
brojeve, četvrti će staviti oznaku šumarije i šume Bolj- 
kovo, dok će peti bijelom bojom zaokružiti sve te ozna- 


ke na kladi da oni koji se kasnije budu baktali oko 
hrasta vide izdaleka, odakle je drvo doputovalo i ko- 


liko u sebi sadrži mogućih greda, dasaka, balvana. 

Nekada su ljudi sjekirama obarali hrastove i koliko 
su za dana uspjeli oboriti, toliko su još istoga dana 
slagali u metre. Lugar je dolazio predvečer i zapisivao 
u svoju bilježnicu koliko je tko složio metara drva i 
sječenica. Tako složena drva nisu dugo ostajala u šumi; 
još iste zime ljudi su ih po snijegu odvozili svojim ku- 
ćama; zima je bila jedino vrijeme kada se moglo u šu- 
mu s konjima i kada su ljudi imali vremena na pre- 
tek, Nije se radilo u normi kao danas; stabla su oba- 
rana — šakački: sjekirom i pilom. Mehmedaliji danas 
sjekira služi da usmjeri drvo na onu stranu na koju 
je još ranije naumio i to samo onda ako deblo kojim 
slučajem nije dobro podrezao pri zemlji. Sjekiru će u- 
gurati u prorez i pokušati skrenuti hrastinu na onu 
stranu gdje će u padu pričiniti najmanju štetu. Poslije 
će ga dokrajčiti motornom pilom i grane će okaštriti i 
deblo raskomadati, sjekiru više neće uzimati ni u ruke. 

Do sjekača — tako danas zovu šumske radnike — 
došli smo u reviru Boijkovo šumskim drumom koji slu- 
ži i seljacima Bošnjaka da prečicom prije stignu na au- 
to-put prema Zagrebu i Beogradu. U svako doba dana 
i svako doba godine može se lako ući u ove spačvanske 
šume u kojima su hrastovi nadvisili grabove i bukve. 
Ali kakvi hrastovi! Golemi, uspravni, bez ijednoga iz- 
danka na kori, s krošnjama koje se digle do nebeskih 
visina. 

Svake kasne jeseni i zimi kada prestaje vegetacija i 
šuma sniva zimski san, počinje prorijeđivanje i siječa. 
Uokolo hrasta kojemu je sudbina bila naklonjena i po- 
darila dugi život — o čemu svjedoči ucrtani bijeli krug 
na hrapavoj kori — obaraju se ona stabla koja su mu 
sa sjeverne strane, ostavljaju se ona koja deblo zakri- 
ljuju od sunca! Suncu je dozvoljeno da svojim zracima 
miluje samo krošnje hrasta; tako se brže i uspravnije 
deblo izdužuje prema suncu! Eto, zašto su se hrastovi 
ovdje u Spačvi vinuli nebu pod oblake: sunce ih vuče 
i zove! 

Ljudi su mudraci: svaki trak sunca koji bi padao 
na deblo, potaknuo bi da ispod kore izbije izdanak, a 
to ne samo što bi usporilo hrastovo stasanje u visine, 
već bi na deblu stvorilo kvrge i kasnije bi bilo mnogo 
teže takvo drvo obrađivati, jedino za furnir. Pravi će 
majstor od prve procijeniti koliko je potrebno oboriti 
stabla uokolo hrasta stogodišnjaka da mu ne smetaju 
u njegovih narednih stotinu godina življenja i zaustave 
sunce na putu do njegove kore. Sunce može grijati ali 
samo vrhove! 





dlustracija: Vladimir Džanko 


Mehmedslija Kešinović, kome je tek dvadeset i tre- 
ća, nema vremena a ni pretjerane volje za razgovor. 
Zna svoj posao. Zna još i to da neće nitko drugi oba- 
viti taj njegov posao: ono što je njemu stavljeno da 
obori, to on šuteći sređuje. Više oborenih hrastova — 
više na kraju mjeseca novca u njegovim džepovima. 
Zapeo je iz sve snage da zaradi što više jer je odlučio 
da uplovi u bračne vode; nije za čekanje, eno i stan 
je već dobio u naselju šumskih radnika u Spačvi. 


Stjepan Lončar, referent eksploatacije u šumariji 
»Spačva« odvodi nas duboko u šumu do drugih sjeka- 
ča. Ne ide nam u glavu da ovdje na prostoru od pe- 
deset i šest hektara — koliko se vodi pod imenom 
Boljkovo — radi čak tridesetak ljudi. Gdje su? — Di- 
tamo Stjepana. 

— Zar ih ne čujete? — odgovara nam pitanjem. 

Ne, ljudski glasovi se ne čuju. Odzvanja samo cvi- 


ljenje motorne pile, prolama se prasak kojega prati 
gruvanje stabla u padu i podrhtavanje zemljice pod 


našim nogama: još jedan je stogodišnjak umro! Na 
Svaki prasak i tutanj okrećemo se oko sebe pomalo 


uplašeni da nas kojim slučajem ne zakači kakva gra- 
na. Ali ljude ne vidimo! A kako da ih i vidimo kada 
su se raštrkali po šumi; svaki je udaljen jedan od dru- 
goga najmanje za dvije dužine stabla kojega obara! 
To je propis kojega se moraju strogo pridržavati sje- 
okači; u njihovom je interesu da su što dalje jedan od 
drugoga. 

Tamo gdje dvojica rade u kompaniji, može se kad- 
iksad čuti ljudski glas, ali tamo gdje jedan sam obara 
— poput Alije Kešinovića — samo zvoni motorna pila, 
pucaju grane i gruvaju debla na vlažnu zemljicu. Vr- 
banjci — Franjo Redl i Mato Purić — zapeli su u kom- 
paniji i dok Franjo motornom pilom obrezuje korijenje. 
Mato drži sjekiru u ruci i čeka svoj trenutak: ako us- 
treba on će ubaciti sjekiru u prorez i usmjeriti stablo 
prema onoj strani gdje će napraviti najmanje štete. 

Nije jednostavno u šumi položiti na zemlju deblo du- 
go i do pedeset metara a da u padu od neba prema 
zemlji ne zakači baš nijedno drvo uokolo. Velika je 
to majstorija: ne uspijeva svakome! Čovjek mora imati 
i malo sreće koja mu treba i kada podrezuje deblo pri 
korijenu da se ne otkoli kada jednom počne padati. 
Još ako ga posluži sreća da ne pukne nigdje kada se 
jednom stropošta svom težinom i dužinom na tle, onda 
doista može odahnuti, jer to je rijetkost da sve prođe 
bez imalo štete. Ako ništa drugo, zna se onaj tanji dio 
debla s granama negje zastrniti, ostati zakačen uz neko 
stablo i tu jedino pomaže dizalica da ga spusti na zem- 
lju. 

Danas je imao mnogo posla i klamfer Ante Bešlić, 
pedesetirogodišnjak; dosta je stabala naprslo: »Bogata 
su tekućinom«, objašnjava nam Stjepan Lončar. Ovo 
često pucanje hrastova, koji su još do jučer crpili so- 
kove iz utrobe majčice zemlje, vidi se to i po vlažno- 
sti debla u sredini: misliš sad će iz srca poteči mlaz 
vode! 





Ante predano radi svoj posao; ni on nema previše 
vremena za razgovore, jer kako su danas zapali sjekači, 
jedva stiže sve obići i udariti klamfe u sva oborena 
stabla. I oštrači motornih pila — Marko Sesar (60) i 
Adam Oravec (54) — ne dižu oči od pila. 

— Nemilo se danas ijera, kazuje Adam i dodaje: — 
Ivić je deset puta dolazio po gorivo. On će danas istje- 
rati dvije norme! 

— Osjetili su da mogu zaraditi, dodaje Marko. 

Ne možemo zaključiti da li je Marku i Adamu žao 
što i oni ne obaraju hrastove pa zato tako govore ili 
su se pomirili sa svojom sudbinom da u toploj kolebici 
na točkovima, s velikim prozorom okrenutim prema 
šumi, gube oči oštreći dan na dan pile. Oni su svoje 
— Oipilili! Marko je snagu istrošio na ručnom utovari- 
vanju klada i sada ga je dopao lakši ali ne manje od- 
govoran posao. Adam je sve donedavno vodio borbu s 
golemim hrastovima, grabovima i bukvama s motornom 
pilom u rukama, ali ga je takozvana vibraciona bolest 
otjerala na drugi, lakši posao. Sada je u njegovim ru- 
kama sudbina mlađih sjekača: hoće li i oni dočekati 
pozne godine s motornom pilom u rukama, ili će ih 
prije vremena izdati mišići, ovisi — među ostalim — 
i od toga rade li dobro naoštrenom ili tupom pilom. 
Ako je pila tupa, više podrhtava; treba dobro napeti 
mišiće da se ukroti drhtanje, vibriranje motorne pile. 
Dovro naoštrena i razvučena pila daje mogućnost da 
stogodišnjake obaraš maltene jednom rukom! Svaki sje- 
kač mora imati još po jednu naoštrenu pilu jer kada 
zapne u poslu, nastoje prebaciti normu, on želi raditi 
a ne dangubiti čekajući dok mu se naoštri druga pila. 


Jednom kada se spuste hladne jesenske kiše, sjekači 
će proklinjati nebo što im uskraćuje zaradu! Njih ne 
Veseli što kišu promatraju iz tople sobe; više bi voljeli 
da su u šumi ali da ih ne umiva hladna kiša. Sunce se 
i onako teško probija do njihova lica! ' 

Govore da je ovo bila izmišljena jesen za radove u 
šumi: dugo, sušno i ne previše hladno doba — to su 
dani da bolje ne možeš ni zamisliti. Ne znaš kada im 
je teže u šumi: da li u proljeće ili u ljeto kada u vlaž- 
ne predjele spačvanskih šuma nasrnu rojevi dosadnih 
i nasrtljivih komaraca, ili je gore zimsko doba kada se 
u šumi smrznu bare i barice pa dok se krećeš šumom 
i ovaraš stabla, moraš paziti da se ne uvališ u bare 
koje su prekrivene slojem leda. 

. Vatra se rasplamsala u sredini šume Boljkovo. 
Negdje pred podne kraj vatre su se okupili sjekači da 
samo malo predahnu taman toliko koliko im je bilo po- 
trebno da pojedu goveđi gulaš kojega su spremile ku- 
harice Vera Dubravac i Marija Ivanković u radničkoj 
menzi naselja Spačva. Svakoga dana terensko vozilo do- 
vozi radnicima topli obrok u šumu: gdje god bili, čeka 
ih oko jedanaest sati toplo jelo! Tamo gdie je više od 
pet radnika na okupu, topli se obrok dovozi automobi- 
lom, gdje ih je manje od petorice, dobivaju ujutro prije 
posla hladnu hranu, najčešće hrpu kojekakvih konzer- 
vi, jedu kada ih je volja, ne čekaju na vozača. Tako je 
i u dolasku i odlasku iz šume: gdje god radi više od 
petorice, dovoze ih i odvoze s posla. Nema više dugoga 
pješačenja, ali nema više ni onoga primamljivoga mi- 
risa pečene slanine na ražnju, mirisa koji se ovim šu- 
mama širio još u pradavna svinjarska vremena. Danas 
šumom mirišu paprikaši i gulaši, sarme, grah i koje- 
kakva druga raznovrsna jela pripremljena s jakim mi- 
risnim začinima. 

Kada prođe objed, ljudi se ne zadržavaju dugo kraj 
vatre na kojoj dogorjevaju debela drva, svako se vraća 
u svoj revir i nastavlja posao koji je započeo prije jela. 
Ponovo se oglasi orkestar od desetak motornih pila: u 
početku, kada načimaju stablo, jednolično, što dublje 
prodiru prema srčiki, zavijanje biva sve prodornije, raz- 
novrsnije. na trenutke i zastrašujuće cvilenje koje za- 
vršava praskom, lomljavom grana i tupim udarcem i 
podrhtavanjem zemlje! | 

Tako, eto. umiru stoljetni hrastovi u šumi Spačva 
pokraj onih drugih stabala kojima je sudbina podarila 
sreću da se vinu u nebo više od drugih i da tako viso- 
ko uzdignuti požive među oblacima još kojih stotinu 
godina! (Suma Bolikovo, 26. studenog, 1983. godine) 

Žiga i njegov čopor 


PIŠE: ĐURO ŠOVAGOVIĆ 


Martin Majstorović, zvani Žiga iz Privlake i danas drži 
svinje u šumi kao što su nekada naši stari svinje žiro- 
vali, samo Martinove svinje više ne nalaze u šumi to- 
liko žira... 


Žiga je stavio dlanove kraj usta i počeo se glasiti iz 
petnih žila: 

— E-j-j-j, odi-ii-i ... odi-i-i-i malo! 

Ječalo je na sve strane šumom po imenu Greda. Žiga 


se napinjao kao da će iz pluća istjerati sve što je prije . 


udahnuo. Lice mu je mijenjalo boju; kada se derao, 
bilo je crveno poput mljevene paprike, a kada je udisao 
i punio svoju veliku mješinu, vraćalo se u normalnu 
boju. 

— E-j-j-j, 0-0-0-di-i-i, 0-0-o-di-i-i malo-ooo! | 

I gle čuda: odnekuda iz šipražja i šumske tame poče- 
le su se roktanjem javljati svinje. Nismo ih vidjeli gdje 
se skrivaju — jesu li blizu ili su negdje daleko; samo 
smo ih čuli i kako je Žiga više derao svoje grlo, tako 
se sve češće čulo i svinjsko roktanje. Saginjali smo se 
da se lakše možemo provuči kroz šumski gustiš, gazili 
smo po masnom crnom blatu utabanom od svinjskih pa- 
paka, jedva čekali da se Žiga oglasi, tako smo najbolje 
znali kamo nam je ići, jer nije bilo lako pratiti šezde- 
set i četverogodišnjeg Martina Majstorovića, u Privlaci 
znanog po nadimku Žiga koji se spretno i brzo provla- 
čio kroz šipražje, pronalazio šumske staze i bogaze i svo- 
jim zastrašujuće prodornim glasom dozivao čopor. 


Malo-pomalo. roktanje je nadjačalo i Žigino doziva- 
nje. Više ga nismo čuli, samo se oko nas širila i jačala 
svinjska dernjava. Kada smo ponovo ugledali Žigu okru- 
ženog čoporom krmača i nerastova, uplašili smo se da će 
taj svinjski rod svojom dernjavom izgubiti strpljenje i 
navaliti na Žigu, rastrgat će ono malo odjeće na njemu. 
Stalno su se gurale do njegovih nogu, dizale glave a iz 
usta im je silazila slina pomiješana pjenom. 


I Žiga je valjda znao da nije mudro dugo uzbunjivati 
čopor i mjeriti svinjsku strpljivost .Brzo je s neke bajte 
dograbio vreću punu kukuruza i počeo oko sebe razba- 
civati klikove. Kako je koja svinja u blatu došla do 
svoga zalogaja, tako se okretala od Žige i umirivala 





Ilustracija: Vladimir Džanko 

bar toliko dugo koliko je bila zaokupljena klipom ku- 
kuruza. Za tren je Žiga ispraznio vreću i umirio svinj- 
Ski rod: nestalo je dernjave; samo se čulo mljackanje 
krmaća koje su gubicom gurale klipove kroz crno smo- 
lasto blato; tako su se dobro izvještile da jedu u tome 
blatu da na klipovima ne ostaje niti jedno zrno; sve 
okrune i pokupe iz blata! 

Dok su svinje bile zabavljene klipovima lanjskog ku- 


okuruza, mi smo se hitro vraćali prema onome mjestu 


gdje je Žiga na obali Bosuta ostavio čamac. Opet smo se 
provlačili ispod šipražja, išli smo stazicama koje su uta- 
bale svinje, zaobilazili smo kaljuže u kojima je zauda- 
rala ustajala voda i blato u kojemu su svinje navlačile 
zaštitni sloj i tako se branile od komaraca i muha. Jed- 
va smo sustizali Žigu koji je pružio korak kao da nas je 
htio što prije izvuči od čopora, jer nije sigurno da se 
svinje neće ponovo usputiti prema svojemu gazdi oče- 
kujući od njega da odveže još jednu vreću kukuruza 
kojega je danas dovukao do obora. Ostalo je još ohoho 
vremena do povečerja, a u šumi je bilo mračno: visoki 
hrastovi i grabovi zaustavili su tamo gore na tridesetak 
metara od zemlje sunčeve zrake tako da vlažna i uta- 
bana šumska zemlja nije vidjela sunca otkako je pro- 
listala. 

U povratku nailazimo na krmaču s prascima koja je 
kasno čula gazdino dozivanje, ili je bila daleko i nije 
joj lako s prascima provlačiti se kroz šumu i blato do 
hranilišta, ili su prasci spavali pa ih nije htjela buditi. 
Bilo kako bilo, zakasnila je na predvečernji obrok koji 
bi joj i te kako dobro došao. Žiga nije ni zastao da po- 
gleda i prebroji koliko je praščiča krmača donijela na 
Svijet. Ne zna ni koliko je svinjskih gubica u cijelom 
ČOporu. | 

— Bog će ga znati koliko ih ima — odmahnuo je sa- 
mo rukom kada smo ga pitali da li znade koliko je u 
čoporu svinja. Nikada ih ne mogu sve dovabiti, a i onda 
kada sve dođu do obora, tko će ih u onoj gužvi, vidjeli 
ste koliko se otimaju za svako zrno kukuruza — izbro- 
jiti. Mislim da ih ima više od stotinu. 

Koliko više ,to Žiga ne zna! I ne čudi se previše kada 
u čoporu primijeti neko šareno prase sa crnim prugama 
po tijelu; znade da je promijenilo samo čopor; nije više 
sa svojim, divljim, nego se, eto, pridružilo domaćim, pi- 
tomim svinjama. Ako ćemo pravo govoriti, nema velike 
razlike ni u načinu života, ni u priskrbljivanju hrane 
između Žiginih svinja i onih divljih; jedino što ove s 
prugama po tijelu bježe daleko od čovjeka za razliku od 
Žiginih koje kad vide čovjeka, u stanju su ga pratiti 
kroz šumu sve dok se ne uvjere da im to trčkaranje za 
neznancem neće donijeti ni zrna kukuruza. Eto ,baš što 
nema razlike u načinu života divljih svinja i Žigina 
čopora, jedne i druge danonoćno žive u šumi slobodno, 
jedne i druge se prehranjuju onim što nađu ispod kroš- 
nji razgranatih hrastova, grabova, bukava, dogodi se da 
se koja nazimica iz Žigina čopora priključi divljima u 
čijem čoporu caruje kakav snažni stari vepar. I možda 
se više nikada neće vratiti u svoj čopor! je Tu 

Eto, zašto Žiga ne pridaje veliki značaj prebrojavanju 
svojega čopora. Jednom kada se odluči za prodaju, da 
li na sajmu u Babinoj Gredi, Otoku ili Županji ili neko- 
me od mesara, on će svinje dovabiti u obore, bacit će 
im nekoliko klipova i uhvatiti one koje misli voziti na 
sajam. 


Dobrano smo odmakli od čopora koji je završavao 
svoj jedini obrok radi kojega nije morao rovati po šumi 
i sada do sutrašnjeg povečerja kada će se Ziga ponovo 
oglasiti svojim dozivanjem, moraju se same snalaziti u 
traženju hrane. 

— Ne sekirajte se, snaći će se one, navikle su. Zar 
ne vidite da su prerovali svaki pedalj šume. To su svinje 
koje su sposobne i same naći toliko hrane u šumi, koliko 
im treba za život. Dajem im kukuruza samo da brže na- 
preduju... 

To što nudi šuma, ne može nadomjestiti nikakva go- 
tova hrana koja se danas stavlja svinjama u valov oni- 
ma koje su dan na dan zatvorene u oborima. Ovdje is- 
pod drveća Žigine svinje 
plodine od čega je žir samo jedna od brojnih hrana: tu 
je korijenje različitog bilja pa od mesne hrane puževi, 
zmije, žabe, crvi sve ono što se zavlači u vlažnu 
šumsku zemlju i što živi uz rijeku Bosut. 

Bosut je toga dana mirisao svježinom velike vode; 
poslije jutrošnje kiše u rijeku se uselio miris šume i 
procvalih vrba što se ogledaju i kupaju u rijeci. Ni 
obale se ne vide od razgranatih krošnji vrba. Neke su 
se toliko raširile da im grane plivaju sve do sredine 
rijeke. I maticom će odnekuda naići polomljene grane 
vrbe ali i poneka klada koju je voda povukla iz šume. 
Zato, kada smo posjedali u čamac, oči nam stalno lutaju 
po rijeci da nas štogod ne iznenadi pa da se neplanirano 
okupamo u mlakoj i mutnoj vodi Bosuta. 

Nije mnogo falilo da ne izmjerimo koliko je duboka 
rijeka. — Eno, Žiga je i tur nakvasio kada je sjeo u 
čamac i veslom se otisnuo od obale. Dobro smo prošli; 
lako smo se mogli naći u Bosutu! Sami smo krivi: šted- 
jeli smo našu obuću pa smo čamac izvukli pola dužine 
na vlažnu i blatnu obalu. U povratku smo .se svi ukrcali, 
prevagnuli smo svojom težinom onaj dio čamca koji je 
bio u vodi i za tren je voda prelila i sva sreća da je 
Žiga prvi osjetio na svome mokrom turu da voda pro- 
dire u čamac. Brzo smo iskočili na obalu — sada više 
nismo gledali gdje ćemo stati! — i tu pričekali da Žiga 
ispolcem ispljuska vodu iz čamca. Tek tada smo, mno- 
g opreznije, ušli u čamac i rasporedili se tako da ne 
prevagne nijedna strana. 

Rijeka je bila topla i prekrivena cvjetovljem vrba i 
topola. Žiga je spretno veslao i usmjeravao prema dru- 
goj obali na mjesto gdje je obala bila najmanje strma. 
Lanac nije zaključavao; samo ga je obavio oko jednoga 
vrbova panja. m 

— Tko je naumio uzeti čamac da se njime posluži, 
taj će polomiti i lokot. Ovako se barem ne mora mučiti! 

Jedino je veslo ugurao u grmlje malo dalje od obale 
kraj stazice koja je vodila u šumu gdje je Šima Grgu- 
rovac, Žigin pajdaš iz Privlake, okretao na vatri slaninu 
i šunku. Sada nam više nije bio potreban nikakav vodič 
kroz šumu: po mirisu pečene slanine lako smo mogli 
odrediti u kojem se smjeru trebamo kretati! Ovaj dio 
šume na desnoj obali Bosuta stoji na uzvisici tako da 
nije bilo toliko vlage kao preko u Gredama i nije bio 
izrovan od svinjskih gubica. Bit će da su se svinje 
Franje Ozdanovca iz Otoka zadovoljile rovanjem tamo 
gore u šljiviku zvanom Pušino blato pa nisu ni zalazile 
u ovaj dio šume. Franjo će nam kasnije kazati kako 
ljeti njegove svinje znaju preplivati Bosut i preći na dru- 
gu obalu i pomiješati se sa Žiginim čoporom... 

— Eh, onda ti je muka živa pronaći ih u šumi, odvo- 
jiti od čopora i natjerati ih da ponovo preplivaju Bosut, 
jada se Franjo. Malo. prije je na jedvite jade uspio 
utjerati svinje u obore i evo ga sada stoji kraj vatre na 
kojoj Šima Grgurovac vrti na ražnju slaninu i čeka da 
se vratimo pa da se prvo prihvatimo mašćenice — kru- 
ha natopljenog mašću slanine koja se cvrlji na žari. 

Žiga je dobre volje, traži bocu sa šljivkom i ne čeka 


da ga Franjo ponudi svojom, žutom kao med, koja je tri: 


godine stajala u hrastovom buretu pa je dobila tako 
primamljivu boju. U ustima pali, u grlu blaži! 

Na stotinu smo muka: ne znamo čega da se prvo 
prihvatimo: slanine, šunke, kobasice, kulena, mašćenice, 
šljivovice, piva, crvenog luka... Ili da uzmemo ražanj 
u ruke pa da na hrpi žari od sagorjelih starih hrastovih 
panjeva vrtimo domaću slaninu i uživamo u slušanju 
Žiginih svinjarskih dogodovština. Malo-pomalo u svojim 


nalaze svakovrsne šumske 





divanima Žiga se vraća onom vremenu — trajalo je to: 
punih osam godina — kada je držao čopor u spačvan- 
skim šumama, tamo kraj Vrbanje. 

— Eh, to su bile godine! | . 

I oči mu se otvore i zaigraju... Šima će onako izda- 
leka, mora da je Žiga kratio svinjarske noći kraj kakve 
udovice kada se toliko vraća tim godinama, manje priča 
o onim danima iz mladosti, ali to ne znači da se nema 
što kazati i o tome vremenu. 

Rano je počeo sa svinjama. Kaže da je prvi puta 
zanoćio u šumi kraj čopora kada je bio u dvanaestoj i 
od tada je više bio u šumi pod krošnjama drveća nego 
pod krovom obiteljskog doma u Privlaci. On će i danas 
objašnjavati to svoje potucanje po šumama za čoporom 
svinja kao što je zborio i prije pola stoljeća: 

— To je sloboda kakve nema nigdje: čisti zrak i Mir ; 
samo sjedi i uživaj u ljepoti šume i nadglasavanju ptica, 
ali u pjesmi... 

Žiga na svoj način tumači i doživljava tu riječ — 

sloboda; on misli na prostor koji ga okružuje u kojemu ' 
i on i njegovi čopori žive onako kako im je najbolje i 
kako sami izaberu. 
. je Gdje toga ima da vas ništa ne sputava? — pitat 
Ce ovaj ratar, ali po životnom opredjeljenju — svinjar, 
ili još bolje: veliki zaljubljenik u šumu i sve ono što 
mu pruža život u šumi. 

Nije se Žiga odlaskom u šumu za svojim čoporom 
odrekao ni drugih ljudskih zadovoljstava kojima je čov- 
jek sklon. Ne krije ni danas da se volio bećariti, otvo- 
riti dušu i srce majstorima na tamburama, nije odbijao 
ponuđeno piće, a nije, bogme, spuštao oči pred kakvom 
jedrom i sisatom snašom a kamoli sirotom — udovicom! 

— Ja sam rekao mojoj ženi Ljubici: ti znaš u kakvu 
kuću ulaziš! Mi, Žigini ,smo malo na svoju ruku. Volimo 
sve što je za voljeti na ovome svijetu! Ne sekira se 
Ljubica ni danas ako me nema navečer kući, zna da 
sam negdje zastrnuo i da ću se vratiti. 

Vraćao se i dosada svome domu. I onda dok je bio 
mlađi. 

Djece nemaju — svega drugo puna kuća: dvanaest ju- 
tara zemlje je na njegovu imenu. Sve to sam obrađuje i 
lo bez po muke. Sjedne na traktor i za dan-dva sve su 
njegove njive pripremljene za sjetvu. Tako je i sa žet- 
vom. 

— Što bih ja radio da mi nije svinja? 

1 kao da je presretan što je do današnjih dana za- 
držao svinje, jer i sama pomisao da bi morao sjediti kod. 
kuće slušajući ženino skučanje ,budi u njemu strah od 
jednolična i dosadna života. Ovako, može svaki dan bi- 
rati između polja i šume, kuća mu dođe kao neko uto- 
čište kojemu se vraća kada se jednom zasiti prostranstva | 
u polju i šumi. , 

Nije ga ranije privlačila i odvlačila šuma koliko da- 
nas: držao je sve do neku godinu konje. Imao je u staji 
ždrijepce, svoje, ne od pastuharne. Ali kakve ždrijepce! 

— Takvih konja nije bilo u selu! — kazuje Žiga. 

Ni danas ne može prežaliti one dane koje je proveo 
u kolima s kajasima u rukama. Ako je vjerovati njego- 
vim pričama, nije u kolima imao kandžiju. Nije morao 
ni kajasima potezati: dovoljno je da ždrijepci čuju nje- 
gove komande, njegov glas, prema tome glasu su se 
ravnali. | 


— Kada sam stao u Ilači ispred bircuza, mogao sam 
predaniti u gostionici, konji se ne bi pomakli s mjesta 
dok im ne dadem komandu da krenu. Nisam ih morao 
vezati i rasprezati. Takvi su to bili konji! Ali, da ne 
mislite da su se takvima rodili: ja sam ih odgojio. Znali 
su jako dobro koliko sam ih volio! 


Ali, svaka ljubav — pa tako i ova prema ždrijepcima 
— ima i svoj kraj. Tko zna možda bi Žiga i danas držao 
kajase u rukama i dizao oblake prašine kroz polje Pu- 
šino blato prema šumi Greda da mu nisu godine posta- 
jale sve teži i teži teret. Nije više lako za plugom i 
kajasima u rukama danima klimatati. Lakše je, naravno, 
i jednostavnije s traktorom, ali i — siromašnije. Ne mo- 
žeš se s traktorom podivaniti a niti možeš traktor pomi- 
lovati. To ti je grdosija kojom nije lako upravljati; ne 
smiješ se obazirati ni za kim jer možeš lako završiti 
u jarku! Zato je, valjda, Martinov traktor i onoliko bla- 
tan; nema on volje baktati se oko te gomile željeza na 

koju je odostraga privezao šaraglje od kola pa tako pre- 
vozi vreće kukuruza do obale rijeke a odatle čamcem 
prema bajtama u šumi Gredice... 

Nema u šumi nijedne ptice koja se nije približila 
vatri. Teško je odgonetnuti što ih je privuklo: ljudski 
glasovi ili miris pečene slanine ili želja da nas svojim 
pjevanjem općine i što duže zadrže u svome carstvu. 

— Ove su šume nastanile samo ptice pjevice, veli 
Franjo Ozdanovac. 

Bit će da pjevice ovdje uz čovjekovo prisustvo os- 
jećaju sigurnost od kojekakvih grabljivica i što koji 
puta lakše mogu — uz svinjske obroke — doći do hra- 
ne: ako i ne ugrabe koje zrno kukuruza a ono će u 
izrovanoj zemlji naći za sebe kakva crvića. Iz zahval- 
nosti prema čovjeku koji im ulijeva sigurnost i pruža 
kadikad priliku da dođu do hrane, one mu toliko pje- 
vaju. I dok Žiga veze svoju životnu priču, njegov opo- 
ri glas ublažuje ptičji orkestar iznad naših glava u 
krošnjama grabova i hrastova, vrba i topola... 

— Dokle ću za svinjama? Slušajte, meni nije nužda! 
Ja bih mogao DOBRO ŽIVJETI i od zemlje i malo ma- 
nje raditi. Ali se neću samo tako lako odreći svinja i 
ovoga šumskog života. Dok me noge služe, ići ću u šu- 
mu za svinjama... 

I dok se ne izbori da se svinje, ponovo vrate u šum- 
ska prostranstva. Za šumu u Gredama Žiga veli: 

— To nije šuma — to je šljivik! 

Šljive nigdje nismo vidjeli. Nismo ni mogli jer ovdje 
u ovome šipražju nema mjesta za šljive pod krošnjama 
visoka drveća. Ali Žiga znade što govori: on sanja o 
šumama bogatim žirom i drugim šumskim plodinama 
i životinjskim svijetom, tamo gdje rastu trave i gdje 
svinje imaju što tražiti i nalaziti za svoju prehranu. 
Šumari se ne daju: tvrdoglavo brane svinjarima da pu- 
štaju svoje čopore u bogate šume. 

— Zbog jednoga jelena kojega će tamo neki Švabo 
ustrijeliti, mi smo istjerali svinje iz šuma. Zar je na- 
ma više stalo do Švabe i jednoga jelena nego do čo- 
pora naših svinja? — pita se Žiga. 


Zato je onomad išao u selu od kuće do kuće i nudio _ 


svojim mještanima da potpišu peticiju koju su uputili 
na najviše mjesto u Republici. Poslije su oni iz Repub- 
like tu predstavku poslali u općinu i općina Vinkovci 
je uspjela nagovoriti šumare da bar u neke dijelove 
svojih šuma puste svinjare. Tako je, eto, Žiga došao do 
Grede, ali to nije prava šuma za držanje tako velikog 
čopora. Zato Žiga mozga cijelo vrijeme kako bi se pre- 
bacio do Čunjevaca ili Slavira, to su prave šume u 
kojim ima hrane i mira za svinje... 

— Sjećam se kada smo spavali u kolebama na šašu 
— bilo je to u šumama uokolo sela Strošinaca — kada 
se ujutro probudim, a ono se ispod moje glave zavukle 
u šaš — zmije! Spavao sam cijelu noć sa zmijama. Ne, 
ne, što vam pada na pamet — prave zmije! Dobro; de, 
kako kažu Sremci: nađe se i žensko na šašu, ali ono 
su bile prave zmije... eto, ostali smo živi! 


Vatra je dogorjevala. Slanina je ispunila cijelu šu- 
mu mirisom. 


— Nitko tako dobro ne zna ispeći slaninu kao svi- 
njari, zaključuje Žiga pošto je s ražnja skinuo poveći 
komad dobro pečene slanine. 


Spuštalo se blago proljetno povečerje iznad šume. 
rio jedinstveni orkestar čiji su zvukovi ulazili u srce. 
Franjo Ozdanovac navaljuje da se uputimo prijekim 
putem kroz šumu do njegova salaša. Poziva nas na 
nrve ovogodišnje trešnje. Vidimo u njegovim očima že- 
lju da još maio produžimo ovo današnje druženje. Tko 
zna kada će ponovo netko doći svinjarima u posjetu. 
»Idite, svjetuje nas Žiga! I mi ćemo doći za vama!« 

Gasimo vatru. Žiga i Šima kupe hranu što je osta- 
la i odnose prema traktoru. Mi opet krećemo kroz šu- 
mu do drugoga svinjara, na prve ovogodišnje trešnje... 


— Svaki dan novi doživljaj. Nikada ne znaš kako 
će završiti dan u šumi, zvone nam u ušima Žigine ri- 
ječi koje smo slušali kada je Žiga počeo dozivati čopor 
svojih svinja. (Šuma Grede, 11. lipnja, 1984) 


42 


ELIZABETA GREBLO 


Dj ćeljačka 6načše 


Oj seljačka snašo moja mila, 
ja bi* tebi ovo poručila: 

Da se paziš 

kad u grad dolaziš! 


Potkaši se da se vidu krila 
kakva su ti skitita i bila. 


Sad rubine ne moraš namakat', 
nit' pariti, a niti praćakat'. 
Svakog sada praška ima, 

svim je lakše pa i seljacima. 


Kuću svoju uredi si 
neka se sve blista, 
Nek gospodin vidi 
da si i ti čista. 


Nek ne kažu: 

Na selu je snaša zamazana! 
Lažu! ... Nije! 

Možda ... davno prije. 


Ilavenijem 
pjevaju bećaci 


Ovom našom ravnom Slavonijom 
pjevam pjesme sa Antom i Mijom, 
Mi pjevamo, cure dozivamo, 

Cure čuju, za nama luduju. 


Došle bi nam, al' im ne da baka, 
ne da baka jer se boji mraka. 
Zlo u mraku i za staru baku, 
a kam' nije za djevojku taku. 


Mlade cure, poslušajte mene 

što vam vaša savjetuje baka: 
Ta bojte se mraka i momaka, 
momak laže i kapa mu kaže. 





PIŠE: IVO SLAVIČEK 


— Eh, sad možeš potjerati ovo čudo '— malo je pro- 
muklo zaorio bas putnika koji se ukrcao u autobus kad 
je motor već uvelike radio. 

Kašljucnuo je, provukao se do sredine prolaza gdje je 
bilo više mjesta, a zatim se zaljuljao kad je autobus 
krenuo. Neki čudni fluid strujao je od novog putnika i 
još prije nego što su ga suputnici stigli pomnije pro- 
motriti, već je sve zainteresirao. Grgurave crne kose ko- 
ja se tek ovdje, ondje počela kititi sjedinama, sjajnih 
crnih očiju što su još više sjale pod utjecajem popijene 
rakije, novodošli se začuđujuće dobro držao u ljuljanju 
vozila s obzirom na zadah koji je odavao da nije istru- 
sio samo jednu čašicu. Ipak, bio je to onaj vonj koji 
odaje da je njegov nosilac doduše popio više nego što 
dolikuje čovjeku koji pretendira da ga nazovemo trijez- 
nim, ali nije to bio onaj zadah alkohola što prati prave 
pijanice koji kao da izbija iz svih pora i odaje da je 
alkohol postao svakodnevnom potrebom. 

Pod pazuhom je nosio neku kutiju i kad se brzina 
autobusa ustalila, počeo je čeprkati po njoj. Ubrzo je 
iz nje pojavila violina, pa zatim gudalo. Prešao je prsti- 
ma preko struna, a na licu pojavio se neki nježni smi- 
ješak posve u neskladu s basom kojim je govorio. 

Izdigao je violinu koja je odavala da je u svom vije- 
ku prošla na stotine svatova, zabavljala na godovima, 
ječala u gostionicama i pod »kirvajskim« šatrama, koja 
je probdjela noći i noći zajedno sa svojim vlasnikom, 
kojoj je lak bio patiniran stotinama dodira, dimom seos- 
kih gostionica, zadahom alkoholnih para, isparavanjem 
petrolejki u vremenima kad još bještavo svjetlo elek- 
trike nije kvarilo osebujni čar ambijenta seoske zabave 
—ali na kojoj se vidjelo da je unatoč njenoj starosti i 
stalnoj upotrebljavanosti, vlasnik drži u redu. U času 
kad ju je htio prinijeti podbratku, vozač naglo smanji 
brzinu, svirač se zaljulja, ali brzo uspostavi ravnotežu i 
spusti violinu prokomentiravši cijelu zgodu: 

— Ih, uplašili mu se konji! 

Čas zatim violina se ponovno nađe pod bradom, a 
gudalo se, pošto je lakat opasno zaokružio nad glavama 
putnika što su sjedjeli, spusti na nju ispitujući, pa za- 
tim odlučno. 

Začu se svirka neobična i za ambijent u kojem se po- 
javila, ali i za neugledni instrument iz kojeg je izvirala: 
neka mješavina prostog cijukanja za krčmu s gostima 
kojima zamagljenost čula traži što oštrije tonove, što ras- 
poznatljivije melodije, s ponekim plemenitim tonom koji 
je odavao da su i vlasnik i violina vidjeli i boljih dana. 

Nezadovoljan nečim, vjerojatno vlastitom svirkom, 
svirač potrese glavom, spusti violinu. Pomno promotri 
gudalo, prijeđe palcem preko struna, pa ponovo zatrese 
glavom, ovaj puta nekako mekše i gorče. Gotovo nepri- 
mjetno trznuvši ustima promrsi: 

— Eh, na što ste spale! 

Zatim je nekim čudnim, nježnim i ujedno nezado- 
voljnim pogledom promotrio gudalo izbliza, pa ponovo 
stavi violinu pod bradu. Autobusom se razliježe ugodna 
plesna melodija, rastrgana tu i tamo nekim reskim to- 
novima, ali i sa začudno plemenitim detaljima. 

Putnici su zainteresirano slušali, prijašnja neugodnost 
što se među njima pojavio ne baš posve trijezni suput- 
nik, sada je ustupila mjesto dobrohotnoj pažnji. Kad je 
melodija završila, nekolicina čak zapljeska. Svirač pri- 
mi odobravanje kao nešto što se samo sobom razumije. 
Uto je autobus došao i do prvog stajališta; dvoje putnika 
siđoše, nitko ne uđe i oko svirača stvori se nešto više 
mjesta. | a 





Nema ih na cestama... 


— Sada će vam biti više mjesta za svirku — dobaci 
jedan od suputnika. 
— Sa' ću ja, samo dok ovaj ošine konje! — i kretom 


glave pokaže prema vozaču autobusa. 

— Nešto mnogo spominjete konje; nema ih više na 
cestama! — umiješa se drugi suputnik. 

— Mora da ih volite — prisjeti se žena srednjih g0- 
dina pretrpana zavežljajima po krilu, uz sjedalo i ispod 
njega. 

— A vi ih ne volite? — oštro dobaci svirač, pa kao 
lecnuvši se sam od vlastita tona, doda blaže: — Zalud 
nam je voliti ih, odoše te plemenite životinje. Da, nema 
ih na cestama, a ako se koji i pojavi upregnut, ili se 
smrino uplaši ovih smrdljivih čudovišta, ili je toliko 
otupio da ih više i ne primjećuje. Ne znaš što je gore... 

— A ipak se vozite tim »smrdljivim čudovištima«, 
kako ih nazivate — doda žena s paketima, ali više kao 
konstaticiju nego kao odgovor sviračevim riječima. 

A on to dobro osjeti i otpovrne blagom rezignacijom: 

— Eh, brza su i pogodna da se što prije dođe na 
sajam, da se uštedi vremena. Ne kažem ništa, sve se mi- 
Jenja, treba i napretka. Mašina je brza, izdržljiva, ali 
ona ne osjeti raspoloženje onoga tko njome upravlja, s 
njom ne možeš porazgovoriti. A konj, on ima dušu, on 
razumije. Jest, pas je pametan ,valjda i pametniji od 
konja, ali konj je osjećajniji. On zna kad si žalostan, ide 
drukčije kad ga goniš po tužnu poslu nego po veselu. 
Da, ima dušu... 

Pa dignuvši gudalo u visinu glave, pokaže više migom 
nego kretom glave na nj i doda: 

— Zašto se konjski rep upotrebljava da se prave gu- 
dala, ha? Zato što samo od osjećajne životinje mogu na- 
stati glazbala koja će osjećajno zvučati, da! 

U nekom tugaljivom tremolu svirač je prevukao gu- 
dalom preko žica. Zatim opet tužno odložio instrument 
i zagledao se u prazno. 

— Imali ste svoje konje? — polako, kao da se boji 
da ga ne bi povrijedila, upita žena s brojnim omotima. 

— Eh, davno bilo! 

I kad su već svi mislili da je svirač prekinuo svaki 
razgovor, doda nježnim tonom što je bio u začuđujućem 
neskladu s njegovim basom: 

— Zelenka su mi odveli za vrijeme rata. Kao: vratit 
će ga kasnije. Nikad ga više... A volio sam ga... Bio 
mi je pomoćnik, drug i prijatelj. 

Pošto je malo pošutio, svirač nastavi tiše, zamišljeno, 
kao više za se nego za sugovornike: 

— Davao mi je strune za gudalo. Nekoć je — ovdje 
lagano zamahne gudalom — sve bilo od njegova repa. 
Poslije sam mijenjao. Ima li još koja njegova? Ne znam. 
Ne vjerujem. Ipak, kad mi uspije da violina posebno 
osjećajno zapjeva, tada sam uvjeren da to izaziva ze- 
lenkova struna. Eh, da! — ponovo je svirač zatresao 


glavom — Ne valja razmišljati. 


Prinio je ponovno violinu bradi i zasvirao bećarac ko- 
jim kao da želi otjerati misli. Je li uspio? Neki su su- 
putnici poslije tvrdili da su vidjeli kako mu se u kutu 
očiju nešto svjetluca. 

Konje nije više nitko spominjao. 

Kad je svirač sišao u mjestu gdje se održavao vašar, 
a autobus dalje krenuo, u njemu je zavladao muk. Jesu 
li suputnici razmišljali o konjima? O sviraču? O pro- 
laznosti? 

Iza zahuktala autobusa zamirala je cika seoskog va- 
šara. | j 

200 godina streljaštva 


u Osijeku 


PIŠE: MR ZLATA ŽIVAKOVIĆ-KERŽE 


1. Streljaštvo u Osijeku 


Streljaštvo je oduvijek tretirano specifično, kao sport 
koji je bio i ostao usko povezan s društvenim, ekonom- 
skim i političkim zbivanjima i događajima. 

Poslije poraza turske vojske u Mađarskoj 29. rujna 
1678. godine oslobođen je Osijek. Austrijska vojska tada 
je unišla u gotovo napuštenu Tvrđavu.! 

Od 1692. godine stara jezgra grada postaje isključivo 
vojno-upravno središte. Iako su mirovni pregovori u Sri- 
jemskim Karlovcima 1699. godine bili povoljno zaključe- 
ni za Austriju, ostala je i dalje Turska moćan činilac u 
međudržavnim odnosima na Balkanu. Kako se Austrija 
i dalje pripremala za rat, vlasti su sagradile u Osijeku 
potpuno novu modernu vojnu tvrđavu čija je izgradnja 
i započela 1712. godine i trajala do potkraj 18. stoljeća.? 

Međutim, krajem 18. stoljeća osječka Tvrđava je iz- 
gubila nekadašnju važnost u sistemu obrane. Naime, 25. 
srpnja 1783. godine sjedište generalkomande za Slavoniju 
bilo je preneseno iz Osijeka u Petrovaradin. 

Budući da se pripremao novi rat s Turcima, smatrao 
je car Josip II da je neophodno premjestiti vrhovno 
zapovjedništvo vojske bliže granicama turskog carstva. 

Međutim, i nakon te vojne reorganizacije u gradu 
Osijeku osjećao se jak vojnički duh i dalje. Istodobno, 
u cijelu Slavoniju počinju se doseljavati brojni stranci, 
posebice Nijemci. Među njima ističu se obrtnici, upravni 
činovnici i ofocirsko-komandni kadar. 

Uslijed tih poluvojnih prilika u Osijeku se nametnu- 
la potreba praktične vježbe u gađanju. Najpodesnije 
mjesto gdje su se takva gađanja mogla izvoditi i gdje 
se građanstvo moglo okupljati, bilo je u velikoj streljani 
u Gradskom vrtu. 

Građansko streljačko društvo iz Osijeka osnovano je 
1784. godine i najstarije je sportsko društvo u Osijeku i 
u cijeloj Hrvatskoj. 

Do danas nije pronađen izvorni dokument o osnutku 
toga Društva, niti pravila potvrđena iz tog vremena. Za 
prve godine djelovanja postoje samo sekundarni doku- 
menti i informacije. Najpouzdaniji izvor podataka za 
razdoblje od 1784. godine pa do listopada 1941. jest Knji- 
ga inkorporiranih članova Društva, nastala 1804. godine.“ 
Knjigu je utemeljio Josef Fatz, član Građanskog stre- 
ljačkog društva od 1786. godine. 

Knjiga inkorporiranih članova daje popis članova 
Društva, njihove vlastoručne potpise i ostale osobne po- 
datke za istaknutije članove-strijelce za razdoblje od 
osnutka do listopada 1941. godine. 

Utemeljiteljima i osnivačima Društva smatraju se 
prvi inkorporirani članovi. To su Poul Fč6smayer i Jo- 
hann Koschier.> 

Iz popisa strijelaca Knjige inkorporiranih članova mo- 
žemo pratiti kojeg su staleža, ranga i položaja bili čla- 
novi Društva. Ti zahtjevi su i uvjetovali da je Društvo 
u najranijim godinama djelovanja bilo Društvo zatvo- 
renog tipa, društvo imućnijeg građanstva, višeg činov- 
ništva za vojsku i aristokraciju. 

Od osnutka pa do 1941. godine, Društvo je svake go- 
dine učlanjivalo i inkorporiralo nove članove. U pravilu, 
učlanjivalo se u vrijeme održavanja streljačkih natje- 
canja kada su bili pozivani članovi Društva koji su na 

streljanu mogli dovesti i predložiti za učlanjivanje svoje 
poznanike i rođake. 

Ističemo da su članovi Društva mogle biti i žene koje 
su uživale i vršile sva prava članova Društva osim pra- 
va aktivnog i pasivnog izbora. Prva žena upisana u Dru- 
štvo bila je Magdalena Eisenberth, inkorporirana 1807. 
godine.“ 

U nekim godinama na streljani u Gradskom vrtu bi- 
lo je posebno živo i učlanjivan je veliki broj strijelaca.? 

Godine 1804. Društvo je započelo izgradnju zgrade, 
tzv. »streljačke kuće« u Gradskom vrtu. Zgrada je do- 
vršena 1805. godine potporom članova Građanskog stre- 
ljačkog društva Ivana Nepomuka grofa Esterhazya. Grof 
Esterhazy je za dovršenje dao besplatno 26.000 komada 
opeke i 80 q vapna? I u daljnjem razdoblju članovi 
Društva su besplatno popravljali svoje društvene pro- 
storije. Poznato je da je 1815. godine Franz Follert bes- 
platno popravio prozore zgrade,!? a Pavao Wagner 1816. 
izvršio tesarske radove.!! Šezdesetih godina 19. stoljeća . 
Društvo je streljanu prekrilo novim crijepom a prigodom 
proslave stogodišnjice Društva proširen je prostor stre- 
lišta na današnje razmjere. Temeljita obnova zgrade iz- 
vršena je 1892. i ponovno 1905. godine. Te godine su 
umjesto drvenih nišana postavljeni nišani na željeznoj 

SI. 1 Knjiga inkorporiranih članova Građanskog 
streljačkog društva 


konstrukciji. Nasipan je i zaštitni nasip streljane dužine 
60, visine 6 metara. Dograđene su garderoba i soba za 
rad puškara. Građevne radove izveo je W. C. Hofbauer, 
a nišane član Društva Pavao Urban.l2 

Posebno živo na streljani u Gradskom vrtu bilo je 
1803. godine kada je Osijek proglašen Slobodnim kraljev- 
skim gradom. U Gradskom vrtu bio je upriličen svečani 
banket koji je okupio velik broj građana. 

U ovom prvom razdoblju djelovanja Društva domi- 
nantnu ulogu imali su slavonski velikaši — grofovi obi- 
telji Normann, obitelji Esterhazy, a posebice grofovi o- 
bitelji Pejačević. 

U Društvo se nisu učlanjivali samo osječki građani i 
slavonski velikaši; u njega su pristupali i poznati ljudi 
političkog i društvenog života onog vremena i izvan 
Austro-ugarske monarhije. 

Tako je 1825. godine kroz Osijek prolazio i u njemu 
boravio kratko vrijeme portugalski princ Don Miguel. U 
pratnji komornika Henricha grofa Bombelsa i portugal- 
skog pukovnika prinčevog ađutanta M. de Mille, Don 
Miguel je 24. lipnja posjetio streljanu u Gradskom vrtu 
<i tom prilikom su se sva trojica učlanila u Građansko 
streljačko društvo. 

U ljeto 1832. godine u Društvo se učlanio Husein-beg 
Gradaščević, glasoviti »Zmaj od Bosne«.!4 Nakon što je 
bio potučen pod Sarajevom, pobjegao je s vojskom i ha- 
remom u Slavoniju. U Osijek je došao 3. srpnja i nasta- 
nio se u Tvrđi. Tu je bio pod prismotrom zapovjednika 
osječke Tvrđave generala Benzeka, koji ga je i doveo i 
učianio u Društvo. 

U vrijeme ilirskog pokreta na streljani je bilo vrlo 
živo. To se može zaključiti po velikom broju učlanje- 
nih strijelaca. 


I burne 1848. godine članovi Društva nisu ostali po 
strani. Članovi Banskog vijeća priklonili su se Kazimiru, 
grofu Batyanyju i njegovim četama. Kada je u veljači 
1849. godine bila izvršena okupacija, sve Batyanyjeve 
pristaše bile su proskribirane i izvršen je otpis Banskog 
vijeća. Clanovi Društva Ivo, kap. Adamović, Mijo Lay, 
Ladislav Arvary, odvjetnik, Dragutin Lehman, Franjo 
Wunderlich, Antun Auer, Lavoslav Blau, Dragutin Di- 
vald, Josip Krizmanić i drugi izgubili su tom prilikom 
izborno pravo. U jesen je ban Josip Jelačić u Osijeku 
primio deputaciju Banskog vijeća, ali članovi vijeća i 
Društva nisu dobili povrat izbornog prava.l5 

Za vrijeme Bachova apsolutizma žandarmerijskog na- 
siiničkog režima (1849—1859), Društvo je djelovalo bez 
prekida. Dapače, u tom razdoblju učlanjeno je 299 novih 
strijelaca. Po imenima članova Građanskog streljačkog 
društva zaključujemo da su to većinom bili činovnici, 
plemići, oficiri i bogatiji građani koji su u to burno vri- 
jeme tražili zabavu na streljani Gradskog vrta. 

Društvo je 9. rujna 1966. godine proslavilo 300. obljet- 
nicu Nikole Zrinskoga. O tome nam posebice govori no- 
tica zapisana u Knjizi inkorporiranih članova Društva.!5 


Članovi Društva su dobivali pozivnice (karte) za sva- 
ko streljačko natjecanje. Od 1861. godine počinju organi- 
zirati natjecanja dva puta godišnje. To su bila proljetna 
* jesenja strijeljanja.!? 

Na posebno svečan način Društvo je proslavilo stotu 
obljetnicu postojanja i djelovanja. Tom prilikom je ute- 
meljena tzv. »Knjiga uspomena« u koju se od tada pa 
do listopada 1941. godine bilježio svaki važniji društveni 
događaj.!3 

Za 100. obljetnicu tiskane su pozivnice na hrvatskom 
i njemačkom jeziku. Društvo ih je slalo mnogim stre- 
ljačkim društvima širom Austro-ugarske.!? 


Program stogodišnjice proslave ispisan je također 
dvojezično i uvezan u obliku knjižice većeg formata. U 
njemu su opće upute o proslavi, objašnjenja i upute za 
strijeljanje na poljskom ništanu, kolutnom (kružnom) i 
stajaćem nišanu. Uz svaki nišan naznačene su i nagrade 
za pobjednike. Na kraju programa ispisan je red i pra- 
vila kod pucanja kojih se trebaju pridržavati svi sudio- 
nici proslave. Proslava je upriličena i održana od 6. 
do 9. rujna 1884. godine. 

Oko 500 potpisa sudionika proslave stote obljetnice 
svjedoče o glasovitosti Građanskog streljačkog društva i 
potvrđuju velik uspjeh proslave i natjecanja. 





Općenito, u »Knjizi uspomena« redaju se potpisi stri- 
jelaca prilikom raznih natjecanja iz Beča, Praga, Bu- 
dimpešte, Pečuha, Zagreba, Virovitice i drugih gradova 
Austro-ugarske. 

Društvo je 1888. godine svečano proslavilo 40. obljet- 
nicu vladanja cara Franje Josipa I i održalo je na stre- 
ljani Kraljevsko streljačko natjecanje. Tom prilikom 
u Društvo je posebno instaliran dr Theodor, grof Peja- 
čević i njegova supruga Lilla. Učlanjeni su i Gustav, 
groi  Normann, general Hermann, barun Remberger, 
Emerich Kršnjavy, Stefan Ružička, Josip, princ Rohan, 
Cuvaj i drugi. 

U ljeto 1889. godine utemeljeni član Društva postao 
je ban Dragutin, grof Khuen Hedervary i tom prilikom, 
boraveći u Osijeku upisao se i potpisao u Knjigu inkor- 
poriranih članova i Knjigu uspomena.? 

Među mnogim odličnicima koji su bili članovi Gra- 
đanskog streljačkog društva nalazili su se i osječki gra- 
donačelnici: Karlo Zengewall, Aleksandar Čavrak, Stje- 
pan Moslavac, Josip Krmpotić, Josip Poszony, Alojzije 
Schmidt. Dimitrije Vuković, Balto Čalogović i drugi. Na- 
čelnici grada Osijeka bili su također članovi Društva: 
Miroslav Brosehan, Konstantin Graff, dr Ante Pinte- 
rović, dr Vjekoslav Hengl i mnogi drugi. 

Društvo je svake godine održavalo nekoliko različitih 
gađanja. Općenito, o zbivanjima na streljani Društva is- 
crpne podatke od 1890. godine nalazimo u zapisnicima s 
Glavnih skupština Društva. Raniji zapisnici, na žalost, 
nisu sačuvani. Do 1914. godine zapisnici su pisani na 
njemačkom jeziku, a od 1919. godine do 1938. su na 
hrvatskom jeziku. Ti zapisnici su uvezani u Knjigu us- 
pomena i pisani su rukom. 

U jesen 1905. godine održano je u Osijeku u Grad- 
skom vrtu Prvo hrvatsko-slavonsko zemaljsko nagradno 
natjecanje. Sam vladar Franjo Josip I dao je za to na- 
tjecanje Građanskom streljačkom društvu iz Osijeka 50 
dukata. Strijeljalo je ukupno 69 strijelaca, od toga 33 iz 
drugih streljačkih društava, a 36 strijelaca iz osječkog 
Društva. Podijeljeno je 49 nagrada, a ispaljeno je 20.730 
hitaca na kraljevski nišan, banski nišan, nišan grada 





SI. 2 Pravila Građanskog streljačkog društva iz Osijeka 
u 1857. gođini 

Osijeka, 
šan.3 

U proljeće 1910. godine proslavljena je svečano 125. 
obljetnica djelovanja Građanskog streljačkog društva. To 
je bila, tzv. pučka svečanost. Pored nagradnog strijelja- 
nja izveden je i koncert osječkih pjevačkih duštava Li- 
pe, Zrinskog i Kuhača. 


U 1914. godini učlanjeno je u Društvo samo 5 člano- 
va (predratne prilike u zemlji). Iste godine početkom 
prvog svjetskog rata Društvo je prestalo s radom do 
1919. godine. Za rata streljana u Gradskom vrtu koriš- 
tena je za vojničke svrhe, a djelomično upotrebljavana 
i kao konjska staja i sklonište za vojsku.?5 


nišan Hrvatske i Slavonije, te na lovački ni- 


Djelovanje i rad Društva 


Rad Građanskog streljačkog društva bio je reguliran 
pravilima. Prva pravila Društva sastavljena su i napisa- 
na rukom 15. prosinca 1804. godine. Iako nema potpisa- 
nog sastavljača, smatramo da je autor pravila Jozef 
Fatz. Na to upućuje i činjenica da su Pravila uvezana u 
Knjigu inkorkoriranih članova i čine prve stranice te 
knjige. Pravila predstavljaju najjednostavnija i najopće- 
nitija pravila za strijeljanje. 


Nova Pravila Društva potvrdilo je osječko Gradsko 
poglavarstvo pod predsjedanjem predsjednika suda Jo- 
sipa Krmpotića 5. lipnja 1830. godine. To su prva tiska- 
na pravila samo na dva lista većeg formata. Pravila je 
potpisao osječki gradonačelnik Petar Joanović. Ta Pra- 
vila možemo okarakterizirati kao prva natjecateljska 
pravila kod samog strijeljanja na streljani.“ Sličnog sa- 
držaja su i Pravila Građanskog streljačkog društva tis- 
kana 1857. godine.?7 


Prva dvojezična pravila u obliku knjižice veličina 
11,5 x 20,5 cm potvrđena su 14. prosinca 1887. godine od 
strane Hrvatsko-slavonsko-dalmatinskog bana Dragutina, 
grofa Khuena Hedervaryja.2 Ova Pravila se odnose na 
djelovanje i rad Društva. 


Najopširnija pravila iz ovog prvog razdoblja Društva 
tiskana su u obliku knjižice na hrvatskom jeziku. Prih- 
vaćena su bila na Glavnoj skupštini Društva 1. siječnja 
1904. godine, a potvrdila ih je Kraljevska hrvatsko-sla- 
vonsko-dalmatinska vlada, odjel za unutrašnje poslove 
u Zagrebu 29. ožujka 1904. godine. To su Pravila Društva 
razrađena u 41 članu. Ističe. se svrha Društva, gađanje 
uz nagrade. svečana strijeljanja i tzv. slobodna strije- 
ljanja. Iz Pravila se vidi da je Društvo bilo pod pokro- 


viteljstvom vrhovnog streljačkog mešira kojeg je iza- 
brala Glavna skupština. Detaljno su razrađeni uvjeti 


pristupanja u Društvo i detaljno su razrađene moguć- 
nosti koje uvjetuju isključivanje članova iz Društva. 
Društvom je upravljalo Streljačko vijeće.? 


Ponovna aktivnost na sireljani u Gradskom vrtu 


Nakon petogodišnje stanke Građansko streljačko dru- 
štvo iz Osijeka započelo je radom u novonastalim poli- 
tičkim prilikama. U proljeće 1919. godine inicijativom 
najaktivnijih članova Društva odlučeno je da se sanira 
financijska šteta Društva nanesena ratnim prilikama. Od 
svibnja iste godine članovi Društva su uplaćivali dobro- 
voljno predujme Pazu ili0g iznosa i do ljeta šteta je bi- 
la sanirana. 


Dana 3. kolovoza 1919. godine održana je u dvorani 
streljane u Gradskom vrtu 132. Glavna skupština Dru- 
štva što je značilo zvanični početak rada. Streljačku se- 
zonu otvorio je vrhovni nadmeštar dr Theodor Pejače- 
vić, ispalivši 8. rujna prvi hitac na streljani. 


Već u -:1920. godini bila je izražena velika aktivnost i 
popularizacija streljaštva u Osijeku. Učlanjen je veći 
broj strijelaca, a inicijativom Streljačkog vijeća iste go- 
dine se .radilo na uređenju streljane u Gradskom vrtu. 31 


Da bi se potvrdila značajna svrha Društva kao orga- 
nizacije za razonodu i zabavu, u 1923. godini Streljačko 
vijeće je dozvolilo izgradnju kuglane u Gradskom vrtu. 
Na taj način je streljana bila otvorena za članove Dru- 
štva i u dane kada nisu bila organizirana pucanja. 

Promjena imena Društva 


Na 141. Glavnoj skupštini Društva održanoj 27. svib- 
nja 1924. godine izneseni su prijedlozi za upriličenje 
proslave značajnog jubileja Građanskog streljačkog dru- 
štva — 140. obljetnice djelovanja i rada.?? 

Na prijedlog predsjednika Priređivačkog odbora pro- 
slave Živana, generala Mitrovića upućena je molba kra- 
lju Aleksandru Karađorđeviću da preuzme protektorat 
proslave Društva i da Osječko društvo ubuduće nosi nje- 
govo ime.3 Već 21. srpnja 1924. Društvo je dobilo odgo- 
vor od dvorskog maršalata Kraljevine SHS kojim je 
kralj Aleksandar prihvatio pokroviteljstvo i dozvolio da 
Društvo nosi njegovo ime.št 

Na izvanrednoj glavnoj skupštini održanoj 24. kolo- 
voza 1924, godine Društvo je promijenilo ime i od tada 
pa do 1941. godine nosi naziv Građansko streljačko dru- 
štvo »Kralj Aleksandar«. 


Cijela 1934. godina bila je u duhu proslave 150. ob- 
ljetnice djelovanja i rada Društva. Već je u siječnju 
Streljački odbor organizirao streljačku veselicu kao pre- . 
teču proslave. Sama prosiava je započela u proljeće, 
22. travnja i tekla je pod pokroviteljstvom Kralja Alek- 
sndra i njegove supruge Marije. 

Iako politička situacija u zemlji nije puno utjecala 
na kretanja i aktivnost u Društvu jer je ono i dalje os- 
talo nepolitičko i isključivo orijentirano na razvijanje 
streljačkog sporta, ipak se od 80-ih godina sve više os- 
jećalo i potvrđivalo da je streljaštvo specifičan sport za 
kojeg treba mnogo financijskog ulaganja. Iz tih razloga 
je Društvo do oslobođenja stagniralo, iako je bez pre- 
stanka djelovalo. 


Sireljašiva nakon oslobođenja 


U 1941, godini Društvo je omamterito naziv u Gra- 
điansko streljačko društvo »Petar Svačić«.35 


Aktivnost Društva nije zamrla ni za vrijeme rata. 
Može se pratiti da je do 1945. godine Društvo održavalo 
nekoliko .nagradnih pucanja na streljani u Gradskom 
vrtu. 

Nakon oslobođenja 1945. godine Društvo počinje ak- 
tivnim radom na osnovi principa novog fiskulturnog 
sporta. Posebice se podržava masovnost i svestranost s 
naglašenom težnjom da se pridobije što veći broj pri- 
padnika određenoj grani sporta. Da bi se na neki način 
još više stimuliralo sportsko djelovanje, tijekom 1948. 
godine dolazi do izvjesne reorganizacije fiskulturnog po- 
kreta. Počela su se organizirati i fuskulturna društva na 
teritorijalnoj osnovi. 

Iz tih razloga je u Osijeku pri Gradskom odboru 
Narodne fronte 15. rujna 1948. godine održana Osnivačka 
skupština Streljačkog društva iz Osijeka. Iste godine 
unutar Osječkog streljačkog društva izvršene su odre- 
đene promjene i donesena nova Pravila i Društvo dalje 
djeluje: kroz rad brojnih streljačkih družina, sudjeluje 
na općinskim, republičkim i međunarodnim natjecanji- 
ma i postiže značajne uspjehe i rezultate. | 

Tijekom 1984. godine započinje izgradnja novog stre- 
lišta u Osijeku i pripreme za održavanje Evropskog 
prvenstva u streljaštvu koje će se održati u Osijeku 1985. 
godine. Novi objekt, kao i sama manifestacija sigurno 
će još više pridonijeti većem uspjehu u radu i razvoju 
streljačkog sporta u Osijeku i nastaviti bogatu društvenu 
tradiciju staru 200 godina. 

190. OBLJETNCA VIROVITICE 


PIŠE: PROF. JERKO VUKOV 


Po arheološkim nalazima keramike, novca, kamenih 
spomenika i dr. na području današnje Virovitica, tu je 
čovjek boravio još od mlađeg kamenog doba, pa u bron- 


čano i željezno doba, za vrijeme Rimljana (tu je prola-: 


zila rimska cesta Petovia—Mursa) do danas. Poslije pro- 
pasti rimskog carstva tu prolaze Goti, Huni, Langobardi, 
Avari, Slaveni (koji i ostaju), te Turci. 

U sačuvanim povijesnim vrelima Virovitica se prvi 
put spominje 1234. godine u povelji hercega Kolomana, 
kojom joj on podjeljuje gradske privilegije »hospitibus 
de magna villa Wereuche«. Takve su privilegije već 
imali Vukovar i Varaždin, a kasnije će ih dobiti i Za- 
greb, Križevci, Samobor, Petrinja i dr. U Virovitici je 
Kolomanov brat Bela IV izdao 1242. godine »Zlatnu bu- 
lu« zagrebačkom Gradecu, što govori o njenoj važnosti 
u to doba. U srednjem vijeku ona je poznat grad i u nj 
rado navraćaju vladari i vlastela. 

U prvoj polovici 14. stoljeća nalazi se u posjedu gro- 
fova Celjskih, a u početku 16. stoljeća Ivana Banfiyja. 
Pod Turcima je od 1532. pa sve do 1684. godine. Oni su 
napravili od nje snažnu vojnu utvrdu, najjaču u Požeš- 
“om sandžakatu. Odatle su se zalijetali sve do Beča. U 
tursko vrijeme oko utvrde je bila varoš s oko 300 kuća, 
većinom obrtnika i trgovaca. 

Po oslobođenju od Turaka 1684. godine pripojena je 
Vojnoj krajini. Godine 1745. obnovljena je Virovitička 
županija i s ostalim slavonskim županijama uklopljena 
u Hrvatsku. Međutim, sjedište joj je premješteno u 
Osijek. 

Virovitičko vlastelinstvo je bilo od 1726. do 1841. go- 
dine u posjedu grofova Pejačević. U jednoj kuli oni su 
napravili žitnicu za više stotina vagona žita. Kasnije su 
srušili staru tvrđu i na njenom mjestu od 1800—1804, 
izgradili dvorac (N. Roth) u kasnobarokno-klasicistič- 
komiustilu (katnica s arkadama i sa željeznim kapcima). 
On je i sada opkoljen grabama, te parkom. 

Franjevački samostan je iz 1751. godine. Samostanska 
barokna župna crkva sv. Roka građena je od 1746—52. 
godine, jednobrodna sa bočno smještenim zvonikom uz 
glavno pročelje (1754). Dao ju je podići L. Patačić. Ide 
u red najistaknutijih baroknih cjelina u Hrvatskoj. U 
samostanu je niz baroknih slika, pokućstvo inventar 


stare franjevačke apoteke i dr. U potresu godine 1757. 
oštećene su mnoge kuće, crkva i samostan. 

Godine 1861. Virovitica je imala 611 kuća i 5000 sta- 
novnika. Još sredinom 18. stoljeća je imala drvene kuće 
(neke i danas postoje). U požaru iz 1871. nestala je sta- 
ra drvena arhitektura. 

Virovitica se nalazi u srednjoj Podravini na podnožju 
Bilogore ,14 km južno od Drave. Sa 70 svojih naselja 
danas ima preko 50.000 stanovnika, a sam grad oko 16.000 
Od sredine prošlog stoljeća tu se nalazilo više privrednih 
pogona (ciglana, pilana, prerada drva, parni mlinovi, 
šećerana, tvornica svile i dr.). Danas je ona poljopriv- 
redno, trgovačko i industrijsko središte srednje Podravi- 
ne. Ima gradski muzej s više zbirki, gradsku biblioteku, 
Školski centar, tri tiskare, više privrednih poduzeća, po- 
ljoprivredno-industrijski kombinat, građevinsko poduze- 
će, poduzeće za oikup i obradu duhana i dr. Našoj nauci 
i kulturi je dala niz istaknutih ljudi (Tomo Maretić, Jo- 
sip Bosendorfer, Miroslav Feldman i dr.). 


Literatura 
Enciklopedija Jugoslavije i Enciklopedija likovnih umjetnosti. 

140 godina djelovanja 


DR INE R u 


Narodne čitaonice u Požegi 


PIŠE: DR PAVLE BLAŽEK 


Stara Požega je u prošlosti bila ispunjena mnogim 
kulturnim događajima; 18. stoljeće veliki je predznak 
kulturnih i društvenih zbivanja u Požegi, a koje su svoj 
vrhunac ostvarile u 19. stoljeću. U tom stoljeću Požega 
će potvrditi laskavi epitet SLAVONSKA ATENA, a obi- 
lje kulturnih zbivanja ispunit će 19. stoljeće u ovome 
gradu mnogim novim, kulturnim sadržajima. 

Odjeci ilirskog 
rezonatore imat će upravo u Požegi. Bitka za jezik, pra- 
vopis, nacionalnu kulturu, široke slavenske ideje, utkat 
će se i u Fožegu, te će ovaj grad po uzoru na druge 
sredine 1845. godine osnovati Narodnu čitaonicu. 

Samo dvije godine kasnije, 1847, Požeška županija u 
upotrebu uvodi hrvatski jezik i na taj način 1848. godi- 
ne ostvaruje narodne ideje i želje u banskoj Slavoniji. 

Poticaje za osnivanje čitaonica u Hrvatskoj, Dalma- 
ciji i Slavoniji dao je ilirski preporod. Kako se čirio 
ilirizam i duh narodnog preporoda, tako su stasale i 
čitaonice i knjižnice u Zagrebu, Varaždinu, Karlovcu, 
Križevcima, Osijeku, Požegi; ovisno o mogućnostima 
i angažmanu pojedinih sredina osnivaju se ova kultur- 
na i prosvjetna stjecišta, koja, osim programskih nače- 
la ilirizma imaju i druge zadatke. 

Te knjižnice i čitaonice stvarane u relativno teškim 
uvjetima pouzdan su dokaz disperzije ilirizma u kra 
jeve izvan Zagreba i Hrvatske. 

Knjižnice i čitaonice iz temelja mijenjaju književne 
i neknjiževne prilike, stvara se fond knjiga u pojedi- 
nim sredinama, odgaja se čitalačka publika, čitaonice 
postaju idejno i estetsko jezgro ovih sredina; one rastu, 
stvaraju svoje programe: »jer su se po svim gradovi- 
ma i mjestima glavnim slična društva utemeljila, koja 
se za onda smatrala kao ona ognjišta na kojih se gri- 
jahu smrzla srca naših sunarodnika«. 

Požega toga vremena imala je oko 2000 stanovnika. 
Skupina rodoljuba izražava svoj zahtjev o čitaonici, a 
čitaonicu neposredno osnivaju Julije grof Janković Da- 
ruvarski. Franjo Hranilović, Antun Branko Pavić, Mi- 
roslav Kraljević, Josip Bunjik, te činovnici gimnazijski 
profesori i imućniji građani iz trgovačkog i obrtničkog 
staleža. 

Pouzdano se zna da je savjete za osnivanje čićuonice 
u Požegi davao Vjekoslav Babukić, a Josip Bunjik, ro- 
dom iz Sombora, uz Iliju Saračevića bili su organiza- 
tori ove aktivnosti. 

Oni 31. prosinca 1844. godine pišu Grstiskom magi- 
stratu u Požegi i iznose zahtjev da se osnuje kulturno 
društvo — ČITACNICA. 

Ističu da je osnovan privremeni odbor te, među os- 
talim, pišu: »Sveta je i nepomućena dužnost sviju lju- 
di, da se u svakom smislu, a koliko je moguće izobra- 
ze te blage i opće ljubljeno očekivani cilj ćudoredno- 
sti što skorije stigne. Društvu će poglavite zadaće biti 
izobraženje narodnog i materinskog jezika napose, uopće 
pako duševna izobraženost«.? 

Zahtjev za osnivanje Čitaonice sadrži i dva primjer- 
ka Pravila na latinskom i hrvatskom jeziku, pa prem- 
da Pravila nisu odobrena, jer su vraćena od magistrata 
na dopunu, a nakon izvršenih dopuna upućena su kra- 
ljevskom namjesničkom vijeću u Budim na odobrenje. 
zna se da je predsjednik Čitaonice 1845. godine bio Fra- 


1. Dubravko Jelčić: O hrvatskom književnom regionalizmu danas, Vinkovci, 
1967. 

2. Slavko Ježić: Hirska antologija, književni dokumenti hrvatskog preporoda, 
Zagreb, Minerva, 1934. 

preporoda (1835—1948) svoje prave. 


njo Hranilović, a tajnik Antun Kovačević. 

Čitaonica je bila osnovana pod latinskim imenom 
LECTORIA SOCIETAS, a latinski naziv zamijenjen je 
1848. godine u NARODNA ČITAONICA. 

Vrlo je zanimljiv podatak da je u inicijativnom od- 
boru za osnivanje čitaonice u Požegi bio i Miroslav 
Kraljević, književnik. 

Da bismo mogli sagledati vrijednosti književnog dje- 
lovanja Miroslava Kraljevića, naglasimo i njegov dru- 
štveni i politički angažman. 

Požega je Bachov apsolutizam provela i proživjela 
vrlo teško, o čemu, među ostalim, svjedoče i podaci da 
je prestalo djelovati i pjevačko društvo i da je ovaj 
zbor tek 1861. godine iznova počeo širiti glazbenu kul- 
turu zahvaljujući glazbeniku Vilimu Justu. 

Čitaonica je za apsolutizma također zamrla, a tek 
je 1863. godine pod novim hrvatskim imenom Narodna 
čitaonica svečanim činom i drugi puta otvorena. Prije 
toga ona se zvala »Societas lectoria«. 

»Današnji naraštaj neka znade, da su te pojave za 
požeški kulturni preporod u ono doba značile veoma 
mnogo, jer su ta dva društva bila u mnogim godinama 
tadašnjega socijalnog života dvije sjajne žarulje za sva- 
koga, tko je disao i čuvstvovao narodnim duhom. 

Ove dragocjene napomene o Požegi Kraljevićeva vre- 
mena vrlo dobro i ilustrativno rasvjetljavaju to teško 
življenje i mutno vrijeme. 

Iako je ilirski preporod, gledajući ga u cjelini već 
bio postigao svoje uspomene, ciljeve i padove, požeška 
zbivanja nakon 1861. godine ispunjena su nekim čude- 
snim valom oduševljenja i rodoljublja. 

Kraljevićev književni angažman ima inicijalna, pio- 
nirska obilježja; on počinje stvarati svoje djelo kada 
književni suvremeni jezik još nije standardiziran, kada 
se lome svjetovi jezičnih borbi i kada se te borbe vode 
dalje, no tada u uvjetima Bachova apsolutizma. On je 
stvarao uporno, praktično, nepobitno; utvrđivao je ko- 
rijene svoga opredjeljenja, postavljao je prvi kamen u 
zgradu širih tokova književnih zbivanja. 

I čitaonice onoga vremena imale su izuzetnu :zada- 
ću. One su odgajale narod u novom duhu jer, ne zabo- 
ravimo, nekadašnja čitalačka publika brusila je svoj 
književni ukus na stranim izvorima; ona je, kako gdje 
i kako kada, bila izložena evropskim tokovima litera- 
ture, a ta su se djela mahom i čitala u izvornom, ori- 
ginalnom jeziku. 

Čitalačko obrazovanje naše publike nije tada moglo 
biti drugačije jer pravih knjižnica s fondovima knjiga 
na vlastitom jeziku još nije bilo iz općeg razloga: knji- 
ževnost ilirizma uspjela je izgraditi čitalački ukus tek 
manjeg sloja, uglavnom obrazovanog stanovništva koje 
je inače živjelo u gradovima. 

Narod — puk u širem smislu značenja — ostajao je 
tada po strani, na periferiji književnih zbivanja, pa je 
otvaranje Čitaonice u Požegi bio i čin formiranja vla- 
stitoga ukusa i razvijanja estetike nove čitalačke pu- 
blike koju je tek trebalo pridobiti i odgojiti za čitanje 
vlastite književnosti. 

Miroslav Kraljević je bio sudionik tih teških godina 
i burnih gibanja, a to gibanje je, kao što je poznato, 
angažiralo Miroslava Kraljevića i na političkom planu, 
nikako ne samo na književnom. 


—_-__ 

Izidora Kršnjavija 


Izidor Kršnjavi je rođen u Našicama 22. travnja 1845, 
pred 140 godina. Dne 23. travnja u Zlatnoj dvorani u 


Opatičkoj ulici 10 u Zagrebu održana je Akademija po- 


svećena toj godišnjici, a povodom doktorske disertacije 
Olge Maruševski o I. Kršnjaviju i skorog izlaska njego- 
vog (50 godina pohranjenog) dnevnika. Ova disertacija 
rasvijetlila je mnoge nepoznate pa i nejasne stvari oko 
Kršnjavija. Njegova je ličnost bila dugi niz godina spor- 
na, odatle njegovo prešućivanje kao poglavara cjelokup- 
nog kulturnog života u određenom trenutku. Mladim 
generacijama je potpuno nepoznat. Graditeljski zahvati 
poduzeti na njegovu inicijativu i pod njegovim ruko- 
vodstvom je najmarkantniji dio njegove djelatnosti (sa- 
mo u Zagrebu je inicirao restauraciju, konzerviranje i 
gradnju 195 objekata). Značenje djela koje je ostavio 
mnogo je veće s obzirom da je ostvareno u izuzetno 
teškim okolnostima ugarsko-hrvatske nagodbe. Tada je 
stvoren Zagreb ovakav kakvog ga danas imamo. 

Godine 1866—69. studira u Beču povijest i povijest 
umjetnosti. Slikarstvo studira kao stipendist i na akade- 
miji u Munchenu. Godine 1872—77. boravi u Veneciji, 
Rimu i Sorrentu. U Rimu upoznaje J. J. Strossmayera. 
Godine 1877. postaje profesor povijesti umjetnosti i ar- 
heologije na Filozofskom fakultetu u Zagrebu (Stross- 
mayerovim posredovanjem) .Godine 1878. daje poticaj za 
osnivanje Društva umjetnosti, čiji je niz godina tajnik i 
ideolog. Godine 1882. osniva Obrtnu školu i Obrtni mu- 
zej. On je inicirao gradnju i osnivanje tog muzeja, Aka- 
demijine palače, obnovu crkve sv. Marka, katedrale i dr. 
Zamjera mu se rušenje Bakačeve kule i zidina pred 
katedralom. Iste godine 1882. postaje upravitelj Stross- 
mayerove galerije, kojoj daje prvi postav. Godine 1884. 
napušta Stranku prava i kandidira se na listi Narodne 
stranke (dolazi u sukob sa Strossmayerom i njegovim 
pristašama). Godine 1886. prelazi u Narodnu (madžaron- 
sku) stranku i bude izabran za narodnog zastupnika. 
Godine 1887—91. studira pravo. Otkako je prestao biti 
upravitelj Galerije slika u stalnom je oštrom sukobu s 
Akademijom. Godine 1891—96. je predstojnik Odjela za 
bogoštovlje i nastavu u Khuenovoj vladi. Od 1897. opet 
je sveučilišni profesor i pokretač rada u Društvu um- 
jetnosti. | 

Kao predstojnik gradi i pregrađuje niz zgrada pros- 
vjetnih ustanova (srednjih škola i preperandija, te ka- 
zalište u Zagrebu), obnavlja niz sakralnih spomenika, 
podiže atelijere za umjetnike, uređuje zgradu Odjela za 
bogoštovlje i nastavu, osniva žensku stručnu školu i 
ženski licej, školu za slijepe i gluhonijeme i dr. 

Obnovio je oko stotinjak arhitektonskih spomenika 
pod nesretnom upravom H. Bollća; bio širokogrudan u 
financiranju kulturnih pothvata; pomagao je umjetnike, 
gradio im atelijere; pomagao sudjelovanje na međuna- 
rodnim izložbama (u Trstu, Kopenhagenu, Budimpešti i 
Parizu); proveo je organizaciju školstva, muzeja i dr. 
Umio je prema djelima iz početnog doba pojedinih um- 
jeinika nazreti njihov razvoj (npr. I. Meštrovića i V. 
Kovačića). 

Slikarstvom se bavio u mladosti i poslije Prvog svjet- 
skog rata. Slikao je većinom mrtve prirode i pejzaže u 
malom formatu, te kopirao stare majstore. Kasniji ra- 


dovi su mu pretežno sakralnog sadržaja, s oslonom na 


slikarstvo renesanse. 


Njegov život prožimlje renesansa (kao pogled na svi- 
jet i najviši likovni ideal). Kroz 30-tak godina druge po- 
lovice 19. stoljeća znao se nametnuti kao inicijator i 
odlučan faktor u mnogim zbivanjima na području kul- 
ture. Taj duh renesanse dolazi do izražaja kod izgradnje 
javnih objekata (srednje škole u neorenesansi, zgrada 
Obrine škole i muzeja u njemačkoj renesansi H. Bolića, 
kazalište u barokiziranoj renesansi, unosi ga u svoja 
likovna djela itd. Bavi se i historiografskim studijem, 
prevodi Dantea, piše memoare, romane i drame. 


Kao likovni Kritičar bio je sklon historicizmu i tra- 
dicionalnosti. On je prvi stučni kritičar u Hrvatskoj. 


Umro je 5. veljače 1927. godine u Zagrebu. 


Literatura 


Enciklopedija Jugoslavije, knj. 5. 
Enciklopedija likovnih umjetnosti, knj. 3 (Zdenko Šenoa). 


Dore Pejačević 


U Našicama će se u rujnu ove godine svečano prosla- 
viti 100. obljetnica rođenja Dore Pejačević, hrvatske 
skladateljice iz prvih desetljeća ovog stoljeća, jedne od 
rijetkih žena koje su se u Hrvatskoj istakle u muzičkom 
stvaralaštvu. | 


U ovoj proslavi sudjelovat će istaknuti glazbeni um- 
jetnici, muzikolozi i znanstveni radnici, stručna udru- 
ženja, te društveno-političke organizacije Našica. Za ovu 
priliku u Zavičajnom muzeju u Našicama uredit će se 
njena memorijalna soba, restaurirati njezin klavir, tis- 
kati nova izdanja djela (Zbirka violinskih kompozicija 


i izbor vokalne lirike), izraditi njeno poprsje, urediti 


grob, njezinim imenom prozvati jedna ulica, nastojati 
osnovati muzičku školu, koja bi nosila njeno ime i dr. 

Dora Pejačević je porijeklom iz plemićke obitelji, ko- 
ja je došla u Našice početkom 18. st. Rođena je 10. ruj- 
na 1885. u Našicama, a umrla 5. ožujka 1923. u Miinche- 
nu. 


Prvu glazbenu poduku dobila je kod kuće. Muzičko 
obrazovanje u violini i kompoziciji je dobila u Zagrebu, 
Dresdenu i Minchenu. Radila je kao slobodni umjetnik, 
najviše u Miinchenu. 


U doba kada su se udarali temelji hrvatskoj komor- 
noj, simfonijskoj i koncertatnoj muzici, ona je svojim 
radovima utrla put novim generacijama kompozitora. U 
svojem plodnom djelovanju oblikovala je veća ciklička 
djela za komorne i orkestralne sastave »bovezujući kla- 
sični oblik s novoromantičnim duhom. U stvari ona je 
zakašnjeli romantik. U svoj muzički govor pokušala je 
na diskretan način unijeti u neka djela i neke hrvatske 
narodne značajke.. 

Od komornih muzičkih oblika najviše šu je privlačili 
oni s klavirom. Tako je 1908. godine dovršila svoj »Kla- 

virski kvartet u d-molu«, 1910. godine »Klavirski trio«, 
1917. godine »Drugu sonatu za violinu i klavir u b-molu«, 
nazvanu »Slavenskom« i »Simfoniju u fis-molu«, koja 
je također prožeta široko raspjevanim melodijama, čija 
je važna odlika također narodni melos. Ona je autor 
prvog klavirskog koncerta u hrvatskoj muzičkoj litera- 
turi. Godine 1916. (5. II) u Zagrebu je izveden prvi put 
»Koncert za klavir i orkestar u g-molu« (iz 1913) na 
povijesnom koncertu »Mladih hrvatskih skladatelja«. 
Odlike u ovom prvencu dolaze do izražaja i u »Kon- 
cerinoj fantaziji« za klavir i orkestar u d-molu (1919). 

Osim klavirskih djela, među kojima su dvije sonate, 
ciklusi »Maštanja« (1903) i dr, Dora Pejačević se afir- 
mirala i na području vokalne lirike (»Tri pjesme«, op. 
93 iz 1920) na stihove F. Nitzschea. 


Literatura: 


Leksikon jugoslavenske muzike, knj. 2, Zagreb 1984. 


Ivane Brlić-Mažuranić 


Ivana Brlić-Mažuranić rođena je u Ogulinu 1874. 
godine, a umrla u Zagrebu 1938. Potječe iz poznate obi- 
telji Mažuranića, kao unuka Ivana, pjesnika i političara, 
hrvaiskog bana, a kćerka Vladimira, pravnika i pisca. 
Udala se za Vatroslava Brlića, političara i odvjetnika u 
Sl. Brodu, čija je loza također poznata u hrvatskom jav- 
nom, društvenom i kulturnom životu kao i loza Mažura- 
nića. U obje porodice bila je okružena bogatim biblio- 
tekama i atmosferom rada, te je stjecala bogato znanje 
i učila jezike. U Brodu je npr. imala biblioteku s oko 
8000 knjiga i obiteljski arhiv s oko 7000 starih pisama i 
dokumenata. Stručnjaci tvrde da u Hrvatskoj i Jugosla- 
viji nema slične sačuvane povijesne cjeline. Ona pred- 
stavlja 7 generacija jedne naše građanske obitelji, od 
18—20 stoljeća u rasponu od 250 godina. 


U formiranju njene ličnosti odlučnu ulogu odigrala 
je uža sredina u kojoj se kretala i ljudi koji su stekli 
velike zasluge i doprinijeli našoj kulturnoj i političkoj 
povijesti. Na prvom mjestu je bio njen djed Ivan Ma- 
žuranić, pisac »Smrti Smail-age Čengića«, zatim pjesnik 


i estetičar Franjo Marković, pjesnik »Doma i svijeta« i 


»Kohana i Vlaste«, te biskup J. J. Strossmayer. 


Na nju je djelovala i okolica Ogulina, u kome je 
provela djetinjstvo, »čudnovati i napadni oblici Kleka 
i romantičnost Dobre«. 


Ivana se posvetila porodici i odgoju (imala je dosta 
djece), te književnosti. Polazeći od porodice i majčinstva, 
na prvo mjesto stavlja etičke vrijednosti života, osjećaj 
za lijepo, te povezanost čovjeka s vlastitim narodom. U 
svome stvaranju opredjeljuje se za vizuelno (sve doživ- 
ljava u slikama, neposrednim doživljajima), zatim maštu 
i bliskost djeci. Pripovijesti su joj uspjele i s diđaktič- 
ko-pedagoškog stajališta, što proizlazi iz njena nazora na 
svijet, iz vlastite filozofije. Jezični izraz su joj jedno- 
stavne i jasne rečenične fraze, dinamika, filmsko smje- 
njivanje prizora, nabitih sadržajima i interesantnim do- 
gađajima, te tečnost pripovijedanja. 


Ivana Brlić-Mažuranić se okušala u raznim književ- 
nim vrstama: lirskim pjesmama, bajkama i basnama, 
crticama, pripovijetkama, romanu, didaktičko-poučnim 
člancima; izdala je tri knjige »Iz arhiva obitelji Brlić«. 


Najveća priznanja donijele su joj pripovijesti »Čud- 
novate zgode i nezgode šegrta Hlapića«, koja se smatra 
klasičnom, te »Priče iz davnine«, koje predstavljaju njen 
najveći književni domet. Građu za ovu jedinstvenu 
zbirku pripovijedaka crpe iz slavenske mitologije i na- 
rodnog stvaralaštva. Ove pripovijesti se ubrajaju među 
najviše prevođena djela naše književnosti u svijetu. 
Tako su prevedene na engleski, francuski, njemački, ta- 

lijanski, ruski, danski, slovački, kineski i još nekoliko. 
Donijeli su joj dvostruku kandidaturu za Nobelovu na- 
gradu i omogućile da 1937. godine kao prva žena bude 
izabrana za člana Jugoslavenske akademije znanosti i 
umjetnosti u Zagrebu. 


»Od kritike je ocijenjena zvučnim imenom hrvatskog 
Andersena, najboljim našim piscem za djecu. Djelo joj 
se ističe po originalnosti tema i ideja, jednostavnošću i 
čistoćom izraza, osjećajem za slike, bujnošću mašte, po- 
etskom crtom, sposobnošću da se poistovjeti sa psihom 
djece, shvati naivnost njihova svijeta«. 


Literatura 


1. M. šŠicel: Ivana Brlić-Mažuranić, predgovor knjizi br. 73 iz »Pet stoljeća 
hrvatske književnosti«, 


2. Povijest hrvatske književnosti, knj. 5. 
3. Gol Nenad: Kuća uspomena I. Brlić-Mažuranić, »Matica«, br. 12, 1984. 


Sv. Metoda 


6. travnja 1985. navršila se 1100. obljetnica od smrti 
Sv. Metoda, iz Soluna, političara, monaha, misionara i 
»slavenskog apostola«, starijeg brata Cirilovog. Rođen 
je 812-815. u Solunu, a umro 6. travnja 885. u Morav- 
skoj. Nije zabilježeno njegovo pravo ime (Metod je do- 
bio kad se povukao u samostan). I 

Djelovanje braće Čirila i Metoda pada u vrijeme ve- 
likih političkih previranja u Podunavlju i na Balkanu, 
kritičnog perioda u odnosima između istočne i zapadne 
crkve. Oni su bili sinovi visokog bizantskog vojnog za- 
povjednika Lava. Mladost su proveli u Solunu, drugom 
po veličini bizantskom gradu, oko kojeg su već dva sto- 
ljeća živjeli makedonski Slaveni. Braća su stoga dobro 
znala taj jezik (»Vi ste Solunjani, a svi Solunjani go- 
vore čisto slavenski«). Metodije je bio upravitelj jedne 
arhontije u istočnoj Makedoniji. Konstantin je odgojen 
na carskom dvoru i nakon završeika filozofskih i teološ- 
kih studija bio bibliotekar Hagije Sofije u Carigradu, pa 
nastavnik filozofije na visokoj školi u Carigradu. Za po- 
litičkih i crkvenih trzavica Metodije godine 856. napu- 
šta položaj arhonta i povlači se u manastir na Olimpu 
u Maloj Aziji; malo kasnije polazi za njim i Konstantin. 
Godine 860, po naloga cara Mihajla, oba brata odlaze za 
misionare tursko-tatarskim Hazarima u južnu Rusiju. 
Nakon povratka angažirani su u novoj sličnoj misiji 
kod Slavena. 

Godine 862. poslanici moravskog kneza Rastislava 
tražili su od cara Mihajla biskupa i svećenike koji će 
na slavenskom jeziku propovijedati kršćansku vjeru. U 
Rastislavljevoj državi kršćanstvo su širili od počeika 9. 
stoljeća njemački svećenici. Iz straha od njihova poli- 
tičkog utjecaja, on traži pomoć u Bizantu. Zadatak bra- 
će bio je delikatan. Rastislav je išao za tim da samostal- 
na crkva s domaćim svećenstvom i vlastitim liturgij- 
skim jezikom postane obrana protiv stranog utjecaja. 
Bizant mu šalje Konstantina i Metodija, koji poznaju 
slavenski jezik. 

Za potrebe misije Konstantin je preveo s grčkog na 
jezik solunskih Makedonaca najnužnije biblijske teksto- 
ve i obredne knjige. Danas se općenito smatra da je to 
pismo bila glagoljica (okrugla ili obla). Na put su pošli 
863. i k Rastislavu stigli 864. godine. On ih je s narodom . 
srdačno primio. Njihov rad izazvao je protimbu nje- 
mačkog svećenstva, koja je potrajala i poslije njihove 
smrti. Glavni dokaz im je bio da se vjerski obredi mogu 
vršiti samo na tri »sveta« jezika: hebrejskom, grčkom i 
latinskom. Braća su naišla na gostoprimstvo i u Pano- 
niji na dvoru kneza Kocelja. U Veneciji su morali iz- 
držati oštru polemiku s »trojezičnicima«. U Rimu ih je 
papa Hadrijan svečano primio, jer je u njima vidio po- 
magače protiv svojih osiljenih i neposlušnih njemačkih 





biskupa i njihova suverena. U Rimu Konstantin se raz- 
bolio i ušao u samostan (uzevši ime Ciril), te je ubrzo 
umro. Papa odobri slavensku službu i 869. Metodija po- 
sveti za panonsko-srijemskog nadbiskupa (da bi zapadni 
Nirik izdvojio od vlasti salzburškog nadbiskupa). Pri 
povratku njemački biskupi osude Metodija i bace u tam- 
nicu, u kojoj je ostao 2,5 godine, zabrane slavensku li- 
turgija i optuže ga kod pape. Godine 879. opet ide u 
Rim na opravdanje papi. Papa ponovno potvrdi slaven- 
sko bogoslužje. Metodije prevodi na slavenski jezik Sv. 
pismo (sve knjige starog zavjeta) i druge knjige. 

Nakon teškog života, mnogih sumnjičenja i progona 
Metod umire 885. godine. Slavenska liturgija bude za- 
branjena u Moravskoj, a njegovi učenici protjerani. 
Sklonili su se u Primorsku Hrvatsku, Rašku i Bugarsku, 
gdje su nastavili s radom. Slavenska pismenost prešla je 
na jug, gdje je borba za narodni jezik i pismo potrajala 
vjekovima (u nekim hrvatskim krajevima sve do sre- 
dine 19. stoljeća). Načela tvorbe tog pisma utjecala su 
na formiranje ćirilice, a i na slaveniziranje latinice (Ga- 
jevu ilirskom pravopisu, češkom husitskom pravopisu i 
dr.). Ciril je podigao taj jezik u samom početku na tak- 
vu visinu, kakvu su drugi jezici dostigli tek poslije 
stoljetnog razvoja. Braća su radila u duhu kršćanskog 
univerzalizma i ideja slavenske crkve. Mnoga pitanja o 
djelovanju braće iz dalekog 9. stoljeća ostala su još ne- 
riješena zbog nedostatka dokumenata. Tako je ostalo 
neobjašnjeno i pitanje o postanku glagoljice. 


Literatura 


Enciklopedija Lekssikografskog zavoda, knj. 2, Zagreb, 1961. 


NADA KONJEVIĆ 


cItači dud 


Široka duga avlija, 
sivom kapom pokrivena, 
U jednom uglu 

stari dud, 

preplašen, 

čežnjivo moli 

za zraku 

slobode. 


Nastaje silna 

čežnja 

u dubini što 

buja bez prestanka. 
Iznad humka 
mrtvog betona 
savila se krošnja 
pod vrućom lavinom 
nestajanja. 


Pusta avlija 

bez milosti život gazi. 
U nijemoj tišini, 
jutarnje rumenilo 
vuče iz dubine 
posljednju snagu 
procvalog duda. 


KATARINA BRKIC 


lika 


Slučajno 
prođoh kraj vranih konjskih sapi u pokretu“ 
i zadrhta u meni djetinjstvo 


s mladim kukuruzima 

na brazdama vlažnim, 

s voćnjacima, teškim, mirisnim, 
u tihim kišama ; 


s drvenim škripavim kolima 
na poljskom putu, u glibu 
zaglavljenim ; 


i visoki jablani, dobri i tvrdi, 

po kojima se selo izdaleka poznaje, 
u korijenu zadrhtaše 

dok mi srce s njima u nebo zabodeno 
na horizontu dragom, znanom, 
sasvim nijemo zastaje; 


toranj crkveni 
uionuo 
u zalaz rumeni 


i brda 
s njima 


zadrhtaše u meni... 


sve zbog ovih vranih konjskih sapi u pokretu 
što prođoše dok zastah u uspomeni 


CJfuma moja na 
bčijegu oćenam 


Šumo moja na brijegu očevom, 

sa srnama i gljivama među izvorima, 
s vjekovima pod lišćem utrtim, 

sa stopama djeda i pradjeda, 

pod panjem, pod granjem, pod sjećanjem, 
i oca njihovog što je međe zabio, 
razumnoj ih sječi poučio. 

Šumo moja na brijegu očevom, 

kako ću te izmjeriti, 

kako ću te koristiti, 

tko će međe pokazati, 

tko će hrašće sačuvati? 

Prethistorijski glineni utezi - 


pitanje namjene 


PIŠE: PROF. SILVIJA JANČEVSKI 


Mada su glineni utezi i pršljeni vrlo čest nalaz na 
arheološkim lokalitetima, samo su uzgred spominjani, 
često je njihova namjena nedovoljno razjašnjena, površ- 
no ili čak pogrešno tumačena. 

Najčešće ponavljana greška je kod utega za tkalački 
stan, pa bih se ovdje dulje zadržala. Kada se govori o 
prethistorijskom tkalačkom stanu, tada se misli na us- 
pravan ikalački stan koji je zasigurno egzistirao tokom 
čitavog neolita. Takav primitivan tkalački stan je nači- 
njen od drvenog okvira gdje su na gornjoj stranici gusto 
jedan do drugog pričvršćene niti osnove. One padaju či- 
tavom dužinom stana, a na kraju je svaka od njih po- 
vezana s masivnim glinenim utegom koji slobodno pada 
ne dodirujući donju stranicu okvira. Uloga utega pore- 
danih jedan do drugog je da svojom težinom napinju niti 
osnove na tkalačkom stanu. Zato je isključeno da su za 
ikalački stan služili pršljeni bikoničnog oblika koji ne- 
maju potrebnu težinu. Utezi za tkalački stan su obično 
kruškolikog i ovalno-spljoštenog oblika (T 1, 2, 3). Visina 
utega kruškolikog oblika se kretala od 6—7 cm s pro- 
rmjerom u donjem dijelu oko 5 cm, dok su nešto veći 
utezi ovalnog oblika s visinom oko 7—9 cm i sa širinom 
profila oko 4 cm. 

U literaturi su razjedinjena mišljenja o uvođenju sa- 
vršenijeg vodoravnog tkalačkog stana. Pretpostavlja se 
da su ga Rimljani poznavali i koristili što se može za- 
ključiti po ljepoti istkane tkanine, te po preciznosti rada 
što je moguće izvesti samo savršenijim tkalačkim sta- 
nom. Da se granica pojave vodoravnog ikalačkog stana 
može pomaknuti i niže čak do keltskog perioda, daje 
nam naslutiti etnolog Zvonimir Toldi koji keltski nož sa 
savijenom oštricom i tordiranom drškom objašnjava kao 
namjenski specijaliziran oblik noža, tzv. uvodilja kojom 
se provlače niti osnove kroz »brdo« na vodoravnom ika- 
lačkom stanu. | 

Usko povezani s tehnikom tkanja, prethodnici toj rad- 
nji su bikonični glineni pršljeni (T 6). Oni su imali 
sličnu ulogu poput utega na tkalačkom stanu, tj. davali 
su težinu, ali ovaj puta vretenu. Naime, nakon striženja 
ovaca (u slučaju da vuna služi kao predivo) te pranja 
još neprerađene vune u rijekama i potocima, vuna se 
prede. Za jednostavniji način predenja (savršeniji je s 
upotrebom kolovrata), potrebna je preslica i vreteno. 
Preslica je drveno pomagalo koja je svojom dugačkom 
drškom našla mjesto u ženskom pojasu, a na proširenom 
gornjem dijelu je namotano predivo. Spretnim pokretima 
prstiju predivo se s preslice izvlačilo u dugačke, tanke 
niti te namatalo na vreteno koje se gibanjem prstiju i 
niti također okretalo. Da vreteno zbog lakoće drveta i 
vune ne bi smetalo i zapinjalo za tijelo, da bi se pove- 
ćao broj okretaja vretena te time bolje usukala nit pre- 
diva, na donji kraj mu je obješen glineni uteg. 

Bikonični pršljeni su različitih veličina do 5—6 cm. 

Gotovo isti pršljeni su se upotrebljavali prilikom ri- 
bolova za opterećivanje ribarske mreže (T 4). Teže je 
sa sigurnošću odrediti koji je pršljen bio namijenjen 
čemu. Možda odgovor treba tražiti ne toliko u veličini 

Crtež: Zvonimir Toldi 


pršljena, nego u širini probušene rupe utega. Veća rupa 
je bila potrebna za vreteno, dok je za vlakno ribarske 
mreže bila dovoljna i uža rupica. 

Često u arheološkoj literaturi nailazimo na glinene 
utege, tzv. »grijače« (T 95), pogrešno svrstane u utege 
namijenjene tkalačkom stanu. To su utezi masivne te- 
žine u obliku krnje piramide, oštrih bridova s ravno 
odrezanom gornjom plohom, te probušenom rupom u 
gornjem dijelu. Takvi »grijači« su se upotrebljavali kod 
ognjišta kao podmetači za posude u kojoj se kuhala hra- 
na o čemu često svjedoči njihova nagorenost i pougljeni 
dijelovi. Tri ili četiri takva grijača su stavljena na og- 
njište tvoreći krug na koji je stavljana posuda s hranom. 
Prevrući, užareni grijači su se pomicali šipkama (u funk- 
ciji žarača) koje su gurnute u probušene rupe utega. Na 
taj način su se grijači mogli pomaknuti bliže ili dalje 
ovisno o veličini posude ili čak potpuno skloniti s og- 
njišta. 

»Grijači« su poput utega različitih veličina a oni ve- 
ćih dimenzija su visine i do 15 cm. 

Ovakvi »grijači« se mogu susresti u etnološkim zbir- 
kama pod nazivom »topke« u funkciji sadžaka ili pre- 
klada, a do nedavno su još upotrebljavani u nekim na- 
šim jugoistočnim krajevima gdje su se dulje zadržala 
otvorena ognjišta. 


Literatura: 


1. Enciklopedija Leksikografskog zavoda 7, Zagreb 1964. godine, str. 442. 

2. Toldi Zvonimir: Paralele etnoloških i arheoloških predmeta, Vijesti br. 
4, Slavonski Brod 1980. godine, str. 129 i 130. 

3. Persida Tomić: Tipološko-terminološka klasifikacija zbirke narodnog. grn- 
čarstva, Glasnik etnografskog Muzeja 39—40, Beograd 1976. god, str. 49. 


Ormar vojnika graničara 


PiŠE: PROF. ZVONIMIR TOLDI 


Tridesetih godina 19. stoljeća graničarske su kuće 
naredbom vojnih vlasti morale za svoje vojnike napravi- 
ti poseban ormar za držanje vojne opreme (oružja i 
odjeće — »mundira«). U to vrijeme ormar je još rijedak 
dio narodnog pokućstva u Brodskom posavlju. Kućno 
ruho i odjeća držano je u škrinjama, sanducima »kobi- 
lašima«,! »šaranim sanducima«* ili običnim jednostavnim 
sanducima od grubo tesanih dasaka. Veće, oikane ko- 
made platna, smotane bale platna — »trube«, spremalo 
se u šuplja debla — »stublike«. U svadbi, djevojke su 
kod dolaska u dom mladoženje također »selile stvare« 
— svoje ruho u sanducima. 

Podatke o ovom ormaru vojnika graničara nalazimo 
u Zapovijedima kompanija-satnija, vojnih, upravnih je- 
dinica na teritoriju Vojne krajine. Tako je naredba — 
»zapovid« da svaki vojnik mora imati ormar za svoje 
oružje i mundir donesena u Babogredskoj satnijiš 29. 
srpnja 1835. godine i glasi: 


Drvo Po zapovidi Slavne Regiments Comande mora sva- 
ki Soldat za svoje Oruxje i Mundir Sodazky Ar- 
man imati. Zapovida se daklem, da svaki Gazda 
takija za svoga Soldata Arman do Nedilje načsini- 
ti imade, u Nedđilju hochese takovi Armani visiti- 
rati i koji nebudu imali hoche, na odgovor priteg- 
niti biti.+ 


Da do ovog roka svi vojnici nisu imali ormare a da 
je bilo i neurednih, saznajemo iz zapovijedi od 19. kolo- 
voza iste godine: 


Sche _ Untnnoffiri dobivaju Zapovid sutra takia sve Sol- 
datske Ormane vizitirati, i sve one kojisu nečsisti, a 
osobito koji otakove joste ncimadđu Suira takia 
Compagnie po Imenze javiti.; 


Unatoč pozivanju na odgovornost i kažnjavanja zbog 
neizvršavanja zapovijedi, još i slijedeće godine bilo je 
onih koji ormare nisu imali, a također je bilo i neured- 
ne opreme u ormarima. Zato Kompanija donosi slijede- 
ću zapovijed 30. ožujka 1836. godine: 


6to Unteroffiziri od Feld Bataljona dobivaju Zapovid 
sutra takia soldatske Ormane Vizitirati jelli svaki 
Soldat sa otakovim providjen i u otakovim sve 
Stvare u čsistom stanju postavljene. Zato imade 
svaki Soldat sutra ujutru Untennoffra kod Kuche 
dočsekati, gdi pako Soldat kod Kuche nije imade 
Gazda otakovog pokazati. Untennoffiziri imađu da- 
klem sve one popisati koji nebi Orman ili nečiste 
Stvari u otakovima imali, i Sutra na Wečser u 
Statiu Rapport pismen pridati dase nemarljivi na 
kashtigu pritechi mogu. 


U etnografskoj zbirci Muzeja Brodskog posavlja u 
Slavonskom Brodu ima jedan ormar vojnika graničara 
otkupljen u Sikirevcima. U inventar je uveden pod na- 
zivom »lugarski orman«. Vlasnici mu nisu znali prvobit- 
nu namjenu. Upotrebljavan je kao staro pokućstvo na 





salašu — »stanu«, a sikirevački stanovi su bili pod šu- 
mom Lug, pa otuda i naziv »lugarski«.! To je visoki, 
jednokrilni ormar, napravljen od hrastovih dasaka koje 
su ukucane »kovačkim ekserima«. Krilo ormara je us- 
ko, ima drveni prihvat za povlačenje i drveni zatvarač 
na okretanje na donjem dijelu »obrtanj«. U unutraš- 
njosti je pet drvenih kuka — »čiviluci« za vješanje. 
Uzdignut je na tri noge; to su zapravo produžeci dasaka 
prednje i stražnje stijene ormara. Veličine je: ITI cm 
visina, 66 cm širina, 42 cm dubina.š 

Kada je razvojačena Vojna krajina)? ovi ormari više 
nisu trebali za svoju prvobitnu namjenu (držanje oružja 
i mundira). pa su vjerojatno kao i ovaj sikirevački od- 
vezeni na stanove, ili suu kućama poslužili za sprema- 
nje manje potrebnih stvari u ostavama. U inventar seos- 
kih domova. ovog dijela Slavonije od sredine 19. stolje- 
ća ulazi pokućstvo rađeno po uzoru na gradsko, skrom- 
nih stilskih karakteristika, a među tim pokućstvom su 
i ormari (širi, jednokrilni i dvokrilni ormari, ormari 
»staklenjaci«, komode — »ladičari« i dr). 





Bilješke 

1. Škrinje od tesanih dasaka s poklopcem u obliku krova kuće, rad su 
domaćih majstora samouka, ili spretnijih ukućana. 

2. »Šareni« ili »maljani« sanduci su rađeni od mekog, jelovog drveta, rav- 


nog su pokrova, a ukrašeni su bojanim, biljnim ornamentima. Kupovani 
su na sajmovima, a potječu iz alpskih krajeva. 

3. Babogredska satnija (kompanija) broj 6 pripadala je 7 brodskoj pukov- 
niji (recimernti). Obuhvaćala je sela Babinu Gredu i Gundince. Sjedište 
je bilo u Babinoj Gredi. 

4. Zapovijedi babogredske kompanije (Zapovidi) iz 1835. i 1836. godine, 
strana 99, Knjiga izložena u stalnom postavu Muzeja Brodskog posavlja, 
u temi, »Vojna krajina«. 

5. Isto, strana 1058. 

6. Isto, strana 215. 

7. Ovaj ormar je otkupljen od Marije Lučić iz Sikirevaca, a u inventar 
etnografske zbirke uveden je pod brojem E 1521. 

8. Sličan ormar ima i Muzej Županje iz Županje (inv. br. 413). Bio je na 
izložbi »Vojna krajina u Hrvatskoj« koju je priredio Povijesni muzej 
Hrvatske 19831. godine. Pripadao je porodici Đurić iz Bošnjaka, izrađen 
je oko 1860. godine, a dimenzija je 152x72x42,5 cm (katalog izložbe, 
strana 125). 

9. Vojna krajina je razvojašena 1873. godine, a 1381. godine ujedinjen je 
teritorij Krajine s Hrvatskom. 

Zanimljivosti iz numizmatike 


PIŠE: PROF. HERMINA LUKIC 


Već tisuće godina novac posreduje u razmjeni čo- 
vjekovih dobara. I već tisuće godina zbog njega, mje- 
ritelja (mnogih) vrijednosti, ratuje se i miri, gladuje i 
vlada; zbog njega padaju države i pojedinci. U njemu 
je satkana gotovo cijela priča o burnom ljudskom tra- 
janju u ovoj civilizaciji. 

Zato proučavati čovjekovu povijest znači i prouča- 
vati golemu ulogu novca u njoj. On je izvor saznanja 
o povijesti religije, običajima, socijalnim ili trgovinskim 
odnosima i vezama, o civilizaciji i politici. 

No, potrebno je naglasiti da novac nije bio samo 
sredstvo plaćanja, već je vršio i druge jednako važne 
funkcije. To nam najbolje pokazuje novac rimske im- 
perije čije su predstave toliko mnogobrojne da bi bilo 
teško sastaviti njihov spisak. Razlog za ovo bogatstvo 
leži u činjenici da je za imperatora novac značio naj- 
pogodnije sredstvo propagande. On je bio izraz moći 
koja se učvršćuje, hvalisanje i sračunato izlaganje do- 
gađaja koji potvrđuju tu moć. Umjetnički izraz pred- 
stava datih u plitkom reljefu na naličju novca često 
je žrtvovan potrebi da se nešto jasno istakne ili do- 
kaže. 

Zašto su se vladari žurili da što prije, odmah po 
dolasku na vlast, kuju novac pod svojim imenom? 

Kao prvo: novac je stizao u sve, pa i u najudalje- 
nije krajeve ogromne rimske imperije. A osim toga, 
dobijali su ga u ruke svi i Rimljani i pokoreni narodi. 

Budući da u ono vrijeme nije bilo tiska, radija i te- 
levizije, novac je bio jedino sredstvo kojim je car mo- 
gao na najbrži mogući način upoznati svoje podanike 
tko vlada u državi i što će sve učiniti za narod. 

Zato se na aversu (licu) novca car redovito pred- 
stavlja svojim likom, imenom i titulama. Osim svog 
lika, carevi su predstavljali i članove svoje obitelji; ca- 
rice, sinove, kćeri. (sl. 1 i 2) 

Na naličju novca iznosi sretne okolnosti koje su mu 
podarile vlast. Zato odaje zahvalnost svojim vojnicima 
i legijama, zahvaljuje se provincijama koje su mu pru- 





SI. 1 


SI. 2 

žile pomoć. Česte su predstave kako car vodi državni 
brod uz pomoć božice Pobjede u nove pobjede, kako 
na konju kreće da bi osvojio nove zemlje ili njegov 
ulazak u neki osvojeni grad koji mu odaje počast. Po- 
bijeđeni neprijatelji obično su predstavljeni kao ličnost 
koja savija koljeno i ponizno kleči pred imperatorom. 
(sl. 3) 

Car ne reklamira samo svoju darežljivost i plemeni- 
tost prema svojim vojnicima, već i prema cijelom na- 
rodu; npr: podjelom žita i namirnica. U tu svrhu pri- 
kazuje se figura Anone čiji se rog izobilja prazni u ko- 
rist naroda. 

Na rimskom novcu može se još vidjeti dvanaest glav- 
nih bogova, događaje iz života gradova, arhitektonske 
spomenike i sve vrste građevina koje je dotični car sa- 
gradio. (sl. 4) 

Zahvaljujući ovim vijestima narod je i u najudalje- 
nijim provincijama znao kakve ratove car vodi, kakve 
građevine gradi: mostove, slavoluke, hramove itd. A mi 
ga danas koristimo kao dragocjenu arhivu za rekon- 
strukciju rimske povijesti; znamo kako su izgledale po- 
jedine građevine koje su već odavno porušene a čiji 
nam je izgled ostao sačuvan jedino na novcu. Čak su 
i pojedini carevi ostali do danas poznati samo zato što 
se sačuvao njihov novac. 

U svojoj dugoj povijesti, novac se kovao od pleme- 
nitih i neplemenitih metala, različito se ukrštavao i oz- 
načavao, da bi na kraju postao i papirnat. Novac je mi- 
jenjao izgled i oblik tako da je bilo nepravilnih, četvr- 
tastih, zdjelastih, probušenih. 

Stara Kina je imala novac krajnje neobičnih oblika 
(sl. 5). Kineski imperij seže u duboku prošlost staru 
preko 4000 godina, prostire se na području koje je oko 
20 puta veće od Jugoslavije. Tisućama godina Kina je 
za Evropljane bila daleka, nepoznata zemlja u kojoj je, 
po vjerovanju sve bilo drugačije nego u Evropi. O ri- 
jetko kojoj drugoj zemlji pričano je i pisano toliko ne- 
stvarnosti i čudnih priča kao o Kini. I pored rijetkih 
dodira s tom dalekom i teško pristupačnom carevinom 
gotovo začuđuje veliki broj kineskih proizvoda i kul- 
turnih vrijednosti koje se stoljećima sreće u Evropi (svi- 





la, papir, porculan). Danas Muzej Slavonije u Osijeku, 
čuva vrijedne kineske proizvode skupljene 1945. godine 
iz napuštenih plemićkih dvoraca u Valpovu, Našicama, 
Nuštru, Vukovaru, Iloku. 

Samo u nekoliko zemalja svijeta može se povijest 
novca proučavati u tako izvanrednom kontinuitetu i 
istrajnošću kao u jednom nastalim tradicijama u Kini. 
Oko 500. godine prije naše ere počeli su izdavanjem 
okruglog brončanog novca s izbušenim pravokutnikom 
u sredini koji se kao njihov karakteristični novac odr- 
žao do početka 20. stoljeća. Smjenom dinastija mijenja- 
la se vcličina, težina i natpisi, ali se opisan izgled nije 
više mijenjao. 

Pored navedenih zanimljivosti 
dvajamo još neke: 

— npr. novac od keramike, odnosno porculana. Već 
3000 god. kao sirovina za izradu novca služi metal. Naj- 
prije su korišteni plemeniti metali kao mjere vrijedno- 
sti, a zatim bakar i bronca sve do danas. Tek nekoliko 
posljednjih stoljeća u opticaju su papirnate novčanice. 

Prvi svjetski rat je u mnogim zemljama Evrope po- 
remetio cirkulaciju novca, a posebno se osjetio nedosta- 
tak novca od plemenitih metala. Vjerovatno je to uvje- 
tovalo stvaranje ideje o novcu izrađenom od keramike, 
odnosno porculana. Ideji su sigurno uzor bile već po- 
znate lijepe i raznovrsne porculanske medalje koje su 
izdavale manufakture porculana krajem 18. stoljeća. Fi- 
no izrađene te su medalje imitirajući metal, bile veoma 
cijenjene kod skupljača i ljubitelja numizmatike. 


Drugi uzor na nedostatak novca od keramike, odno- 
sno porculana, bili su već dobro poznati žetoni od bi- 
jelog porculana korišteni u prostorijama za zabavu, slič- 
nim današnjim kockarnicama. Nedostatak sitnog držav- 
nog novca direktno je utjecao na upotrebu takvih i iz- 
van »kockarnica«. 


Koristeći spomenuta iskustva u Njemačkoj su 1920. 
godine počeli izdavati serije porculanskog novca, a ideja 
o izdavanju tog novca potekla je od državne manufak- 
ture porculana iz Meikena. Ubrzo su tu ideju prihvatili 
i drugi gradovi u Njemačkoj. Osim Njemačke porculan 
kao sirovinu za izradu novca, prihvatila je 1922. godine 
i Guatemala u Srednjoj Americi. Porculan je u novoj 
ulozi pokazao velike prednosti u odnosu na kositar ili 
aluminij, ali istovremeno i mane jer je lomljiv i veli- 
kog volumena. 

Taj novac nije izrađivan od glaziranog porculana, 
već se upotrebljavao, tzv. »Biskuitoporcelan«, odnosno, 
smeđi »Bottger« kamen. Proces izrade počinjao je tako 
da je umjetnik izrađivao gipsani kalup u negativu koji 
je morao biti 1/6 puta veći od željenog novca. Iz jed- 


iz numizmatike, iz- 





nog kalupa dobilo se 10—15 gipsanih komada novaca 
koji su zatim dekorirani zlatom ili bojama. To su bili 
samo probni komadi koji su nakon ocjene uspješnosti 
korišteni kao model za izradu originalnog novca. Za 
izradu originainog porculanskog novca pravio se čelični 
kalup u negativu, 1/6 veći od gotovog novca, izliveni 
porculanski komadi odlazili su na prvo pečenje gdje 
su se smanjivali za 1/6. Ovisno o temperaturi i blizini 
plamena, događale su se deformacije i greške na nov- 
cu. Nakon prvog pečenja novac se dekorirao zlatom ili 
bojom i još jedanput pečen. 


Nažalost, objektivne okolnosti su učinile svoje. Nag- 
la inflacija istisnula je iz upotrebe ovaj zanimljivi no- 
vac i dala mu drugu namjenu. Postao je novac koji je 
imao svrhu ukazivanja pomoći, pa su nastale serije s 
namjenom: pomoć studentima, održavanje ratnih gro- 
bova, novac za kantine, menze i slično. A danas ga 
srećemo u zbirkama novca pojedinaca i u muzejima u 
numizmatičkim zbirkama. Muzej Slavonije u Osijeku 
posjeduje nekoliko zanimljivih primjeraka opisanog nov- 
ca. 


Pored navedenih zanimljivosti iz numizmatike, na- 
vodimo još neke, i to: marke kao novac u Rusiji, Ukra- 
jini, Sovjetskom Savezu, Srbiji, Kraljevini SHS (Slove- 
niji) i marke — bonovi u Hrvatskoj 1919. godine. 


Poštanska marka kao novac prvi put se pojavila 
1915. godine u Rusiji za vrijeme prvog svjetskog rata. 
Njena pojava uvjetovana je nedostatkom sitnog metal- 
nog novca. S obzirom na funkciju marke — novac, ti- 
skane su na specijalnom polukartonu i bez ljepila. Na 
naličju marki odštampana je izjava kojom država ga- 
rantira istu vrijednost marke — novca s metalnim nov- 
cem (3, 10, 15 i 20 kopejki). Tekst glasi: »Ima istu vri- 
jednost kao srebrni novac«. Drugo izdanje novca — 
marke bilo je također u Rusiji 1916 — 1918. godine. 
Tada su pušteni u promet apoeni od 1, 2 i 3 kopejke. 
Na naličju, pored grba i oznake vrijednosti, stajao je 
natpis »Ima istu vrijednost kao bakarni novac«. Isti 
novac izdala je i Ukrajina 1918. godine. Sovjetski Sa- 


vez je također izdao marke — novac. Na naličju je 
bio isti tekst samo bez carskog grba. 
Austrija je 1919 — 1920. upotrebljavala kao novac 


marke od 10, 15, 20 i 50 helera. 


Na našoj teritoriji poštanske marke prvi put su upo- 
trebljavane kao novac studenog 1915. godine u Prištini. 
To su bile franko-marke Kraljevine Srbije, izdane 10. 
IT 1914. godine. Ove marke poznate su među filateli- 
stima pod nazivom »kačketuše«, jer je kraljev lik bio 
sa oficirskom kapom. 


Poslije završetka prvog svjetskog rata u Sloveniji 
su bile u prometu kao novac poštanske marke poznate 
pod nazivom »verigarji«. Ime su dobile zbog crteža 
profesora Ivana Vavpotiča na kome je prikazan rob ko- 
ji kida lance (verige) ropstva. Četiri vrijednosti od 3, 
9, 10 i 15 vinara manjeg su formata i rob je naslikan 
samo do bedara. Slijedeće četiri vrijednosti od 20, 25, 
30 i 40 vinara su većeg oblika i prikazana je cijela fi- 
gura roba. Vrijednost od 50 i 60 vinara kojima se za- 
vršava serija imaju drugačiju sliku. Na njima je pri- 
kazana žena kao personifikacija države i tri sokola koji 
predstavljaju tri naroda Kraljevine (Slovence, Hrvate, 
Srbe). 


Poslije prvog svjetskog rata u Osijeku je bila u upo- 
trebi poštanska marka kao sredstvo plaćanja ali ne 
kao novac, nego kao bon. 


"rakova tiskara u Osijeku upotrebljavala je kao bon 
marku od 15 para Kraljevine Srbije, tekst na marki 
pretiskan je s devet kružića, a dotiskana krupnim broj- 
kama nova vrijednost od 10, 20, 40 i 50, s oznakom »f« 
— filira. 


Navedene zanimljivosti pokazuju da zbirke starog 
novca ne predstevljaju samo veliku vrijednost, a svo- 
jom ljepotom i izvor zadovoljstva za poznavaoce nu- 
mizmatičkog materijala, već mogu pružiti i dragocjen 
uvid u političke i ekonomske prilike jedne povijesne 
epohe. 

Vještice u vjerovanju i pričama Slavonaca 


PIŠE: PROF. MR LAZAR STOJNOVIĆ 


»O vještice, da s prokleta! 
(čuje se u noći) 
Što uradi od djeteta 
Vražjom tvojom moći?« 
D. Jarnevićeva 


Na svim stupnjevima rezvoja ljudskog društva i is- 
kustva u prošlosti, religija je imala veliki utjecaj na ži- 
vot čovjeka. Prvobitna religija proizvod je vanjskih sila 
u prirodi i društvu i nastala je iz nejasnih predstava o 
vlastitoj prirodi samog čovjeka i nerazumijevanju svije- 
ta koji ga je okruživao. 

Covjek se našao, zahvaljujući niskom stupnju razvo- 
ja proizvodnih i društvenih odnosa, pred svemoćnom za- 
gonetkom prirode. On pokušava otkriti tajnu prirode; 
ali kad nije pronašao pravi odgovor na postavljena pi- 
tanja, rješenja traži u natprirodnom. Otkriva vjerovanje 
kao nekakav svoj sud, po njemu istinit, iako za prihva- 
ćanje vjerovanja nije imao neposredne osnove u vlasti- 
tom iskustvu, niti ga je mogao opravdati logičkim iz- 
vođenjem iz suda koji je već utvrđen kao istinit. Zbu- 
njen prirodnim pojavama, čovjek počinje vjerovati u 
moćne natprirodne sile određujući njihov oblik i razvi- 
tak. U devanju. različitih formi prirodnim pojavnostima 
čovjekovo vjerovanje prošlo je kroz čitav niz najrazno- 
vrsnijih i najčudnijih razdoblja. 

Svijetom realnosti vladaju. određeni zakoni koji ri- 
jetko dopuštaju odstupanja, ali u tom svijetu bilo je 
mnogo toga nepoznatog, neotkrivenog i neobjašnjenog. 
Upravo na tim momentima (ne)spoznaje realnosti gra- 
dila je čovjekova mašta jedan drugi svijet — svijet de- 
mona, legendi, heroja i mitološki svijet. Tako se svijet 
mašte, čiji su elementi čudesno i fantastično, uplitao u 
život običnog čovjeka i ponekad ga određivao. 


Ž. 


= 


»Vještica se zove žena koja (po pripovijetkama na- 
rodnijem) ima u sebi kakav đavoljski duh...«.i Ona je 
mitološko biće, ženski ekvivalent vampirov. Dok je vam- 
pir pokojnik koji ustaje iz groba i napada ljude, obično 
žene, vještica živi u narodu kao i svaka druga žena. 
Čovjek uz pomoć vjerovanja i mašte pripisuje vještici 
neka nadnaravna svojstva. Po svojim čudesnim osobina- 
ma ona se ipak razlikuje od običnog čovjeka (nalazi se 
negdje između uzvišenog i banalnog), jer posjeduje moć 
koju koristi da napakosti ljudima. Svaki poremećaj u 
zakonitostima prirodnog poretka izaziva pojavu fantas- 
tičnog bića, u našem slučaju vještice, koje postaje no- 
Silac zla i krivac za narušeni red. 

»Taj đavoljski duh koji u snu iz nje izađe svori se u 
leptira, u kokoš ili ćurku, pa leti po kućama i jede lju- 
de, a osobito malu djecu«.ž Naglašeno je da zlo ne čini 
žena, već »đavoljski duh« koji iz nje izađe u obliku ne- 
kakve životinje. On se samo nalazi zatvoren u tijelu 
žene. Prisutna je, dakle, misao o dvojstvu tijela i duše. 
Duša je u tijelu, ali živom tijelu i tek onda kad čovjek 
zaspi, u snu, duša se oslobađa svog zatočeništva, leti po 
kućama, prouzrokuje glad i mraz, oduzima stoci mlije- 
ko, širi bolesti. Prilikom metamorfoze tijelo ostaje kod 

kuće, a vještica preobražena u leptira ili ćurku ide lju- 
dima. Ali postoji i druga mogućnost — vještica je žena 
koja se namaže nekom mašću i može letjeti kud hoće. 
Ona u tom slučaju zadržava ljudsko obličje i sada je 
samo personifikacija zla koje može zadesiti čovjeka. 

U narodnom vjerovanju mjesto vještice je između 
čovjeka i nadnaravnog bića. Vještica je žena koja je 
imala čudesnu sposobnost preobražavanja, a također je 
mogla postati nevidljiva. Međutim, ako je čovjek za- 
tekne na samom djelu (kad čini zlo), njene čudesne oso- 
bine nestaju i ona postaje lako prepoznatljiva. 


3. 


i 

Vjerovanje u vještice u Slavoniji bilo je nekad pri- 
lično rašireno, ali ono pripada općem fundusu vjerova- 
nja. »Štogod o vješticah Slavonci misle i sude, to i ini 
Jugoslavjani i Slavjani vjeruju. Čehi, Slovaci, Poljaci i 
Rusi isto tako o vješticah kao i Slavonci pripovijedaju«.3 
Slavonci samo u nekim pojedinostima tom vjerovanju 
pridodaju lokalne karakteristike. Tako su natprirodna 
bića dijelili na dobra i zla, ona koja pomažu čovjeku i 
ona koja čovjeku žele zlo: »Kako god što su vile s ve- 
ćom stranom na pomoć ljudsku, tako su vještice na 
skvarenje«. 

»Babe ali i sredovječne žene se običavaju noćom u 
vještice — po narodnoj povestici — čim se nekom vi- 
lanjskom mašću namažu pretvarati... One na rašku, 
vratilu, metli i drugim stvarima noćom po zraku jašu... 
Običavaju također i ljude fatat i na njima jašit.. .«5 
Sve ove osobine su opće i pojavljuju se u predaji svih 
naroda: stara žena, mazanje mašću, umijeće letenja i dr. 

Pomišljenju L. Ilića vjerovanje u vještice kod Slavo- 
naca prilično je staro i vuče korijen još iz paganskog 
razdoblja kada je »vještica morala biti neko krivoboško 
kod starih Slavenah božanstvo«“ Kao i mnogi drugi . 
narodi, Slavonci su se plašili njihovog prisustva i dje- 
lovanja pa su u običajima česte mnoge radnje za otkri- 
vanje i zaštitu od vještica: » Vještica može oduzeti tuđoj 
kravi mlijeko, a tko hoće, lako dozna tko je ta vještica. 
U to ime uzme zrelu tikvu koja je čitava (dakle niti 
rezana niti dubena), ne misiraču ili buču, bundevu pa 
zabije u nju ekser i objesi je u dim, da sesuši. Sada će 


se u onoj ženi obustaviti voda, te će biti prisiljena da 


moli za oproštaj i da povrati kravi mlijeko«. 
4. 


»U praksi narodnih pripovjedača na našem jezičnom. 
području najčešći je termin priča. Kaže se: »Evo jedne 
priče« ili »Ovo je priča«. S vremenom je termin »priča« 
poprimio. još i jednu drugu patinu, pored toga što je 
označavao narodnu pripovijetku. Kad se kaže: »To je 
priča«, onda se uvijek osjeti prizvuk nečeg izmišljenog, 
neuvjerljivog i nevjerojatnog«. Danas, kad kažemo za 
nekog čovjeka da priča, osjeća se nota nepovjerenja 
prema njemu i njegovom kazivanju, prizvuk poruge i 
ironije, jer se sumnja u istinitost njegovog pripovijeda- 
nja. Međutim, izmišljeno, nevjerojatno, čudesno i fan- 
tastično predstavljali su nekad okosnicu pripovijedanja, 

odnosno pripovijedaču davali bogatu građu: »Različita 
su vjerovanja kao i sjećanja u našoj prvoj postojbini 
dala bogatu građu mnogim našim narodnim pripovijet- 
kama: npr. elementi najstarijeg društvenog uređenja, 
običaji, vjerovanje u vukodlake i vještice itd.«? U tom 
smislu su mnogi klasifikatori u narodnom pripovijedanju 
uočili dvije bitne komponente — fantastičnu i realistič- 
nu — i prema tome dijelili pripovijednu prozu. Tako je 
V. Karadžić 1853. godine podijelio narodne priče na mu- 
ške (one u kojima nema čudesa, nego ono što se pripo- 
vijeda moglo se zaista dogoditi) i ženske( one u kojima 
se pripovijedaju kojekva čudesa, što ne može biti). Ova 
podjela nastala je vjerojatno pod utjecajem braće Grimm 
koji su smatrali da je u starijim pripovijetkama čudes- 
no i mitološko jače i snažnije, a što se ljudsko društvo 
više razvija, mitološko se potiskuje i sve više se ističe 
ljudsko. I u kasnijim klasifikacijama nailazimo na ove 
momente: »Tkivo bajke čini pre svega mnoštvo fantas- 
tičnih predstava. U njima živi svet neprirodnih, nestvar- 
nih, zamišljenih bića: zmajeva, vila, divova, kepeca; kao 
neki prelaz od ovih i sličnih bića prema čoveku i stvar- 
nosti čine veštice, čarobnjaci i sl.«.b 

Mnogi klasifikatori istuču čudesno i fantastično kao 
primarne elemente u razvrstavanju samo kad govore o 
pojedinim vrstama narodnog pripovijedanja: »Čudesne, 
nadnaravne pojave svojstvene su i bajci i predaji, ali su 
u prvom slučaju one organski dio jednog cjelovitog svi- 
jeta, prozračne, lake, »bez specifične težine«, a u dru- 
gom slučaju se osjećaju kao »onostrane«, sablasne, pu- 
ne jeze«.li 

1z navedenih primjera vidi se težina klasifikacije na- 
rodnog pripovijedanja. Naročito je teško povući grani- 
cu između priča, legendi ,bajki i predaja, jer elemente 
i legende nalazimo u bajci i obrnuto. Za naše primjere 
iz Slavonije najbolje je uzeti termin pripovijetka (priča). 


9. 


U Slavoniji su se pripovijetke pripovijedale zimi na 
prelu ili posijelu kada ih bake pričaju djeci. Ponekad 
su pripovijetke kazivali mladići kad čuvaju goveda ili 
svinje i žene kad češljaju (čiju) perje. U pričama su 
često zamjetni tragovi starih vjerovanja i mitologije. 
Ali taj mitološki svijet nije prikazan cjelovito već samo 
fragmentarno. Ipak i ti djelići imaju svoju funkciju u 


strukturi pripovijedanja što se može vidjeti na slijede- 


ćem modelu: 

a) mladić se zavjeri da će se oženiti samo onom dje- 
vojkom koja se zove Pazovka. Polazi u svijet da je 
nađe i nalazi je; 

b) da dobije djevojku, izvršuje njezinom pomoći tri 
teške zadaće; 

c) mladić bježi s djevojkom i spasavaju se od čarob- 
njakova i vještičina proganjanja bacanjem četke, pre- 
tvaranjem djevojke u žito i vodu, a mladića u zlatnog 
patka«.l2 

Fabula pripovijetke se razvija postupno. Pred mla- 
dića su postavljeni teški zadaci i zapreke koje on us- 
pješno svladava uz pomoć četke i brusa. Prisutna je 
borba između ljudskog bića kao nosioca ideala, ljubavi, 
i nadnaravnog bića, vještice koja je nosilac demonskog 
i negativnog. Ta borba je neravnopravna, jer vještica 
posjeduje nadnaravnu snagu kao otjelovljenje neke pri- 
rodne pojave i tada čovjeku priskaču u pomoć čudesno 
i fantastično. Čovjek pobjeđuje, a s njime i jedno veliko 
moralno načelo. 

Mnoge priče iz različitih krajeva Slavonije koje go- 
vore o vješticama imaju slične ili iste motive: 

»a) kovačeva majka je vještica pa svake noći mori 
šegrta, 

b) kalfa mijenja mjesto sa šegrtom, polazi na metli 
neopažen pomoću čudotvornog ulara na Aršanj (zborno 
mjesto vještica — napomena L. S., 

c) vrativši se kući kalfa je zaulari, ona se stvori ko- 
bilom. On je potkuje i ona prestaje moriti šegrta«. 

U ovim pričama očigledni su tragovi starog, pagan- 
skog vjerovanja u vještice — vještica je baba, posjedu- 
je moć letenja, bavi se vračanjem i škodi zdravlju ljudi, 
odlazi nazborna mjesta i tu se»časti«, pretvara se u 
razne životinje itd. Fragmente starog vjerovanja u vješ- 





tice otkrivamo još u nekim pričama iz okolice Đakova 
koje imaju slijedeću motivacijsku podjelu: 

»a) bijeg čovjeka u šumu iz straha pred djecom koju 
je vještica navračala. Sinovi ga nalaze, 

b) braća traže i nalaze dvanaest djevojaka čija je 
imati vještica, 

€) u noći meću, po savjetu konja najmlađeg brata, 
braća svoje kape na djevojke i vještica ih mjesto brać 
zakolje, : 

d) bijeg braće s djevojkama i spasavanje bacanjem 
kefe i brusa«.H4 

Vjerovanje u vještice dobilo je u slavonskom pripo- 
vijedanju dvojaku primjenu. S jedne strane ono je slu- 
žilo kao podsticajni element u razvoju pripovijedanja, 
a s druge strane kao objašnjenje određenih pojava u 
realnom svijetu čije uzroke čovjek nije mogao ili nije 
znao spoznati. 

Sve ove priče, osim toga, sadrže u sebi određene mo- 
raine sudove. Pripovijedač je nesvjesno ocijenio moralnu 
vrijednost likova o kojima je govorio. U tom kontekstu 
su obrazovana dva svijeta — jedan svijet dobra i drugi 
svijet zla. Ono što se događalo u prirodi a što je čov- 
jeku činilo štetu, on je svrstao u svijet zla, dao mu 
mogućnost preobražaja i veliku snagu. Taj mitološki 
svijet u stvarnosti se očituje samo svojim zlim djelima. 
Tako se vještica, kao natprirodno biće, pojavljuje u re- 
alnosti u trenucima kada je čovjek ugrožen. Ali, ni tada 
čovjek ne posustaje; on osjeća potrebu za borbom do 
konačne pobjede što je i poruka većine navedenih ka- 
zivanja. 


Bilješke: 


. V. S. Karadžić, Srpski rječnik, Beograd, 1898, str. 69. 

Ibidem, str. 69. 

. L. Ilić, Narodni slavonski običaji, Zagreb, 1846, str. 293. 

Ibidem, str. 289. 

Ibidem, str. 289. 

Ibidem, str. 293. 

. J. Lovretić, Otok, Zbornik za narodni život i običaje, knj. VII, Zagreb, 
1902, str. 139. > 

. T. Čubelić, Narodne pripovijetske, Zagreb, 1970, str.LX. 

. Ibidem, str. LXIII. 

. V. Latković, Narodna književnost, Beograd, 1967, str. 85. 

a enim Usmena književnost kao umjetnost riječi, Zagreb, 

14. M. Papratović, Narodne pripovijetke iz okolice Đakova, Zbornik za 
narodni život i običaje, knj. XXXII, sv. 2, str. 85—195. 

13. Ibidem, str. 111. 

14. ibidem, str. 145. 


MARIJAN GREGICĆ 


Ocanice 


Tko po tebi hodio, 
Tko po tebi teret nosio, 
Tko po tebi znoj lio? 

To je seljak bio. 


Tko te poorao, 
Tko te zasijao, 
Tko tvoj plod brao? 
To je samo seljak znao. 


Tko te nahranio, 
Tko s tobom tugu krio, 
Tko s tobom radost dijelio? 
To je samo seljak bio: ' 

STJEPAN BRDARIĆ 


Dah peoljeća 


Stiglo je proljet sa puno maha, 
Baranja plamti od blagoga daha, 
Dižite se žene, ustanite ljudi! 

Od zimskog mrtvila, proljeće se budi. 


Na Banovu brdu vinograd cvjeta, 
a mirisni dašak ravnicom šeta. 
Na livadi cvijeće dušu napaja, 
Baranja naša, divnoga kraja. 


Kosa se klepa, a lemeš kuje, 
pozdrav slavuja, pjesma se čuje. 
Zarudi zoro! Dane, osvani! 
Baranju malu sunce ograni! 


Dunav i Drava granicu iviču 
Niko, k'o Baranja! Valovi kliču! 
Prekrasne šume, zelene boje, 
krasu obale Baranje moje. 


FRANJKA ERDELJIC 


cSlavaenije mila 


Lijepa si kao djetinji osmijeh, 
k'o blistaj mjesečine 

nad Savom u dan ljetni, 

kao makovi crveni u žitu, 

il livada rascvala poslije kiše. 
Divna si Slavonijo 

kao glas zaljubljene žene, 

kao kose djevojačke na vjetru 
u lelujajućem klasju žita. 
Divna si, 

divna si jer si Slavonija. 
Volim tvoje šume, 

nosim ti drage oranice u sebi. 
Ljubim ti dlan težački 
Slavonijo, Slavonijo mila. 


98. 


VLADIMIR REŠKOVIĆ 
cNoena Danonija 


Vojvođansko i polje slavonsko 
nekad bilo more je panonsko. 
Sanjali su da će se napraviti, 
Da će Dunav sa Savom sastaviti. 
Prestati će kukuruz roditi, 
Slavonijom lađa će ploviti. 

Sve od Šamca pa do Vukovara, 
ravnim poljem bit će dosta kvara. 
Prekopat će ravnu Slavoniju, 

i napravit novu Panoniju. 

Grlit će se Dunav i Sava, 

kroz korito novoga kanala. 
Sagove će prekopati žita, 
napravit će od zemlje korita... 


ĐUKA GALOVIĆ 


cflasaniju 
nikad ne oćtavlja 


Slavoniju nikad ne ostavlja 
zna se, Baja županjskog Posavlja. 


Njive su mu Posavina ravna, 
vruća ljubav snaše mu sa stana. 


Voli orat' pa i žito žeti, 
sa snašama divane raspresti. 


Dok je pjesme (snaša) i žitnog Posavlja, 
Slavoniju Baja ne ostavlja. 

FRANJO JOSIP 


1907%—1985. 





KOSINA 





U Osijeku, 23. VII 1907. godine rodio se Franjo 
Josip KOSINA. Započeo je jedan izuzetni živoini 
put koji ga nikad nije vratio u Podravinu iz koje 
potječe njegov oiac, nego se zauvijek svio oko ži- 
iorodnih polja središnje Slavonije opijen zvucima 
tamburice, zanesen inspirativno naboranom ravni- 
com za koju je imao sva, a možda i jedno čulo 
više... 

Bez sumnje, osim prirodne nađarenosti i vanj- 
skih podsticaja za uspjeh na bilo kom polju, bitan 
je rad i nesebično zalaganje. A to je upravo ono 
što je mladog zaljubljenika u glazbu vuklo napri- 
jed. Već s nepunih dvadeset godina života bio je 
glazbeno toliko zreo da je mogao raditi u školi i 
svoje znanje i ljubav prenositi na mlađe. Još 1925. 
godine imao je svoj tamburaški zbor mada je 
glazbu privatno učio. Njegov neosporni talent osi- 
gurava mu mjesto zborovođe crkvenog zbora »Li- 
ra« u osječkom Donjem Gradu, dirigentsku palicu 
u muškoj, ženskoj i realnoj gimnaziji Osijek, te u 
društvima »Frankopan« i »Obrtnik«. Entuzijazam 
je ono što ga pokreće i prije i nakon polaganja 
kantorskog ispita za orguljaša 5. V 1930. gođine u 
subotici. Daljnjih dvađeset i više godina to mu 
ostaje glavno zanimanje, a oživljavanje nota sa 
crtovlja u vokalnoj i instrumentalnoj izvedbi traj- 
na je ljubav kojoj posvećuje gotovo sve slobodno 
vrijeme. 

Nije mu bilo teško za potrebe svojih zborova 
prepisivati note, raditi orkestracije i druge stručne 
i zamorne poslove ne zapostavljajući ni kreativni 
rad. Mnoge su note našle mjesto na crtovlju onako 
kako ih nitko do tada još nije rasporedio. Bile su 
to originalne kompozicije Franje J. Kosina razli- 
čitih glazbenih oblika, od najlakših dječjih, Iepr- 
šavih pjesmica, do složenih oblika dostojnih naj- 
većih glazbenih stvaralaca. 

Jedno je karakteristično za maestra Kosinu: u- 
vijek je stvarao za trenutne potrebe, za prvi na- 
stu» mladih tamburaša, za planiranu priredbu ili 
dolazeću svečanu akademiju na poznati tekst ili 
samo kao izazov nekom tekstopiscu da ponesen 
glazbom nađe odgovarajuće riječi. U tome i jest 
veličina našeg pokojnog sugrađanina: svojim ta- 
lentom nije si gradio trajniju glazbenu slavu, ne- 








go je bio u službi datog trenutka. Ipak, i ovaj pu- 
ia je poivrđena velika istina iz povijesti glazbe: i 
po narudžbi se mogu stvarati remek-djela, ako je 
pero u pravoj ruci... 

A ruka Franje Josipa Kosine prestala je stva- 
rati u Đakovu 30. XI 1983. godine, gotovo u dan 
točno nakon 31. godine od dolaska u naš grad. Le- 
timično sagledajmo njegov životni put koji je stal- 
no i neraskidivo vezan uz glazbu. 

U Osijeku, pored spomenutih vodio je i danas 
postojeći zbor »Lipa« čiji su rukovodioci od Lava 
Mirskog jednom prilikom čuli i ovakav odgovor: 
»Sto tražite kod nas u kazalištu; boljeg dirigenta 
od Kosine nećete naći...« A Franju Kosinu tražili 
su i s drugih strana. U vrijeme dok je bio urednik 
glazbenog programa Radio-Osijeka, zvali su ga u 
Sarajevo, Zadar i Zagreb, a on je nakon kraćeg 
boravka na državnom dobru Belje gdje je bio re- 
lereni za glazbu i dirigent muškog pjevačkog zbo- 
ra, odlučio doći u srce Slavonije, u Đakovo. Nje- 
govim dolaskom na osnovnu školu stvaraju se 
brojni novi oblici glazbenog života. Pored pjevač- 
kog i tamburaškog školskog zbora osniva Gradsku 
glazbenu školu koja djeluje od 1952. do 195%. g0- 
dine. Kasnije pokreće rad pjevačkog zbora »Ivo 
Lola Ribar«, tamburaškog orkestra Narodnog sve- 
učilišta >A. Cesarec« i pjevačkog zbora koji pre- 
rasta u Kulturno-umjetničko društvo »Sklad«. Od- 
laskom u mirovinu ne miruje; dirigent je »Skla- 
da«, starješina izviđača, aktivista u Đakovačkim 
vezovima, komponira i dalje, ali sada »za svoju 
dušu« i podučava privatno harmoniku, klavir, gita- 
ru... To mu nije teško jer svira sve instrumente i 
voli rad s mladima koji se samo trebaju privići na 
njegov bučni pristup, pa da dostignu i novo kon- 
ceri-majstora i koji se ponosom odgovaraju da su 
prve note svladali zahvaljujući simpatičnom ga- 
lamožiji Kosini. 

Taj njegov naizgled svađajući ali brižni ton mo- 
gli su čuti članovi folklornih skupina i bjevači- 
-amateri koje je obilazio prije nastupa na Vezovi- 
ma boreći se za izvornost slavonsko-baranjskog 
folklora. Organizator mu je za 10. obljetnicu Ve- 
zova izrazio zahvalnost priznanjem i zlatnom znač- 
kom, što mu je uz Orden rada sa zlatnim vijen- 
cem i Zlatni javorov list sa zracima od Predsjed- 
ništva Saveza izviđača Jugoslavije predstavljalo 
najdraže priznanje. Njegov dom osim toga rese 
brojna druga priznanja koje supruga i kćerke s 
ponosom pokazuju gradeći na taj način mozaik 
sjećanja o jednom plodnom životu koji sigurno za- 
služuje i veći prostor. 

Međutim, život Franje Josipa Kosine nije za- 
vršio nadgrobnicom na đakovačkom groblju; on 
se nastavlja njegovim glazbenim djelom koga tre- 
ba oživjeti. To je naš dug prema zaljubljeniku 
glazbe i Slavonije, prema neimaru amaterizma i 
druženja uz noino crtovlje, prema učitelju i peda- 
sogu koga zauvijek pamte brojne generacije. 

Za sve to i za ono prisutno ali neizrečeno neka 
je vječna slava i hvala Franji Josipu Kosina! 

Ivan Grizak 


STJEPAN STEPANOV 


1901—1984. 


Dne 11. IV 1984. u 83. godini života umro je 
Stjepan Stepanov, jedan od najznačajnijih naših 
melografa i etnomuzikologa. Nedavno je proslavio 
80 godina života, u neprekidnom radu da svoje 
magnetofonske snimke, zapise i kompozicije iz Sla- 
vonije i Hrvatske učini pristupačnim našoj javnosti 
i izvuče ih iz zaborava. 

Rodio se 1901. godine u Osijeku gdje je završio 
klasičnu gimnaziju i učio klavir. Stuđij klavira 
nastavio je u Muzičkoj akademiji u Budimpešti, a 
kompozicije u Beču. Bio je dirigent Narodnog ka- 


TIE ETIKI PE TIVTA NM ENI VSTI TAK MRA POIROT EZ PELAPNSE DOD ACIKI NET IE PER PNE LES KRA PC TIE VARKE. KSB RAJNI ZK MART VOTE DEA PROG AGE VAL i 





mii 


99 








60 


zališta u Osijeku. Mnogo je rađio i kao kompozitor. 
Od 1954—65. je radio u Institutu za narodnu um- 
jetnost u Zagrebu. 

Pokazao je veliki interes za narodne pjesme, 
koje je poslije rata sistematski sabirao širom Hr- 
vatske i proučavao. 

Poznat mu je » Muzički folklor Baranje« (Osječ- 
ki zbornik), »Narodne pjesme Gorjana i Potnjana« 
(Muzikološki zbornik), pa iz Valpovštine, Turopolja 
i dr. Stepanov je trebao živjeti još jedan život da 
bi mogao srediti ogromnu melografsku građu koju 
je snimio na terenu diljem Hrvatske. Mi smo co 
njemu opširnije pisali u ovoj prigodnoj reviji 1981. 
godine, prilikom njegove 86-gođišnjice. 

J. Vukov 


Dr ing. LUKA STIPIĆ 


1929—-1984. 





KRAK : GE A Pec s E S 


19. listopada 1984. godine u Đakovu je premi- 
nuo Luka Stipić, dipl. inž. poljoprivrede i doktor 
poljoprivrednih znanosti, istaknuti  konjogojski 
stručnjak, vrijedan i neumoran radnik koji je do 
zadnjih dana svoga života nesebično ulagao sebe 
u razvoj i unapređenje konjogojstva. 

Oprostili smo se od njega 21. listopada 1984. go- 
dine u njegovom Đakovu odajući mu posljednju 
počast i dužno poštovanje koje zaslužuje cijenjen 
stručnjak, poštovan čovjek i zaljubljenik u konje. 

Sahranjen je 22. listopada 1984. godine u rod- 
nosi Subotici za koju je ostao vezan cijeli svoj ži- 
vot iako je u toku svog tridesetogodišnjeg rađa ži- 
vio i rađio u mnogim krajevima naše zemlje. 

Rođen 16. ožujka 1929. godine u Subotici još 
kao dijete u povoju dolazi u Baranju, u Dardu. Tu 
u ratnim uvjetima proživljava djetinjstvo i završa- 
va osnovnu školu. Potomak slavonske i bačke rav- 
nice još u očevoj kući je zavolio gospodarstvo i 
poljoprivređu. To mu je bila i ostala vodilja nje- 
gova života. 

194%. godine odlazi na put agronoma, poljopri- 
vrednog stručnjaka, stočara specijaliste, doktora 
znanosti. Završivše u Virovitici poljoprivrednu ško- 
lu, željan novih znanja i saznanja nastavlja ško- 
lovanje u Srednjoj poljoprivrednoj školi u Đakovu. 
Tada dolazi prvi put u Đakovo gdje svojom priro- 
đenom marljivošću i upornošću završava sređnju 
školu godinu dana prije svoje generacije. 

Mladi stručnjak poljoprivredni tehničar Luka 
Stipić odlazi na svoje prvo radno mjesto u ergelu 
Kutjevo koja je u to vrijeme bila i brojčano i kva- 
litetno vodeća lipicanska ergela. Kao stipendista 
Društva poljoprivrednih inženjera i tehničara SR 
Hrvaiske rađi u ergeli Kutjevo u njenom odvojku 
u Ivanđdvoru kod Pleternice. Tu završava priprav- 





nički staž i odlazi u novo osnovanu lipicansku er- 
gelu Vučjak kod Prnjavora. 

Želja za velikim prostranstvima i ravnicama 
odvodi ga 1954. godine u njegov zavičaj u Vojvo- 
dinu, u ergelu Zobnatica gdje surađuje s vrsnim 
stručnjakom i upraviteljem ergele dr Berkovićem 
od kojeg za nekoliko godina preuzima samostalno 
vođenje ergele. Stručan i marljiv vodi vrlo uspješ- 
no ergelski uzgoj, ali i narodno konjogojstvo gdje 
su tragovi najdublji i najvrijedniji. 

Želja za znanjem odvodi ga na Poljoprivredni 
fakultet kojeg pored svakodnevnog i cjelodnevnog 
rada uspješno završava. Održava uzgoj, proširuje 
ga, uvodi nove genetske kvalitete i radi na potvr- 
đčivanju a i širenju zobnatičkog polukrvnjaka, naše 
nove domaće pasmine. Ne zanemaruje niti sport, 
đanače, postiže izvanredne sportske rezultate na 
hipodromima gdje veoma siručno testira sportske 
rezultate, a koji su čvrsto vezani za uzgoj engles- 
kog polukrvnjaka. 

Nakon punih 1% godina rada u ergeli Zobnatica 
dolazi drugi put u Đakovo, ovaj put kao iskusan 
i cijenjen stručnjak gdje preuzima ergelu Đakovo 
— Centar za selekciju konja od dr Benčevića i s 
puno žara i požrtvovanja vodi ergelski uzgoj i na- 
rodno konjogojstvo preko konjogojskih udruga. Da- 
je ergeli novi izgled, proširuje djelovanje rada. 
Pored bijelog biserja — lipicanca uvodi i širi kla- 
sično sportsko Eonjogojstvo. Nastavlja s poznatim 
linicanskim četveropregom, prezentira ga i rekla- 
mira, nastupa diljem Evrope na svim važnijim 
natjecanjima. Uvodi i proširuje sportsko konjogoj- 
«tvo, osniva konjički klub i traži rješenja u siva- 
ranju domaćeg sporiskog konja. Surađuje vrlo kva- 
litetno sa svim ergelama u Jugoslaviji, ali i izvan 
granica naše zemlje.Naroči to je plodna njegova 
suradnja sa susjednom Mađarskom u sportskom 
konjogojstvu i sa zemljama zapadne Evrope u li- 
picanskom uzgoju. Želja za novim i boljim stalno 
ga tjera u rješavanje problema i pronalaženje no- 
vih rješenja koji su značajni za naše konjogojstvo 
koje je prolazilo kao što i danas prolazi trnovit 
put. 

Iako je konjogojstvo u svom brojčanom obliku 
u smanjivanju, proširuje postojeće i osniva nove 
konjogojske udruge za uzgoj lipicanaca. Pored li- 
picanskih konjogojskih udruga osniva i udruge za 
uzgoj hladnokrvnog konja koje su veoma intere- 
santne za naše konjogojstvo. Uočava da samo kva- 
litet donosi dobrobit i da organizirana proizvodnja 
predstavlja snagu. 

Ne zapostavlja niti znanost i dalje se stručno 
usavršava, pa 1982. gođine stječe akađemski stu- 
panj doktora poljoprivrednih znanosti. Time za- 
okružuje svoj rad na zobnatičkom polukrvnjaku 
S kojim je najviše i najduže radio. 

Ostali smo njegovom smrću tužni i žalosni, ras- 
tali smo se od vrsnog stručnjaka, pravog prijate- 
lja, a iznad svega dobrog i radinog čovjeka. Isto- 
vremeno prožima nas osjećaj ponosa da smo s 
njim živjeli, radili, stvarali i učili. 

Ostalo je iza Luke Stipića plodno polje zasija- 
no kvalitetom, ostale su konjogojske udruge s ko- 
njogojcima i njihovim vrijednim grlima. Ostao je 
ergelski uzgoj lipicanca i njegov prodor u svijet. 
Ostao je četveropreg, priznat i cijenjen, elegantan 
i lijep, ponosan i nezaboravan. 

Ostale su Batoste, Allegre, Zente, Mare, ostali 
su Tulipani, Neapolitani, Favory, ostalo je veliko 
nasljeđe struke i znanosti pa je to najbolji pod- 
sjetnik na Luku Stipića. 

Dao je svoj veliki doprinos kao član Predsjed- 


ništva u organizaciji Đakovačkih vezova, a po- 


sebno svatovskih zaprega i konjičkih priredbi. Za- 
paženi su mu prilozi u našoj Reviji. 
Slava i hvala vrijednom suradniku, kolegi i dra- 
gom prijatelju dru Luki Stipiću. 
dr Josip Ljubešić 

Im Kani! POVJERENJA 


Piše: ŠIME NEVIDAL 


Kada je prije tri desetljeća , točnije h. siječnja: 1955. 
godine osnovana tadašnja Komunalna banka i štedioni- 
ca Osijek, preteča današnje Slavonske banke, malo je 
tko mogao «i pomišljati da će ova nova novčarska insti- 
tucija u vrlo kratkom vremenskom razdoblju postati go- 
tovo nezamjenljivi partner osječke i slavonske privrede. 
Razvijajući se, istina, prvih godina svoga rada i djelo- 
vanja pretežno kao štedioničarska institucija, njegujući 
i unapređujući štednju građana na prilično širokom po- 

ručju na kojem je djelovala, Banka iz godine u go- 

dinu jača svoj potencijal i preuzima sve veće i ozbilj- 
nije poslove. Izuzetno snažan razvoj Banka bilježi u 
posljednjem desetljeću, kada se organizacijiski konsoli- 
dira, pa tako danas opslužuje građane i udruženi rad 
na području četiriju slavonskih komuna — Osijeka, Đa- 
kova, Orahovice i Donjeg Miholjca. 


Tridesetu obljetnicu svog nadasve uspješnog rada 
Slavonska banka dočekuje kao peta banka u SR Hrvat- 
skoj, odnosno osma, ako se u rang-listu uspješnih ban- 
karskih organizacija u našoj Republici uključe i banke 
iz sistema sa sjedištem u drugim republikama. Slavon- 
ska banka jedna je od rijetkih banaka u našoj Re- 
publici s tzv. velikim ovalštenjem, što će reći da sa- 
mostalno obavlja sve novčarske transakcije s inozem- 
stvom. Zahvaljujući udruživanju u najveći bankarski 
sistem u našoj zemlji — u Udruženu banku Hrvatske. 
Slavonska banka je u mogućnosti da održava više od 
500 kontokorentnih i preko 11.000 korespondentskih od- 
nosa. s inozemnim bankama. 


Ovim podacima svakako valja pridodati i nekoliko 
zanimljivih brojki. Tu prije svega mislimo na kreditni 
potencijal Banke, koji je krajem travnja ove godine 
iznosio gotovo 48 milijardi dinara, što je za gotovo 
jednu petinu, više od istog pokazatelja zabilježenog po- 
Ssljednjeg dana prošle godine. Pri tome su izvori za 
kratkoročno poslovanje porasli za 21 posto, fondovi 
Banke veći su za jednu četvrtinu, sredstva u komisio- 
nom odnosu povećana su za 9 posto, a dugoročna sred- 
stva za 18 posto. Vlastita sredstva u strukturi sudjeluju 
sa 75 posto, a pozajmljena sa 25 posto, pri čemu vlastita 
sredstva značajnije brže rastu od pozajmljenih, što ne- 
dvojbeno govori o dobroj poslovnoj politici Banke. 


Posve razumljivo, analogno porastu sredstava, bilje- 


ži se i porast ukupne aktive Banke, koja je u prva 


četiri mjeseca 1985. godine veća za 7,78 milijardi di-- 


nara u odnosu prema stanju aktive krajem prošle go- 
dine. Nije potrebno posebno isticati, da je najveći dio 
plasiranih sredstava bio namjenjen udruženom radu. 


Govoreći o ukupnom. porastu bilančne sume Slavon- 
ske banke od siječnja do kraja travnja ove godine, 
valja naglasiti da je taj trend nastavljen iz 1984. go- 
dine, u kojoj je zabilježen i apsolutno najveći porast 
bilančne sume, što. ga je iBanka ikada ostvarila u jed- 
nom : jednogodišnjem razdoblju. Tu je, međutim, i vri- 
jedan pažnje podatak da udio dugoročnih sredstava u 
ukupnoj bilančnoj sumi raste, a da je usporedo s time 





u. pslovanju zabilježen i brži porast kvalitetnih depo- 


zita, u odnosu prema rastu ukupno akumuliranih iz- 


vora sredstava. I ztog nedvojbeno proistejče konsta- 
tacija da korisnici društvenih sredstava, dakle članovi 
Slavonske banke, raspolažu u ovom trenutku sa zna-. 
čajnije većim sredstvima, dakle, većom masom ukup- 


/ nog novca, nego u istom razdoblju prošle godine. 


Kad je riječ o svaukupnom poslovanju Slavonske 
banke ne smijemo smetnuti s uma ni činjenicu, da je 


Banka unatoč ozbiljnim poteškoćama što prate naša 


sveukupna kretanja, a pridržavajući se striktno odred- 
nica kreditno-monetarne politike, ima već gotovo. godi- 
nu dana izuzetno visok stupanj likvidnosti. 


I u poslovanju s građanima Slavonska banka, bilježi 


iz godine u godinu sve bolje rezultate. Tradicija njego- 


vanja štednje svake godine se oplemenjuje novim 
aktivnosima, pa je i broj onih koji povjeravaju svoja 
sredstva Banci na čuvanje svakim danom sve veći. 
Primjerice, samo u prva četiri mjeseca ove godine 
ionako velika obitelj naših štediša. povećala se za 14.146 
novih, pa je ukupni broj građana s dinarskim depozi- 
tima na štednim knjižeama Slavonske banke krajem 
travnja 1985. godine bio 248.675. Istodobno porastao 
je i nominalni ulog na dinarskim štednim knjižicama 
za gotovo sedam posto, i u apsolutnoj brojci iznosi 
više od 4,5 milijarde dinara. Ovdje valja naglasiti da 
su štedni ulozi građana po viđenju u relativnom opa- 
danju, u korist oročenih uloga, i to pretežno onih 
kratkoročno vezanih na rok od preko tri mjeseca. 


Broj devinzih štediša u prva četiri mjeseca ove go- 
dine veći je za 2541; a njihovi ulozi veći su za 1,3 


milijarde devinzih dinara, što je. za jednu petinu više 


nego krajem prošle godine. 


U istom razdoblju porastao je i-broj korisnika teku- 
ćih računa građana, pa. danas u Poslovnoj jedinici 
Slavonske banke u Osijeku i Poslovnoj jedinici u Đa- 
kovu 10.324 građana koristi 'prednosti plaćanja teku- 
ćim računom. Zanimljiv je i podatak da građani na 
svojim tekućim računima krajem travnja imaju za oko 
40 milijuna dinara sredstava više nego krajem prosinca 
1984. godine, što nedvosmisleno govori o racionalnijem 
korištenju sredstava: 

Svi ovdje pobrojani podaci o uspješnosti poslovanja 
s privredom i građanima, nedvosmisleno govore o 1o- 
me da se Slavonska banka razvijala u proteklim de- 
setljećima istodobno s naraslim potrebama privrede, 
znanosti , kulture, sporta i, svih drugih djelatnosti Osi- 
jeka, a i drugih: komuna na čijem području Banka 
uspješnije djeluje. No, svemu tome valja pridodati, da 
Slavonska banka iz dana u dan nastoji modernizovati 

SLAVONSKA BANKA 


pozdravlja : sve sudionike i EK ROKU E 


»Dakavačkih vezova '85' 

svoje poslovanje, kako osuvremenjavanjem već posto- 
jeće elektroničke obrade podataka, tako i modernizaci- 
jom svih ostalih poslova u Banci. Pri tome se posebna 
pozornost poklanja i uređenju prostora za rad sa stran- 
kama, a gdje god je to moguće i, razumljivo, kad to 
sredstva, dopuštaju, grade se novi suvremeni poslovni 
prostori. Tako je, primjerice, ove godine — u povodu 
Dana oslobođenja naše domovine — otvorena nova po- 
slovna zgrada Poslovne jedinice Slavonske banke u Đa- 
kovu, što će nesumnjivo pridonijeti boljoj i kvalitetnijoj 
usluzi svih poslovnih partnera ove Poslovne jedinice. 


U jubilarnoj godišnjici slobode i Slavonska banka, 
dakle, s ponosom obilježava svoj vrijedni 30-godišnji 
jubilej, duboko uvjerena da je u sveukupnom razvoju 
osječke i slavonske privrede i ona pridonijela svojom 
svakodnevnom. akitvnošću. 

JABUKA — KRUŠKA 
TUTI FRUTI 


— PRAVO VOCE U SRCU BOMBONA 

Petrokemija | OOUR PROIZVODNJA GNOJIVA | 


Kutina PROIZVODI U SVOJIM POGONIMA: 





DUŠIČNA GNOJIVA | | ' 
KAN sa 27% N i 3- 59) :MgO ) 
| Polovina dušika je u amonijskom, a polovina u nitratnom obliku. 
UREA sa 46% N | koa | | O 
Dušik je u amidnom obliku. 


UAN otopina sa 31% N 


Otopina, sp. tež. 1,3, sadrži polovinu dušika u amidnom, četvrtinu u amonijskom 
i četvrtinu u nitratnom obliku. 


KOMPLEKSNA NPK GNOJIVA SREDNJE .KONCENTRACIJE 


Kompleksna gnojiva proizvedena po karboniiričnom PEC postupuk slijedećih formula- 
cija: | 


14-21 (bez klora) 13-10-12 sa volatanom 

16-23 13-10-12 

18-19 15-15-15 * 
1 ; 


q- 
8- 
9- 
1-11-16 2. | 18- 9- 9 


1 


Dušik u ovim gnojivima je polovina u amonijskom, a polovina u nitratnom obliku. 
Fosfor je topiv u limunskoj kiselini, a kalij iz klorida ili sulfata. 


KOMPLEKSNA NPE GNOJIVA VISOKE KONCENTRACIJE 
Kompleksna gnojiva proizvedena na bazi amonijskih | fosfata slijedećih formulacija: 


95-14-35 ie klora) 10- 20- 30 
95-20-30 (bez klora) 10-30-20 
5-22-35 . 12-52- 0 
6-18-36 | 16-46- 0 
8- 


Dušik u ovim gnojivima.je u amonijskom obliku, fosfor. je topiv u vodi, a kalij iz 
klorida ili sulfata. (Zahvaljujući niskoj higroskopnosti ova gnojiva su podesna za tran- 
spam sla iikenle i primjenu u rasutom stanju. ; 


Navedeni široki asortiman mineralnih gnojiva, zbog različitih oblika 
i odnosa hraniva u njima, omogućava njihovu svestranu uspješnu 
primjenu u proizvodnji svih poljoprivrednih kultura 











Do sada isključivo na tržnici — od sada i u najbližoj trgovini. 


* Dukat 


OOUR Mljekara Z agreb 


Higijensko pakiranje, maksimalna zaštita 
— ZAGREBAČKI SVJEŽI SIR! 

| dubrava | 


E »dubrava« 





.»DUBRAVA«, Trgovačka i A radna organizacija sa o. sol. 0. OOUR-a 41040 Zagreb, 


Prosinačkih žrtava 21 — p. p. 5006. 
Telefoni: Glavni direktor“ 252-323, centrala 253-444. 


Radna organizacija u svom sastavu ima: 


OOUR »VELETRGOVINA« Zagreb, Porsinačkih žrtava 21 


Telefoni: direktor 252- 227, centrala 253-444, komercijalni direktor 251-305, poslovnica nemetala 
253-683, poslovnica za drvo i metale 537- 920, 


OOUR »MALOPRODAJA« Zagreb, Prosinačkih žrtava 21 i 
Telefoni: direktor 259-126, centrala 253-444, komercijalni odjel 250-520. 


OOUR »BETONPROIZVOD« Jastrebarsko, Žumberačkih brigada 22 
Telefoni: 830-278, 830-167 i 830-713. 


OOUR »DRVODJELAC« Ivanec, Bedrg Preradovića 14 
Telefoni: (042) 76-218 i 76-227. 


Radna zajednica »ZAJEDNIČKI POSLOVI« Zagreb, Prosinačkih žrtava 21 
Telefoni: direktor 252- 323, cenirala 253- 444. 


Osnovne organizacije obavljaju: trgovinsku djelatnost na veliko i malo građevnim,; sanitarnim 
i instalacionim materijalom, te valjanim i vučenim proizvodima od čelika 'i metala; proizvod- 
nju građevnih elemenata od cementa, vapna, šljunka i pijeska (blokovi za zidove i pregrade, 
zidni elementi, tijela za stropove i svodove, konstrukcije, betonske cijevi i sl.), te građevinskih 


elemenata od drva (vrata, prozora i druge građevinske sialgnije, drvenih zidnih obloga i drv- ko 


ne ambalaže). 














Telefoni: 


JUR »metalski centar« | 


izrađuje i montira sve vrste građevinskih 
bravarija uključujući i bravariju od alumi- 
nijskih eloksiranih profila. 


izrađuje i montira čelične konstrukcije za 
proizvodne hale, nadstrešnice i ostale objek- 
te. 

izvodi porkivanje i oblaganje industrijskih 
i ostalih objekata sa oluminijskim ili po- 
cinčanim limovima jednostruko ili u sendvi- 
ču s izolacijom. 

izvođi i ostale usluge i poslove specijalne 
namjene po nalogu investitora. 


izrađuje i montira građevinsku limariju za 
sve vrste objekata od pocinčanog bakrenog 
lima. ' 
izvodi sve sisteme centralnog grijanja s 
kotlovnicama i toplinssim stanicama, za sve 
vrste objekata. 


izvodi sve vrste toplovoda, vrelovoda i pa- 


rovoda. 


izvodi sve vrste plinskih instalacija s pli- 
novodima i plinskim stanicama. 


ROMontažno prdkvaskh Kodudaća 


INSTALOMONT Đ ĐAKOVO | 


Direktor 841-384 — Centrala: 841-311 


izvodi ventilaciju i klimatizaciju za sve vr- 


ste industrijskih i ostalih objekata. 


izvodi vodovodnu instalaciju i kanalizaciju 
S postavljanjem sanitarija u stambenim, in- 
dustrijskim i ostalim objektima. 

izvodi vanjske vodovode iz svih vrsta cijevi 
u tvornicama, naseljima, zajedno s hidrant- 
skim stanicama i priključcima i priključci- 
ma za domaćinstvo. 

izvodi vanjsku kanalizaciju u tvornicama i 
naseljima. 


JUR »elektrika« 


izvodi sve vrste elektro instalacija, za stam- 
bene, industrijske i ostale javne objekte. 


. izvodi sve vrste javne rasvjete u maslina 


i tvornicama. 

izvodi sve vrste trafostanica od 10 KV — 
04 KV sa zračnim i kablovskim dalekovo- 
dima. 

izrađuje i montira sve vrste razvodnih ure- 
đaja za stambene,industrijske i ostale ob- 
jekte. 

vrši popravak i održavanje svih vrsta in- 


stalacija i uređaja. 














sma: 


RADNA ORGANIZACIJA ZA UNU- 
TARNJU. I VANJSKU TRGOVINU 
s n. sol. 0., OSIJEK Gundulićeva 

5a, TEL.: 31-722 | 





ASORTIMAN PROIZVODA 


OOUR m 
VANJSKA TRGOVINA 
Teleks: 28149 YU EXIP 


— »Zvijezda« jestivo rafinirano ulje 

— Extra rafinirano jestivo ulje »Zvijezda« PVC 1/1 

— Extra rafinirano jestivo ulje »Zvijezda« PC 3/4 

— »Zvijezda« jestivo rafinirano ulje kukuruznih klica 

— »Zvijezda« jestivo rafinirano ulje u limčnim kantama 25 
litara 

— »Zvijezda« specijal stolni vitaminizirani margarin 

— »Zvijezda« ekstra delikates margarin s vitaminima i 

mlijekom “ 

»Gama« margarin za kuhanje i prženje 

»Margo« delikates margarin . 

»Margo« specijal margarin 

»Margo« extra margarin 

»Makana« — malokalorični nam: z 

»Zvijezda« margarin za lisnata tijesta 

»Zvijezda« biljna mast 

»Zvijezda« biljni mrs 

»Pekol«, poboljšavač u pekarstvu za kruh i pecivo 

»Koil«, biljna mast za čokoladne premaze 

»Zvijezda« majoneza, od svježih jaja, u vrećici i u tubi 

100 i 170 g 

— »Zvijezda« francuska salata 

— »Zvijezda« ruska salata 

— »Zvijezda« salata sa mortadelom 

 — Zvijezda« salata sa ribom : 

— Umaci: tarar, hren od rajčice i dr. 

— Tehnička biljna ulja 

— Masne kiseline 

— Uljane sačme, ljuska, proteinske smjese 


VAŠ UVIJEK POUZDAN PARTNER 
NA DOMAĆEM I INOZEMNOM TRŽIŠTU 


u izvozu i uvozu proizvoda: 
šumarstva, drvne industrije i iridustrije celu- 
loze i papira 


' 


LELEEEETE EE 


industrije građevinskih materijala, elektro i 


metalne industrije 
kemijske .i prehrambene ' industrije 


industrije kože, gume, obuće i tekstilne indu- 
strije i dr. 








ljubljana 









4, TITE TI LIPIDA TTITIJE 


letimo sa DC-9 


Koristite letove : | a | | | 
KOJE OBAVLJA. SAMO ZA RADNIKE PRIVREMENO ZAPOSLENE U SR NJE- 
MAČKOJ I NJIHOVU UŽU OBITELJ U JUGOSLAVIJI. LETIMO SVAKE za ka 
I SUBOTE I DO 50 POSTO JEFTINIJE OD REDOVNIH LINIJA. 


Iskoristite priliku — posjetite svoje najdraže 


ZAGREB 
SARAJEVO 





KARKNOVER 


PRODAJA KARATA: PANTURIST, ĐAKOVO, M. TITA 8. 





»METEOR“ 


TVORNICA KEMIJSKIH 
PROIZVODA ĐAKOVO 





»IDEAL AUTOMATIK ŠTIRAK« 


— izvanredno sredstvo za štirkanje rublja u automatskim strojevima za pranje. 


»WC-as« 


— rastvara kamenac u WC školjki i uklanja ostale naslage. Svojim Bekteštetarina 
djelovanjem WC-as odstranjuje neprijatne mirise. 


»OPAL« 


— je krem deterdžent za univerzalnu primjenu u domaćinstvu. Pogodan je za sve 
vrste rublja, naročito za jako prljavo rublje i okovratnike košulja, kao i za vu- 
nene i sintetičke tkanine. Opalom se mogu prati i podovi, pločice, prozori, tepisi, 
skaj i presvlake automobila. Neutralan je, ne nagriza ruke pri pranju, već ih 
štiti i njeguje. Opal je moderni vrhunski proizvod za ručno pranje, koji lako 
rješava svaki problem. 


PROIZVODI NAŠE TVORNICE PRODAJU SE U TRGOVAČKOJ. 
MREŽI ŠIROM JUGOSLAVIJE 





PILO | .HURO SALAJ: | Telefoni: centrala 81-333 






“| POLJOPRIVREDNI KOMBINAT | | Pranje 

n sol o . Telegram: ĐURO SALAJ 
54550 VALPOVO OMLADINSKA 27 Telex: 28244 YU VALKO 

| | Žiro račun: 33630-607-1076 


PROIZVODI I 


— pšenica, kukuruz, ječam, suncokret, šećerna repa, soja i druge ratarske kulture 
— tov stoke i uzgoj peradi . | 

< prerađevine žitarica i ostali poljoprivredni proizvodi 
— VALKO — kruh, kolači i keksi 
— VALPOVKA — stočna hrana i dodaci 
— KOPLAST — proizvodi od plastičnih masa: 


prskalice, rasprskivači, vinogradarske kućice, plastični bazeni, plastenici i razni drugi 
plastični proizvodi i dijelovi : 


OSTALE DJELATNOSTI > 


— trgovina na veliko i trgovina na malo prehrambenom i neprehrambenom robom 
— ugostiteljstvo 


— transportne - usluge, usluge mehaničarskih radionica, tehnološke i laboratorijske us- 
luge' u biljnoj i stočarskoj proizvodnji. 








a 

PRIVREDNE JEDINIGE KAZNENO POPRAVNOG DOMA 
Tvornica radijatora tlačnog i kokilnog ljeva i voćarstva 


Q&> EKONOMIK-radijator je aluminijski radijator izrađen od specijalne Al-legure tehnologi- . 
jom lijevanja pod visokim pritiskom. Legura je antikorozivna što garantira radijatorima 
neograničenu upotrebu. i bu 





Q&A EKCNOMIK-radijatori upotrebljavaju se za centralno grijanje toplom 'vodom za radne 
pritiske do 8 bara i temperaturom vode do 110%, a mogu se upotrebljavati i za central- 
no grijanje sa parom za pritiske do 4 bara. 

<> Ekonomik-radijatori proizvode se u visinama: | | | 

690, 600, 450, i 258 mm, koje potpuno odgovaraju arhitektonskim zahtjevima pri projekti- 
ranju stanova, škola, bolnica, poslovnih prostorija, hotela, motela itd. e 

Q> EKONOMIK-radijatori isporučuju se u baterijama od 1 — 20 članaka ili prema specifi- 
kaciji kupca. | ' | 


Ćć EKONOMIK-radijatori — garancija 20 godina. i 
»LIPOVICA« POPOVAČA — telefon (054) 79-022 Telex 23510 


PRODAJNE JEDINICE: | 


— BEOGRAD — Andrićev Venac 4 
telefon (011) 330-007 i 330-359 
— RIJEKA Lenjinovo Šetalište 13 
telefon (051) 423-756 





RO MRELDE 


(Đ ENERGOINVEST 


OOUR »TIBEK« — OOUR »LIMPAK« — OOUR »STANDARD« 
RZ Zajedničke službe 


Proizvodni pogoni: 


— Plinski bojleri — Eelektrični bojleri — Elektro-hidro blokovi — 
Građevinska kolica — japaneri — Limena ambalaža — bačve 
— Tehnička užad i užarski proizvodi. | 


Program plinskih bojlera: 


j 


— KOMBI PLINSKI BOJLER K- 18E 
Za ekonomično grijanje stambenih prostorija i sanitarne vode. 


— PLINSKI BOJLER C-21 | 
Za ekonomično grijanje stambenih prostorija 


— PLINSKI BOJLER V-4 
Za ekonomično grijanje sanitarne vode | 


— PLINSKA PEĆ F-812 
Za grijanje pojedinačnih stambenih prostorija 


— MODUL KOTLOVI ZA GRIJANJE 


Za ekonomično grijanje o E: zgrada za više stanova i 
sanitarne vode. 


Proizvodi sa znakom ćĐ) RO »MEBOŠ« se odlikuju: 


Kvalitetom, ekonomićnošću, 'uštedom energije i trajnošću. | 


Informacije na telex: 44737 
na telefon: (076) 61-645 


61-161. 


61-102 






OSIJEK 


og 


RADNA ORGANIZACIJA ZA PROIZVODNJU I PROMET GRAĐEVINSKIM MATERIJALOM 


NA VELIKO I MALO, OSIJEK 


OOUR-a »TRUDBENIK« ĐAKOVO 


R. Vajsa 95 — Telefon: 841-324 | 
Proizvodni pogon »Štrosmajerovac« Telefon: 843-024 i 841-277 


PROIZVODI: 


— punu, šuplju, giter, blok i fasadnu opeku, 


— stropne gredice, 


PRODAJE: 


— sav građevinski materijal. 


AKO GRADITE KUĆU, ZA SAV POTREBAN GRAĐEVINSKI MATERIJAL OBRATITE SE 


OOUR-a ĐAKOVO. 


»Lanatopskrba“ 


PROIZVODNO PROMETNA ZADRUGA 
SAP.0. — ĐAKOVO: 
Ulica JNA br. 55 — Tel. br. 841-255 i 843-265 
S POSLOVNOM JEDINICOM U ADI 


ORGANIZACIJA PROIZVODNJE I KOOPERA- 
CIJE SVOJIH ČLANOVA. 


SNADBJEVA PROIZVODN O I USLUŽNO ZA- 
NATSTVO S REPRODUKCIONIM MATERIJA - 
LOM I. TO: 


$ SINTETIČKO PREDIVO SVIH BROJEVA 
HB 32/2 


$ PLASTIKA 
$ KOŽA I PRIBOR 
$ ANILINSKE BOJE I KEMIKALIJE 


$ PROMET DRVNIM SORTIMENTIMA SVIH ' 
VRSTA LIŠČARA 


& TEKSTIL 


$ USLUŽNA DJELATNOST AUTOPRIJEVO- 
ZA. 





GRAFIČKA RADNA ORGANIZACIJA | 
»Jipogčatija“ 
| ĐAKOVO 


Strossayerov trg 1 


!, GRMA m0 


Brzojavi: »Tipogratija« Đakovo 


Poštanski pretinac br. 45 


Telefoni: 

Direktor 843-017 

Komercijalni 841-066 

Tehnički 841-317 
KNJIGOTISAK 


__ OFSET TISAK | 
IZRADA ŠTAMBILJA 
 KARTONAŽA DO 
IZDAVAČKA DJELATNOST 


\ 





Ha 





ENERGOPETROL 


PUTEM RAZGRANATE MREŽE DOBRO SNABDJEVENIH BENZINSKIH 
STANICA I VELEPRODAJE SA SKLADIŠTEM U BOSANSKOM BRO- 
DU NUDI VAM SVE VRSTE: 


— GORIVA 

—— MAZIVA 

— OSTALE ROBE ŠIROKE POTROŠNJE POTREBNE 
MOTORIZOVANIM PUTNICIMA | 


JE. ZNAK U KOI MOŽETE IMATI POVJERENJA 





ENERGOINVEST 


e R0 ENERGOPETROL 


OOUR ENERGOPETROL BOSANSKI BROD - 


» RA ID GRAĐEVINSKA RADNA ORGANIZACIJA 


ĐAKOVO 
I. L. Ribara 27 





t= 


Telefoni: Direktor 841-374; Centrala 843-222; Skladište, Sofoslikari, Klesarija 841-102 i 841-103 


IZVODI SVE VRSTE VISOKE I NISKOGRADNJE A SA SVOJIM POGONIMA SOBOSLI- 
KARKO-LIČILAČKIM I KLESARSKO-BETONSKIM IZVODI: 


$ OBRTNIČKE RADOVE, KAO I IZRADU ARMIRANO-BETONSKIH CIJEVI, NADVOJA, 
ARMIRANO-BETONSKIH TAVANICA I NADGROBNIH SPOMENIKA. 


- 











I RGOPROMET“ 
TRGOVAČKO PODUZEĆE NA VELIKO I MALO 
ĐAKOVO 





ROBNA KUCA. «ROMA« ĐAKOVO 


NUDI BOGAT IZBOR: , | 


& PREHRAMBENIH PROIZVODA | 
+ KRISTALA, KERAMIKE I STAKLA 
& PARFUMERIJE I KOZMETIKE 
& NAKITA 
4 BIJELE TEHNIKE I AKUSTIKE | | 
| & TEKSTILA — KRATKE ROBE I DJEČJE KONFEKCIJE 
$ IGRAČAKA | i 


POSJETITE NAS BEZ OBAVEZE NA KUPNJU 


X 


OČEKUJE VAS DOBRA PONUDA I KVALITETNA USLUGA —- 











ŠVEDSKA | | 
S I 
R NJEMAČKA AUSTRIJA | | 

| SAUD. ARABIJA | |: 


»ĐAKOVČANKA? 


konzervirano povrće NA SLAVONSKI NAČIN 
poznaju gurmani širom svijeta 


Telefon: 81-111 Telex: 28-110, 28-c46 


AMBALAŽNI PAPIRI 
VERPACKUNGSPAPIER 
WRAPPING PAPERS 
TRANSPORTNA AMBALAZA 


TRANSPORTVERPACKUNG 
TRANSPORT PACKAGES 


DRVENE PALETE SVIH VRSTA 
> HOLZPALETTEN ke 
“ALL SORTS OF WOODEN PALLETS | 
SCHNITTHOLZ, WEICH UND HARTHOLZ 
SOFTWOOD & HARDWOOD SAWN TIMBER 


IKAD JE ALL EUR, 
"RETORTEN — HOLZKOHLE 
CHARCOAL 


GRILL-BRIKET 
GRILLBRIKETT 
BRIQUET 


_ 





TRI DESETLJEĆA POVJERENJA 


Vaša 


slavonska banka osijek | 





